
TREČIADIENIS, 2012 METŲ LIEPOS 25 DIENA, 23:25 


Šia žeme iš tikrųjų vaikštinėja ypatingi vyrai ir moterys. 

Aš kalbu visiškai rimtai, supraskite mane tikrąja to žodžio 
prasme. Pavyzdžiui, Jėzus Kristus, kaip ir Martinas Liuteris bei 
Gandis, buvo dvasios galiūnai. Julijus Cezaris taip pat tikras 
antžmogis. Kaip ir Čingischanas, Tomas Džefersonas, Abraomas 
Linkolnas bei Adolfas Hitleris. 


Prisiminkite tokius mokslininkus kaip Aristotelis, Galilė- 
jus, Albertas Einšteinas, J. Robertas Openheimeris. Pagalvokite 
apie menininkus: Da Vinčį, Mikelandželą ir Vincentą van Gogą - 
mano mylimiausią, buvusį tiek pranašesnį už kitus, kad galop dėl 
to pamišo. Svarbiausia, nepamirškite fiziškai viršesnių Žmonių: 
Džimo Torpo, „Brangutės“ Didrikson Zaharias, Džesio Ouven- 
so, Larisos Latyninos ir Muhamedo Ali, Marko Špico ir Džekės 
Džoiner-Kersi. 

Nesigirdamas įtraukiu ir save į šį antžmogiškų galių turinčių 
asmenybių sąrašą. Visiškai pelnytai, kaip netrukus suprasite. 

Trumpai tariant, tokie žmonės kaip aš yra gimę didiems daly- 
kams. Mes ieškome sunkumų. Norime nugalėti. Trokštame per- 
žengti visas ribas: dvasines, politines, menines, mokslines ir fizi- 
nes. Mes siekiame atitaisyti skriaudas, net jei tektų stoti prieš 


žymiai pranašesnes jėgas. Sutinkame kentėti vardan didžių daly- 
kų, atkakliai stengtis ir su kankinių įkarščiu būti visada pasirengę — 
tai, mano manymu, yra išskirtinis asmenybės, nesvarbu, kokio 
amžiaus, bruožas. 

Tenka pripažinti, kad šią akimirką jaučiuosi esąs tikrai išskir- 
tinis, stovėdamas čia, sero Dentono Maršalo, inkščiančio bjauraus 
seno šunsnukio, sode. " 

Pažvelkite į jį, klūpantį nugara į mane, ir mano peilį, prispaus- 
tą jam prie gerklės. 

Jis dreba ir kratosi, lyg būtų akmeniu gavęs per galvą. Ar 
užuodžiat tai? Baimę? Ji apsiautusi jį tarsi dvokas, lyg oras ką tik 
po bombos sprogimo. 

— Kodėl? - žiopčioja jis. 

- "Tu supykdei mane, pabaisa, - atšaunu jam jausdamas, kaip 
gilesnis nei pirmykštis įniršis aptemdo protą ir pradeda kunku- 
liuoti kiekvienoje mano ląstelėje. - Padėjai sužlugdyti žaidynes, 
pavertei jas pasityčiojimu ir bjaurastimi. 

— Ką? - šaukia jis, apsimesdamas nustebęs: - Apie ką tu kalbi? 

Aš pateikiu įrodymus trimis kaltinančiais sakiniais, kuriuos 
išgirdęs jis mirtinai išbąla, o miego arterija nusidažo violetine 
spalva ir pradeda šleikščiai pulsuoti. 

— Ne! - gargaliuoja jis. - Tai... tai - netiesa. Negali taip pasielg- 
ti. Visai proto netekai? 

— Aš? Netekau proto? - tariu. - Kažin. Aš paties sveikiausio 
proto Žmogus. 

— Prašau, - sako jis, o skruostais rieda ašaros, - pasigailėk. 
Ruošiuosi tuoktis per Kūčias. 

Mano juokas buvo kandus kaip baterijos rūgštis. 


— Kitame gyvenime, Dentonai. Aš prarijau savo vaikus. Nesu- 
lauksi pasigailėjimo iš manęs ar mano seserų. 

Kai jį visiškai užvaldo sumaištis ir siaubas, pažvelgiu į naktinį 
dangų, jausdamas galvoje kylančias audras ir dar kartą suvokda- 
mas, kad esu antžmogis, apdovanotas prieš tūkstančius metų atsi- 
radusių jėgų. 

— Už visus tikrus olimpiečius, - prisiekiu aš. - Šis aukojimo 
aktas žymi šiuolaikinių žaidynių pabaigos pradžią. 

Tada truktelėjęs atlošiu senio galvą. 

Jam nespėjus nė sušukti, perskrodžiu ašmenimis gerklę su 
tokia jėga, kad galva atsiskiria nuo kaklo iki pat nugarkaulio. 


PIRMA KNYGA 
FUrIjOS 


Pirma knyga | FURIJOS 


1 skyrius 


KETVIRTADIENIS, 2012 METŲ LIEPOS 26 DIENA, 9:24 


Londone buvo pragariškai karšta. Piterio Naito marškiniai ir 
švarkas buvo permirkę nuo prakaito. Jis prabėgo Češamo gatve į 
šiaurę pro „Diplomat“ viešbutį, tada pasuko už kampo, Lial gatve- 
lės, vienos iš brangiausių pasaulyje nekilnojamojo turto vietų, 
esančios pačiame Belgreivijos centre, link. 

„Kad tik tai nebūtų tiesa, - mintyse prašydamas Naitas žengė 
į buvusią arklidžių, o dabar - gyvenamųjų namų gatvę. - Brangus 
Dieve, kad tik tai nebūtų tiesa.“ 

Tuomet pamatė minią reporterių, susibūrusių aplink gelto- 
ną Londono Metropoliteno policijos juostą, užtvėrusią kelią prieš 
kreminės spalvos karaliaus Jurgio laikų stiliaus blokinį mies- 
to namą. Naitas staigiai sustojo, nes pasijuto taip, tarytum tuoj 
atžiaukčios per pusryčius valgytą kiaušinienę su kumpiu. 

Ir ką jis pasakytų Amandai? 

Naitui nespėjus susikaupti ir apraminti skrandžio, suskam- 
bo mobilusis telefonas. Čiupo jį iš kišenės net nežvilgtelėjęs, kas 
skambina. 


PRIVATEĖ | Žaidynės 


— Naitas, - įstengė sužiopčioti jis. - Tai tu, Džekai? 

— Ne, Piteri, čia Nensė, - pasigirdo balsas su airišku akcentu. 
- Izabelė susirgo. 

— Ką? - sudejavo jis. - O ne... aš vos prieš valandą išėjau iš 
namų. 

- Ji karščiuoja, - atkakliai pakartojo visą darbo dieną dirbanti 
auklė, - ką tik pamatavau temperatūrą. 

— Ar labai aukšta? 


— Trisdešimt septyni ir aštuonios dešimtosios. Ir dar skundžia- 
si, kad skauda pilvą. 

 - O Lukis? 

— Regis, jam viskas gerai, bet... 

- Išmaudyk abu vėsioje vonioje ir paskambink vėl, jei Izabe- 
lės temperatūra pakils iki trisdešimt aštuonių, - pasakė Naitas. Jis 
užšovė telefono ragelį ir nurijo gerklės gale deginančią tulžį. 

Naitas, liesas, bet tvirtas vyras, daugiau nei metro aštuonias- 
dešimties ūgio, patrauklaus veido ir šviesiai rusvų plaukų, anks- 
čiau dirbo ypatinguoju tyrėju, priskirtu Senajam Beiliui - Angli- 
jos Aukščiausiajam baudžiamajam teismui. Tačiau prieš dvejus 
metus jis prisijungė prie agentūros „Private Int.“ Londono sky- 
riaus už dvigubai didesnį atlyginimą bei prestižą. „Private Int.“ | 
buvo XXI-ojo amžiaus Pinkertono agentūra, turinti padalinius 
visuose didžiausiuose pasaulio miestuose, kur dirbo patys geriau- 
si teismo medicinos mokslininkai, apsaugos specialistai ir tyrėjai — 
tokie, kaip Naitas. 

„Atsiribok, - paliepė jis sau. - Elkis kaip specialistas.“ Vis dėl- 
to atrodė, kad tai bus paskutinis lašas, perpildysiantis taurę. Nai- 
tas jau ir taip patyrė per daug skausmo ir netekčių: tiek asmeni- 
nių, tiek profesinių. Vos prieš savaitę jo viršininkas Denas Karteris 
žuvo kartu su trimis kolegomis, kai virš Šiaurės jūros sudužo jų 

lėktuvas. Katastrofa vis dar buvo tiriama. Ar jis išgyventų dar vie- 
ną mirtį? 

Nustūmęs šį klausimą ir dukters ligą į šalį, Naitas prisivertė 
per alpų karštį nuskubėti prie policijos užtvaros ir, iš tolo apeida- 
mas Laivyno gatvės minią, pastebėjo Bilį Kasperą, Skotland Jardo 
inspektorių, kurį pažinojo jau penkiolika metų. 

Nuėjo tiesiai prie Kaspero, apatiško vyro raupų duobutėmis 
nusėtu veidu, kuris akimirksniu susiraukė vos pastebėjęs Naitą. 

- Tai - visai ne „Private“ reikalas, Piteri. 


- Jei mirė seras Dentonas Maršalas, tuomet tai — „Private“ rei- 
kalas. Taip pat ir mano, - tvirtai atšovė Naitas. - Tai asmeniška, 
Bili. Ar tikrai kūnas sero Dentono? 

Kasperas tylėjo. 

- Ar tikrai? - pareikalavo Naitas. 

Galų gale inspektorius linktelėjo, tačiau nebuvo tuo patenkin- 
tas ir įtariai paklausė: 

— Kaip tu ir „Private“ čia įsivėlę? 

Naitas stovėjo akimirką tylėdamas, priblokštas žinios ir dar 
kartą svarstydamas, kaip, po galais, jis pasakys Amandai. Tada, 
atsikratęs širdgėlos, ištarė: 

- Londono olimpinių žaidynių organizacinis komitetas yra 
„Private Int.“ Londono skyriaus klientas. Vadinasi, ir seras Dento- 
nas yra „Private“ klientas. 


- O tu? - paklausė Kasperas. - Kaip tu asmeniškai su juo susi- 
jęs? Esi jo draugas, ar kaip? 

— Daugiau nei draugas. Jis buvo susižadėjęs su mano motina. 

Griežta Kaspero išraiška šiek tiek sušvelnėjo, krimstelėjęs 
lūpą jis tarė: 

- Pažiūrėsiu, ar galėsiu įleisti tave vidun. Eleina norės su tavi- 
mi pasikalbėti. 

Staiga Naitui pasirodė, tarsi visos nematomos jėgos būtų prieš 
jį susimokiusios. 

— Bylą gavo Eleina? - pasiteiravo jis, trokšdamas kur nors 
trinktelėti kumščiu. - Tu rimtai? 

— Velniškai rimtai, Piteri, - atsakė Kasperas. - Tu - tikras 
sėkmės kūdikis. 


2 skyrius 


Vyriausioji inspektorė Eleina Potersfild buvo viena geriau- 
sių Metropoliteno policijos detektyvių, dvidešimt metų pajėgose 
dirbanti veteranė, kandaus būdo visažinė, kurios metodai beveik 
visada pasiteisindavo. Per paskutinius dvejus metus Potersfild 
išaiškino daugiau žmogžudysčių nei bet kuris kitas Skotland Jardo 
detektyvas. Taip pat ji buvo - Naitas tai žinojo - vienintelis žmo- 
gus, atvirai jo nemėgstantis. 

Ši patraukli, į penktą dešimtį įžengusi moteris Naitui visa- 
da atrodė kiek panaši į rusų kurtą dėl savo didelių, apvalių akių, 
ereliško veido ir ant pečių kaskadomis krentančių sidabraspalvių 
plaukų. Kai jis įžengė į sero Dentono Maršalo virtuvę, Potersfild 
nužvelgė jį šnairomis, tarsi rengtųsi įkąsti, jei tik gaus progą. 

— Piteri, - šaltai ištarė ji. 

- Eleina, - pasisveikino Naitas. 

— Tikrai ne aš leidau tau ateiti į nusikaltimo vietą. 


— Ne, taip ir nemaniau, - atsakė Naitas, mėgindamas suvaldyti 
kylančias emocijas. Regis, Potersfild visada jį taip veikdavo. - Vis 
dėlto aš čia. Ką galėtum man papasakoti? 

Skotland Jardo inspektorė kelias akimirkas tylėjo. Galop tarė: 

— Tarnaitė rado jį prieš valandą sode. Ar bent jau tai, kas iš jo liko. 

Pagalvojus apie serą Dentoną - apsišvietusį ir linksmą žmogų, 
kurį per paskutinius dvejus metus pažino ir žavėjosi, Naitui pakir- 
to kojas, ir jis pasirėmė į stalviršį viniline pirštine aptraukta ranka, 
kad nesvirduliuotų. 

— Kas iš jo liko? 

Potersfild niūriai mostelėjo į atviras prancūziško stiliaus duris. 

Naitas visiškai nenorėjo eiti į sodą. Troško prisiminti serą 
Dentoną tokį, kokį matė paskutinį kartą prieš dvi savaites: stul- 
binančia baltų plaukų kupeta, nušveista rausva oda, nevaržomai, 
užkrečiamai besikvatojantį. 

- Suprantu, jei nenori, - tarė Potersfild. - Inspektorius Kas- 
peras sakė, kad tavo motina buvo susižadėjusi su seru Dentonu. 
Kada tai įvyko? 

- Per praėjusius Naujuosius metus, - atsakė Naitas. Jis nurijo 
seiles ir, žengdamas durų link, karčiai pridūrė: - Jie ruošėsi susi- 
tuokti per Kūčias. Dar viena tragedija. Tik to man ir betrūko, ar ne? 

Potersfild veidas persikreipė iš skausmo ir pykčio, ji nudelbė 
akis į virtuvės grindis, kai Naitas praėjo pro ją į sodą. 

Lauke darėsi vis karščiau. Oras sode buvo ramus it sustingęs 
ir dvokė mirtimi bei smurtu. Akmens plokštėmis grįstoje terasoje 
„penki litrai kraujo - visos sero Dentono gyvybės atsargos - buvo 
išsiliejusios ir sustingusios aplink kūną be galvos. 

— Teismo medicinos ekspertas mano, kad tai buvo padaryta 
ilgais, išlenktais, dantytais ašmenimis, - tarstelėjo Potersfild. 

Naitas dar kartą sutramdė pykinimą. Jis stengėsi įsiminti nusi- 
kaltimo vietą, įsirašyti viską į atmintį tarsi tai būtų krūva nuo- 
traukų, o ne realybė. Vienintelis būdas ištverti - laikytis nuo visko 
nuošaliau, ne asmeniškai. Potersfild tarė: 

- Geriau įsižiūrėjus matyti, kad kraujas buvo supurkštas atgal 
prie kūno su sodo laistymo žarna. Manyčiau, žudikas norėjo 


nuplauti savo pėdsakus. 

Naitas linktelėjo, tada, prisivertęs atitraukti žvilgsnį nuo kūno, 
pažvelgė gilyn į sodą pro teismo medicinos ekspertus, gėlių lysvė- 
se renkančius įkalčius, ir pasisuko į nusikaltimo vietos fotografą, 
fiksuojantį kažką prie galinės sienos. 

Naitas apėjo kūną ir pamatė, į ką fotografas buvo sutelkęs visą 
dėmesį. Tai buvo vienas vertingiausių sero Dentono turėtų meno 
dirbinių: senovės Graikijos kalkakmenio statula be galvos, vaiz- 
duojanti Atėnų senatorių, vienoje rankoje laikantį susuktą perga- 
mentą, kitoje - nulaužto kalavijo rankeną. 


Sero Dentono galva buvo uždėta ant statulos pečių. Jo veidas 
buvo išpurtęs ir suglebęs. Burna perkreipta į kairę, lyg ruoštųsi 
spjauti. O akys atmerktos, bukos ir - Naitui pasirodė - sukrečia- 
mai nelaimingos. 


Akimirką slaptosios tarnybos agentas manė, kad palūš. Tada 
pajuto kylantį pasipiktinimą. Koks barbaras galėjo šitaip pasielgti? 
Kodėl? Dėl kokios priežasties nukirto Dentonui Maršalui galvą? 
Juk šis žmogus buvo daugiau nei geras. Jis buvo... 

— Dar ne viską pamatei, Piteri, - jam už nugaros pasigirdo 
Potersfild balsas. - Eik, pasižiūrėk į žolę priešais statulą. 

Sugniaužęs kumščius Naitas nužengė nuo terasos ant žolės, 
šiūruojančios į ant batų užmautus popierinius vienkartinius bate- 
lius. Sukeltas garsas erzino kaip nago brūkštelėjimas per klasės 
lentą. Tada jis pamatė tai, kas privertė sustingti. 

Ant žolės dažais buvo išpurkšti penki sujungti žiedai - olim- 
pinių žaidynių simbolis. Ant jų matėsi krauju išteptas ženklas X. 

3 skyrius 


Kur dažniausiai pabaisos deda kiaušinius? Kokiame lizde jie 
perimi, kol išsirita? Kokiomis nuodingomis atliekomis maitina 
juos iki pilnametystės? 

Dažnai, kai galvoje tarsi audros genamas griaustinis su žaibais 
įsisiautėja skausmas, užduodu sau šiuos ir panašius klausimus. 


Jums gali kilti ir kitų klausimų, pavyzdžiui, „Kas tu esi?“ 

Tikrasis mano vardas nesvarbus, tačiau šioje istorijoje gali- 
te vadinti mane Kronu. Pasak senųjų graikų mitų, Kronas buvo 
galingiausias iš titanų, visatos ir laiko valdovas. 

Ar aš laikau save dievu? 

Nebūkit juokingi. Tokia arogancija erzina likimą. Tokia pui- 
kybė tyčiojasi iš dievų. Aš niekad nepadariau šios išdavikiškos 
nuodėmės. 

Vis dėlto esu viena tų retų būtybių, pasirodančių Žemėje 
tik sykį per kelias žmonių kartas. Kaip kitaip paaiškintumėte 
faktą, kad dar prieš prasidedant audroms mano galvoje, kiek 
prisimenu, visada degiau neapykanta, o noras žudyti tapo pir- 
mąja mano aistra? 

Iš tiesų kažkuriuo metu antraisiais savo gyvenimo metais 
pajutau neapykantą, tarsi ji ir aš būtume dvi susiliejusios dvasios, 
nusviestos į kūdikio kūną iš kažkokios tuštumos. Kurį laiką ir 
maniau toks esantis: keistenybė su degančia neapykanta, numesta 
į kampą ant grindų, į dėžę, pilną skarmalų. 

Vieną dieną ėmiau ir nesąmoningai iššliaužiau iš tos dėžės. Tai 
padaręs ir pajutęs laisvę netrukus supratau, kad buvau daugiau nei 
pyktis - buvau žmogus: per dienų dienas alkanas ir ištroškęs, nuo- 
gas ir sušalęs, paliktas vienui vienas, retai prausiamas ar laikomas 

ant rankų aplink mane vaikščiojančių pabaisų, tarsi būčiau sveti- 
ma būtybė, ateivis, nusileidęs tarp jų. Tada ir kilo pirma aiški min- 
tis: noriu juos visus išžudyti. 

Jutau šį nuožmų troškimą seniai, daug anksčiau nei supratau, 
jog mano tėvai buvo narkomanai, pamišėliai, nesugebantys augin- 
ti tokios būtybės kaip aš - daug pranašesnės už kitas. 

Kai buvau ketverių, netrukus po to, kai įsmeigiau virtuvinį 
peilį į be sąmonės gulinčios motinos šlaunį, į mūsų purviną buvei- 
nę atėjo moteris ir visiems laikams paėmė mane iš tėvų. Paliko 
mane namuose, kur buvau priverstas gyventi su kitomis apleisto- 
mis mažomis pabaisomis, nekenčiančiomis visų ir nepasitikinčio- 
mis niekuo kitu, išskyrus save. 

Greitai supratau, kad esu gudresnis, stipresnis ir turiu daug 
daugiau vaizduotės nei bet kuris iš jų. Devynerių dar nelabai suvo- 
kiau, kas esu, bet nujaučiau, kad galiu būti visai kitos padermės, 
jei leisite taip pasakyti, ypatingas tvarinys, galintis manipuliuoti, 
įveikti ar pašalinti bet kurią pabaisą, pasitaikiusią kelyje. 

O nuo tada, kai galvoje ėmė siausti audros, jau neabejojau tuo, 
kas esu. 

Jos prasidėjo, kai man buvo dešimt. Mano globėjas, kurį vadi- 
nome pastoriumi Bobu, plakė rykšte vieną iš mažųjų pabaisų, ir aš 
neįstengiau klausytis to garso. Girdėdamas verksmą jaučiausi silpnas, 
o šio pojūčio negalėjau pakęsti. Taigi išėjau iš namų, perlipau gali- 
nio kiemo tvorą ir klajojau bjauriausiomis Londono gatvėmis, kol 
atradau tylą ir ramybę taip gerai pažįstamame apleisto pastato 
skurdume. 

Viduje jau buvo dvi pabaisos. Vyresni už mane paaugliai, 
gatvės gaujos nariai. Jie buvo kažkuo apsinešę - iš karto tai 
supratau - ir pasakė, kad užklydau į jų teritoriją. 

Buvau vikrus, todėl tikėjausi pabėgti, bet vienas jų metė akme- 
nį ir pataikė man į žandą. Apsvaigęs parkritau, o jie juokėsi ir dar 
labiau pyko. Ėmė svaidyti akmenis, apdaužė man šonkaulius, 
sukruvino šlaunį. 

Tada virš kairiosios ausies pajutau stiprų smūgį, sukėlusį ryš- 
kų, spalvotą sprogimą, tarsi daugybė vasaros danguje pasipylusių 
žaibų būtų traškėdami nuvilniję mano smegenimis. 


4 skyrius 


Piteris Naitas jautėsi bejėgis, kai žvilgčiojo tai į krauju per- 
brauktus olimpinius žiedus, tai į motinos sužadėtinio galvą. 

Inspektorė Potersfild atsistojo šalia Naito. Tyliai paprašė: 

— Papasakok man apie serą Dentoną. 

Užgniaužęs sielvartą, Naitas tarė: 

— Dentonas buvo puikus žmogus, Eleina. Vadovavo didelės 
rizikos draudimo fondui, uždirbdavo krūvas pinigų, bet didžiąją 
dalį jų išdalindavo. Taip pat buvo labai svarbus Olimpinio organi- 
zacinio komiteto narys. Daugybė žmonių mano, kad be jo pastan- 
gų niekada nebūtume įveikę Paryžiaus varžydamiesi, kam atiteks 
garbė rengti žaidynes. Be to, seras Dentonas buvo malonus, neiš- 
puikęs žmogus. Mano motina su juo buvo labai laiminga. 

— Nemaniau, kad tai įmanoma, - pareiškė vyriausioji inspektorė. 

— Aš taip pat. Ir Amanda netikėjo, bet jis tai darė, - tarė Nai- 
tas. - Iki šios akimirkos nebūčiau patikėjęs, jog Dentonas Marša- 
las turėjo bent vieną priešą šiame pasaulyje. 

Potersfild mostelėjo į kruviną olimpinį simbolį. 

— Galbūt tai labiau susiję su olimpiada negu tuo, koks jis buvo 
gyvenime. 


»-y0- oe 


sugrįžęs prie lavono, pasakė: 

— Gali būti. O gal tai sumanyta tik norint nukreipti mus nuo 
tikrųjų pėdsakų. Galvos nukirtimą galima interpretuoti kaip poel- 
gį iš neapykantos, o tai beveik visada būna asmeniška. 

— Manai, tai gali būti kerštas? - paklausė Potersfild. 

Naitas gūžtelėjo. 

— Arba politinis pareiškimas. O gal tiesiog bepročio poelgis. 
Arba visų trijų derinys. Nežinau. 

— Ar gali pasakyti, kur vakar vakare nuo vienuolikos iki pusės 
pirmos buvo tavo motina? - staiga pasiteiravo Potersfild. 

Naitas pažvelgė į ją taip, tarsi būtų pusprotė: 

- Amanda mylėjo Dentoną. 

— Atstumta meilė gali būti stiprus motyvas, - paaiškino 
Potersfild. 

- Niekas nieko neatstūmė, - atkirto Naitas. - Būčiau žinojęs 
apie tai. Be to, pati matei mano motiną. Ji metro šešiasdešimt pen- 
kių centimetrų ūgio ir sveria penkiasdešimt kilogramų. Dentonas 
svėrė šimtą. Ji neturėtų tiek fizinių ir emocinių jėgų, kad nupjautų 
galvą. Ir tam nebuvo priežasties. 

— Vadinasi, sakai, jog žinai, kur ji buvo? - paklausė Potersfild. 

- Sužinosiu ir tau pasakysiu. Bet pirma turiu jai apie tai 
pranešti. 

- Aš galiu pasakyti, jei manai, kad taip būtų geriau. 

— Ne, aš pats tai padarysiu, - atsakė Naitas ir paskutinį kartą 


burna, tarsi jis būtų norėjęs nusispjauti. 

Naitas susižvejojo kišenėje rašiklio dydžio žibintuvėlį, apėjo 
olimpiados simbolį ir nukreipė šviesą į tarpą tarp sero Dentono 
lūpų. Pastebėjęs kažką žybtelint, išsitraukė iš kišenės chirurgines 
žnyples, kurias visada nešiodavosi su savimi, jei prireiktų ką nors 
paimti neprisiliečiant pirštais. 

Nežiūrėdamas į mirusio motinos sužadėtinio akis, pradėjo 
žnyplėmis atsargiai tyrinėti jo burną. 

- Piteri, baik! - sušuko Potersfild. - Tu... 

Bet Naitas jau gręžėsi parodyti jai pajuodavusią bronzinę 
monetą, ištrauktą iš sero Dentono burnos. 


— Nauja teorija, - paskelbė jis: - tai dėl pinigų. 


5 skyrius 


Kai praėjus kelioms dienoms po užmėtymo akmenimis atga- 
vau sąmonę, supratau, kad guliu ligoninėje dėl lūžusios kaukolės. 
Apėmė pykinantis jausmas, kad kažkokiu būdu buvau pakeistas, 
tapau dar svetimesnis nei anksčiau. 

Prisiminiau viską apie užpuolimą ir tuos, kurie puolė. Bet 
kai policija paklausė, kas nutiko, atsakiau, jog nežinau. Paaiš- 
kinau, kad prisimenu, kaip įėjau į pastatą, ir viskas; daugiau jie 
neklausinėjo. 

Sveikau lėtai. Ant galvos susiformavo krabo pavidalo randas. 
Ataugę plaukai jį paslėpė, o aš pradėjau puoselėti tamsias fantazi- 
jas, kurios ir tapo pirmąja mano manija. 

Po dviejų savaičių grįžau namo pas mažuosius pabaisas ir 
pastorių Bobą. Net ir jie pastebėjo, kad pasikeičiau. Jau nebuvau 
laukinis vaikas. Šypsojausi ir apsimetinėjau laimingu. Mokiausi ir 
lavinau kūną. 

Pastorius Bobas manė, jog atradau Dievą. 

Prisipažįstu, kad taip elgiausi, nes pagaliau pripažinau savo 
neapykantą. Glostydavau krabo pavidalo randą ant galvos ir 

sutelkdavau neapykantą, savo seniausią sąjungininkę, į dalykus, 
kuriuos norėjau turėti arba tikėjausi, kad jie įvyks. Apsiginkla- 
vęs tamsia širdimi siekiau viso to mėgindamas parodyti pasauliui, 
kaip skiriuosi nuo kitų. Nors viešumoje elgiausi kaip pasikeitęs 
berniukas - laimingas, sėkmingas draugužis, niekada neužmiršau 
užmėtymo akmenimis ir audrų, kurias jis sukėlė. 

Kai buvau keturiolikos, slapta pradėjau ieškoti pabaisų, per- 
skėlusių man galvą. Galiausiai radau juos, pardavinėjančius 
maišelius su metamfetaminu prie gatvės kampo už dvylikos kvar- 
talų nuo tos vietos, kur gyvenau su pastoriumi Bobu ir mažaisiais 
pabaisomis. 

Stebėjau juos abu iki savo šešioliktojo gimtadienio, kol pradė- 
jau jaustis ganėtinai didelis ir stiprus, kad galėčiau imtis veiksmų. 

Prieš atrasdamas Jėzų, pastorius Bobas dirbo su geležies gami- 
niais. Šeštosios užmėtymo akmenimis sukakties proga paėmiau 
vieną iš jo sunkių plaktukų bei seną darbinį kombinezoną ir, 
užuot mokęsis, naktį tyliai išsmukau lauk. 

Apsivilkau kombinezoną, įsimečiau plaktuką į šiukšlinėje 
aptiktą mokyklinę kuprinę, susiradau tuos du pabaisas. Jie šeše- 
rius metus vartojo narkotikus, o aš tuo metu augau ir keičiausi, 
taigi buvau visiškai išdilęs iš jų atminties. 

Pažadėjęs pinigų, prisiviliojau juos į tuščią teritoriją ir sudau- 
Žiau jų bjaurias smegenis iki kruvinos košės. 


6 skyrius 


Netrukus po to, kai vyriausioji inspektorė Potersfild paliepė 
sero Dentono palaikus paguldyti į lavonmaišį, Naitas išėjo iš sodo 
ir namo apimtas dar didesnės baimės nei prieš įžengiant vidun. 

Jis pranėrė pro policijos juostą, išsisuko nuo reporterių ir 
išskubėjo iš Lial gatvelės mėgindamas sugalvoti, kaip pasakyti 
motinai apie Dentoną. Žinojo privaląs tai padaryti, ir kuo grei- 
čiau, kol Amanda nesužinojo iš ko nors kito. Jis nenorėjo, kad ji 
būtų viena, kai sužinos, jog geriausia, kas jai gyvenime nutiko... 

— Naitai? - pasigirdo vyro balsas. - Tai tu? 

Pakėlęs akis, Naitas pamatė jo link skubantį puikiu itališku 
kostiumu vilkintį atletiško sudėjimo vyrą, įpusėjusį penktą dešim- 
tį. Po tankiais žilstelėjusiais plaukais švietė skausmo iškreiptas 
rausvas kvadrato formos veidas. | 

Naitas buvo sutikęs Maiklą, arba Maiką, Lanserį „Private Int.“ 
Londono padalinyje tik du kartus per pastaruosius pusantrų metų 
nuo tada, kai agentūra buvo pasamdyta užtikrinti saugumą olim- 
pinių žaidynių metu. Tačiau buvo daug girdėjęs apie šį žmogų. 

Dukart pasaulio dešimtkovės čempionu - 1980 ir 1990 metais - 
tapęs Lanseris tarnavo Koldstrimo pulke ir Karalienės Sargyboje, kur 
jam buvo leista laisvai treniruotis ir ruoštis varžyboms. 1992 metų 
Barselonos olimpiadoje jis pirmavo jau po pirmos dešimtkovės 
varžybų dienos, tačiau antrą dieną, neatlaikęs karščio ir drėgmės, 
iškrito iš pirmojo dešimtuko. 

Nuo tada Lanseris tapo įkvepiančiu oratoriumi ir saugumo 
konsultantu, dažnai bendradarbiaujančiu su „Private“ agentūra 
dideliuose projektuose. Jis taip pat buvo Londono olimpinių žai- 
dynių organizacinio komiteto narys, paskirtas padėti užtikrinti 
saugumą šio didžiulio renginio metu. 

— Tai tiesa? - paklausė Lanseris sielvarto persmelktu balsu. — 
Dentonas negyvas? 


— Bijau, kad taip, Maikai, - atsakė Naitas. 
Lanserio akys paplūdo ašaromis. 


- Kas tai galėjo padaryti? Kodėl? 

- Panašu, kad tas, kuriam nepatinka žaidynės, - tarė Naitas ir 
papasakojo, kaip mirė seras Dentonas, taip pat ir apie kruvinąjį X. 

Apstulbęs Lanseris paklausė: | 

— Kada, jų manymu, tai nutiko? 

— Prieš pat vidurnaktį, - atsakė Naitas. 

Lanseris papurtė galvą. 

— Vadinasi, mačiau jį likus vos dviem valandoms iki mirties: 
ėjo iš pokylio Teito galerijoje su... - jis nutilo ir liūdnai žvilgtelė- 
jo į Naitą. 

- Tikriausiai su mano mama, — spėjo šis. - Jie buvo susižadėję. 

— Taip, žinojau, kad jūs su ja esate giminės, - tarė Lanseris. — 
Man labai, labai gaila, Piteri. Ar Amanda žino? 

— Kaip tik dabar einu jai pasakyti. 

— Na ir nelaimėlis tu, - tarstelėjo Lanseris ir pažvelgė į polici- 
jos užtvarą. - Ar ten reporteriai? 

— Visas būrys. Ir dar didėja, - atsakė Naitas. 

Pasipiktinęs Lanseris papurtė galvą. 

— Su visa nuoširdžia pagarba Dentonui, mums to tik ir trūko 
prieš rytojaus atidarymo ceremoniją. Jie visam prakeiktam pasau- 
liui ištrimituos kiekvieną klaikią smulkmeną. 

— Jų niekaip nesustabdysi, - pritarė Naitas. - Bet, manyčiau, 
reikia padidinti visų Organizacinio komiteto narių apsaugą. 

Lanseris garsiai atsiduso ir linktelėjo. 

— Tu teisus. Pasigausiu taksi ir grįšiu į biurą. Markusas norės 
apie tai išgirsti asmeniškai. 

Markusas Morisas, buvęs politikas, pasitraukęs iš paskutinių 
rinkimų, dabar buvo Londono olimpinių žaidynių organizacinio 
komiteto pirmininkas. 

— Kaip ir mano mama, - tarė Naitas, ir abu kartu patraukė 
Češamo gatvės link, kur tikėjosi pamatyti daugiau taksi. 

Ir iš tikrųjų, vos priėjus Češamą, iš pietų pusės, priešais 
„Diplomat“ viešbutį, pasirodė juodas taksi. Tuo pat metu tolėliau 
šiaurėje jų kelio juosta važiavo raudonos spalvos taksi. Naitas šūk- 
telėjo jam. 

Lanseris mostelėjo juodajam automobiliui sakydamas: 

— Perduok mano užuojautą savo mamai ir pasakyk Džekui, 
kad vėliau su juo susisieksiu. | 

Džekas Morganas buvo amerikietis „Private Int.“ agentūros 
savininkas. Jis gyveno mieste nuo tada, kai lėktuvas su keturiais 
Londono skyriaus darbuotojais prasmego Šiaurės jūroje. 

Raudonajam taksi besiartinant, Lanseris nulipo nuo šaligatvio 
ir ėmė ramiai žingsniuoti skersai gatvės. 

Tada, savo siaubui, Naitas išgirdo variklio riaumojimą ir 
cypiančias padangas. 

Juodasis taksi padidino greitį ir pasuko tiesiai į Organizacinio 
komiteto narį. 


7 skyrius 


Naitas sureagavo instinktyviai. Jis šoko į gatvę ir nustūmė 
Lanserį į šalį. 

Akimirksniu pajutęs juodojo taksi priekį per tris pėdas! nuo 
savęs, pašoko į orą, tikėdamasis išvengti smūgio. Nors kojos atsi- 
plėšė nuo žemės, jis nespėjo pasitraukti - automobilis priekiu ir 


grotelėmis trenkėsi į kairiojo kelio šoną bei blauzdą. 
' 3 pėdos - beveik 1 metras. 

Nuo smūgio Naitas pakilo į orą. Pečiais, krūtine ir pilvu tren- 
kėsi į variklio gaubtą, o veidu prisiplojo prie priekinio stiklo, todėl 
vieną sekundės dalį suspėjo pamatyti vairuotoją. Šalikas. Akiniai 
nuo saulės. Moteris? 

Tarsi skudurinė lėlė Naitas buvo persviestas per automobilio 
stogą. Kairiuoju šonu smarkiai trenkėsi ant grindinio, nuo smūgio 
užėmė kvapą, ir akimirką Naitas gulėjo bei žiūrėjo į šalin lekiantį 
taksi, jausdamas išmetamųjų dujų kvapą ir smilkiniuose tvinkčio- 
jantį kraują. 

Tada pagalvojo: „Prakeiktas stebuklas, kad niekas nelūžo.“ 

Raudonasis taksi sucypė prie pat Naito, ir šis išsigando, kad vis 
tiek bus pervažiuotas. 

Bet automobilis apsisuko 180 laipsnių kampu ir sustojo. Vairuo- 
tojas, senas jamaikietis, ant virvelėmis susuktų plaukų užsimovęs 
žalios ir aukso spalvos megztą kepurę, atplėšė dureles ir iššoko lauk. 

— Naitai, nejudėk, - sušuko Lanseris, bėgdamas artyn. - Tu 
sužeistas! 

— Man viskas gerai, - išstenėjo Naitas. - Sek paskui taksi, 
Maikai. 

Lanseris dvejojo, todėl Naitas šūktelėjo. 

- Ji pabėgs! 

Lanseris čiupo jį už pažastų ir įkėlė į raudonąjį taksi. 

— Sek paskui jį! - užriaumojo vairuotojui. 

Apsiglėbęs šonus Naitas vis dar bandė atgauti kvapą, o jamai- 
kietis paspaudė greičio pedalą ir puolė vytis juodąjį taksi, kuris 
jau už kelių kvartalų nuo jų staigiai pasuko į Ponto gatvę ir nulė- 
kė į vakarus. 

— Pavysiu ją, žmogau! - pažadėjo vairuotojas. - Ta beprotė 
norėjo jus užmušti! 

Lanseris dairėsi tai pirmyn į kelią, tai vėl į Naitą. 


— "Tau tikrai nieko nenutiko? 

- Apdaužytas ir apibrozdintas, - sumurmėjo Naitas. - Be to, ji 
"norėjo pervažiuoti ne mane, o tave, Maikai. 

Vairuotojas įlėkė į Ponto gatvę ir pasuko į vakarus. Juodasis 
taksi dabar buvo už dviejų kvartalų, stabdžių lempoms sušvitus 
raudonai, jis staigiai pasuko dešinėn į Slouno gatvę. 

Jamaikietis dar stipriau nuspaudė greičio pedalą ir medžiais 
apaugusi gatvė paskendo išmetamųjų dujų debesyje. Jie taip grei- 
tai pasiekė Slouno gatvės sankirtą, kad Naitas jau neabejojo, jog 
pasivys moterį, bandžiusią jį nužudyti. 

Tačiau tuomet pro juos švystelėjo dar du juodi taksi auto- 
mobiliai, važiuojantys į šiaurę Slouno gatve, ir jamaikiečiui teko 
užgulti stabdžius bei staigiai pasukti vairą šonan, kad į juos neatsi- 
trenktų. Jų taksi pradėjo cypdamas slysti ir vos neatsitrenkė į kitą 
automobilį - Metropoliteno policijos. 


Pasigirdo sirena. Įsijungė blykčiojančios šviesos. 

— Ne! - suriko Lanseris. 

- O žmogau, ir taip kiekvieną kartą! - susierzinęs šūktelėjo 
vairuotojas ir sustabdė automobilį. 

Naitas apsvaigęs piktai linksėjo žiūrėdamas, kaip vos jo neužmu- 
šęs taksi ištirpo tarp automobilių, važiuojančių į Haid Parko pusę. 


8 skyrius 


Karštą ryto orą zvimbdamos perskrodė strėlės su ryškiaspal- 
vėmis plunksnomis. Jos susmigo į geltonus taikinių centrus ir 
aplink juos išsidėsčiusius didesnius raudonus bei mėlynus ratilus 
ilgoje taikinių eilėje, nutįsusioje per gelsvai žalsvą „Lordo kriketo 
aikštyną netoli Regento parko centriniame Londone. 

Lankininkai iš šešių ar septynių šalių baigė paskutines treni- 
ruotes. Šaudymas iš lanko bus viena iš pirmųjų sporto šakų, kurio- 
je, netrukus po 2012 metų Londono olimpinių žaidynių atidary- 
mo ceremonijos, paaiškės nugalėtojai. Numatyta, kad komandinės 
varžybos vyks šeštadienio rytą, jau po dviejų dienų, o medalių 
įteikimo ceremonija įvyks tą pačią popietę. 

Štai kodėl Karena Poup su nuoboduliu veide iš tribūnos pro 
žiūronus stebėjo lankininkus. 


Poup dirbo sporto reportere bulvariniame britų laikraštyje 
„The Sun, turinčiame daugiau nei septynis milijonus skaitytojų, 
kuriuos įgijo dėl agresyvios žurnalistikos reputacijos ir tradicijos 
trečiajame puslapyje spausdinti pusnuogių merginų nuotraukas. 

Poup buvo ką tik įžengusi į ketvirtą dešimtį, patraukli visai 
kaip Renė Zelvėger filme „Bridžitos Džouns dienoraštis“, tačiau 
per daug plokščios krūtinės, kad patektų į trečiąjį puslapį. Taip pat 
ji buvo atkakli ir nepaprastai ambicinga reporterė. 

Tą rytą ant jos kaklo kabojo vienas iš vos keturiolikos 
„The Sun“ suteiktų leidimų žurnalistams lankytis visose olimpia- 
dos varžybose. Tokių leidimų britų spaudai buvo išduota nedaug, 
nes Londone taip pat lankysis daugiau nei dvidešimt tūkstančių 
žiniasklaidos atstovų iš viso pasaulio, pasiruošusių apžvelgti sep- 
tyniolika dienų truksiantį didžiulį sporto renginį. Leidimai visur 
laisvai lankytis tapo tokie pat vertingi kaip olimpiniai medaliai, 
bent jau britų žurnalistams. | 

Poup mąstė, jog turėtų džiaugtis, gavusi tokį leidimą ir gali- 
mybę rašyti apie žaidynes, tačiau kad ir kaip vargo šį rytą, išspausti 
ką nors vertingo apie šaudymą iš lanko laikraščiui neįstengė. 

Ji dairėsi Pietų Korėjos lankininkų, varžybų favoritų, bet suži- 
nojo, kad treniruotę jie užbaigė dar prieš jai atvykstant. 

— Po perkūnais, - pasipiktino ji. - Finčas mane nudobs. 


Poup nusprendė, kad reikėtų atlikti tyrimą apybraižai, kuri, 

įspūdingai ir gyvai parašyta, galbūt tiktų laikraščiui. Bet apie ką? 
"Kokiu aspektu? 

„Šaudymas iš lanko: aukštuomenės smiginis?“ 

Ne, šioje sporto šakoje ji nematė nieko prašmatnaus. 

Tiesą sakant, ką ji apskritai žino apie šaudymą iš lanko? Juk užau- 
go futbolo aistruolių šeimoje. Tą patį rytmetį, tik anksčiau, ji mėgino 
paaiškinti Finčui, kad būtų geriau, jeigu jai paskirtų lengvąją atletiką 
ar gimnastiką. Bet redaktorius be užuolankų priminė, jog ji atvyko 
iš Mančesterio ir pradėjo dirbti laikraštyje vos prieš šešias savaites, 
taigi sporto žinių skiltyje dar yra tik naujokė. 

— Duok man gerą istoriją ir gausi įdomesnių užduočių, - pasa- 
kė Finčas. 

Poup vėl sutelkė dėmesį į lankininkus. Stebino tai, kad jie atro- 
dė labai ramūs. Tarsi skendėtų transe: Ne taip, kaip kriketo mušė- 
jai ar tenisininkai. Gal rašyti apie tai? Išsiaiškinti, kaip lankininkai 
pasiekia tokią būseną? 

„Na jau, - susierzinusi pagalvojo, - kas norės skaityti apie 
dzenbudizmą sporte, kai trečiajame puslapyje gali apžiūrinėti 
nuogas krūtis?“ 

Poup atsiduso, padėjo žiūronus ir pasimuistė vienoje iš pagrin- 
dinės tribūnos kėdžių. Pamatė rankinėje sugrūstą krūvą laiškų, 
kuriuos pasičiupo išeidama iš redakcijos. Ėmė juos peržiūrinėti, 
rado įvairių pranešimų spaudai ir kitokių visai neįdomių dalykų. 

Tada pastebėjo storą vyniojamojo popieriaus voką su jos 
pavarde ir pareigomis, išspausdintomis keistomis juodomis ir 
mėlynomis didžiosiomis raidėmis. 

Poup suraukė nosį tarsi užuodusi ką negero. Pastaruoju metu, 
bent jau nuo tada, kai atvyko į Londoną, ji nebuvo parašiusi nieko, 
dėl ko susilauktų kokio nors pamišėlio laiško. Kiekvienas ko nors 
vertas reporteris gaudavo tokių laiškų. Greitai išmokdavai juos 
atpažinti. Dažniausiai jie ateidavo po kokio nors straipsnio ginčy- 
tina tema ar užsiminus apie siaubingą sąmokslą. 

Ji vis tiek atplėšė voką ir ištraukė dešimties puslapių pluoštą, 
sąvaržėle prisegtą prie perlenkto atviruko. Poup atsivertė atviruką. 
Jame nieko nebuvo parašyta, bet suveikė įtaisyta mikroschema ir 
pasigirdo labai keista fleitos melodija, sutrikdžiusi ją ir privertusi 
galvoti, kad kažkas mirė. 

Užvertė atviruką ir, žvilgtelėjusi į pirmąjį puslapį, pamatė, 
jog laiškas skirtas jai. Jis buvo išspausdintas kokiu tuzinu skirtin- 
gų šriftų, todėl skaityti buvo sunku. Tačiau tada, kai suvokė esmę, 
Poup perskaitė laišką triskart. Su kiekviena eilute jos širdis plakė 
vis smarkiau, kol galop ėmė atrodyti, kad iššoks iš krūtinės. 

Peržvelgusi likusius prie laiško prisegtus dokumentus bei 
sveikinimo atviruką, Poup pajuto alpstanti. Ėmė įnirtingai naršy- 
ti po rankinę, radusi mobilųjį telefoną iš karto paskambino savo 
redaktoriui. 

- Einčai, čia Poup, - dūsdama išpoškino, kai šis atsiliepė. - Ar 
žinai, kad Dentonas Maršalas nužudytas? 

Kimiu Rytų Londono akcentu Finčas ištarė: 

— Ką? Seras Dentonas Maršalas? 

—Taip, taip, rizikos draudimo fondo vyrukas, filantropas, 
Organizacinio komiteto narys, - patvirtino Poup, rinkdamasi 
daiktus ir dairydamasi artimiausio išėjimo iš stadiono. - Finčai, 
prašau, tai gali būti milžiniška naujiena. | 

— Palauk, - sukriokė Finčas. 

Poup jau buvo išėjusi lauk ir priešais Regento parką mėgino 
pasigauti taksi, kai redaktorius vėl atsiliepė. 

- Jie apjuosė geltona juosta sero Dentono namus Lial gatvelė- 
je, ką tik atvažiavo koronerio mašina. 

Poup trenkė kumščiu į orą ir šūktelėjo: 

- Finčai, turėsi surasti ką nors kitą, kas rašytų apie šaudymo iš 
lanko ir jojimo varžybas. Šita mano ką tik nučiupta istorija sudre- 
bins Londoną kaip žemės drebėjimas. 

0 skyrius 


- Lanseris sako, kad išgelbėjai jam gyvybę, - tarė Eleina 
Potersfild. 

Medikas apžiūrinėjo ir baksnojo besiraukantį Naitą, sėdintį 
ant greitosios pagalbos automobilio priekio rytinėje Slouno gatvės 
pusėje, už kelių pėdų nuo raudono jamaikiečio taksi. 

- Tiesiog taip sureagavau, - pakartojo Naitas, visame kūne 
jausdamas skausmą ir kepinantį karštį, kylantį nuo asfalto. 

— Ir pats buvai sužalotas, - šaltai burbtelėjo vyriausioji 
inspektorė. 

Naitas susierzino. 

- Pati sakei: išgelbėjau jam gyvybę. 

- Ir vos nepraradai savosios, - atšovė ji. - Kas tada būtų buvę... 
— ji padarė pauzę: — ...su tavo vaikais? 

— Nekalbėkime apie tai, Eleina. Man nieko nenutiko. Stebėji- 
mo kameros turėjo užfiksuoti tą taksi, - pasakė Naitas. 


Visame Londone buvo dešimt tūkstančių stebėjimo kamerų, 
kiekviena jų nepertraukiamai veikė visą parą. Dauguma jų atsira- 
do po 2005 metų teroristinių atakų Londono metro, kurių metu 
žuvo penkiasdešimt šeši žmonės ir daugiau nei septyni šimtai 
„buvo sužeisti. 

- Patikrinsime jas, - pažadėjo Potersfild. - Bet Londone ieško- 
ti juodo taksi? Nė vienas iš jūsų neįsidėmėjo registracijos nume- 
rio, todėl tai bus beveik neįmanoma. 

- Visai ne, jei susiaurinsite paiešką iki šiuo keliu važiuojan- 
čių į šiaurę ir maždaug to laiko, kai ji paspruko. Paskambinkite 
visoms taksi firmoms. Turėjau šiek tiek apgadinti variklio gaubtą 
ar groteles. 

— Tu tikrai manai, kad tai buvo moteris? - abejodama paklau- 
sė Potersfild. 

— Taip, moteris, - užsispyręs pakartojo Naitas. - Šalikas. Aki- 
niai nuo saulės. Labai įpykusi. 

Vyriausioji Skotland Jardo inspektorė žvilgtelėjo į Lanserį, 
kurį tuo metu klausinėjo kitas pareigūnas, ir tarė: 

- Jis ir seras Dentonas - abu Organizacinio komiteto nariai. 

Naitas linktelėjo: 

— Pradėčiau ieškoti žmonių, nepatenkintų Organizaciniu 
komitetu. 

“ Potersfild nieko neatsakė, nes priėjo Lanseris. Jis buvo atsilais- 
vinęs kaklaraištį ir nosine tapšnojo prakaituotą kaktą. 

— Ačiū, - padėkojo jis Naitui. - Lieku tau skolingas. 

— Tu būtum pasielgęs lygiai taip pat, - atsiliepė šis. 

— Skambinu Džekui, - pasakė Lanseris. - Papasakosiu jam, ką 
padarei. 

- Visai nebūtina. 

— Reikia, - primygtinai pakartojo jis. Padvejojęs pridūrė: - 
Norėčiau tau atsilyginti. 

Naitas papurtė galvą. 

- Olimpinių žaidynių organizacinis komitetas - „Private“ 
klientas, vadinasi, ir tu esi mūsų klientas, Maikai, be to, visa tai 
įvyko darbo metu. 

— Ne, tu... - Lanseris patylėjo ir užbaigė mintį: - Rytoj būsi 
mano svečias per atidarymo ceremoniją. 

Naitas apstulbo, gavęs tokį pasiūlymą. Bilietai į atidarymo 
ceremoniją buvo tokie pat vertingi, kaip kvietimai į princo Vilja- 
mo ir Keitės Midlton vestuves, įvykusias prieš metus. 

- Jei auklė sutiks prižiūrėti vaikus, priimsiu kvietimą. 


Lanseris patenkintas nusišypsojo. 

— Rytoj ryte mano sekretorė atsiųs tau leidimą ir bilietus. 

Jis patapšnojo Naitui per sveikąjį petį, šyptelėjo Potersfild ir 
nuėjo prie jamaikiečio taksi vairuotojo, kuris vis dar derėjosi su jį 
sustabdžiusiu kelių policininku. 

— Noriu, kad pateiktum oficialų pranešimą, - tarė Potersfild. 


— Nieko nedarysiu, kol nepasikalbėsiu su motina. 


10 skyrius 


Po dvidešimties minučių patrulinis Metropoliteno polici- 
jos automobilis išleido Naitą priešais jo motinos namus Milnerio 
gatvėje Naitsbridže. Medikai siūlė vaistų nuo skausmo, bet jis atsi- 
sakė. Sunkiai išlipo iš policijos automobilio, atmintyje vis švysčio- 
jo saulėlydyje viržynėje stovinčios gražios nėščios moters vaizdas. 

Laimei, jis įstengė greitai ištrinti ją iš savo minčių ir skambin- 
damas į duris pastebėjo, kokie nešvarūs ir suplėšyti jo drabužiai. 

Amandai tai nepatiks. Taip pat ir... 

Durys atsivėrė, už jų stovėjo Garis Bosas, ilgametis jo moti- 
nos asmeninis asistentas. Įžengęs į ketvirtą dešimtį, jis buvo liesas, 
išpuoselėtos išvaizdos ir nepriekaištingai apsirengęs. 

Bosas sumirksėjo, žiūrėdamas į Naitą pro akinius vėžlio kiau- 
to rėmeliais, ir švilpdamas įkvėpė. 

— Nežinojau, kad esi susitaręs, Piteri. 

- Jos sūnui ir vieninteliam vaikui nereikia iš anksto susitarti, - 
atsakė Naitas. - Tik ne šiandien. 

— Ji labai, labai užsiėmusi, - tarė Bosas. - Siūlyčiau... 


— Mirė Dentonas, Gari, - tyliai pasakė Naitas. 

— Ką? - šūktelėjo Bosas ir nevykusiai sukrizeno. - Tai neįma- 
noma. Ji vakar su juo... 

— Nužudytas, - tarstelėjo Naitas ir žengė vidun. - Atvykau tie- 
siai iš nusikaltimo vietos. Turiu jai pasakyti. 

— Nužudytas? - Bosui atvipo burna. Jis užsimerkė tarsi lauk- 
damas, kada užklups agonija. - O Dieve. Jai... 


- Žinau, - tarė Naitas. - Kur ji? 
— Bibliotekoje. Renkasi audinius. 


Naitas susiraukė. Jo motina pykdavo, kai kas nors sutrukdyda- 
vo jai peržiūrinėti pavyzdžius. 

— Nieko nepadarysi, - atsiduso jis ir nužingsniavo koridoriu- 
mi bibliotekos durų link, kaupdamas jėgas pasakyti mamai, kad ji 
iš esmės ką tik antrą kartą tapo našle. 

Kai Naitui buvo treji, jo tėvas Haris mirė per nelaimingą atsi- 
tikimą darbe ir paliko jauną našlę bei sūnų su menka gyvybės 
draudimo išmoka. Jo motina juto kartų nusivylimą dėl netekties, 
tačiau savo pyktį pavertė energija. Jai visada patiko mada ir siu- 
vimas, todėl už draudimo pinigus atidarė aprangos įmonę, kurią 
pavadino savo vardu. 

„Amandos dizainas“ veiklą pradėjo jų virtuvėje. Naitas pri- 
siminė, kaip ji gyvenimą ir verslą vadino ilgomis, užsitęsusiomis 
grumtynėmis. Vis dėlto kovingas jos stilius daug kam patiko. Kai 
Naitui suėjo penkiolika, jo mama, niekada nepatenkinta rezultatu 
ir nuolat raginusi visus dirbti dar geriau, pavertė „Amandos dizai- 
ną klestinčia, visų gerbiama kompanija. Netrukus po to, kai jis 
baigė Kristaus bažnyčios koledžą Oksforde, ji pardavė savo kom- 
paniją už dešimtis milijonų svarų, už kuriuos atidarė dar keturias 
sėkmingas aprangos įmones. 

Jie susipažino labdaros renginyje, skirtame kovai su vėžiu, ir, 
kaip motina mėgdavo sakyti: „Viskas prasidėjo nuo pirmo žvilgs- 
nio.“ Per vieną vakarą Amanda iš šaltos, atsiskyrusios kalės pavir- 

„to mokinuke, apsvaigusia nuo pirmosios meilės. Nuo tada seras 
Dentonas tapo jai gimininga siela, geriausiu draugu ir didžiausios 
gyvenime laimės šaltiniu. 

Naitui atmintyje akimirkai vėl žybtelėjo nėščios moters vaiz- 
das; jis pabeldė į duris ir įėjo. Nors ir baigianti šeštą dešimtį, ji 
buvo elegantiška moteris - laikysena tarsi šokėjos, grožis it bran- 
daus amžiaus kino filmų žvaigždės ir elgsena lyg geranoriškos 
karalienės. Amanda Nait stovėjo prie darbo stalo, priešais ją gulė- 
jo išrikiuotos dešimtys audinių pavyzdžių. 

— Gari, - net nepakėlusi akių piktai šūktelėjo ji, - sakiau, kad 
niekas negali... 

— Tai aš, mama, - prabilo Naitas. Atsigręžusi Amanda pažvelgė 
į jį savo pilkai melsvomis akimis ir susiraukė. 

— Piteri, argi Garis tau nesakė, kad aš atrinkinėju... - Ji staiga 
nutilo, kažką pastebėjusi jo veide. Ir pačios išraiškoje šmėstelėjo 
nepritarimas. - Tik nesakyk, jog tavo angeliški vaikučiai išbaidė 
dar vieną auklę. 

— Ne, - tarė Naitas. - Norėčiau, kad tai būtų taip paprasta. 

Ir tada sudaužė savo motinos laimę į tūkstančius mažų, ran- 
tytų skeveldrų. 


11 skyrius 


Jei nori žudyti pabaisas, privalai išmokti galvoti kaip jos. 

Pradėjau tai suprasti tik po sprogimo, antrą kartą praskė- 
lusio man kaukolę, praėjus devyniolikai metų po užmėtymo 
akmenimis. 

Buvau seniai išvykęs iš Londono, o mano pirmasis planas buvo 
įrodyti pasauliui, kad esu daugiau nei išskirtinis ar suardytas. 

Pabaisos laimėjo tą karą prieš mane, pasinaudojusios gudry- 
be ir sabotažu. Todėl vėlyvą 1995 metų pavasarį nusileidęs Balka- 
nuose, paskirtas į NATO taikos palaikymo misiją, jaučiau begali- 
nę neapykantą. Jos gylis ir mastas buvo nepamatuojami. 

Po to, kaip su manimi buvo pasielgta, taikos nenorėjau. 

Troškau smurto, aukų ir kraujo. 

Galima sakyti, kad per penkias dislokacijos savaites likimas 
pasisuko mano naudai. Atsidūriau neramiuose, greitai užsiplies- 
kiančiuose Serbijos, Kroatijos, Bosnijos ir Hercogovinos žudynių 
laukuose. 

Buvo liepa, vėlyva popietė dulkėtame kelyje, aštuoniolika 
mylių! nuo apsuptyje laikomo Srebrenicos miesto Drinos slėny- 
je. Sėdėjau keleivio vietoje maskuotame „Toyota Land Cruiser“ su 
šalmu, neperšaunama liemene, ir žvelgiau pro langą. 

Skaičiau pasiimtą knygą apie graikų mitologiją ir mąsčiau, 
kad karo draskomas Balkanų kraštas, per kurį keliavome, galėjo 
būti tamsaus ir niūraus mito veiksmo vieta: laukinės rožės žydė- 
jo aplink mūsų aptiktus sužalotus mirusiųjų kūnus - priešininkų 
žiaurumo aukas. | 

Staiga sprogo bomba. 

Vairuotoją, visureigį ir kitus du keleivius sunaikinusio sprogi- 
mo garso neprisimenu, bet vis dar galiu užuosti kordito ir degan- 
čio dyzelio kvapą. 

Dar jaučiu to nematomo kumščio, su nežmoniška jėga išsvie- 
dusio mane pro langą ir sukėlusio milžinišką elektros audrą sme- 
genyse, pasekmes. 


Kai atgavau sąmonę, žemę jau dengė sutemos. Ausyse spen- 


' 18 mylių - beveik 29 kilometrai. 

„gė, buvau praradęs orientaciją, jutau šleikštulį ir iš pradžių pama- 
niau, kad esu dešimties metų ir mane ką tik iki sąmonės netekimo 
apmėtė akmenimis. Tačiau kai galvos svaigulys šiek tiek aprimo, 
pamačiau apanglėjusį visureigio karkasą bei neatpažįstamai apde- 
gusius bendražygių kūnus. Šalia gulėjo automatas ir pistoletas — 
sterlingas ir bereta, - išsviesti iš visureigio. 

Kai pagaliau įstengiau atsistoti ir pasiėmęs ginklus pradėjau 
eiti, visai sutemo. 

Klupdamas klajojau keletą mylių per laukus ir miškus, kol 
pasiekiau kaimelį kažkur į pietvakarius nuo Srebrenicos. Įžengęs 
į jį su ginklais rankose, per spengimą ausyse išgirdau kažką dau- 
giau. Tamsoje prieky manęs šūkavo žmonės. 

Tie pikti balsai traukė mane artyn, eidamas jų link pajutau 
augant savo seną draugę neapykantą: iracionalią, raginančią ką 
nors nužudyti. 


Nesvarbu, ką. 


12 skyrius 


Jie buvo bosniai. Septyni vyrai, ginkluoti senais vienvamz- 
džiais ir aprūdijusiais graižtviniais šautuvais. Juos atkišę, priekyje 
savęs tarsi gyvulius į aptvarą varė tris paaugles mergaites, surakin- 
tas antrankiais. 

Vienas jų pamatė mane, šūktelėjo, ir jie atsuko savo apgailėti- 
nus ginklus į mane. Dėl kažkokių priežasčių, kurias supratau tik 
daug vėliau, aš nepradėjau šaudyti ir iš karto neišžudžiau jų visų, 


vyrų ir Mergaičių. 

Pasakiau jiems tiesą: kad esu NATO misijos taikdarys, paty- 
riau sprogimą ir privalau paskambinti į bazę. Tai, regis, juos nura- 
mino ir jie nuleido ginklus neliepę man atiduoti savųjų. 

Vienas kalbėjo laužyta anglų kalba. Jis pasakė, kad galiu 
paskambinti iš kaimo policijos būstinės, kur jie ir ėjo. 

Paklausiau, už ką suimtos mergaitės, ir kalbantysis angliškai 
atsakė: 

- Jos yra karo nusikaltėlės: priklauso serbų žudikų būriui, 
dirba tam velnio išperai Mladičiui. Žmonės vadina jas furijomis. 
Jos žudo bosnių berniukus. Daugybę jų. Jos visos žudo. Paklausk 
vyriausios iš jų. Ji kalbėti angliškai. 

„Furijos?“ - pagalvojau susidomėjęs. Diena anksčiau skaičiau 
apie furijas savo knygoje apie graikų mitologiją. Pradėjau eiti grei- 
čiau, kad galėčiau geriau jas apžiūrėti, ypač vyriausią, paniurusio 
veido, tankiais antakiais, šiurkščiais juodais plaukais ir tamsiomis 
tuščiomis akimis. 

Furijos? Tai - ne sutapimas. Kaip maniau, kad neapykanta 
man buvo dovanota vos gimus, taip akimirksniu patikėjau, jog jos 
ne be priežasties atsidūrė priešais mane. 

Nepaisydamas galvą skeliančio skausmo, susigretinau su 
vyriausia mergaite ir paklausiau: 

- Tu- karo nusikaltėlė? 

Ji įsmeigė į mane savo tamsias akis ir piktai iškošė: 

— Aš ne nusikaltėlė ir mano seserys ne nusikaltėlės. Pernai 
bosnių kiaulės nužudė mūsų tėvus ir keturias dienas prievartavo 
mane su seserimis. Jei galėčiau, iššaudyčiau visas bosnių kiaules. 
Perskelčiau jų kaukoles. Jei įstengčiau, visus juos išžudyčiau. 


Jos seserys tikriausiai suprato, ką ji kalba, nes ir jos sužiuro į 

mane savo tuščiomis akimis. Šokas po sprogimo, siaubingas gal- 
vos tvinksėjimas, reaktyviniu greičiu kylantis pyktis, negyvos ser- 
bų mergaičių akys, mitas apie furijas — visa tai staiga susikaupė į 
kažką, kas atrodė iš anksto nulemta. 

Policijos būstinėje bosniai prirakino mergaites antrankiais 
prie sunkių medinių kėdžių, prikaltų prie grindų, ir užrakino 
duris. 

Telefono linijos neveikė. Kaip ir senoviniai mobilių telefonų 
bokštai. Vis dėlto man pasakė, kad galiu palaukti, kol bus įmano- 
ma susisiekti su taikdarių pajėgomis, kurios išvežtų mane ir serbų 
mergaites į saugesnę vietą. 

Kai angliškai kalbantis bosnis išėjo iš kambario, apglėbiau 
ginklą, priėjau arčiau prie su manimi kalbėjusios mergaitės ir 
paklausiau: 

— Ar tiki likimu? 

— Eik iš čia. 

— Ar tiki likimu? - pakartojau. 

— Kodėl klausi? 


— Mano manymu, tavo, kaip į nelaisvę paimtos karo nusi- 
kaltėlės, likimas yra mirtis, - atsakiau. - Jei būsite nuteistos už 
kelių dešimčių neginkluotų berniukų nužudymą, tai bus pavadin- 
ta genocidu. Net jei jūs su seserimis anksčiau buvote viso būrio 
išprievartautos, jie vis tiek jus pakars. Štai kaip baudžiama už 
genocidą. 

Ji išdidžiai kilstelėjo smakrą. 

— Aš nebijau mirti už tai, ką padarėme. Mes žudėme bjaury- 
bes. Vykdėme teisingumą. Sugrąžinome pusiausvyrą ten, kur jos 
nebebuvo. 

„Pabaisos ir furijos, - pamaniau vis labiau jaudindamasis. 
Tada atsakiau: 

- Gal, bet jūs mirsite, ir tuo jūsų istorija baigsis. - Trumpam 
nutilau. - O galbūt jūsų likimas kitoks. Gali būti, kad viskas, kas 
iki šiol vyko jūsų gyvenime, buvo pasiruošimas būtent šiai aki- 
mirkai, šiai vietai ir šiam vakarui, kai jūsų likimas susikirto su 
manuoju. 

Ji atrodė suglumusi. 

— Ką reiškia: „likimas susikirto“? 

.— Padėsiu jums iš čia ištrūkti, - tariau. - Gausiu jums nau- 
jas tapatybes, paslėpsiu ir saugosiu tave ir tavo seseris amžinai. 
Suteiksiu jums dar vieną galimybę gyventi. 

Ji atšlijo. 

— O ko norėsi už tai? 

Pažvelgiau jai į akis. Pažvelgiau į jos sielą. 

— Noriai rizikuosite savo gyvybe, kad išgelbėtumėte mane, 
kaip aš dabar rizikuosiu savąja dėl jūsų. 

Vyriausioji sesuo įkypai pasižiūrėjo į mane. Tada nusisuko 
ir sukvaksėjo seserims serbiškai. Jos šiurkščiai šnibždėjosi kelias 
akimirkas. 

Galiausiai kalbančioji angliškai paklausė: 

— Tu gali mus išgelbėti? 

Man ir toliau spengė galvoje, tačiau migla atsitraukė, protas 
buvo aiškus ir įelektrintas. Linktelėjau. 

Žvelgdama į mane tamsiomis, tuščiomis akimis, ji tarė: 

- Tuomet gelbėk mus. 


Bosnis, mokėjęs angliškai, sugrįžo į kambarį ir šūktelėjo man: 

— Ką tau meluoja šios demonės iš pragaro? 

- Jos ištroškusios, - pasakiau. - Prašo vandens. Gal telefonas 
jau veikia? 

— Dar ne, - atsakė jis. 

— Gerai, - tariau nuleisdamas automato saugiklį ir, atgręžęs 
šautuvo vamzdį į furijų pagrobėjus, atidengiau ugnį bei išžudžiau 


juos visus iki vieno. 

13 skyrius 


Taksi sustojus priešais beveidį dangoraižį Londono Sičio - 
miesto finansinio centro - gilumoje, Piteris Naitas vis dar girdėjo 
savo motinos raudą. Anksčiau tik vieną kartą matė ją šitaip ver- 
kiančią - prie tėvo kūno po nelaimingo atsitikimo. 

Išgirdusi apie sužadėtinio mirtį, Amanda susmuko sūnaus 
rankose. Jis juto visa naikinančią jos sielvarto bedugnę ir gerai tai 
suprato. Jai buvo smogta peiliu į sielą. Naitas troško, kad niekas to 
nepatirtų, juo labiau jo paties mama. Laikė ją glėbyje, kol kraujavo 
jos siela ir protas, tuo pat metu dar kartą išgyvendamas skaudžią 
savo netektį. 

Garis Bosas pagaliau įžengė į kabinetą ir pats vos neapsiverkė, 
pamatęs siaubingą jos širdgėlą. Netrukus Naitas gavo pranešimą 
iš Džeko Morgano, kviečiančio atvykti tiesiai į „Private“ Londono 
filialo būstinę, nes laikraštis „Ihe Sun“ pasamdė juos ištirti žmo- 
gaus, pasiskelbusio sero Dentono žudiku, laišką. Bosas pažadėjo 
pasirūpinti Amanda. 

- Turėčiau pasilikti, - tarė Naitas, jausdamasis klaikiai kaltas, 
kad privalo išeiti. - Džekas supras. Paskambinsiu jam. 

- Ne! - piktai šūktelėjo Amanda. - Noriu, kad važiuotum į 
darbą, Piteri, ir darytum tai, ką geriausiai sugebi. Surask tą nesvei- 

ką šunsnukį, taip pasielgusį su Dentonu. Noriu, kad jį sukaustytų 
grandinėmis ir sudegintų gyvą. 

Liftu kildamas į viršutinius dangoraižio aukštus, jis mąs- 
tė apie motinos prašymą ir, nepaisant pastovaus skausmo šone, 
pajuto, kaip pamažu užvaldo troškimas surasti žudiką. Naitas 
visada taip jausdavosi dirbdamas prie svarbios bylos - apsėstas, 
užvaldytas, - tačiau, atsižvelgiant į tai, kad dabar su byla susijusi ir 
motina, šio nusikaltimo tyrimas bus tikras kryžiaus žygis: nesvar- 
bu, kas nutiks, kokios kliūtys iškils ar kiek laiko tai suris, Naitas 
prisiekė, kad pričiups Dentono Maršalo žudiką. 

Lifto durys atsivėrė į priimamąjį - šiuolaikišką patalpą, 
išpuoštą meno dirbiniais, vaizduojančiais pagrindines šnipinėji- 
mo, teismo medicinos ir kriptografijos istorijos gaires. Nors šiuo 
metu Londono būstinėje buvo labai mažai darbuotojų, vestibiuly- 
je knibždėjo daugybė agentūros „Private“ atstovų iš viso pasaulio, 
atėjusių pasiimti leidimų ir išklausyti užduočių, susijusių su olim- 
piados saugumo užtikrinimu. 

Naitas apėjo minią agentų, kurių atpažino vos keletą, praėjo 
Trojos arklio modelį, sero Frensio Beikono biustą ir prisiartino 
prie spalvoto neperšaunamo stiklo sienos. Pažvelgė į akies tinklai- 
nės skaitytuvą, dešinįjį rodomąjį pirštą prispaudė prie atspau-. 
dų skaitytuvo. Sienos dalis sušnypštusi atsidarė, o už jos stovė- 
jo netvarkingas, strazdanotas vyras oranžinės spalvos plaukais 
ir susivėlusia barzda. Jis vilkėjo plačiomis kelnėmis su didelėmis 
uždėtinėmis kišenėmis šonuose ir Vest Hamo futbolo komandos 
marškinėliais, buvo įsispyręs į juodas šlepetes. 

Naitas šyptelėjo. 

— Sveikas, Chuligane. 

— Kas per velniava, Piteri? - žioptelėjo „Chuliganas“ Džeremis 
Kraufordas, nužvelgdamas Naito drabužius. - Poravaisi su oran- 
gutangu, ar ką? 

Po Vendžio Li mirties lėktuvo katastrofoje, Chuliganas tapo 
Londono filialo Mokslo, technologijų ir teismo medicinos sky- 
riaus viršininku. Jis buvo vos įžengęs į ketvirtą dešimtį, sarkastiš- 
kas, aršiai nepriklausomas ir begėdiškas nepraustaburnis, be to, 
beprotiškai protingas. 

Gimęs ir užaugęs Haknio Vike - nusikaltėlių pilname Londono 
rajone, tėvų, kurie taip ir neįstengė pabaigti vidurinės mokyklos, šei- 
moje, Chuliganas, nepaisant visko, būdamas devyniolikos pabaigė 
matematikos ir biologijos mokslus Kembridže. Dvidešimties įgi- 
jo trečią mokslo laipsnį teismo medicinos ir kriminalistikos sri- 
tyje Stafordširo universitete ir buvo pasamdytas MI5, kur išdirbo 
aštuonerius metus prieš pereidamas į „Private“ už dvigubai dides- 
nį nei valstybės tarnautojo atlyginimą. 

Chuliganas taip pat buvo nuožmus futbolo aistruolis: turėjo 
sezoninius bilietus į visas rungtynes, kuriose žaidė Londono Vest 
Hamo futbolo komanda. Nepaisant nepaprastai aštraus proto, 
kai buvo jausnesnis, jis dažnai prarasdavo savitvardą stebėdamas 
svarbias rungtynes, todėl jo broliai bei seserys ir davė dabartinę 
pravardę. Nors dauguma žmonių nesidžiaugtų taip šaukiami, jis 
akivaizdžiai didžiavosi savo vardu. 

- Įsivėliau į muštynes su taksi variklio gaubtu ir stogu, bet 
išgyvenau, kad visiems apie tai papasakočiau, - atsakė Naitas 
Chuliganui. - Laiškas nuo žudiko jau čia? 

Mokslo skyriaus viršininkas, praeidamas pro jį, tarė: 

- Štai jį atneša. 

Naitas atsigręžė ir pro agentų minią pažvelgė į liftą, kurio durys 
kaip tik atsidarė. Iš jo išėjo susijaudinusi „The Sun“ reporterė Kare- 
na Poup, prie krūtinės prispaudusi didelį rudą voką. Chuliganas 
priėjo prie jos. Moteris, regis, nustebo, pamačiusi apspurusią jo 
išvaizdą, ir nedrąsiai paspaudė jam ranką. Kraufordas nusivedė ją 
į koridorių ir supažindino su Naitu. 

Poup iš karto sukluso ir įtariai nužvelgė tyrėją, ypač jo suplė- 
šytus, nešvarius drabužius. 


— Mano redaktoriai nori, kad viskas būtų atlikta greitai ir dis- 
kretiškai, su ne daugiau nei būtina žmonių. „The Sun“ norėtų dirb- 
ti tik su jumis vienu, pone Kraufordai. 

— Vadinkite mane Chuliganu, gerai? 

Naitas Poup iš karto palaikė įžūlia ir dygia moteriške, bet gal- 
būt jam taip tik atrodė, nes jautėsi tarsi visas kairysis šonas būtų 
sudaužytas valties irklu, be to, patyrė sunkų emocinį sukrėtimą 
dėl motiną ištikusios netekties. Jis tarė: 

— Aš tiriu Maršalo žmogžudystę kompanijos ir savo motinos 
vardu. 

- Jūsų motinos? - nustebo Poup. 

Naitas paaiškino, bet ji vis tiek dvejojo. Visai netekęs kantry- 
bės Naitas paklausė: 


— Nemanote, kad galbūt žinau apie šią bylą daugiau nei jūs? 


14 skyrius 


Pasirodo, Naitas palietė jautrią vietą. Poup veidas nuraudo iš 
pasipiktinimo. 

— Neprisimenu, kad būčiau pastebėjęs jūsų pavardę laikrašty- 
je, - tęsė jis. - Dirbate vietinių naujienų ar nusikaltimų skyriuje? 

- Jei taip norite žinoti, paprastai apžvelgiu sporto naujienas, — 
atsakė ji, atkišusi smakrą į Naitą. - Ir kas iš to? 

- Vadinasi, žinau apie šią bylą dalykų, kurių nežinote jūs, - 
paaiškino Naitas. 

— Nejaugi? - atšovė Poup. - Ką gi, tai mano rankose yra laiš- 
kas, ar ne taip, pone Naitai? Žinote, aš tikrai norėčiau bendrauti 
tik su ponu... Chuliganu. 


Naitui nespėjus atsakyti, pasigirdo vyro balsas su amerikietiš- 
ku akcentu: 

— Būtų daug protingiau, jei leistumėte prie tyrimo prisidėti ir 
Piteriui, ponia Poup. Jis pats geriausias iš mūsų. 

Išstypęs žavus banglentininko išvaizdos amerikietis atkišo 
delną ir paspaudė josios, sakydamas: 

— Džekas Morganas. Jūsų redaktorius susitarė su manimi dėl 
tyrimo. Jei įmanoma, aš taip pat norėčiau dalyvauti. 

— Gerai, - niūriai ištarė Poup. - Bet šio laiško turinys nega- 
li būti atskleistas niekam daugiau, nebent jau būtų išspausdintas 
„Ihe Sun“. Sutinkate? 

- Žinoma, - atsakė Džekas ir nuoširdžiai nusišypsojo. 

Naitas žavėjosi „Private“ įkūrėju ir savininku. Džekas buvo už 
jį jaunesnis ir skubėjo dar labiau nei Naitas. Jis buvo sumanus bei 
veržlus ir tikėjo, kad privalo samdyti tokius pat protingus, ener- 
gingus darbuotojus ir mokėti jiems dosnų atlyginimą. Be to, jam 
iš tikrųjų rūpėjo jam dirbantys žmonės. Buvo sugniuždytas, kai 
žuvo Karteris ir kiti Londono filialo darbuotojai, ir iš karto atvyko 
iš už Atlanto pagelbėti Naitui išjudinti sustojusių darbų. 

Ketveriukė nuėjo į Chuligano laboratoriją, įrengtą vienu aukš- 
tu žemiau. Džekas prisigretino prie Naito, žengiančio lėčiau už 
kitus. 

— Gerai padirbėjai su Lanseriu, - tarė jis. - Turiu omeny, kad 
išgelbėjai jo kailį. 

— Tam mes čia ir esame, - pasakė Naitas. 

- Jis buvo labai dėkingas ir sakė, kad turėčiau pakelti tau atly- 
ginimą, - pridūrė Džekas. 

Naitas nieko neatsakė. Jie dar nebuvo kalbėjęsi apie atlyginimą 
ir naujus įsipareigojimus. 

Džekas pats tai prisiminė ir tarė: 

— Pakalbėsime apie pinigus po žaidynių, - tarė amerikietis ir 
kritiškai jį nužvelgė. - Tau tikrai viskas gerai? 

— Jaučiuosi taip, tarsi būčiau susigrūmęs su regbininkais dėl 
kamuolio, bet išlikau sveikas ir gyvas, - užtikrino Naitas jiems 
žengiant į „Private“ Londono filialo Mokslo skyrių, didžiausios 
pažangos visais atžvilgiais buveinę. 

Chuliganas nusivedė juos į tolimiausią kampą - prieškamba- 
rį, kur paliepė visiems apsirengti vienkartiniais baltais kombine- 
zonais su gobtuvais. Naitas sudejavo, bet apsivilkęs nusekė paskui 
Chuliganą pro hermetišką reguliuojamo oro spaudimo kame- 
rą į sterilią patalpą. Kraufordas priėjo prie darbo stalo, kur sto- 
vėjo elektroninis mikroskopas ir pati moderniausia spektrografi- 
nė įranga. Jis paėmė iš Poup voką, atidarė ir pažvelgė vidun. Tada 
paklausė: 

— Tai jūs viską sudėjote į įmautes ar taip jau gavote? 

Naitas girdėjo klausimą per ausines, įtaisytas gobtuve, todėl 
garsas, rodės, sklido iš kosminės erdvės. 

— Aš taip padariau, - atsakė Poup. - Iš karto supratau, kad rei- 
kia juos apsaugoti. 

— Protinga, - tarė Chuliganas, mostelėjęs pirštu į ją ir pažvel- 
gęs į Naitą su Džeku. - Labai protinga. 

Nepaisant iš karto susidarytos prastos nuomonės apie Poup, 
Naitas turėjo su juo sutikti. Jis paklausė: 

- Kas, be jūsų, dar juos lietė? 

- Tik aš, - pasakė Poup, Chuliganui traukiant iš įmautės laiš- 
ką. - Ir žudikas, manyčiau. Jis turi vardą, pamatysit. Vadina save 
Kronu. 

15 skyrius 


Po kelių akimirkų iš atviruko pasigirdo keista fleitos melodi- 
ja. Naitas susierzino pajutęs, tarsi žudikas su jais žaistų. Peržvelgęs 
laišką ir pridėtus dokumentus, jis perdavė juos Džekui. 

Tikriausiai muzika supykdė ir Džeką, nes jis staigiai užvertė 
atviruką, nutildydamas melodiją, ir tarė: 

- Šis vyrukas kvanktelėjęs. 

Poup pridūrė: 

- Beprotis, bet gudrus: ypač tai matyti ten, kur rašo apie Mar- 
šalą ir jo buvusį partnerį Gilderį. Savo teiginius pagrindžia ir 
dokumentais. 

- Netikiu tais dokumentais, - pasakė Naitas. - Pažinojau Den- 
toną Maršalą. Jis buvo labai sąžiningas žmogus. Net jeigu jie ir 
tikri, vis tiek neįmanoma pateisinti tokio susidorojimo. Džekas 
teisus: šis vyrukas sutrikusios psichikos ir nepaprastai arogan- 
tiškas. Jis tyčiojasi iš mūsų. Giriasi, kad negalėsime jo sustabdyti. 
Sako, jog tai - ne pabaiga, o tik pati pradžia. 

Džekas linktelėjo ir tarė: 

- Jei pradedi nuo galvos nukirtimo, vadinasi, Barbariškumo 
gatve ruošiesi eiti toli. 
ką. - Tokios mikroschemos su melodija dažnai būna sveikinimo 
atvirukuose. Turėtume nesunkiai nustatyti jo modelį ir vietą, kur 
buvo pagamintas. | 

Linktelėjęs Naitas paprašė: 

— Norėčiau dar kartą perskaityti laišką. 

Kol Poup su Džeku stebėjo, kaip Chuliganas ardo muzikinį 
sveikinimo atviruką, Naitas paėmė laišką ir pradėjo skaityti, kai 
laboratorijoje nutilo fleitos melodija. 

Pirmas sakinys buvo parašytas Naitui nesuprantamais simbo- 


liais ir raidėmis, bet jis spėjo, kad tai - senoji graikų kalba. Antras 


ir visi kiti sakiniai buvo parašyti angliškai. 

Senosios olimpinės žaidynės buvo suterštos. Šiuolaikinė- 
se žaidynėse nebešlovinami dievai ir žmonės. Jos netgi neaukšti- 
na geros žmonių valios. Tai - pasityčiojimas, komedija, vykstan- 
ti kas ketverius metus, ir dėl to kalti vagys, sukčiai, žmogžudžiai 
bei pabaisos. 

Pakalbėkime apie iškilųjį serą Dentoną Maršalą ir sto- 
rąjį jo partnerį Ričardą Gilderį. Prieš septynerius metus seras 
Dentonas išdavė Olimpinį judėjimą, pasisakantį už sąžiningą 
konkurenciją. Iš dokumentų, prisegtų prie šio laiško, matysite, 
kad norėdami užsitikrinti, jog Londonas būtų išrinktas 2012 
metų olimpinių žaidynių miestu šeimininku, seras Dentonas ir 
ponas Gilderis gudriai išbumpavo lėšas iš savo klientų ir slapta 
pervedė pinigus į užjūrio bankų sąskaitas, valdomas lengvatinio 
apmokestinimo kompanijų, o jas valdo kitos kompanijos, kurių 
savininkai - Tarptautinio olimpinio komiteto nariai. Paryžius, 
atrankos procese likęs antroje vietoje, neturėjo jokios galimybės 
dalyvauti konkurse. | 

Taigi mes su furijomis norime apvalyti žaidynes ir 
manome, kad būtų visiškai teisinga, jei seras Dentonas mir- 
ty už savo nusikaltimus; taip ką tik ir įvyko. Mes esame nesu- 
stabdomi, daug viršesni už jus, matantys neteisybę ten, kur jūs 
nepastebite, gebantys demaskuoti pabaisas ir žudyti jas vardan 
žaidynių - taip, kaip jūs negalite. 


— Kronas 

Skaitydamas laišką antrą kartą, Naitas dar labiau nuliūdo ir 
sunerimo. Tai, kas buvo padaryta serui Dentonui, parodė Kroną 
esant tikrą beprotį, nors ir racionalų, ir nuo šios minties Naitui 
pašiurpo oda. 

Be to, kraupi fleitos melodija niekaip nenustojo skambėti jo 
galvoje. Kokios nesveikos psichikos žmogus gali sukurti tokią 
melodiją ir parašyti tokį laišką? Kaip Kronas, pasinaudojęs tokio- 
mis priemonėmis, sugebėjo sukurti neišvengiamos grėsmės ir 
smurto pojūtį? 

O gal tiesiog Naitas per daug artimai susijęs su byla, todėl ir 
nesugeba jaustis kitaip? 

Jis paėmė fotoaparatą ir pradėjo iš arti fotografuoti laišką bei 
su juo buvusius dokumentus. Priėjo Džekas. 

— Ką manai, Piteri? 

— Gali būti, kad viena iš furijų, kaip jis jas vadina, mėgino 
šią popietę suvažinėti Lanserį, - atsakė Naitas. - Taksi vairavo 
moteris. 

— Ką? - užprotestavo Poup. - Kodėl man to nesakėte? 

— Ką tik pasakiau, - tarė Naitas. - Bet necituokite manęs. 

Staiga Chuliganas subliuvo: 

— Didelė klaida! 

Visi atsigręžė. Jis kažką laikė su žnyplelėmis. 

— Ką čia turi? - susidomėjo Džekas. 

- Plauką, - džiugiai pranešė Chuliganas. - Jis buvo prilipęs 
prie klijų voko atlanke. 

- DNR, tiesa? - susijaudinusi paklausė Poup. - Galėsite 
sulyginti. 


59 


PRIVATE | Žaidynės 


— Juk reikia pabandyti, ką? 

— Kiek tai užtruks? 

- Prireiks dienos ar panašiai norint gauti išsamią rekombinan- 
tinę analizę. 

Poup papurtė galvą: 

— Negalėsite jo taip ilgai turėti. Mano redaktorius labai aiškiai 
pasakė: viską privalome atiduoti Skotland Jardui prieš išspausdin- 
dami straipsnį. 

— Jis tik paims pavyzdį ir visa kita paliks jiems, - pažadėjo 
Džekas. 

Naitas pasuko durų link. 

— Kur eini? - griežtai paklausė Poup. 

Jis sustojo nežinodamas, ką atsakyti. Tada išpoškino tiesą: 

- Spėju, kad pirmas sakinys parašytas senąja graikų kalba, 
taigi noriu paskambinti tokiam Džeimsui Dieringui, na, žinote, 
vyrukui, kuris „Sky“ televizijoje veda laidą „Praeities paslaptys“. 
Galbūt jis galės tai iššifruoti. 

— Mačiau jį, - sušnarpštė Poup. - Tauškiantis kvailys, laikantis 
save Indiana Džounsu. 

Chuliganas atkirto: 

— Tas tauškiantis kvailys, kaip jį vadinate, Oksforde įgijo antro- 
pologijos ir archeologijos daktaro laipsnius, be to, yra suknistas 
graikų antikos kuratorius muziejuje, - jis pažvelgė į Naitą. - Die- 
ringas žinos, kas ten parašyta, Piteri. Galiu lažintis, kad galės daug 
papasakoti apie Kroną ir furijas. Paskambink jam. 


Per stiklinį gobtuvo antveidį Naitas matė, kaip reporterė susi- 
raukė, tarsi būtų atsikandusi kažko rūgštaus. 


— O tada? - galop paklausė ji. 
— Manyčiau, aplankysiu Gilderį. 

- Jo partnerį? - šūktelėjo Poup. - Tada einu kartu. 

— Najau ne, - atšovė Naitas. - Aš dirbu vienas. 

— O aš - klientė, - nenusileido Poup, žiūrėdama į Džeką. - 
Galiu bėgti kartu, ar ne? 

Džekas dvejojo ir Naitas suprato, koks rūpestis slėgė agentūros 
„Private“ savininko pečius. Jis prarado penkis geriausius agentus 
įtartinoje lėktuvo katastrofoje. Jie visi buvo atsakingi už „Private“ 
vaidmenį užtikrinant olimpinių žaidynių saugumą. O dabar, štai 
- seras Dentonas ir beprotis Kronas. 

Naitas žinojo, kad vėliau gailėsis, bet tarė: 

- Tau nebūtina pačiam visur dalyvauti, Džekai. Šį kartą pakei- 
siu savo taisykles. Ji gali bėgti kartu. 

- Ačiū, Piteri, - liūdnai šyptelėjęs padėkojo amerikietis. - Vėl 
lieku tau skolingas. 


17 skyrius 


1995 metų vasaros nakties gūdumoje, praėjus dviem paroms 
po to, kai nušoviau septynis bosnius, nepatikliai žvilgčiojantis 
juodbruvas vyras, kvepiantis tabaku ir gvazdikėliais, atvėrė duris į 
apšiurusias dirbtuves mūšių nuniokotame Sarajevo priemiestyje. 

Jis buvo vienas iš tų pabaisų, kurios klesti visais karų ir poli- 
tinių neramumų laikais - šešėlių, nepastovios tapatybės ir ištiki- 
mybės padaras. 

Apie šį klastotoją sužinojau iš kito taikdario, įsimylėjusio vie- 
tinę merginą, negalėjusią keliauti su tikruoju savo pasu. 

— Kaip ir sutarėme vakar, - tarė klastotojas, kai mes su serbų 
mergaitėmis suėjome vidun. - Šeši tūkstančiai už tris. Plius vienas 
tūkstantis už skubų užsakymą. 

Linktelėjęs padaviau jam voką. Jis suskaičiavo pinigus ir per- 
davė man panašų voką su trimis padirbtais pasais: vokišku, lenkiš- 
ku ir slovėnišku. 

Apžiūrėjau juos patenkintas mergaitėms suteiktais naujais 
vardais ir tapatybėmis. Vyriausioji dabar buvo Marta, vidurinioji 
Tigana, o jauniausioji - Petra. Šyptelėjau galvodamas, kad su nau- 
jomis šukuosenomis ir plaukų spalvomis niekas jų neatpažins kaip 
serbų seserų, kurias bosnių valstiečiai vadino furijomis. 

— Puikus darbas, - pasakiau klastotojui ir įsikišau pasus į kiše- 
nę. - Mano ginklas? 

Buvome palikę mano sterlingą kaip sąžiningą užstatą, kai 
užsakiau pasus. 

- Žinoma, - tarė jis. - Kaip tik apie tai galvojau. 

Klastotojas nuėjo prie seifo ir jį atidaręs ištraukė ginklą. Tada 
atsigręžė ir nutaikė jį į mus. 

— Ant kelių, - suurzgė jis. - Skaičiau apie žudynes policijos 
būstinėje netoli Srebrenicos ir apie tris serbų mergaites, ieškomas 
už karo nusikaltimus. Už jas pažadėtas atlygis. Didelis. 

- Tu prasmirdęs šunsnuki, - nusiviepiau, nukreipdamas į save 
dėmesį ir lėtai klaupdamasis ant kelių. - Mes mokame tau pinigus, 
o tu mus įduosi? 

Jis šyptelėjo. 

— Manau, tai vadinama „naudotis proga“. 

Nuslopinta devynių milimetrų kalibro kulka prazvimbė man 
virš galvos ir pataikė klastotojui tarp akių. Jis krito atbulas ir dribo 
negyvas ant stalo, išmetęs iš rankos mano šautuvą. Pasiėmiau jį ir 

atsigręžiau į Martą, kurios dešinėje švarko kišenėje matėsi kulkos 
padaryta skylė. 

Pirmą kartą Martos akyse pamačiau kai ką daugiau nei mir- 
tiną tamsą. Jose švietė vaiskus apsvaigimas, kurį supratau ir pats 
patyriau. Aš žudžiau dėl jos. O dabar ji nužudė dėl manęs. Mūsų 
likimai ne tik tobulai susipynė, mes pasijutome apgirtę nuo stipraus 
alkoholinio gėrimo, kuris fermentuojasi ir distiliuojasi tarp eliti- 
nių dalinių karių po kiekvienos sėkmingos misijos, malonaus vir- 
šesnių būtybių, savo rankose turinčių gyvybės ir mirties galią, 
gėrimo, prie kurio lengva įprasti. 

Išeidamas iš klastotojo namo aiškiai suvokiau, kad jau dau- 
giau nei prieš dvi dienas bombos sprogimas išsviedė mane pro 
„Land Cruiser“ langą. Žmonės ėmė medžioti furijas. Taip sakė 
klastotojas. 

Kažkas tikriausiai rado sprogusį ir sudegusį visureigį, iš kurio 
iškritau. Kas nors suskaičiavo, ištyrė apanglėjusius kūnus ir supra- 
to, kad trūksta manęs. 

Vadinasi, žmonės ieškojo ir manęs. 


Būtų gerai, nusprendžiau, jog jie mane ir surastų. 


18 skyrius 


Penkiolika minučių po trečios to ketvirtadienio popietę Poup 
su Naitu perkirto kiemą ir užlipo fasadiniais granito laiptais į 
žymųjį Britų muziejų centriniame Londone. Žengdamas vidun, 
Naitas jau griežė dantimis. Jis mėgo dirbti vienas, nes buvo įpratęs 
retkarčiais tyloje apsvarstyti tyrimo eigą. 

Deja, nuo tada, kai jie išėjo iš „Private“ biuro, Poup kalbėjo 
beveik nesustodama, kimšdama įvairiausią informaciją, kurios 
jam visai nereikėjo, įskaitant ir detales apie ryškiausius savo karje- 
ros vingius, apie pataikūną Lesterį, su kuriuo susitikinėjo Mančes- 
teryje, apie dvasines kančias, kaip sunku būti vienintelei moteriai, 
šiuo metu dirbančiai „The Sun“ sporto skiltyje. 

— Reikia būti tvirtai, - pasakė jis svarstydamas, kaip galėtų jos 
atsikratyti nesukeldamas papildomų rūpesčių Džekui. 

Vis dėlto Naitas nusivedė ją prie pagyvenusios moters, sėdin- 
čios prie informacijos stalo, kur parodė savo pažymėjimą ir pasa- 
kė, kad neseniai buvo skambinta iš „Private“ biuro ir susitarta dėl 


jo susitikimo su daktaru Džeimsu Dieringu. 


Moteris sumurmėjo, kad direktorius labai užsiėmęs, nes ruo- 
šiasi šio vakaro ekspozicijos atidarymui, bet galiausiai paaiškino, 
kur jiems eiti. | 

Jie užlipo į antrą aukštą ir pasuko užpakalinės milžiniško pas- 
tato dalies link. Galiausiai pamatė arkinį įėjimą, virš kurio aukštai 
kabojo plakatas su užrašu „Antikos olimpinės žaidynės: reliktai ir 
radikali retrospektyva . 

Priešais violetinę užuolaidą, dengiančią įėjimą, stovėjo du 
apsaugos darbuotojai. Koridoriuje maisto ir gėrimų tiekėjai iš 
anksto ruošė stalus ir barą ekspozicijos atidarymo priėmimui. 
Naitas parodė savo „Private“ ženklelį ir pasakė norįs pasikalbėti 
su Dieringu. Apsaugos darbuotojas atsakė: 

— Daktaras Dieringas pasiėmė... 

— Pertraukėlę vėlyviems priešpiečiams, bet aš jau grįžau, Kar- 
lai, - iš koridoriaus gilumos atsklido susirūpinęs vyriškio balsas. - 
Kas nutiko? Kas šie žmonės? Juk aiškiai pasakiau - nieko neįleisti 


vidun iki septynių vakaro! 

Atsigręžęs Naitas pamatė pažįstamą daktaro Dieringo figūrą - 
"patrauklaus, tvirto sudėjimo vyrą, vilkintį chaki spalvos šortus su 
didelėmis kišenėmis šonuose, safario stiliaus marškinius, įsispy- 
rusį į sandalus, skubantį jų link. Į arklio uodegą surišti plaukai 
šokčiojo ant pečių. Rankoje nešėsi „iPad“ planšetinį kompiuterį, o 
akys neramiai lakstė į visas puses. 

Žinoma, Naitas buvo keletą kartų matęs Džeimsą Dieringą per 
televizorių. Dėl Naitui ne visai suprantamų priežasčių, jo beveik 
trejų metų sūnus Lukas mėgo žiūrėti „Praeities paslaptis“, bet jis 
įtarė, kad tai dėl melodramatiškos muzikos, skambančios beveik 
kiekvienos laidos metu. 

— Mano vaikai - dideli jūsų gerbėjai, - tarė jis, ištiesdamas 
ranką. - Piteris Naitas iš agentūros „Private“. Jums turėjo skam- 
binti iš mūsų biuro. 

- Ir Karena Poup. Aš dirbu „Ihe Sun“. 

Dieringas žvilgtelėjo į ją ir tarė: 

- Aš jau pakviečiau žmones iš „Ihe Sun“ į šio vakaro parodos 
atidarymą septintą valandą. Kuo galiu pasitarnauti jūsų agentūrai, 
pone Naitai? 

— Tiesą sakant, mes su ponia Poup dirbame kartu, - pasakė 
Naitas. - Buvo nužudytas seras Dentonas Maršalas. 

Televizijos žvaigždės veidas išbalo ir tik keletą kartų sumirk- 
sėjęs jis prabilo: 

— Nužudytas? O Dieve. Kokia tragedija. Jis... 

Dieringas mostelėjo į violetines užuolaidas, užstojančias kelią 
į jo naują ekspoziciją. 

— Be Dentono finansinės paramos nebūtume atidarę šios 
parodos. Jis buvo dosnus ir geras žmogus. | 


Dieringo akyse suspindo ašaros. Viena ištryško ant skruosto. 
— Ruošiausi viešai jam padėkoti per šio vakaro priėmimą. Ir... 
kas nutiko? Kas tai padarė? Kodėl? 

- Jis vadina save Kronu, - atsakė Poup. - Jis atsiuntė man laiš- 
ką. Dalis jo parašyta senąja graikų kalba. Tikėjomės, kad padėsite 
mums tai suprasti. 

Dieringas žvilgtelėjo į laikrodį ir linktelėjo. 

- Galiu jums skirti penkiolika minučių. Atleiskite, bet... 

— Paroda, - tarstelėjo Poup. - Mes suprantame. Būtų nuosta- 
bu, jei mums skirtumėte ir tas penkiolika minučių. 

Patylėjęs Dieringas prabilo: 

— Tada turėsite eiti su manimi. 

Muziejaus kuratorius nusivedė juos pro užuolaidą į nepapras- 
tą ekspoziciją, vaizduojančią antikos olimpines žaidynes ir lygi- 
nančią jas su šiuolaikine versija. Paroda prasidėjo nuo milžiniškos 
iš oro darytos nuotraukos, kurioje matėsi Olimpo slėnio Graikijoje 
griuvėsiai - senovinių žaidynių vieta. 

Kol Poup rodė Dieringui Krono laiško kopiją, Naitas apžiūrėjo 
Olimpo nuotrauką ir diagramas, aiškinančias griuvėsių paskirtį. 

Alyvmedžių giraitės apsupta plytėjo Altis! - šventoji Olimpi- 
jos dalis, kurioje stovėjo kelios šventyklos, viena iš jų buvo skirta 
Dzeusui, galingiausiam senovės Graikijos dievui. Žaidynių metu 
šventyklose būdavo atliekami ritualai ir aukojimai. Iš tikrųjų, pasak 
Dieringo ekspozicijos, visas Olimpo slėnis, taip pat ir stadionas, 
buvo šventa garbinimo vieta. 

Daugiau nei tūkstantį metų per karą ir taiką graikai rinkdavosi 
Olimpijoje garbinti Dzeuso ir rungtyniauti žaidynėse. Tada nebu- 
vo bronzos, sidabro ar aukso medalių. Nugalėtojui, jo šeimai ir 
miestui įamžinti pakakdavo laukinio alyvmedžio šakelių vainiko. 

Toliau ekspozicijoje buvo sugretintos antikos ir šiuolaikinės 
žaidynės. 

Naitui paroda paliko didžiulį įspūdį. Tačiau netrukus, apžiū- 


' Giraitė (gr.) 

rėjęs tas ekspozicijos dalis, kuriose sena lyginama su nauja, pra- 
dėjo jausti, kad antikos žaidynės vertinamos daug palankiau už 
šiuolaikines. 

Vos spėjo apie tai pagalvoti, iš kitos salės pusės jį pašaukė Poup: 


- Naitai, manyčiau, norėsi tai išgirsti. 


19 skyrius 


Stovėdamas ekspozicijos salėje priešais stendą, kuriame buvo 
išdėlioti senoviniai diskai, ietys ir terakotos vazos, išpieštos atletų 
rungtynių scenomis, daktaras Dieringas mostelėjo į pirmą laiško 
sakinį. | 

— Tai tikrai senoji graikų kalba, - patvirtino jis. - Čia rašoma: 
„Olimpo gyventojai, jūs esate dievų malonėje“. Tai - frazė iš graikų 
mitologijos. Ji reiškia, kad tam tikrų mirtingųjų likimas yra dievų 
rankose. Manyčiau, ši frazė dažniausiai buvo vartojama, kai koks 
nors mirtingasis taip rimtai nusikalsdavo, kad užrūstindavo Olim- 
po kalno gyventojus. Bet žinote, ko būtų geriausia paklausti apie 
šiuos dalykus? 

— Ko? - pasiteiravo Naitas. 

- Selenos Farel, - atsakė Dieringas. - Tai klasikinės filologijos 
ir istorijos profesorė Karaliaus koledže. Ekscentriška ir labai talen- 
tinga. Anksčiau dirbo Balkanuose, NATO. Ten su ja... ir susipaži- 
nau. Turėtumėte su ja pasikalbėti. Labai nestandartinio mąstymo 
Žmogus. | 

Užsirašiusi Farel vardą, Poup paklausė: 


— Kas yra Kronas? 

Muziejaus direktorius pasiėmė „iPad“ kompiuterį ir ėmė kaž- 
ką spausdinti sakydamas: 

- Titanas, vienas iš dievų, valdžiusių pasaulį prieš Olimpo die- 
vus. Selena Farel apie tai žinos daugiau, bet Kronas buvo laiko die- 
vas, Gajos ir Urano, senųjų žemės ir dangaus valdovų, sūnus. 

Dieringas paaiškino, kad paskatintas motinos Kronas galiau- 
siai sukilo prieš savo tėvą ir iškastravo jį pjautuvu. 

„Ilgais, išlenktais ašmenimis, - pagalvojo Naitas. - Ar tik ne 
taip Eleina apibūdino nužudymo įrankį?“ 

— Pasak mito, Krono tėvo kraujas išsiliejo į jūrą ir iš jo gimė 
furijos, - tęsė Dieringas. - Jos buvo netikros jo seserys - keršto ir 
bausmės dvasios su gyvatėmis vietoj plaukų, kaip Medūzos. 

Direktorius dar papasakojo, kad Kronas vedė Rėją ir susilau- 
kė septynių vaikų, kurie vėliau su dar kitais penkiais tapo Olimpo 
dievais. Tada Dieringas sunerimęs nutilo. 

— Kas yra? - paklausė Poup. 

Dieringas suraukė nosį, tarsi užuodęs kažką bjauraus. 

— Kronas pasielgė labai Žiauriai, kai jam buvo išpranašauta, jog 
jo paties sūnus sukils prieš tėvą. 

- Ir ką jis padarė? - susidomėjo Naitas. 

Direktorius atkišo jiems „iPad“. Jame matėsi tamsus, nerimą 
keliantis paveikslas, kuriame susivėlęs, barzdotas ir.pusiau nuo- 
gas vyras graužė kruviną nedidelę ranką. Galvos ir kitos rankos 
jau nebuvo. 

— Tai - ispanų dailininko Gojos paveikslas, - paaiškino Die- 
ringas. - Jis vaizduoja Saturną, ryjantį savo sūnų. Saturnas buvo 
romėniškas Krono atitikmuo. 


Naitas pasibjaurėjo paveikslu. Poup tarė: 
— Aš nesuprantu. 


— Romėnų ir graikų mituose Kronas suvalgė savo vaikus. 

20 skyrius 


— Juos visus? - paklausė Poup, patempusi lūpą. 

Naitas žvilgtelėjo į paveikslą ir akimirką įsivaizdavo savo vai- 
kus, žaidžiančius žaidimų aikštelėje prie namų. Tai sukėlė dar 
didesnį pasibjaurėjimą. 

— Toks mitas, ką jau padarysi, - atsakė Dieringas. 

Jis dar papasakojo, kad Rėja nekentė savo vyro už tai, jog šis 
surijo jų vaikus, ir prisiekė, kad nė vieno iš kitų dar negimusių vai- 
kų nepalies toks likimas. Taigi ji slapta pagimdė sūnų, davė jam 
Dzeuso vardą ir iš karto paslėpė. Tada prigirdė Kroną ir vietoj 
sūnaus padavė jam akmenį, suvyniotą į antklodę. 

- Daug vėliau, - tęsė Dieringas, - Dzeusas užaugo, nugalėjo 
Kroną ir privertė jį atryti vaikus; po to nusviedė tėvą į tamsiausią 
Tartaro bedugnę ar panašiai. Paklauskite Farel. 

- Gerai, - tarė Naitas dar nežinodamas, ar tai nors kiek padės, 
ir svarstydamas, ar šis laiškas galėtų būti tik klasta, sukurpta tam, 
kad nuvestų juos klaidingu keliu. - Ar jūs esate šiuolaikinių olim- 
pinių žaidynių mėgėjas, daktare? 

Televizijos žvaigždė susiraukė: 

— Kodėl klausiate? 

— Man atrodo, kad ši paroda apie antikos žaidynes atsiliepia 
šiek tiek tendencingai palankiau. 

Dieringas pasipiktino. 

- Manau, kad ekspozicija nešališka, tačiau pripažįstu, kad 
senovėje žaidynėse svarbiausia buvo garbingumas ir rungtyniavi- 
mas šlovinant graikų religiją. Šiuolaikinė versija, mano nuomone, 
per daug pasidavė korporacijų ir pinigų įtakai. Pats suprantu, kaip 
tai ironiška: ši paroda buvo surengta privačių geradarių dėka. 

- Vadinasi, iš dalies sutinkate su Kronu? - paklausė Poup. 

Direktoriaus balsas tapo ledinis. 

- Galėčiau sutikti - pradiniai žaidynių idealai šiais laikais lieka 
pamiršti, bet tikrai nepritarčiau minčiai žudyti žmones tam, kad 
žaidynės būtų „apvalytos“. Dabar, jei man atleisite, turiu užbaigti 
pokalbį, nes noriu persirengti prieš priėmimą. 


21 skyrius 


Praėjus kelioms valandoms po to, kai Marta nušovė klastoto- 
ją, grįžome į prastą viešbutį be žvaigždučių vakariniame Saraje- 
vo pakraštyje. Įteikiau seserims vokus su pasais ir pinigais, kurių 
turėjo pakakti kelionei. 

- Į traukinių stotį važiuokite skirtingais taksi arba autobu- 
sais. Tada skirtingais keliais nuvažiuokite adresu, kurį įdėjau į jūsų 
pasus. Skersgatvyje už pastato pamatysite žemą plytų sieną. Po 
trečia plyta kairėje rasite raktą. Nusipirkite maisto. Eikite vidun ir 
tyliai laukite, kol atvažiuosiu aš. Jei nebūtina, neikite lauk. Nekris- 
kite niekam į akis. Laukite manęs. 

Marta viską išvertė ir paklausė: 

— O kada tu atvažiuosi? 

— Po kelių dienų, - atsakiau. - Manyčiau, ne daugiau kaip po 
savaitės. | 

Ji linktelėjo: 

— Lauksime tavęs. 

Tikėjau ja. Galų gale, kur ji su seserimis daugiau galėjo eiti? 
Jų likimai dabar priklausė man, o mano - joms. Pirmą kartą jaus- 

damas, kad pagaliau valdau savo lemtį, palikau serbes mergaites 
ir išėjau į gatves, kur purvu ir suodžiais dar labiau sutepiau savo 
suplėšytus, kruvinus drabužius. Tada nuvaliau pirštų atspaudus 
nuo ginklų ir sumečiau juos į upę. 

Dar neišaušus nuklydau prie NATO įgulos apsaugos vartų, 
apsimetęs pritrenktu ir apsvaigusiu. Buvau prapuolęs dvi su puse 
dienos. | 

Savo viršininkams ir daktarams miglotai papasakojau apie 
bombą, susprogdinusią visureigį. Sakiau, kad ilgai klaidžiojau, 
naktį miegojau miške. Ryte vėl pradėjau klajoti. Tik vakare prisi- 
miniau, kas iš tiesų esu ir kur privalau eiti; tada ir patraukiau dis- 
lokuotos įgulos link, tarsi nesiorientuojantis aplinkoje alkoholi- 
kas, mėginantis surasti namus. 
gyvenime skilo kaukolė. Po dviejų dienų jau sėdėjau medicininia- 
me transporte - Kronas skrido namo pas savo furijas. 


22 skyrius 


Ketvirtadienio popietę be penkių minučių ketvirtą Naitas išė- 
jo iš penkių žvaigždučių viešbučio „One Aldwych“, esančio Lon- 
dono Vest Endo viešbučių rajone, ir pamatė ant šaligatvio laukian- 
čią Poup, įsmeigusią akis į savo „BlackBerry“ ekraną. 

— Jo sekretorė nebandė tavimi nusikratyti. Durininkas sako, 
kad jis gan dažnai užsuka išgerti, bet kol kas jo dar nėra, - pasakė 
Naitas, turėdamas omenyje Ričardą Gilderį, ilgametį sero Dento- 


no finansų partnerį. - Eime, palauksime viduje. 

Poup papurtė galvą ir mostelėjo skersai Strando į eilę Eduardo 
VII-ojo laikų pastatų. 

- Čia Karaliaus koledžas, ar ne? Čia dirba Selena Farel - grai- 
kų klasikos ekspertė, su kuria siūlė pasikalbėti Indianos Džounso 
mėgdžiotojas. Pasirodo, ji daug rašė apie senovės graikų drama- 
turgą Aischilą ir jo tragediją „Eumenidės“, o tai - tiesiog kitas furi- 
jų vardas. Galėtume užsukti paplepėti su ja, o tada grįžti Gilderio. 

Naitas susiraukė. 

- Atvirai kalbant, nemanau, kad išsamios mito apie Kroną ir 
furijas žinios padės mums sugauti sero Dentono žudiką. 

— Dabar aš žinau kai ką, ko nežinai tu, - pasakė Poup, išdidžiai 
rodydama jam savo „BlackBerry“ telefoną. Pasirodo, Farel nagais 
ir ragais kovojo prieš olimpines žaidynes. Netgi buvo iškėlusi ieš- 
kinį, norėdama viską sustabdyti, ypač dėl didžiulės teritorijos rytų 
Londone, kur įsikūrė olimpinis parkas. Regis, profesorė prarado 
savo namus, kai ten įsikūrė olimpinis kaimelis ir parkas. 

Jausdamas, kaip jo širdis pradeda plakti greičiau, Naitas pasu- 
ko į koledžo pusę sakydamas: 

— Dentonas buvo atsakingas už visą procesą, kurio metu buvo 
paimta ši teritorija. Ji turėjo jo nekęsti. 

— Galbūt netgi tiek, kad nukirstų jam galvą, - pridūrė Poup, 
mėgindama neatsilikti. 

Suzvimbė Naito mobilusis telefonas. Tekstinė. žinutė nuo 
Chuligano: 


Pirmas DNR testas: plaukas moters. 

23 skyrius 


Jie rado Seleną Farel jos kabinete. Profesorė buvo vos įžengusi 
į penktą dešimtį - moteris didele krūtine, apsirengusi neskoningais 
„Žemės vaiko“ stiliaus drabužiais: dukslia, nublukusia valstietiška 
suknele, apvalainais juodais akiniais, be jokio makiažo, įsispyrusi 
į klumpes. Galvą buvo apsukusi šaliku, susegtu dviem mediniais 
segtukais. 

Naitas atkreipė dėmesį į juodą taškelį, nupieštą maždaug deši- 
niojo skruosto viduryje. Tai priminė jam jauną Elizabetą Teilor, ir 
geriau pagalvojęs suprato, kad tinkamomis aplinkybėmis ir kitaip 
apsirengusi profesorė būtų labai patraukli. 

Daktarei Farel tikrinant jo tarnybinį pažymėjimą, Naitas 
apžvelgė įvairias įrėmintas nuotraukas: vienoje profesorė laipio- 
jo kalnuose Škotijoje, kitoje pozavo prie graikų griuvėsių, trečioje, 
daug jaunesnė, su akiniais nuo saulės, chaki spalvos marškinėliais 
ir kelnėmis, laikydama automatinį šautuvą, stovėjo prie balto fur- 
gono, kurio šone buvo užrašyta „NATO“. 

— Gerai, - tarė Farel, atiduodama pažymėjimą. - Apie ką nori- 
te pasikalbėti? 

— Apie serą Dentoną Maršalą, Olimpinio organizacinio komi- 
teto narį, - atsakė Naitas, stebėdamas jos reakciją. 

Farel įsitempė ir paniekinamai perkreipė lūpas. 

— O ką apie jį? 

- Jis buvo nužudytas, - pranešė Poup. - Jam nukirsta galva. 

Profesorė, regis, nuoširdžiai apstulbo. 

- Nukirsta galva? Tai siaubinga! Aš jo nemėgau, bet vis tiek... 
tai barbariška. | 


— Seras Dentonas atėmė iš jūsų namus ir žemę, - pareiškė Naitas. 

Farel vėl įsitempė. 
— Taip. Nekenčiau jo už tai. Nemėgau ir jo, ir visų kitų, kurie dėl 
olimpiados taip pasielgė. Bet aš jo nežudžiau. Nepritariu smurtui. 


Naitas žvilgtelėjo į nuotrauką, kur ji stovėjo su automatu, bet, 


nusprendęs neerzinti, paklausė: 


- Ar galite pasakyti, kur buvote vakar vakare, maždaug be 
penkiolikos vienuoliktą? 

Klasikinių mokslų profesorė atsilošė kėdėje ir nusiėmė aki- 
nius, atidengdama nuostabias safyro spalvos akis, įsmeigtas į 
Naitą. 

— Galiu pasakyti, kur tuo metu buvau, bet nesakysiu, nebent 
tai bus būtina. Man patinka privatumas. 

— Papasakokite apie Kroną, - paprašė Poup. 

- Turite omenyje titaną? - atsigręžė profesorė. 

— Būtent, - tarė Poup. 

Ji gūžtelėjo. 

- Jis minimas Aischilo, daugiausia „Orestėjos“, trilogijos tre- 
čiojoje tragedijoje „Eumenidės“. Eumenidės yra trys keršto furi- 
jos, gimusios iš Krono tėvo kraujo. Kodėl apie jį klausiate? Kronas 
nėra reikšminga figūra graikų mitologijoje. 

Poup žvilgtelėjo į Naitą, šis linktelėjo. Panaršiusi rankinėje ji 
išsitraukė mobilųjį telefoną ir spaudinėdama pasakė: 

- Šiandien gavau paketą nuo žmogaus, kuris vadina save Kro- 
nu ir skelbiasi sero Dentono žudiku. Ten buvo laiškas ir dar kai 
kas: čia įrašo įrašas, bet.. 

Reporterei pradėjus rankinėje ieškoti Krono laiško kopijos, iš 
jos telefono pasigirdo keista, nemaloni fleitos melodija. 


Išgirdusi kelias natas, profesorė sustingo. 


74 


Antra knyga | TEPRASIDEDA ŽAIDYNĖS 


Muzika skambėjo toliau, o Farel susijaudinusi nuleido akis 
| į stalą. Tada it pamišusi apsidairė aplink, lyg būtų išgirdusi šalia 
zvimbiančias širšes. Staigiai rankomis užsidengė ausis, segtukai 
atsisegė ir šalikas atsilaisvino. 

Supanikavusi griebėsi už šaliko, kad šis nenukristų. Tada pašo- 
ko ant kojų ir pasileido prie durų šaukdama: 

— Dėl Dievo meilės, išjunkite! Man nuo jos kyla migrena! Man 
bloga! 

Naitas išbėgo paskui Farel, greitai bildančią koridoriumi į 
moterų tualetą. 

— Tai jai užkliudė kažkokią jautrią stygą, - pasakė Poup, atsi- 
dūrusi Naitui už nugaros. 

- Aha, - pritarė jis ir sugrįžęs į kabinetą nuėjo tiesiai prie pro- 
fesorės stalo. Iš kišenės išsitraukė nedidelį maišelį įkalčiams. 

Išvertęs maišelį kita puse, paėmė vieną nukritusį Farel segtu- 
ką. Apsuko maišelį aplink jį, ištraukė segtuką ir vėl numetė ant 
stalo. 

— Ką tu darai? - sušnibždėjo Poup. 

Užspaudęs maišelį, Naitas sumurmėjo: 

— Pasak Chuligano, tas plaukas iš voko yra moters. 

Išgirdęs, kad kažkas artinasi prie kabineto, greitai įkišo maišelį 
vidinę švarko kišenę ir atsisėdo. Poup atsigręžė į duris, pro kurias 
įžengė kita moteris, daug jaunesnė už Farel, bet panašiai neturinti 
supratimo apie drabužių madas. Ji tarė: 

- Atsiprašau. Aš Nina Langor, profesorės Farel tyrimų 
asistentė. 

— Kaip ji? - pasiteiravo Poup. 


- Ji sakė, kad jai prasidėjo migrena, todėl einanti namo. Per- 

davė, jog jei paskambinsite pirmadienį arba antradienį, ji viską 
paaiškins. 

— Ką paaiškins? - paklausė Naitas. | 

Nina Langor atrodė suglumusi. 

- Tikrai neįsivaizduoju. Niekad anksčiau nesu mačiusi jos taip 


besielgiant. 


24 skyrius 


Po dešimties minučių Naitas jau lipo laiptais paskui Poup į 
„One Aldwych“ viešbutį dairydamasis durininko, su kuriuo anks- 
čiau kalbėjosi. Šis, jį pamatęs, linktelėjo. Naitas įbruko jam į delną 
dešimties svarų banknotą ir nusekė paskui Poup prislopinto links- 
mų balsų gaudesio link. 

— Ta melodija aiškiai paveikė Farel, - tarė Poup. - Ji tikrai yra 
girdėjusi ją anksčiau. 

— Sutinku, - pritarė Naitas. - Ji buvo sukrėsta. 

— Ar gali būti, kad ji ir yra Kronas? - paklausė Poup. 

- Ir šitaip pasivadino, kad manytume, jog yra vyras? Žinoma. 
Kodėl ne? 

Jie įžengė į stulbinamą „Lobby“ barą - trikampės formos 
patalpą su aukštomis skliautuotomis lubomis, blyškiomis poliruo- 
tomis kalkakmenio plytelių grindimis, langais nuo grindų iki pat 
lubų ir jaukiai grupelėmis sustatytais elegantiškais baldais. 

Jei šiek tiek toliau toje pačioje gatvėje „Savoy“ viešbutyje esan- 
tis „Beaufort“ baras tviskėjo prabanga, tai „Lobby“ bare pinigus 

galėjai tiesiog užuosti. „One Aldwych“ buvo šalia Londono finan- 
"sinio rajono ir skleidė užtektinai korporacinės elegancijos, kad 
pritrauktų troškulį numalšinti norinčius bankininkus, maklerius 
ir sėkmingus sandorius laistančius verslininkus. 

Bare sėdėjo apie keturiasdešimt ar penkiasdešimt tokių lanky- 
tojų, bet Naitas beveik akimirksniu pastebėjo sero Dentono vers- 
lo partnerį Ričardą Gilderį: apkūnus meškinas sidabro plaukais ir 
tamsiu kostiumu buvo susigūžęs tolimiausiame baro kampe prie 
bufeto. 

— Pirmiausia kalbėsiu aš, - šnipštelėjo Naitas. 

— Kodėl? - suirzo Poup. - Nes aš - moteris? 

— Su keliais įtariamai korumpuotais finansų magnatais pas- 
taruoju metu bendravai, rašydama savo sporto skilčiai? - ramiai 
paklausė jis. 

Reporterė pagiežingai mostelėjo rodydama jam, kad eitų 
pirmas. 

Sero Dentono partneris spoksojo į tuštumą. Rankoje laikė 
taurę škotiško viskio be ledo per du pirštus nuo dugno. Sukamo- 
ji kėdė jo kairėje buvo tuščia. Naitas nusprendė ant jos atsisėsti. 

Tačiau nespėjus to padaryti, kelią jam pastojo žaliūkas tamsiu 
kostiumu. 

— Ponas Gilderis nori sėdėti vienas, - pareiškė jis ryškiu Brukli- 
no akcentu. 

Naitas parodė jam savo pažymėjimą. Gilderio asmens sargy- 
binis gūžtelėjo ir atkišo jam savąjį. Džo Maskolo dirbo „Private“ 
Niujorko padalinyje. 

— Atvykai padėti žaidynėse? - paklausė Naitas. 

Maskolo linktelėjo. 

— Džekas pakvietė atskristi. 


— Vadinasi, leisi man su juo pasikalbėti? 

„Private“ agentas iš Niujorko papurtė galvą. 

- Žmogus nori pabūti vienas. 

Naitas prabilo taip garsiai, kad išgirstų ir Gilderis: 

— Pone Gilderi? Apgailestauju dėl netekties. Aš esu Piteris Nai- 
tas, taip pat iš agentūros „Private“. Dirbu Londono olimpinių žaidy- 
nių organizacinio komiteto ir savo motinos, Amandos Nait, vardu. 

Įpykęs, kad Naitas nori jį apeiti, Maskolo atsigręžė. Tačiau Gil- 
deris pastiro, atsisuko kėdėje, pažvelgė į Naitą ir tarė: 

— Amanda. O Dieve. Tai... - Jis papurtė galvą ir nusišluostė 
ašaras. - Prašau, Naitai, paklausyk Džo. Aš tikrai šiuo metu neį- 
stengsiu kalbėti apie Dentoną. Atėjau čia apraudoti jo. Vienas. Įsi- 
vaizduoju, kad ir tavo motina šią akimirką taip pat elgiasi. 

— Prašau, pone, - pradėjo Naitas, - Skotland Jardas... 

— Susitarė pasikalbėti su juo rytoj ryte, - suurzgė Maskolo. — 
Paskambink jam į biurą. Užsirašyk susitikimui. Ir palik žmogų 
ramybėje šiam vakarui. 

„Private“ agentas iš Niujorko piktai dėbsojo į Naitą. Sero Den- 
tono partneris jau gręžėsi į savo gėrimą, o Naitas nusprendė palik- 
ti jį iki rytojaus, kai netikėtai prabilo Poup: 

- Aš iš laikraščio „Ihe Sun, pone Gilderi. Mes gavome laišką 
nuo sero Dentono žudiko. Jame paminėtas jūs ir jūsų kompanija. 
Jis sako, kad nužudė jūsų partnerį, nes tariamai jūs su seru Dento- 
nu esate įsivėlę į nelegalią veiklą. 

Pasipiktinęs Gilderis atsisuko: 

— Kaip drįstat?! Dentonas Maršalas buvo pats sąžiningiausias 
žmogus. Kiek jį pažįstu, jis niekada nebuvo susijęs su jokia nele- 
galia veikla. Aš, beje, taip pat. Kad ir kas rašoma tame laiške, tai 
- melas. 


Poup pamėgino paduoti jam dokumentus, kuriuos buvo 
atsiuntęs Kronas, sakydama: 

— Sero Dentono žudikas tvirtina, kad šie raštai buvo paimti 
iš „Maršalo ir Gilderio“ apskaitos dokumentų, tiksliau - iš slaptų 
jūsų firmos įrašų. 

Gilderis užmetė akį į dokumentus, bet neėmė jų į rankas, tarsi 
neturėtų laiko net pagalvoti apie tokius šokiruojančius kaltinimus. 


„Maršalo ir Gilderio“ firmoje mes slaptos apskaitos 
nevedame. 


— Tikrai? - paklausė Naitas. - Net ir susijusios su užsienio 
valiutų sandoriais, kuriuos sudarote klientų su dideliu kreditin- 
gumu naudai? 


Didelės rizikos draudimo fondo valdytojas nieko neatsakė, bet 
Naitas būtų galėjęs prisiekti, kad jo rausvi skruostai šiek tiek išbalo. 
Poup tarė: 

- Pasak šių dokumentų, jūs su seru Dentonu savindavotės 
dalelytes nuo kiekvieno britų svaro ir Amerikos dolerio, taip pat 
ir visų kitų valiutų, tekėjusių per jūsų rankas. Gal tai ir atrodytų 
nedaug, bet jei kalbame apie šimtus milijonų svarų per metus, iš 
tų dalelyčių išauga nemenka suma. 


Gilderis pastatė stiklą viskio ant bufeto mėgindamas apsimesti 
esąs visiškai ramus, bet Naitas matė, kaip vos pastebimai suvirpėjo 
jo ranka, nuleista ant šlaunies. 

— Ar tai viskas, ką sako mano geriausio draugo žudikas? 
 — Ne, - atsakė Naitas. - Jis tvirtina, kad pinigai buvo pervesti į 
lengvatinio apmokestinimo kompanijas ir galiausiai pateko į Tarp- 
tautinio olimpinio komiteto narių rankas dar prieš jiems priimant 
sprendimą 2005 metais. Pasak jo, jūsų partneris papirko Olimpinį 
komitetą, kad Londonas taptų olimpinių žaidynių miestu. 

Sunkūs kaltinimai, regis, pribloškė Gilderį. Jis atrodė ir sumi- 
šęs, ir apdairiai atsargus, tarsi būtų netikėtai supratęs, kad yra per 
girtas toliau tęsti šį pokalbį. 

- Ne, - tarė jis. - Ne, tai ne... Prašau, Džo, liepk jiems išeiti. 

Maskolo atrodė dvejojantis, bet galop ištarė: 

- Palikite tai iki rytojaus. Neabejoju, jei paskambintume Dže- 
kui, jis pasakytų tą patį. 

Naitui nespėjus atsakyti, pasigirdo triukšmas, tarsi staiga būtų 
dužusios krištolinės vyno taurės. Pirma kulka perskrodė langą 
vakarinėje baro pusėje. Ji vos nepataikė į Gilderį ir sudaužė į šipu- 
lius didžiulį veidrodį už jo. Naitas su Maskolo akimirksniu supra- 
to, kas nutiko. 

— Ant žemės! - sušuko Naitas, čiupdamas savo ginklą ir pro 
langą dairydamasis šaulio. 

Bet buvo per vėlu. Pro stiklą buvo paleistas antras šūvis. Kul- 
ka pataikė Gilderiui tiesiai po krūtinkauliu, garsas buvo toks tylus, 
lyg kas nors būtų papurenęs pagalvę. 

Ant baltų krakmolytų rizikos fondo valdytojo marškinių pas- 
klido ryškiai raudona kraujo dėmė, jis griuvo priekin ir, atsitren- 
kęs į šampano kibirėlį, nusirito ant šviesių kalkakmenio grindų. 


25 skyrius 


Tyloje, apgaubusioje žymųjį „Lobby“ barą, vikri figūra juodais 
odiniais motociklininko rūbais ir šalmu su antveidžiu apsigręžė, 
nušoko nuo lango pakraščio ir nubėgo. | 

— Kas nors iškvieskite greitąją! - sušuko Poup. - Jis pašautas! 

Bare staiga kilo triukšmas, o Džo Maskolo šoko per savo 
sukniubusį klientą ir pasileido bėgti pro klykiančius ir bandančius 
pasislėpti žmones. 

„ Naitas buvo vos už dviejų pėdų! nuo Niujorko agento, kai šis 
peršoko stiklinį kokteilių staliuką ir užlipo ant pilkos ištaigingos 
sofos, atremtos į vakarinę baro sieną, atlošo. Mėgindamas užlipti 
ant sofos prie Maskolo, Naitas nustebo pamatęs, kad amerikietis 
buvo ginkluotas. 

Su ginklų laikymu susiję įstatymai Jungtinėje Karalystėje buvo 
labai griežti. Naitui teko atlikti daugybę biurokratinių procedū- 
rų, kurios užtruko net dvejus metus, kol galop gavo teisę nešiotis 
ginklą. 

Jam nespėjus nieko daugiau pagalvoti, Maskolo šovė pro lan- 
gą. Šūvis šioje akmens ir stiklo patalpoje nuskambėjo tarsi paleis- 
tas iš patrankos. Per barą nusirito isterijos banga. Naitas pastebėjo 
tai - moteris. Pasigirdus šūviui ji pasisuko, krito žemyn ir tuo pat 
metu nusitaikė; buvo akivaizdu, kad ji - daugiau nei profesionalė. 

Ji iššovė anksčiau už Naitą, Maskolo dar nespėjus paleisti 
antro šūvio. Šaulės kulka pataikė Niujorko agentui tiesiai į gerklę 
ir akimirksniu jį užmušė. Krisdamas atbulas nuo sofos, Maskolo 
sudaužė stiklinį kokteilių staliuką. 

Dabar šaulė nusitaikė į Naitą. Jis pasilenkė, iškišo pistoletą virš 
palangės ir nuspaudė gaiduką. Buvo bepradedąs kilti, kai dar du 
šūviai sudaužė į šipulius lango virš jo stiklus. 

Stiklams pažirus ant Naito, jis staiga prisiminė savo vaikus ir 
akimirką uždelsė ruošdamasis paleisti atsakomąjį šūvį. Tada išgir- 
do cypiančias padangas. 

Atsistojęs spėjo pamatyti šaulę ant juodo kaip degutas moto- 
ciklo. Paskendusi dūmų debesyje, palikdama juodą dryžį ant kelio 
dangos, vairuotoja, slysdama šonu, nėrė už kampo į Strandą. Ji 
nulėkė vakarų kryptimi ir pradingo Naitui net nespėjus iššauti. 


' 2 pėdos - kiek daugiau nei 0,5 metro. 

Jis nusikeikė, atsigręžė, sukrėstas pažvelgė į negyvą Maskolo. 
Tada išgirdo šaukiančią Poup: 

- Naitai, Gilderis gyvas! Kur greitoji pagalba? 

Naitas nušoko nuo sofos ir pro šaukiančią minią nubėgo prie 
Ričardo Gilderio. Prie jo, šampano, kraujo, ledo ir stiklų klane, 
klūpėjo Poup. 

Finansininkas sunkiai žiopčiodamas laikė ranką, stipriai pri- 
spaustą žemiau krūtinės. Kraujas ant jo marškinių tamsėjo ir 
plėtėsi. 

Akimirką Naitą aplankė dėja vu įspūdis, kad tai jau patirta anks- 
čiau - tada, kai matė ant paklodės didėjančią kraujo dėmę. Greitai 
nusikratęs šia vizija, jis atsitūpė šalia Poup. 

- Sakė, kad greitoji jau važiuoja, - įsitempusiu balsu ištarė ji, - 
bet aš nežinau, ką daryti. Niekas čia nežino. 

Naitas nusiplėšė savo švarką, nustūmė į šalį Gilderio rankas ir 
prispaudė švarką prie jo pilvo. Sero Dentono partneris pažvelgė į 
jį taip, tarsi tai būtų paskutinis žmogus, kurį jis mato, ir pamėgi- 
no kalbėti. 

— Nesijaudinkite, pone Gilderi, - tarė Naitas. - Pagalba jau 
važiuoja. 

— Ne, - tyliai sumurmėjo Gilderis. - Prašau, paklausykite... 

Naitas palinko prie pat finansininko veido, o šis kimiai pašnabž- 
dėjo paslaptį. Kaip tik tada į „Lobby“ barą įlėkė greitosios pagalbos 
medikai. Pabaigęs savo išpažintį, sero Dentono partneris visiškai 
išseko. 

Iš burnos nulašėjo kraujas, akys apsitraukė migla ir jis atsipa- 
laidavo tarsi mieganti moteris, kurios ranka nuslysta nuo lovos. 

Po kelių minučių Naitas stovėjo ant šaligatvio priešais viešbu- 
tį „One Aldwych', nepastebėdamas žmonių, skubančių pro šalį į 
restoranus ir teatrus, visiškai sukaustytas vaizdo ir garso, kai kau- 
kiantis greitosios pagalbos automobilis su Gilderiu ir Maskolo 
išskubėjo į artimiausią ligoninę. 

Vėl matė save, beveik prieš trejus metus naktį stovintį ant šali- 
gatvio ir akimis lydintį kitą nuskubantį greitosios pagalbos auto- 
mobilį. Tylantis sirenų gausmas sugrąžino dar neišdilusį skausmą. 

— Naitai? - priėjusi kreipėsi Poup. 

Jis sumirksėjo ir pamatė stabčiojančius dviejų aukštų autobu- 
sus, signalizuojančius taksi, žmones, skubančius pro jį namo; stai- 
ga pasijuto nuo visų atsiskyręs, vienišas, panašiai jautėsi tą naktį, 
žiūrėdamas į nuvažiuojantį greitosios pagalbos automobilį. 

„Londone gyvenimas tęsiasi, - liūdnai pagalvojo jis. - Lon- 
donas visada gyvuoja, net ir įvykus tragedijai, kam nors numirus, 
nesvarbu, ar tai būtų susitepęs rizikos fondo valdytojas, ar asmens 
sargybinis, ar jauna...“ 

Jam prieš veidą pasirodė ranka. Spragtelėjo pirštai, jis krūpte- 
lėjo. Į jį žiūrėjo susierzinusi Poup. 

- Žemė kalba Naitui. Ar kas nors girdi? 

— Kas yra? - piktai paklausė jis. 

— Klausiu, kaip manai, ar Gilderis išgyvens? 

Naitas papurtė galvą. 

- Ne. Pajutau, tarsi siela būtų jį palikusi. 


Reporterė skeptiškai jį nužvelgė. 

— Ką turi omenyje - pajutai? 

Prieš atsakydamas, Naitas perbraukė liežuviu per vidinę apa- 
tinės lūpos pusę. 

— Jau antrą kartą gyvenime mano rankose miršta žmogus. 
Pajutau tai ir pirmąjį kartą. Tas automobilis gali ir neskubėti. Gil- 
deris toks pat negyvas, kaip ir Maskolo. 

Poup nuleido pečius. Po nepatogios tylos ji tarė: 

— Geriau jau grįšiu į redakciją. Iki devintos valandos turiu pri- 
statyti straipsnį. 

— Turėtum paminėti, kad Gilderis prieš pat mirtį prisipažino 
sukčiavęs su valiutų keitimo kursais. 

- Tikrai? - nustebo Poup, rankinėje ieškodama užrašų knyge- 
lės. - Ką tiksliai jis pasakė? 

- Pasakė, kad tai buvo jo vieno suktybė, o pinigai nepateko nė 
vienam iš Tarptautinio olimpinio komiteto narių. Jie buvo per- 
siųsti į jo asmeninę lengvatinio apmokestinimo sąskaitą. Seras 
Dentonas nekaltas. Jis tapo Gilderio sukčiavimo auka. 

Poup nustojo rašiusi, veidas vėl tapo skeptiškas. 

— Aš tuo netikiu, - pareiškė ji. - Jis tiesiog dangsto Maršalą. 

— Tokie buvo jo paskutiniai žodžiai, - atrėžė Naitas. - Aš juo 
tikiu.“ | 

- Juk tu turi priežastį tikėti, ar ne? Tai išsklaido įtarimus buvu- 
siam tavo motinos sužadėtiniui. 

- Jis taip pasakė, - primygtinai pakartojo Naitas. - Privalai tai 
paminėti straipsnyje. 

- Leisiu faktams kalbėti patiems už save, - nusileido ji. - Para- 
šysiu tai, ką tau pasakė Gilderis. - Poup žvilgtelėjo į laikrodį. - Jau 


turiu eiti. 

— Dabar mes niekur neisime, - tarė Naitas, staiga pajutęs nuo- 
vargį. - Su mumis norės pasikalbėti Skotland Jardas. Ypač dėl to, 
kad įvyko susišaudymas. O aš privalau paskambinti Džekui ir vis- 
ką jam papasakoti, vėliau - auklei. 

— Auklei? - nustebo Poup. - Turi vaikų? 

— Dvynukus. Berniuką ir mergaitę. 

Poup mestelėjo akį į kairę jo ranką ir juokaudama tarė: 

- Žiedo nėra. Tu ką - išsiskyręs? Išvedei žmoną iš proto ir ji 
paliko tave su vaikiščiais? 

Naitas šaltai pažvelgė į Poup, stebėdamasis jos nejautrumu, ir 
atsakė: 

— Aš našlys. Mano žmona mirė gimdydama vaikus. Ji mirtinai 
nukraujavo mano rankose prieš dvejus metus vienuolika mėnesių 
ir dvi savaites. Jie išsivežė ją greitosios pagalbos automobiliu, įjun- 
gę sireną kaip dabar. 

Poup atvipo burna, ji atrodė pasibaisėjusi. 

— Piteri, aš labai atsiprašau, aš... 

Bet Naitas jau buvo nusisukęs ir žengė šaligatviu ką tik atvyku- 
sios Skotland Jardo inspektorės Eleinos Potersfild link. 


27 skyrius 


Tamsa apgaubia Londoną ir senoji mano draugė neapykanta 
sukyla pagalvojus, kad.visas mano gyvenimas buvo preliudija šiai 
lemtingai akimirkai - liko lygiai dvidešimt keturios valandos iki 
veidmainiškiausio įvykio atidarymo ceremonijos. 


85 


PRIVATE | Žaidynės 


Neapykanta virte verda, kai atsigręžiu į savo seseris. Mes susi- 
rinkę mano kabinete. Tai - pirmas kartas, kai galime pasikalbėti 
akis į akį po daugybės dienų; aš aprėpiu jas vienu žvilgsniu. 

Rami šviesiaplaukė Tigana nusitraukia nuo galvos šaliką, 
nusiima skrybėlę ir akinius, su kuriais šiandien vairavo taksi. Juo- 
daplaukė protingoji Marta ant žemės šalia pistoleto padeda moto- 
ciklininko šalmą ir atsisega odinį švarką. Petra yra jauniausia, gra- 
žiausia ir geriausia aktorė, todėl pati impulsyviausia. Ji pažvelgia 
į veidrodį ant spintos durų, apžiūri elegantišką pilką kokteilinę 
suknelę ir stulbinamą trumpų, rausvai dažytų plaukų šukuoseną. 

| Matydamas štai tokias seseris, kurių kiekvieną puikiai pažįstu, 
negaliu įsivaizduoti, kad kažkada mes ne buvome kartu, o išlaikė- 
me apgaulingą savo užimtų viešų gyvenimų fasadą ir visam liku- 
siam pasauliui gyvenome atskirus gyvenimus. 

Ir kodėl gi seserys neturėtų vis dar būti su manimi po septy- 
niolikos metų? 1997 metais Hagos tribunolas apkaltino jas dau- 
giau nei šešiasdešimties bosnių nužudymu kaltinamosioms pro- 
cese nedalyvaujant. Nuo tada, kai generolas Ratko Mladičius, 
vadovavęs serbų žudikų būriams Bosnijoje, buvo pernai suimtas, 
sustiprėjo ir furijų paieška. | 

Aš tai Žinau, visada seku tokius dalykus. Nuo to priklauso 
mano svajonės. 

Šiaip ar taip, seserys taip ilgai gyveno pavojuje, kad bus 
atskleistos jų tikrosios tapatybės, jog tai jau įrašyta jų DNR. Ir 
ši pastovi, į kiekvieną ląstelę jaugusi grėsmė padarė jas visas dar 
fanatiškiau atsidavusias man - protiškai, fiziškai, dvasiškai ir emo- 
ciškai. Iš tiesų per daugybę metų po truputėlį mano svajonės apie 
kerštą tapo ir jų svajonėmis. Jų troškimas, kad šios svajonės išsipil- 
dytų, liepsnoja taip pat karštai, kaip ir mano. 

Per tą laiką aš jas ne tik saugojau, bet ir išleidau į mokslus, 
sumokėjau už nedideles plastines operacijas, išmokiau būti taiklio- 
mis snaiperėmis, puikiomis kovotojomis, tobulomis apgavikėmis 
ir vagimis. Dėl pastarųjų dviejų įgūdžių mano investicijos atsipir- 
ko dešimteriopai, bet tai - visai kita istorija. Pakaks pasakyti, kad, 
kiek aš žinau, jos yra geriausios pasaulyje šėšėliniuose žaidimuose, 
daug viršesnės už kitus, išskyrus mane. 

Ką gi, skeptikai tarp jūsų tikriausiai svarsto, ar tik aš nepanašus 
į Čarlzą Mensoną, išprotėjusį „pranašą“, septintajame dešimtmetyje 
subūrusį traumuotų moterų ratelį ir įtikinusį jas, kad jos yra apaš- 
talės, atsiųstos į žemę su žmogžudiška misija, skirta Armagedonui 
sukelti. Tačiau lyginti mane su Mensonu ar furijas su pakrikusio- 
mis moterėlėmis būtų didelė klaida: tarsi lygintum tikrą istori- 
ją su mitu. Mes daug galingesni, pranašesni ir meistriškesni nei 
Mensonas galėjo kada nors susapnuoti savo klaikiausiame narko- 
tikų paveiktame košmare. 

Tigana įsipila degtinės, išgeria ir taria: 

— Nesitikėjau, kad tas vyras iššoks tiesiai priešais mano mašiną. 

- Piteris Naitas; jis dirba „Private“ Londono padalinyje, — 
sakau aš ir pastumiu per stalą fotografiją, kurią radau internete. 
Joje Naitas su gėrimu rankoje stovi šalia motinos jos naujausios 
mados linijos pristatymo metu. 

Tigana atidžiai ištyrinėja nuotrauką ir linkteli. 

— Tai jis. Gerai įsižiūrėjau, kai jis trenkėsi veidu į priekinį tak- 
si stiklą. 

Marta susiraukia, paima nuotrauką, apžiūri, tada įsmeigia į 
mane tamsias agato akis. 


- Jis taip pat ką tik buvo su Gilderiu bare. Nė kiek neabejoju. 

Šovė į mane po to, kai nušoviau Gilderio apsaugininką. 

Kilsteliu antakį. „Private“? Naitas? Šiandien dukart jie vos 
nesužlugdė mano planų. Tai likimas, sutapimas ar įspėjimas? 

— Jis pavojingas, - sako Marta, kaip visada, pati nuovokiau- 
sia iš visų trijų - ta, kurios strateginis mąstymas panašiausias 
į Mano. 

- Sutinku, - tariu, tada žvilgteliu į sieninį laikrodį ir rausva- 
plaukę seserį, vis dar besistaipančią prieš veidrodį. - Jau metas eiti 


į priėmimą, Petra. Susitiksime ten vėliau. Neužmiršk plano. 

- Nesu kvaila, Kronai, - sako Petra, piktai žvelgdama į mane 
smaragdo žalumos, kurią suteikia šiai progai nusipirkti kontakti- 
niai lęšiai, akimis. 

- Žinau, - ramiai atsakau, - bet kartais elgiesi skubotai ir 
mėgsti improvizuoti, o tavo šio vakaro užduotis reikalauja griežto 
sutarto plano laikymosi. 

- Žinau, ką turiu daryti, - šaltai atrėžia ji ir išeina. 

Marta vis dar nenuleidžia nuo manęs akių. 

— Kaip dėl Naito? - klausia ji, dar kartą įrodydama, kad yra 
nepermaldaujama. Tai — dar vienas nuostabus jos charakterio 
bruožas. 

— Kita tavo užduotis skirta tik rytojaus vakarui. Norėčiau, kad 
jūs abi iki to laiko kuo daugiau sužinotumėte apie poną Naitą, - 
atsakau aš. 

— Ko ieškosime? - pasidomi Tigana, padėdama taurę ant stalo. 

— Jo silpnybių, sesute. Silpnų vietų. Visko, kuo galėtume 


pasinaudoti. 


88 


Antra knyga | TEPRASIDEDA ŽAIDYNĖS 


28 skyrius 


Buvo beveik aštunta valanda vakaro, kai Naitas sugrįžo namo į 
atnaujintą raudonų plytų namą Čelsyje, kurį prieš keletą metų jam 
nupirko motina. Dar niekada po darbo dienos nesijautė toks pavar- 
gęs, be to, skaudėjo visą kūną: jis buvo partrenktas automobilio, į jį 
šovė, jam teko sudaužyti motinos svajas, be to, buvo dar tris kartus 
apklaustas grėsmingosios inspektorės Eleinos Potersfild. 

Į viešbutį „One Aldwych“ atvykusi Metropoliteno policijos 
inspektorė nebuvo patenkinta. Po susišaudymo jie turėjo ne tik 
du lavonus - ji dar išgirdo ir kalbų, kad „The Sun“ gavo laišką iš 
sero Dentono žudiko, o sužinojusi, jog „Private“ laboratorija ištyrė 
medžiagą anksčiau už Skotland Jardą, visai įsiuto. 

— Turėčiau suimti tave už trukdymą tyrimui! - išrėkė ji. 

Naitas iškėlė rankas. 

- Šį sprendimą priėmė mūsų klientė Karena Poup iš „The Sun“. 

— O kur ji dabar? 

Naitas apsidairė. Poup buvo dingusi. 

- Ji skubėjo parengti straipsnį. Žinau, kad jie ruošiasi visus 
įkalčius atiduoti jums, kai tik parašys apie tai laikraštyje. 

- Ir tu leidai tokiai liudininkei palikti nusikaltimo vietą? 

- Aš dirbu agentūrai „Private“, ne teismui. Negaliu įsakinėti 
Poup. Ji pati gali apsispręsti. 

- Regis, tokį pasiaiškinimą girdėjau ir anksčiau, Piteri. O 
pasekmės buvo mirtinos. 

Naitas išraudo. 

— Nepradėkime vėl apie tai. Turėtum manęs klausinėti apie 
Gilderį ir Maskolo. 

Potersfild dar labiau įsiuto ir iškošė: 

— Pasakok. Viską iš eilės. 

Naitas viską ir papasakojo: apie jų susitikimus su Dieringu ir 
Farel, taip pat smulkiai išdėstė viską, kas įvyko „Lobby“ bare. Kai 
baigė, inspektorė paklausė: 

— Tiki Gilderio išpažintimi? 

— Ar mirštantis žmogus meluotų? - klausimu atsakė Naitas. 

Kildamas laiptais prie paradinių savo namų durų, jis dar kartą 
apsvarstė Gilderio prisipažinimą. Prisiminė Dieringą su Farel. Ar 
jie susiję su šiomis žmogžudystėmis? 

Kas galėtų patvirtinti, kad Dieringas nėra koks nors užsimas- 
kavęs beprotis, trokštąs sužlugdyti šiuolaikines olimpines žaidy- 
nes? O kas užtikrintų, kad Selena Farel nėra žudikė su juodais 
odiniais drabužiais ir motociklininko šalmu? Savo kabinete ji turi 
nuotrauką, kurioje laiko automatą. 


Galbūt Poup nuojauta visiškai tiksli? Ar galėtų profesorė būti 
Kronas? Ar bent jau susijusi su juo? O Dieringas? Argi jis nepra- 
sitarė, kad pažįsta Farel iš anksčiau? Jie buvo susitikę Balkanuose 
paskutiniame praėjusio amžiaus dešimtmetyje. 

Kitas vidinis balsas pareikalavo, kad Naitas mažiau galvotų 
apie piktadarius, o daugiau apie aukas. Kaip sekasi jo mamai? Visą 
dieną nieko apie ją negirdėjo. 

Naitas pasiryžo: eis vidun ir paskambins jai. Bet nespėjus įkišti 
rakto į durų spyną, jis išgirdo savo dukrą Izabelę suklykiant kraują 
stingdančiu balsu: 

- Ne! Ne! 

29 skyrius 


Naitas atplėšė duris į koridorių, o Izabelės riksmas pavirto 
ausį rėžiančiu spiegimu: 

— Ne, Luki! Ne! 

Išgirdęs vaikišką maniakišką kvatojimą ir mažų pėdučių trep- 
senimą, tėtis įžengė į svetainę, kurioje, regis, ką tik prasisuko vie- 
sulas. Baltos dulkės tvyrojo ore, ant baldų ir buvo visiškai paden- 
gusios jo beveik trejų metų dukrelę. Pamačiusi jį, Izabelė puolė 
raudoti. 

— Tėte, Lukis, jis... jis... 

Daili maža mergytė žagsėdama pribėgo prie tėčio, kuris 
pamėgino pasilenkti ir ją paguosti. Aštriam skausmui pervėrus 
visą kairį šoną, jis sugriežė dantimis, bet vis tiek pakėlė ją ant ran- 
kų, stengdamasis nenusičiaudėti įkvėpęs vaikiškos pudros milte- 
lių. Nuo ašarų ant Izabelės skruostų ir blakstienų liko balti pudros 
dryžiai. Net ir apnešta talku, ji buvo tokia pat graži, kaip ir jos 
velionė motina: garbanotais gelsvais plaukais, plačiomis kobalto 
mėlynumo akimis, į kurias vos pažvelgus jam plyšdavo širdis. 

- Viskas gerai, mieloji, - tarė jis. - Tėvelis jau namie. 

Ji liovėsi verkusi, dabar tik truputėlį žagsėjo. 

- Lukis, jis... jis apibėrė mane pudra. 

— Matau, Bela, - pasakė jis. - O kodėl? 

- Jam tai juokinga. 

Laikydamas sveikojoje rankoje dukrą, Naitas nuėjo virtuvės ir 
laiptų, vedančių į antrą aukštą, link. Lipdamas kažkur viršuje gir- 
dėjo kikenantį sūnų. | 

Laiptų viršuje pasuko vaikų kambario link ir išgirdo moters balsą: 

— Oi! Ak tu, laukinuk! 

Naito sūnus išbėgo iš kambario vien su sauskelnėmis, visas 
jo kūnas taip pat buvo padengtas talku. Jis nešėsi didelį plastikinį 
indą su vaikiška pudra ir linksmai juokėsi, kol pastebėjo tėtį, pik- 
tai žiūrintį į jį primerktomis akimis. 

Suakmenėjęs iš siaubo Lukas sustojo, tada pradėjo trauktis 
atbulas, mojuodamas rankomis, tarsi tėtis būtų šmėkla, kurią gali- 
ma išsklaidyti. 

— Ne, tėveli! 

— Lukai! - pašaukė Naitas. 

Nensė, vaikų auklė, pasirodė tarpduryje už Luko ir užstojo 
jam kelią. Ji taip pat buvo nuo galvos iki kojų pudruota, persikrei- 
pusiu iš skausmo veidu laikė sugniaužusi savo riešą. Tada pama- 
tė Naitą. 

— Aš išeinu! - piktai išspjovė žodžius, lyg šie būtų nuodai. — 
Jie tikri pamišėliai! - Drebančia ranka parodė į Luką. - O šitas — 
krovikas į kelnes ir mažas besikandžiojantis pagonis. Kai norėjau 
nuvesti jį į tualetą, jis man įkando! Net kraujas bėga. Aš išeinu, o 
jūs apmokėsite daktaro sąskaitą! 


30 skyrius 


10 Woo 4,8 


— Tu negali išeiti, - užprotestavo Naitas, auklei einant aplink 
Luką. | 

— Stebėk mane, - šūktelėjo Nensė ir nubildėjo pro jį laiptais 
žemyn. - Jie pavalgydinti, bet nenuprausti, o Lukas pridirbo į 
sauskelnes jau trečią kartą šią popietę. Sėkmės, Piteri. 


Ji pasičiupo savo daiktas ir išlėkė garsiai užtrenkdama duris. 

Izabelė ir vėl pradėjo kūkčioti. 

— Nensė išėjo dėl Lukio. 

Priblokštas Naitas pažvelgė į sūnų ir užriko: 

— Jau ketvirta šiais metais, Lukai! Ketvirta! O ji teišbuvo čia 
tris savaites! 

Lukas susiraukė ir pravirko. 

- Lukis gailisi, tėveli. Lukis gailisi. 

Per kelias sekundes jo sūnus iš stichijos, galinčios sukelti vie- 
sulą ir audrą, pavirto mažu berniuku - tokiu gailiu, kad Naitui 
suminkštėjo širdis. Susiraukęs iš skausmo, vis dar laikydamas Iza- 
belę, jis atsitūpė ir laisva ranka mostelėjo Lukui. Vaikas pribėgo ir 
taip stipriai apsikabino tėtį, kad šis net aiktelėjo nuo nutvilkiusio 
dieglio. 

- Lukis myli tave, tėti, - pasakė sūnus. 

Nepaisydamas aplink Luką tvyrančios smarvės, Naitas nupūtė 
talką nuo jo skruosto ir pabučiavo. 

— Tėtis taip pat tave myli, sūneli. - Tada taip stipriai pabučiavo 
į žandą Izabelę, kad ši nusijuokė. 

— Lukas žygiuoja persirengti ir nusimaudyti, - paskelbė jis, 
nuleidęs vaikus ant žemės. - Izabele, tu taip pat eini praustis. 

Po kelių minučių, Naitui nuėmus nešvarias sauskelnes, abu 
vaikai stovėjo didelėje dušo kabinoje vonios kambaryje, taškyda- 
miesi ir žaisdami. Naitas išsitraukė mobilųjį telefoną, o Lukas paė- 
mė iš putplasčio padarytą kriketo lazdą ir trenkė ja sesei per galvą. 

— Tėveli! - pasiskundė ji. 

- Trenk jam atgal, - pasiūlė Naitas. 

Jis žvilgtelėjo į laikrodį. Jau po aštuonių. Nė viena iš auklių 
agentūrų, į kurias anksčiau kreipėsi, nebedirba. Jis suspaudė moti- 
nos numerį. 

Ji atsiliepė po trečio kvietimo signalo, balsas buvo visiškai 
išsekęs. 

- Piteri, pasakyk, kad tai tik košmaras, ir aš netrukus atsibusiu. 

— Man labai gaila, mama. 

Ji tyliai sukūkčiojo ir po kelių akimirkų prabilo: 

— Jaučiuosi dar blogiau nei tada, kai mirė tavo tėvas. Tikriau- 
siai taip pat, kaip tu jauteisi mirus Keitei. 

Naitas pajuto geliančias ašaras akyse ir krūtinėje atsiveriančią 
siaubingą bedugnę. 

— Dar ir dabar dažnai taip jaučiuosi. 

Ji išsišnypštė nosį ir prabilo: 

— Papasakok, ką sužinojai. 

Naitas žinojo, kad motina nenurims, kol jis to nepadarys, 
todėl greitai bendrais bruožais viską jai papasakojo. Ji aiktelėjo ir 
smarkiai paprieštaravo, kai jis atpasakojo Krono laišką ir kaltini- 
mus serui Dentonui. Tada apsiverkė, išgirdusi apie Gilderio išpa- 
žintį ir tai, kad jos mirusio sužadėtinio geras vardas sugrąžintas. 

— Taip ir maniau, kad tai negali būti tiesa, - prisipažino Naitas. 
- Dentonas buvo sąžiningas, didis žmogus su dar didesne širdimi. 

— Taip, - užgniaužusi raudą pritarė mama. 

- Visur, kur šiandien ėjau, žmonės kalbėjo apie jo dosnumą ir 
gerumą. 

- Papasakok, - paprašė Amanda. - Noriu tai išgirsti. 

Naitas papasakojo apie Maiklo Lanserio sielvartą, išgirdus apie 
sero Dentono mirtį, ir tai, kaip jis pavadino finansininką patarėju, 
draugu ir vienu pagrindinių žmonių, nuo kurių priklausė Londo- 
no olimpinės žaidynės. 

- Net ir Džeimsas Dieringas, Žinai, tas vyrukas iš Britų muzie- 
| jaus ir televizijos laidos? - tęsė Naitas. - Jis sakė, kad be Dento- 
no paramos nebūtų buvę nei jo laidos, nei naujos ekspozicijos 
apie antikines olimpines žaidynes. Minėjo, kad ruošėsi viešai jam 
padėkoti per šio vakaro parodos atidarymo ceremoniją. 

Kitame linijos gale stojo tyla. 

— Taip sakė Džeimsas Dieringas? 

-— Būtent, - tarė Naitas tikėdamasis, kad tai ją paguos. 

Tačiau ji rėžė: 

- Tuomet jis - niekingas melagis! 

Naitas apstulbo. 

— Ką? 

- Dentonas iš tikrųjų skyrė šiek tiek pinigų, kad jis galėtų kur- 
ti televizijos laidą, - pripažino Amanda, - bet jis tikrai neparėmė 
jo parodos. Tiesą sakant, jie kaip reikiant susiginčijo dėl ekspozi- 
cijos turinio, kuris, pasak Dentono, tendencingai niekino šiuolai- 
kines žaidynes. 

— Teisybė, - pritarė Naitas. - Aš ir pats tai pastebėjau. 

- Dentonas tiesiog įsiuto, - pasakė motina. - Jis atsisakė duoti 
jam pinigų ir jie išsiskyrė piktuoju. 

„Dieringas kalbėjo visai kitaip, - pagalvojo Naitas ir paklausė: 

- Kada tai įvyko? 

- Prieš du ar tris mėnesius, - atsakė Amanda. - Mes buvome 
ką tik grįžę iš Kretos ir... 

Ji vėl pradėjo dusti. 

— Mes to nežinojome, bet Kretoje praleidome savo medaus 
mėnesį, Piteri. Visada tai prisiminsiu, - tarė ji ir apsiverkė. 


Naitas klausėsi kelias siaubingas akimirkas, po to paklausė: 

— Ar su tavimi kas nors yra? 

— Ne, - tyliai atsakė ji. - Ar gali atvažiuoti, Piteri? 

Naitas pasijuto klaikiai. | 

— Labai norėčiau, bet vėl praradau auklę, ir... 

— Dar vieną? - negalėdama tuo patikėti aiktelėjo Amanda. 

— Ji ką tik, prieš pusvalandį, mus paliko, - pasiskundė Naitas. 
- Privalėsiu dirbti visos olimpiados metu ir nežinau, ką daryti. 
Jau kreipiausi į visas auklių agentūras mieste, bijau, kad nė viena 
nesiųs dar vienos darbuotojos. 

Stojo ilga tyla. Naitas sunerimo: 

—- Mama? 

— Aš čia, - atsiliepė ji ramiu balsu. - Aš tuo pasirūpinsiu. 

— Ne, - paprieštaravo jis. - Tu negali... 

— Aš turėsiu užsiėmimą be savo darbo, - pasakė ji. - Priva- 
lau užsiimti kažkuo, kas nesusiję su manimi ar mano kompanija, 
Piteri, nes kitaip išprotėsiu, imsiu gerti ar vartoti migdomuosius, 
o apie tai net nenoriu pagalvoti. 


31 skyrius 


Tuo pat metu antrame Britų muziejaus aukšte, vestibiulyje 
priešais naująją ekspoziciją apie antikos olimpines žaidynes, dak- 
tarui Džeimsui Dieringui norėjosi šokti pergalingai vaikštinėjant 
po Londono galingųjų minią, susirinkusią į parodos atidarymą. 

Tai buvo geras vakaras. Ne, tiesiog nuostabus! 


Iš tiesų muziejaus direktorius buvo labai išgirtas kritikų, atėju- 

sių apžiūrėti ekspoziciją. Jie pavadino ją drąsia ir įtikinama seno- 
vės olimpinių žaidynių interpretacija, sugebėjusia aktualiai kritiš- 
kai įvertinti šiuolaikinių žaidynių būklę. 

Dar geriau: keletas mecenatų, susižavėjusių paroda, pasakė 
norį paremti „Praeities paslaptis“ ir reklamuotis laidos metu. 


„Ką tas miręs kvailys seras Dentonas suprato? - sarkastiškai 
mintijo Dieringas. - Visiškai nieko.“ 

Jausdamasis išteisintas, maudydamasis šlovės spinduliuose 
dėl puikiai atlikto darbo, pavykusio geriau, nei tikėjosi, Dieringas 
nuėjo prie baro ir užsisakė dar vieną degtinės bei vermuto koktei- 
lį, kad atšvęstų savo parodą ir šį tą daugiau. 

Daug daugiau. 

Gavęs kokteilį ir dar kartą užuojautos kupinu balsu pasikalbė- 
jęs apie sukrečiančią ir siaubingą sero Dentono mirtį su vienu iš 
didžiųjų muziejaus mecenatų, Dieringas nekantriai apsidairė po 
salę. 

Kur ji? 

Televizijos žvaigždė žvalgėsi tol, kol pastebėjo pasigėrėtinai 
grakščią moterį. Jos rausvi plaukai krito ant blyškių nuogų pečių, 
o stulbinanti pilka kokteilinė suknelė paryškino spinduliuojan- 
čias smaragdines akis. Dieringą beprotiškai traukė rausvaplaukės 
moterys skaisčiai žaliomis akimis. 

„Ji iš tikrųjų truputį panaši į mano seserį , - pamanė jis. Pana- 
ši tuo, kaip pakreipdavo galvą šypsodamasi, kaip tai darė ir dabar, 
laikydama rankoje šampano taurę ilga kojele ir flirtuodama su 
daug už ją vyresniu vyriškiu. Jis atrodė matytas. Kas jis? 

„Nesvarbu“, - pamanė jis, vėl pažvelgdamas į Petrą. Ji buvo 
koketiška, įžūli ir neįprasta. Direktorius pajuto kūną perliejusį 


jaudulį. Tik pažvelk, kaip ji elgiasi su tuo vyru: jos akivaizdžiai iš 

anksto apgalvoti judesiai atrodė lengvi ir spontaniški. Koketiška. 
Įžūli. Keista. 

Petra, regis, išgirdo jo mintis. 

Ji nusigręžė nuo savo pašnekovo, per minią akimis susirado 
Dieringą ir pasiuntė jam tokią alkio ir pažado kupiną miną, kad 
jis suvirpėjo, nujausdamas laukiantį neįtikėtiną malonumą. Palū- 
kuriavusi dar akimirką, Petra sumirksėjo ir vėl sutelkė dėmesį į 
kitą vyrą. Uždėjo ranką jam ant krūtinės, nusijuokė ir atsiprašiu- 
si nuėjo. 

Pasisuko Dieringo link, tačiau nė karto nepažvelgė jo pusėn. 
Pasiėmė dar vieną gėrimą ir nuėjo prie stalo su desertais, kur prie 
jos prisiartino Dieringas, apsimetęs, kad domisi crėme brūlėe. 

- Jis girtas ir namo važiuos taksi, - švelniu rytų europietišku 
akcentu sumurmėjo Petra, žnyplėmis rausdamasi po kivių krū- 
vą. - Manyčiau, metas ir mums iš čia išnykti. Ar ne, mielasis? 

Jis žvilgtelėjo į ją. Keistuolė žaliomis akimis! Televizijos žvaigž- 
dė nuraudo iš susijaudinimo ir sušnibždėjo: 

- Žinoma. Atsisveikinkime su kitais ir išeikime. 

— Tik ne kartu, kvailiuk, - perspėjo Petra ir, išsirinkusi du 
vaisių gabalėlius, įsidėjo juos į savo lėkštę. - Juk nenorime dabar 
atkreipti į save dėmesį, tiesa? 

- Ne, jokiu būdu ne, = sumurmėjo Dieringas, jausdamasis 
nuostabiai - tarsi darąs kažką neteisėto ir draudžiamo. - Lauksiu 


tavęs tolėliau gatvėje šalia Blumsberio aikštės. 

32 skyrius 


Tuoj po devynių tą patį vakarą, netrukus po to, kai Karenos 
Poup straipsnis pasirodė „Ihe Sun“ tinklalapyje, Londono radijo 
stotys pasičiupo naujieną, pradėjo pasakoti apie Kroną ir trans- 
liuoti fleitos melodiją. 

Dešimtą vakaro, Naitui perskaičius vaikams pasaką, pakei- 
tus Lukui sauskelnes ir apkamšius juos abu lovoje, BBC kanalas it 
pašėlęs puolė kalbėti apie įtarimus serui Dentonui dėl olimpiados 
vietos atrankos proceso, taip pat apie priešmirtinę Gilderio išpa- 
žintį, kad visa suktybė buvo jo vieno reikalas. 

Naitas valė ir siurbė vaikišką pudrą iki vienuolikos. Tada įsipylė 
alaus ir viskio, nurijo kelias tabletes nuo skausmo ir įsiropštė į lovą: 
Susijaudinęs dėl Maskolo žūties, paskambino Džekas ir pareika- 
lavo, kad Naitas smulkiai papasakotų apie susišaudymą, įvykusį 
viešbutyje „One Aldwych“. 

- Jis nė kiek neišsigando, - pasakė Naitas. - Iš karto puolė pas- 
kui šaulę. 

— Džo Maskolo tikrai buvo bebaimis, - liūdnai tarė Džekas. 
- Buvo vienas geriausių Brukline prieš man pasamdant jį dirbti 
Niujorko padalinio apsaugos skyriuje. Čia atvyko vos prieš kelias 
dienas. 

— Labai gaila, - atsiliepė Naitas. 

— Taip, bet bus dar blogiau, - tarė Džekas. - Turiu paskambin- 
ti jo Žmonai. 

Džekas padėjo ragelį. Naitas per vėlai prisiminė, kad nepra- 
nešė jam, jog prarado auklę. „Gal ir gerai , - vėliau nusprendė jis. 
Amerikiečiui ir taip rūpesčių per akis. 


Įjungęs televizorių pamatė, kad per visų kanalų vakarines 

žinias šaukiama apie Maršalo ir Gilderio mirtis, smulkiai pasako- 
jama apie šiurpią skandalingų žmogžudysčių paslaptį, gilinamasi 
į sudėtingą olimpinių žaidynių vietos atrankos procesą, kalbama, 
jog tai - antausis Londonui ir visai Jungtinei Karalystei, skeltas 
pačiose žaidynių išvakarėse. 

Nepaisant mirštančio Gilderio žodžių, prancūzai pasipiktino 
dėl Krono mestų įtarimų korupcija. 

Naitas išjungė televizorių ir kurį laiką sėdėjo tyloje. Tada, 

nugėręs iš taurės nemažą gurkšnį viskio, pažvelgė į įrėmintą foto- 
grafiją ant tualetinio staliuko. 
“ Nėščia ir didingai graži jo žmona Keitė stovėjo šonu Škoti- 
jos viržiais apaugusios dykynės fone, nušviestame birželio saulėly- 
džio. Ji žvelgė tiesiai į jį pro kairį petį, spinduliuodama džiaugsmą 
ir meilę, kuri taip siaubingai buvo iš jo atimta beveik prieš trejus 
metus. 

- Sunki diena, mergyt, - sušnibždėjo Naitas. - Aš gan stipriai 
aplamdytas, kažkas bando sužlugdyti olimpiadą. Mano mama 
palūžusi, o vaikai išvijo iš namų dar vieną auklę... Ilgiuosi tavęs. 
Labiau nei bet kada. 

Pamažu gerai pažįstamas slogutis užgulė širdį ir protą, Nai- 
tas pasijuto it skęstantis. Kelias minutes leido sau skendėti šiamė 
pojūtyje, o tada padarė tai, ką visada darydavo, kai naktį ApImoS: 
vo sielvartas dėl Keitės. 


salis Peg eš) apot ir adis į vaikų js Atsi- 


w0- ou 


siai apsiraminęs užmigo, užliūliuotas jų ritmingo kvėpavimo. 

33 skyrius 


PENKTADIENIS, 2012 METŲ LIEPOS 27 DIENA 


Skausmą malšinantys vaistai nustojo veikę, todėl apie septintą 
valandą ryto Naitas pajuto, kaip tvinkčiojantis skausmas sugrįžta 
į sumuštą šoną. Išgirdęs girgždėjimą, sukrutėjo dvynių miegamo- 
jo kušetėje. Atsigręžęs pamatė, kad Izabelė užmerktomis akimis 
ramiai guli ant pilvo. Bet Luko lovelė švelniai siūbavo. 

Jo sūnus keliais, krūtine ir skruostu prigludęs prie čiužinio, 
vis dar miegodamas čiulpė nykštį ir siūbavo į šalis. Naitas žiūrėda- 
mas atsisėdo. Beveik dvejus paskutinius metus Lukas taip elgdavo- 
si prieš prabusdamas ryte. 


Po kelių akimirkų Naitas ištipeno iš vaikų kambario svarsty- 
damas, ar toks sūnaus supimasis yra kaip nors susijęs su budrio- 
jo miego faze. Ar jis per daug nervingas? O gal jam miego apnėja? 
Galbūt todėl Lukas toks pašėlęs, o Bela pernelyg rami? Gal dėl šios 
priežasties jis vis dar sunkiai kalba ir nemoka nueiti į tualetą, nors 
sesuo visa tai pradėjo daryti daug anksčiau nei įprasta? Ar todėl 
jis taip kandžiojasi? 

Taip ir nepadaręs galutinių išvadų, Naitas nusimaudė po 
dušu ir nusiskuto klausydamasis radijo, per kurį buvo pranešta, 
kad dėl sero Dentono mirties ir Krono grasinimų Maiklas Lan- 
seris, Skotland Jardas ir MI5 pareiškė sustiprinantys apsaugą atidary- 
mo ceremonijos metu. Laimingieji, turintys bilietus, šią popietę ragi- 
nami atvykti į olimpinį parką daug anksčiau, kad vakare išvengtų 


tikėtinų spūsčių prie apsaugos kontrolės punktų. 

Išgirdęs, kad „Private“ patikėtas saugumo sustiprinimas, Nai- 
tas pamėgino paskambinti Džekui. Šis neatsiliepė, bet amerikie- 
čiui tikriausiai netrukus jo prireiks. 

Naitas žinojo, kad motina pažadėjo padėti, bet auklės jam rei- 
kėjo tuoj pat. Iš stalčiaus ištraukė iki skausmo pažįstamą aplanką 
ir atsivertė jį. Čia buvo surašytos visos Londono auklių agentūros 
ir jis ėmė skambinti visoms iš eilės. Moteris, suradusi jam Nensę 
ir dar vieną auklę anksčiau, tik nusijuokė, išgirdusi jo prašymą. 

— Naujos auklės? - pakartojo ji. - Dabar? Nemanau. 

— Kodėl ne? - paklausė jis. 

— Nes jūsų vaikų siaubinga reputacija, be to, šį vakarą prasi- 
deda olimpinės žaidynės. Visi, kuriuos turiu, dirbs mažiausiai dvi 
savaites. 

Panašų paaiškinimą Naitas išgirdo ir kitose trejose agentūro- 
se, tad jau buvo bepradedąs nervintis. Jis mylėjo savo vaikus, bet 
taip pat prisiekė surasti sero Dentono žudiką, o ir „Private“ buvo 
pakviesti prisijunti prie apsaugos sustiprinimo olimpiadoje. Jo rei- 
kia ten. Dabar pat. 

Užuot supykęs, nusprendė tikėtis, kad motinai geriau seksis 
surasti ką nors dvyniams prižiūrėti, ir pradėjo dirbti tai, ką galė- 
jo padaryti namuose. Prisiminęs DNR medžiagą, kurią gavo nuo 
Selenos Farel segtuko, paskambino kurjeriui, kad šis nuvežtų įkaltį 
Chuliganui į „Private“ biurą. 

Tada susimąstė apie Dieringą su Farel ir nusprendė sužino- 
ti apie juos daugiau - bent jau tai, kur buvo susikirtę jų keliai. Ar 
neminėjo Dieringas Balkanų? Ar tik ne ten buvo nufotografuota 
Farel su ginklu rankoje? Tikriausiai. 


Tačiau pradėjęs internete ieškoti informacijos apie Farel, rado 
tik nuorodas į jos akademines publikacijas ir tai, kad prieš septy- 
nerius metus ji priešinosi olimpinio parko įkūrimui. 

„Tai - visiškai neteisingas sprendimas, - pareiškė Farel viena- 
me „The Times“ straipsnyje. - Olimpiada tapo priemone sunai- 
kinti kaimyninius rajonus, iškeldinti šeimas ir verslus. Meldžiu, 
kad vieną dieną tokį sprendimą priėmę žmonės būtų priversti vie- 
šai sumokėti už tai, ką padarė man ir mano kaimynams.“ 

„Būtų priversti sumokėti, profesore? - niūriai pagalvojo 
Naitas. - Priversti sumokėti?“ 


34 skyrius 


Praėjus dvidešimt keturioms valandoms po fleitos melodijos 
sukeltos siaubingos migrenos ir stipraus pykinimo priepuolio, šie 
garsai vis dar skambėjo jos galvoje. Lovoje gulinčios Selenos Farel 
mintims tai buvo tarsi negailestingas muzikinis takelis, skamban- 
tis kambaryje su aklinai užtrauktomis užuolaidomis. 

Kaip taip gali būti? Ir ką apie ją pagalvojo Naitas su Poup? Taip 
pabėgusi, profesorė davė jiems puikią dingstį kažką įtarti. O jeigu 
jie jau pradėjo knaisiotis? 

Regis, jau tūkstantąjį kartą nuo tada, kai išlėkė iš kabineto ir 
parbėgo į savo mažytį švarų butelį Vopinge, Farel sunkiai nuri- 
jo seiles, tikėdamasi numalšinti niekaip nepranykstantį deginimą 
gerklėje. Ji visą popietę gėrė vandenį, nurijo saują rūgštingumą 
neutralizuojančių vaistų. Jie mažai tepadėjo. 

Migrena ją kankino nuo vaikystės, taigi dabar receptiniai vais- 
tai užgesino įelektrintą aureolę galvoje, palikę tik išdegusį, buką 


skausmą pakaušyje. 

Farel mėgino kovoti su troškimu nuslopinti šį pojūtį alkoho- 
liu. Tai būtų netikęs poelgis ne tik dėl šiuo metu vartojamų vais- 
tų, bet dar ir todėl, kad išgėrusi profesorė tapdavo visiškai kita 
asmenybe. 

„Neisiu ten šį vakarą, - pamanė ji, ir prieš akis iškilo egzotiš- 
kos moters, sėdinčios pliušu apmuštos rausvos sofos kampe, vaiz- 
das. Farel apsisprendė akimirksniu. Išlipo iš lovos, nupėdino į vir- 
tuvę ir, atsidariusi šaldytuvą, išsiėmė butelį „Grey Goose“ degtinės. 

Netrukus klasikinės literatūros ir istorijos profesorė jau gėrė 
antrą martinį, galvos skausmas buvo pranykęs ir ji tikėjosi, kad 
pagaliau įstengė iš prisiminimų ištrinti fleitos melodiją. Iš tikrųjų 
tai buvo Pano fleitos melodija. Pano fleita buvo padaryta iš septy- 
nių surištų tuščiavidurių vamzdelių. Kaip ir lyra, ji laikoma vie- 
nu seniausių pasaulyje muzikinių instrumentų. Tačiau jos klaiki 
kvėpčiojanti tonacija buvo uždrausta antikinių olimpinių žaidy- 
nių metu, nes skambėjo per daug panašiai į laidotuvių melodiją. 

— Kam rūpi? - suniurnėjo Farel ir nurijo dar vieną gurkšnį 
savo gėrimo. - Velniop olimpiadą. Velniop serą Dentoną. Velniop 
juos visus. 

Apsvaigusi nuo degtinės, pamažu tapdama kitu žmogumi, 
Farel prisiekė, kad dabar, kai praėjo migrena, ji negalvos apie 
netektį, neteisybę ar engimą. Londone penktadienio vakaras. Ji 
žino vietų, kur galima nueiti. Susitikti su žmonėmis. Linguodama 
koridožiumi atgal į miegamąjį, profesorė pajuto jaudulį, pamažė- 
le virstantį alkiu. Įėjusi į drabužinę, ji atsegė ten kabojusį drabu- 
Žžių maišą. Jame kabėjo įspūdingas juodas A raidės formos sijonas 
pažemintu liemeniu su provokuojančiu praskiepu dešiniame šone 
bei erotiška berankovė kaštoninės spalvos atlaso palaidinukė, dos- 
niai atidengianti tarpelį tarp krūtų. 

35 skyrius 


Penktadienį penktą valandą popiet Naitas virtuvėje ruošė pie- 
tus dvyniams ir jau buvo susitaikęs su mintimi, kad atidarymo 
ceremonijos gyvai nebepamatys. 

Jis ir. taip jau jautėsi išsekęs. Visą dieną nuo tada, kai verkda- 
mas prabudo Lukas, buvo užsiėmęs vaikų reikalais, be to, augo 
susierzinimas, kad neranda auklės ir nė trupučio nepasistūmėjo 
Krono byloje. 

Maždaug vidurdienį, kai vaikai žaidė, jis paskambino mamai 
paklausti, kaip jai sekasi. 

— Miegojau dvi valandas, - atsakė ji. - Užsnūdusi visą laiką 
sapnavau Dentoną, o kai tik apsidžiaugdavau, prabusdavau ir vėl 
naujai užplūsdavo širdgėla. 

- Dieve, kaip siaubinga, mama, - tarė Naitas, prisiminęs 
nemigą ir kančią, kurią pats patyrė pirmas kelias savaites po dvy- 
nių gimimo ir Keitės mirties. Daugybę naktų manė, jog išprotės. 

Jis pakeitė temą. 

— Užmiršau tau pasakyti: Maikas Lanseris pakvietė mane kaip 
svečią į Olimpinio organizacinio komiteto tribūną stebėti atidarymo 
ceremonijos. Jei surastum man auklę, galėtume nueiti kartu. 

- Abejoju, ar šiuo metu esu pasirengusi priimti tiek užuojau- 
tos žodžių. Be to, dar nesuplanuota Dentono pagerbimo ceremo- 
nija. Tikrai nederėtų linksmintis. 

— Olimpiada - dalis Dentono palikimo, - priminė jai Naitas. - 
Taip jį pagerbtum. Be to, tau būtų tik į naudą, jei išeitum iš namų 


ir padėtum man apginti Dentono reputaciją visiems laikams. 

— Pagalvosiu apie tai. 

- Beje, jei neturėsiu auklės, negalėsiu tęsti Dentono mirties 
tyrimo. 

— Aš nesu visiška kvailė, Piteri! - atšovė Amanda ir padėjo 
ragelį. 

Trečią valandą vaikams užsnūdus, Naitas susisiekė su Džeku. 
„Private Int.“ agentūros savininkas paprastai būdavo ramus ir šal- 
takraujis, tačiau dabar net kalbantis telefonu Naitas juto jo balse 
įtampą. 

— Mėginu kuo greičiau susirasti auklę, - pranešė Naitas. 

— Gerai, - atsakė Džekas, - nes mums tavęs reikia. 

- Po perkūnais, - nusiplūdo Naitas, padėjęs ragelį. 

Maždaug pusę šešių kažkas paskambino į duris. Žvilgtelėjęs 
pro durų skylutę, Naitas pamatė savo motiną su elegantiška juo- 
da palaidine, kelnėmis, juodais vakariniais bateliais ir pilkų per- 
lų vėriniu ant kaklo bei auskarais. Akis buvo paslėpusi po juodais 
akiniais nuo saulės. Jis atvėrė duris. 

— Suradau auklę šiam vakarui, - pranešė Amanda ir žengė 
žingsnį į šalį, parodydama labai nelaimingą Garį Bosą, pasipuo- 
šusį chaki spalvos šortais iki kelių, kojinėmis su rombų raštais, 
nevarstomais, į mokasinus panašiais batais ir baltų bei raudonų 
juostų varlyte.po kaklu. 

Asmeninis motinos asistentas sušnarpštė Naitui, tarsi nuo jo 
sklistų blogas kvapas, ir tarė: 

— Ar žinai, kad aš asmeniškai kalbėjausi su „Auklių bendrija“, 
„Fulamo auklėmis“, „Mielomis, angeliškomis auklėmis“ ir visomis 
kitomis miesto agentūromis. Sakyčiau, neblogą reputaciją turi, 
Piteri. Tai kurgi jie? Mažieji nenaudėliai? Tikriausiai turėčiau suži- 
noti jų užsiėmimų grafiką? 


— Jie svetainėje, žiūri televizorių, - pasakė Naitas ir pažvelgė į 


106 


Antra knyga | TEPRASIDEDA ŽAIDYNĖS 


mamą, kai Bosas žengė pro jį vidun. - Ar jis susidoros? 

— Už trigubai didesnį ir taip lupikišką jo valandinį atlygį, 
manyčiau, ras būdų, kaip tai padaryti, - atsakė Amanda, nusiim- 
dama akinius ir parodydama raudonas užtinusias akis. 

Naitas užbėgo laiptais į viršų ir greitai persirengė. Nusileidęs 
pamatė dvynius, pasislėpusius už sofos ir atsargiai apžiūrinėjan- 
čius Bosą. Mamos niekur nesimatė. 

- Jos didenybė automobilyje, - pranešė Garis. - Laukia tavęs. 

— Aš padariau, tėveli, - paskelbė Lukas, tapšnodamas per savo 
sauskelnes. 

Ir kodėl jis negali pasinaudoti tualetu? 

— Ką gi, - tarė jis Bosui. - Maistas šaldytuve, plastikiniuose 
indeliuose. Tereikia šiek tiek pašildyti. Lukas gali suvalgyti tru- 
putį ledų. Bela alergiška, todėl jai tik kvietinių miltų sausainukų. 
Vonia. Knyga. Devintą valandą į lovą ir pasimatysime apie dvylik- 
tą, manyčiau. 

Priėjęs prie vaikų, Piteris pabučiavo juos. 

- Klausykite pono Boso. Šį vakarą jis bus jūsų auklė. 

— Aš padariau, tėveli, - pasiskundė Lukas. 

— Gerai, - Naitas pasakė Bosui. - Lukas padarė didelį. Turė- 
si greitai pakeisti jam sauskelnes, antraip netrukus teks jį visą 
išmaudyti. 

Bosas dar labiau susikrimto. 

- Pakeisti priterštas sauskelnes? Man? 

- Tu dabar auklė, - mestelėjo Naitas ir, vos suvaldydamas juo- 
ką, išsmuko pro duris. 

36 skyrius 


Naitui su motina keliaujant į Šv. Pankracijaus geležinkelio sto- 
tį, iš kur greitasis traukinys nuveš juos į Stratfordą ir olimpinį par- 
ką, profesorė Selena Farel jautėsi nuostabiai seksuali. 

Sohe leidosi sutemos. Oras buvo tvankus, venomis tekėjo 
degtinė ir ji atrodė pritrenkiamai. Eidama Totnamo Rūmų keliu 
vakarų kryptimi, Karlailo gatvės link, profesorė žvilgčiojo į savo 
atspindį parduotuvių vitrinose, matė žvilgsnius vyrų ir moterų, 
negalėjusių nepastebėti provokuojančios berankovės palaidi- 
nės, sijonu tarsi antra oda aptemtų jos klubų siūbavimo bei nuo 
kiekvieno žingsnio šokčiojančių krūtų. 

Ji buvo žaviai pasidažiusi, įsidėjusi mėlynus kontaktinius 
lęšius, šalis jau nedengė tamsių dažytų plaukų, pakirptų taip, kad 
įrėmintų veidą ir atkreiptų dėmesį į tamsų apgamą dešiniajame 
skruoste. Jei ne apgamas, niekas - net ir jos tyrimų asistentė — 
nebūtų pažinę. 

Farel patiko šis jausmas. Bevardė. Seksuali. Ieškanti grobio. 

Ji buvo visiškai kitokia nei kasdieniame gyvenime, absoliučiai 
kitas žmogus. Visa tai dar labiau jaudino ją, suteikė naujų jėgų, 
vertė jaustis patrauklia, kerinčia ir neatsispiriamai gundančia. 

Priėjusi Karlailo gatvę, ji susirado ketvirtu numeriu pažymė- 
tą namą ir įžengė vidun. „Candy“ baras buvo vienas seniausių ir 
didžiausių lesbiečių naktinių klubų Londone, tai buvo mėgsta- 
miausia Farel vieta, kur ji eidavo, kai norėdavo „nuleisti garą“. 

Profesorė patraukė tiesiai prie ilgo bufeto pirmame aukšte, 
prie kurio sėdėjo daugybė gražių merginų. Smulkutė nepaprastai 
daili moteris, pastebėjusi Farel, atsisuko kėdėje su „Mochito“ kok- 
teiliu rankoje ir nusišypsojo. 


— Sirena Sent Džeims! 

— Nele, - pasisveikino Farel ir pabučiavo ją į skruostą. 

Nelė suėmė ją už dilbio ir nužvelgė jos aprangą. 

— Na, na, Sirena. Negaliu atsižiūrėti: dar dailesnė ir saldes- 
nė nei anksčiau. Kur buvai pradingusi? Nemačiau tavęs beveik 
mėnesį. 

— Buvau neseniai užsukusi, - atsakė Farel. - Prieš tai buvau 
Paryžiuje. Su darbo reikalais. Naujas projektas. 

— Na tau ir sekasi, - tarė Nelė, o tada suokalbiškai pridūrė: - 
Žinai, visada galime išeiti ir... 

— Ne šiąnakt, brangioji, - švelniai sumurmėjo Farel. - Jau turiu 
planų. 

— Gaila, - šniurkštelėjo Nelė. - Tavo planas jau atėjo? 

— Dar nespėjau apsidairyti, - atsiliepė Farel. 

— Kuo vardu? 

— Paslaptis. 

— Ką gi, - įsižeidusi tarė Nelė. - Jei tavo paslaptis nepasirodys, 
sugrįžk. 

Farel pasiuntė Nelei oro bučinį ir nuėjo jausdama, kaip nuo 
malonaus jaudulio širdis pradeda plakti iš rūsio sklindančios 
šokių muzikos ritmu. Apieškojusi kiekvieną kampelį pirmame 
aukšte, pakilo į antrąjį, kur nužvelgė minią, susibūrusią aplink 
rausvą biliardo stalą. Taip pat nesėkmingai. 

Jau pradėjusi galvoti, kad jos lauktas žmogus neatėjo, Farel 
nusileido į rūsį, kur kažkokia keista moteriškė šoko aplink stul- 
pą pagal šokių muzikos vedėjos, vardu V. J. Šelmė, muzikos ritmą. 
Aplink striptizo šokėją palei sienas stovėjo išrikiuotos rausvos 
sofutės. 


Profesorė pastebėjo tą, kurios ieškojo, su šampano taure ran- 
koje sėdinčią ant vienos iš sofų tolimajame patalpos kampe. Juo- 
dus kaip naktis plaukus standžiai susirišusi nugaroje, ji atrodė 

labai elegantiškai su juoda kokteiline suknele ir plokščia skrybė- 
laite be atbrailų, kurios juodas nėriniuotas vualis buvo pridengęs 
veido bruožus, todėl matėsi tik tamsoka oda ir ryškiai raudonos 
lūpos. | 

— Sveika, Marta, - tarė Farel, sėsdamasi šalia. 

Marta atitraukė žvilgsnį nuo šokėjos, nusišypsojo ir atsakė 
švelniu rytų europietės akcentu: 

— Tikėjausi tave čia pamatyti, sesute. 

Profesorė užuodė Martos kvepalus ir dar labiau susižavėjo. 

— Negalėjau neateiti. 

Marta perbraukė ryškiai raudonais nagais per Farel ranką. 


- Žinoma, negalėjai. Ką gi, metas žaisti? 


37 skyrius 


Septintą valandą vakaro visas pasaulis sužiuro į daugiau nei 
šešių šimtų akrų yrantį Rytų Londono dokų rajoną, paverstą nau- 
juoju miesto olimpiniu parku. Jame buvo pastatytas stadionas, tal- 
pinantis net aštuoniasdešimt tūkstančių laimingųjų žiūrovų, sau- 
sakimšas olimpiečių kaimelis ir puikios šiuolaikiškos dviračių, 
krepšinio, rankinio, plaukimo bei šuolių į vandenį varžybų vietos. 

Visos rungtynės vyks tikrai įspūdinguose pastatuose, tačiau 
didžiausiu parko - ir visų žaidynių - architektūriniu pasiekimu 
žiniasklaida paskelbė britų skulptoriaus Anišo Kapuro plieninį 
bokštą „ArcelorMittal Orbit“. Šimto penkiolikos metrų „Orbita“, 
iškilusi rytinėje stadiono pusėje, buvo aukštesnė už Didįjį Beną ir 
Laisvės statulą. Rūdžių raudonumo spalvos bokštas su milžiniško- 

mis tuščiavidurėmis plieninėmis atšakomis, kurios sukosi, raitėsi 
ir pynėsi taip, kad Naitui atrodė kaip išprotėjusios DNR spiralės. 
Viršuje konstrukcija laikė apskritą apžvalgos aikštelę ir restoraną. 
Virš jų kita DNR spiralė buvo suformavusi milžinišką arką. 

Iš savo vietos vakarinėje stadiono pusėje, prie lango pra- 
bangiai įrengtoje ložėje, skirtoje žaidynių organizacinio komite- 
to nariams, Naitas nukreipė žiūronus į didžiulį olimpinį aukurą, 
įrengtą ant iškeltos platformos virš „Orbitos“ apžvalgos aikštelės. 
Svarstydamas, kaip jie rengiasi jį uždegti, staiga atkreipė dėmesį į 
BBC pranešėjo žodžius, transliuojamus per netoliėse įtaisytą tele- 
vizoriaus ekraną. Pasak pranešėjo, tikimasi, jog atidarymo cere- 
moniją per televiziją stebės beveik keturi milijardai žiūrovų. 

- Piteri? - už nugaros pasigirdo Džeko Morgano balsas. - Čia 
kai kas nori su tavimi pasikalbėti. 


Naitas nuleido žiūronus ir atsisukęs pamatė šalia „Private 
Int.“ agentūros savininko stovintį Markusą Morisą, Organizacinio 
komiteto pirmininką. Ankstesnėje Leiboristų vyriausybėje Mori- 
sas buvo populiarus sporto ministras. 

— Morisas, - prisistatė jis, ir abu vyrai paspaudė vienas kitam 
ranką. 

— Man garbė susipažinti, - tarė Naitas. 

Morisas paprašė: 

— Noriu tiksliai sužinoti, ką apie Dentoną Maršalą prieš pat 
mirtį pasakė Ričardas Gilderis. 

Naitas viską papasakojo ir baigdamas tarė: 

- Sukčiavimai su valiutomis neturi nieko bendra su olimpi- 
nėmis žaidynėmis. Tai buvo vien Gilderio godumas. Galėsiu tai 
paliudyti. 

Morisas dar kartą paspaudė Naitui ranką. 


— Ačiū, - tarė jis. - Nenorėjau, kad žaidynes aptemdytų nors 

menkiausia užuomina apie nesąžiningumą. Bet tai vis tiek nepa- 
deda nors kiek lengviau pasijusti dėl Dentono netekties. Tiesiog 
baisi tragedija. 

— Taip, daugybe atžvilgių. 

- Jūsų motina, regis, stengiasi nepalūžti. 

Nuo jų atvykimo Amandą tiesiog apipylė užuojautos lavina. 
Dabar ji buvo kažkur minioje už jų. 

— Ji yra stiprus žmogus, bet kai tas maniakas Kronas mėgi- 
no apšaukti Dentoną sukčiumi, ji supyko - labai supyko. O tai 
negerai. 

“ - Ne, tikriausiai negerai, - tarė Morisas ir nusišypsojo. - Ką gi, 
jau metas sakyti kalbą. 

— Ir paskelbti olimpiados atidarymą, - pridūrė Džekas. 

— O taip, - atsakė Morisas ir nuėjo. 

Džekas pažvelgė pro langą į sausakimšą stadioną, žvilgsniu 
permetė stogo liniją. Tai pastebėjęs, Naitas tarė: 

— Apsauga, atrodo, dirba puikiai, Džekai. Užtrukome ilgiau 
nei valandą, kol su Amanda perėjome patikrinimą Stratforde. O 
visi vyrukai su ginklais rankose buvo gurkai!! 


- Labiausiai bauginantys kariai pasaulyje, - linktelėjęs atsakė . 
Džekas. 

— Tau manęs reikės? 

— Ne, viskas gerai. Mėgaukis reginiu. Užsitarnavai tai. 

Naitas apsidairė aplink. 

- Beje, o kur Lanseris? Nelabai gražu neateiti į savo paties 
vakarėlį. 

Džekas mirktelėjo. 


— Paslaptis. Maikas prašė dar kartą tau padėkoti. O dabar 
' Kariai iš Nepalo. 

galėtum supažindinti mane su savo motina. Noriu pareikšti jai 
užuojautą. 

Kišenėje suzvimbė Naito mobilusis telefonas. 

— Žinoma. Sekundėlei atsiprašysiu, Džekai. 

Jis išsitraukė telefoną, pamatė, kad skambina Chuliganas, ir 
atsiliepė, tuo metu stadione prigeso šviesos, o žiūrovai pradėjo 
šaukti bei ploti. 

— Aš stadione, - pasakė Naitas. - Prasideda atidarymo 
ceremonija. 

- Atleisk, kad trukdau, bet kai kurie iš mūsų dirba, - atkir- 
to Chuliganas. - Turiu plauko, kurį atsiuntei šį rytą, rezulta- 
tus. Tai... 

Staiga iš visų stadiono garsiakalbių sugaudė trimitų fanfaros, 
nustelbdamos Chuligano žodžius. 

- Pakartok, - paprašė Naitas, užsikimšęs pirštu kitą ausį. 

- Plaukas iš Krono laiško ir Selenos Farel plaukas! - sušuko 
Chuliganas. - Po galais, jie sutampa! 


38 skyrius 


- Turime Kroną! - kimiai sumurmėjo Naitas, padėjęs ragelį. 
Tuo pat metu galingas prožektorius apšvietė tamsoje vienišą, susi- 
gūžusią figūrą stadiono viduryje. 

— Ką? - nustebo Džekas. 

- Arba vieną išjo furijų, - tarė Naitas ir papasakojo apie sutam- 
pančius plaukus. - Farel namas sulygintas su žeme, kai buvo stato- 

mas šis stadionas. Ji viešai kalbėjo, kad atsakingi žmonės sumokės 
už tai, be to, ji tiesiog pakvaišo, išgirdusi fleitos melodiją. 

— Paskambink Potersfild, - patarė Džekas. - Tegul vyksta į 
Farel namus ir stebi ją, kol gausime orderį. 


Stadione pasigirdo klarneto muzika, akies krašteliu Naitas 
pastebėjo, kad jo vidury kažkokia figūra ėmė kilti aukštyn. Ji buvo 
apsirengusi žaliai ir rankoje laikė lanką. Skersai nugaros kabojo 
strėlinė su strėlėmis. Robinas Hudas? 

— Ojeigu Farel yra stadione? - su kylančiu nerimu širdyje tarė 
Naitas. 

- Jie kažkur turi vardus prie kiekvieno bilieto, - pasakė Dže- 
kas ir nuo lango pasuko išėjimo link, o Naitas nusekė iš paskos. 


Prasidėjus fantastiškam britų režisieriaus Denio Boilo sukur- 
tam reginiui, dainomis ir šokiais pasakojančiam turtingą Angli- 
jos istoriją, minia už jų ūžavo. Ilgame koridoriuje už budriai sau- 
gomos garbės svečių ložės Naitas girdėjo dundančius būgnus ir 
aidinčią muziką. Jis greitai paskambino Eleinai Potersfild - ši atsi- 
liepė po trečio signalo - ir papasakojo apie DNR įrodymus, susie- 
jančius Seleną Farel su Krono laišku. 

Šalia girdėjo, kaip Džekas dėstė tą pačią informaciją telefonu 
tam, kuris tuo metu ėjo olimpinio parko sargybos vado pareigas. 

— Iš kur gavai Farel DNR pavyzdį? - griežtai paklausė - 
Potersfild. 

- Ilga istorija, - atsakė Naitas. - Šiuo metu ieškome jos olimpi- 
niame stadione. Siūlyčiau jums paieškoti jos namuose. 

Abu su Džeku vienu metu išjungė telefonus. Naitas žvilgtelėjo 
į keturis ginkluotus „Private“ agentūros darbuotojus, saugančius 
įėjimą į Organizacinio komiteto ložę. Tarsi perskaitęs jo mintis, 
Džekas pasakė: 

— Pro čia niekas nepraeis. 

Naitas jau rengėsi linktelėti, bet tada prisiminė Gilderį su 
Maskolo ir tarė: 

- Negalime taikiniais laikyti vien tik žaidynių Organizacinio 
komiteto narių. Tai įrodo ir Gilderio užpuolimas. 

Džekas linktelėjo: 

- Teisingai, taip ir turime galvoti. 

Abu įžengė į stadioną tuo metu, kai nuo „Orbitos“ ėmė leis- 
tis Merė Popins - aukštai iškėlusi skėtį, ji praplaukė virš stogo bei 
ekstazės apimtos žiūrovų minios link stadione iškilusios Londono 
Tauerio kopijos. Ji nusileido prie pat bokšto, bet pradingo dūmuo- 
se, o tada pradėjo mirksėti raudonos bei baltos šviesos ir sugriau- 
dėjo litaurai, minintys bombardavimus Antrojo pasaulinio karo 
metu. 

Dūmams išsisklaidžius, šimtai žmonių, apsirėdžiusių begale 
skirtingų kostiumų, ėmė šokti aplink Tauerio kopiją. Naitas pri- 
siminė girdėjęs kažką sakant, kad taip vaizduojamas šiuolaikinis 
Londonas ir įvairių tautybių piliečiai šiame kosmopolitiškiausia- 
me pasaulio mieste. 

Tačiau Naitas nesidomėjo spektakliu; jis dairėsi po visą sta- 
dioną mėgindamas nuspėti, ką tokioje situacijoje galėtų padaryti 
išprotėjusi moteris. Vakarinėje pusėje pastebėjo prieangį. 

- Kur jis veda? - paklausė Džeko. 

— Į treniruočių taką, - atsiliepė šis. - Čia komandos ruošiasi 
tautų paradui. 

Dėl pačiam nesuprantamų priežasčių Naitas pajuto norą pasi- 
žvalgyti po tą stadiono dalį. 

- Norėčiau ten nueiti, - pasakė jis. 

— Eisiu kartu, - atsakė Džekas ir abu patraukė per stadio- 
ną šviesoms vėl pradėjus temti. Liko tik prožektoriaus apšviesta 
Robino Hudo figūra, dabar iškilusi aukštai virš scenos pietiniame 
aikštės krašte. 


Aktorius rodė į „Orbitos“ viršūnę virš apžvalgos aikštelės, kur 

prožektoriai apšvietė du ginkluotus Karalienės gvardijos sargybi- 
nius, iš priešingų stogo pusių žygiuojančius aukuro link. Jie apsi- 
suko ir sustingo šonu į jį, švytėdami savo raudonais mundurais ir 
juodomis meškos kailio kepurėmis. 

Dar du sargybiniai pasirodė skirtingose pagrindinės stadiono 
scenos pusėse. Nutilus muzikai, pranešėjas paskelbė: 


— Ponai ir ponios: Karalienė Elžbieta II ir karališkoji šeima. 


39 skyrius 


Scenoje užsidegus šviesoms visi pamatė Karalienę, vilkin- 
čią melsvu kostiumėliu. Šypsodamasi ir mojuodama ranka ji ėjo 
prie mikrofono, o paskui ją žengė Čarlzas, Viljamas, Keitė ir kiti 
Vindzoro rūmų dvariškiai. 

Naitas su Džeku sustojo trumpam pasižiūrėti, kaip Karalienė 
pasveikino pasaulio jaunimą, atvykusį į Londoną, ir vėl nusiyrė 
įėjimo į treniruočių trasas link. 

Kalbant kitiems garbiems svečiams, Naitas su Džeku pasiekė 
centrines tribūnas virš tunelio įėjimo ir turėjo parodyti savo pažy- 
mėjimus bei tapatybės korteles, kad galėtų prieiti prie užtvaros. 
Žemiau jų, abiejose tunelio pusėse, stovėjo būriai ginkluotų gur- 
kų. Keli iš šių Nepalo karių iš karto įsmeigė akis į Naitą su Džeku, 
mėgindami įvertinti jų pavojingumo lygį. 

— Tikrai nenorėčiau, kad nors vienas iš šių vyrukų supyk- 
tų ant manęs, - tarė Džekas, ir tunelyje pasirodė sportininkai iš 


Afganistano. 

— Ištvermingiausi pasaulyje kariai, - patvirtino Naitas, apžiū- 
rinėdamas tradicinius ilgus sargybinių peilius lenktais ašmenimis, 
kuriuos kai kurie gurkai laikė makštyse prie diržų. 

Juk ilgu peiliu lenktais ašmenimis buvo nukirsta sero Dento- 
no galva, tiesa? 

Jis jau rengėsi paminėti šį faktą Džekui, kai staiga, baigdamas 
savo kalbą, Markusas Morisas sušuko: „Sveiki atvykę į puikiausią 
šios planetos miestą!“ 

Scenoje, pietinėje stadiono dalyje, pasirodė roko grupė „The 
Who' ir uždainavo dainą „The Kids Are Alright“, o į patį stadio- 
ną pradėjo žygiuoti - pradedant Afganistano sportininkais - visų 
šalių delegatai. 

Minia ėmė ūžti, o „Ihe Who“ baigus dainuoti ir į sceną išėjus 
Mikui Džageriui su „Ihe Rolling Stones“, žiūrovai tiesiog pašėlo, 
kai Keitas Ričardsas gitara sugrojo įžanginę „Can't You Hear Me 
Knocking“ melodiją. 

Sužibo tūkstančiai fotoaparatų blyksčių, Londonas paskendo 
olimpiniame siautulyje. 

Žemiau Džeko su Naitu į stadioną išsiliejo Kamerūno rinktinė. 

— Kuris iš jų Mundachas? - paklausė Džekas. - Jis iš Kamerū- 
no, ar ne“ 

- Taip, - atsakė Naitas, dairydamasis tarp sportininkų, vilkin- 
čių žalios ir ryškiai geltonos spalvos uniformomis, kol pastebėjo 
aukštą, raumeningą besijuokiantį vyrą su karoliukais ir kriaukle- 
lėmis supintais plaukais. - Štai jis. 

- Jis tikrai mano, jog gali aplenkti Šo? 

— Tikra tiesa, — tarstelėjo Naitas. 


Filatris Mundachas, regis, tarptautinėse sprinto varžybose 

Berlyne atsirado iš niekur, likus vos septyniems mėnesiams iki 
olimpinių žaidynių. Mundachas buvo stambus, ilgakojis vyras, 
panašaus sudėjimo į neįtikėtiną sprinterį iš Jamaikos - Zekį Šo. 

Šo Berlyno rungtynėse nedalyvavo, tačiau daugybė kitų grei- 
čiausių pasaulio vyrų čia buvo. Mundachas dalyvavo trejose var- 
žybose: 100, 200 ir 400 metrų sprinto rungtyse. Bėgikas iš Kame- 
rūno įtikinamai laimėjo visas rungtis, o to dar niekada nebuvo 
tokiose svarbiose varžybose. 

Po šių laimėjimų kilo banga spėlionių, ką Mundachas galė- 
tų pasiekti Londono žaidynėse. 1996-ųjų metų Atlantos olimpiado- 
je amerikietis Henris Aivis laimėjo aukso medalį ir sumušė pasau- 
lio rekordus 200 ir 400 metrų bėgimo takeliuose. 2008 metų Pekino 
olimpinėse žaidynėse Šo laimėjo 100 ir 200 metrų sprinto varžy- 
bas ir taip pat pasiekė naujus pasaulio rekordus abiejose rungtyse. 
Vis dėlto nė vienas vyras - ar moteris - iki šiol nebuvo laimėję trijų 
sprinto rungčių iš karto. 

Eilatris Mundachas dabar mėgins tai pasiekti. 

Jo treneriai pasakojo, kad Mundachą jie pastebėjo vietinėse 
rytinio jų šalies regiono varžybose po to, kai jis pabėgo iš maiš- 
tininkų pajėgų, pagrobusių jį, dar vaiką, ir pavertusių mažamečiu 
kariu. 

— Ar skaitei tą straipsnį, kur jis pasakoja, kad už savo greitį ir 
ištvermę turi būti dėkingas kulkoms, lekiančioms jam pavymui? — 
paklausė Džekas. 

— Ne, - atsiliepė. Naitas. - Bet tikiu, kad tai - didžiulis aksti- 
nas greitai bėgti. 


118 


Antra knyga | TEPRASIDEDA ŽAIDYNĖS 


40 skyrius 


Po dvidešimties minučių, „Ihe Who“ ir „The Stones“ vis dar 
pakaitomis traukiant geriausias savo dainas, į stadioną įžengė 
sportininkai iš Jungtinių Amerikos Valstijų. Jų vėliavnešys buvo 
Polas Titeris - stambus barzdotas vyras, kurį Džekas pažinojo iš 
Los Andželo laikų. 


— Polas mokėsi Kalifornijos universitete Los Andžele, - tarė 
Džekas. - Stumia rutulį ir meta diską, neįtikėtinai stiprus. Be to, 
puikus vyrukas. Daug dirba su miesto jaunimu. Čia iš jo labai 
daug tikimasi. 

Naitas atitraukė akis nuo Titerio ir pastebėjo jau matytą mote- 
rį, einančią už vėliavnešio. Prieš savaitę matė ją, dėvinčią bikinį, 
ne bet kur, o Londono „Ihe Times“ nuotraukoje. Nors buvo įžen- 
gusi į ketvirtą dešimtį, Naitas nebuvo matęs tokios puikios fizinės 
formos moters. Gyvai ji atrodė dar geriau. 

- Tai - Hanter Piers, ar ne? - pasiteiravo jis. 

Džekas žavėdamasis linktelėjo: 

- Jos istorija labai įdomi. 

Prieš dvejus metus Piers autoavarijoje prarado vyrą ir liko vie- 
na su trimis vaikais, kurių nė vienam dar nebuvo sukakę dešim- 
ties. Būdama dvidešimt vienerių, daug žadanti šuolininkė į van- 
denį vos nepateko į 1996 metų olimpinę rinktinę, tačiau atsisakė 
sporto vardan medicinos studijų ir šeimos. Dabar San Diege ji dir- 
bo gydytoja ligoninės greitosios pagalbos skyriuje. 

Praėjus penkiolikai metų, mėgindama kaip nors ištverti vyro 
mirtį, ji vėl pradėjo šokinėti nuo tramplino. Vaikams atkakliai 
prašant, Piers, būdama trisdešimt šešerių, ėmė dalyvauti varžy- 
bose. Po pusantrų metų, stebint vaikams, ji pritrenkė Amerikos 
šuolininkų į vandenį bendruomenę ir laimėjo šuolių nuo dešim- 

ties metrų tramplino rungtį Jungtinių Valstijų atrankos į olim- 
piadą varžybose. 

— Ji fantastiška, - tarė Naitas, žiūrėdamas į besišypsančią ir 
mojuojančią Piers. 

Po jų į stadioną įžygiavo Zimbabvės sportininkai, o Jungti- 
nės Karalystės - šalies šeimininkės - komanda pasirodė paskuti- 
nė. Dvidešimt trejų metų plaukikė Odrė Viljamson, dukart Pekino 
olimpinė čempionė, nešė šalies vėliavą. 

Naitas rodė Džekui įvairius sportininkus iš britų komandos, 
kurie, kaip buvo prognozuojama, galėjo laimėti medalių, tarp jų 
maratono bėgikę Merę Dakvort, aštuoniolikmetę sprinto sensaci- 
ją Mimi Maršal, boksininką Oliverį Praisą bei šalies sunkiasvorių 
imtynininkų komandą. 

Netrukus buvo sugiedotas Jungtinės Karalystės himnas „Die- 
ve, sergėk Karalienę“, taip pat ir žaidynių himnas. Sportininkai 
pakartojo olimpinį kredo, o žiūrovai ėmė entuziastingai laukti 
atsigręžę į įėjimą, virš kurio stovėjo Naitas su Džeku. 

- Įdomu, kas uždegs aukurą, - tarstelėjo Džekas. 

— Be tavęs, tai rūpi ir visai Anglijai, - atsiliepė Naitas. 

Iš tiesų spėlionės, kam teks garbė įžiebti olimpinį aukurą, tik 
sustiprėjo nuo tada, kai olimpinė ugnis pasiekė Britaniją iš Graiki- 
jos ir buvo nunešta į Mač Venloką Šropšire, kur Pjeras de Kuber- 
tenas, šiuolaikinių olimpinių .žaidynių pradininkas, 1892 metais 
pirmą kartą viešai užsiminė apie olimpiados atkūrimą. 

Iš Mač Venloko deglas keliavo po visą Angliją, Velsą ir Ško- 
tiją. Kiekvieną kartą jam sustojus kildavo vis didesnis žmonių 
susidomėjimas. | 

— Kalbama, kad tai gali būti seras Sedrikas Dadlis, penkis- 
kart Jungtinės Karalystės irklavimo čempionas, - pasakojo Nai- 
tas Džekui. - Bet kiti sako, kad aukurą uždegs seras Seimoras 

Peterson-Alenas, pirmasis nubėgęs mylią per mažiau nei keturias 
minutes. 

Staiga minia suūžė pasigirdus melodijai iš kino filmo „Ugnies 
vežimai !, ir į stadioną tiesiai po Naitu ir Džeku išbėgo du vyrai, 
kartu nešantys deglą. 

Tai buvo seras Sedrikas Dadlis ir... 

— O Dieve, tai Lanseris! - šūktelėjo Naitas. 

Maikas Lanseris, šypsodamasis ir linksmai mojuodamas žiū- 
rovams, kartu su seru Sedriku nubėgo taku įvijų laiptų prie Lon- 
dono Tauerio kopijos ir baltai apsivilkusio žmogaus, laukiančio jų 
ten, link. 


41 skyrius 


Tuo metu Karena Poup buvo „Ihe Sun“ žinių skyriuje devin- 
tame aukšte, šiuolaikiškame biurų pastate Tomo Moro aikštė- 
je netoli Šv. Kotrynos dokų šiauriniame Temzės krante. Ji norėjo 
eiti namo ir išsimiegoti, bet neįstengė atsiplėšti nuo per televiziją 
transliuojamos atidarymo ceremonijos. 

Ekrane Lanseris su Dadliu bėgo prie baltai vilkinčios figū- 
ros, stovinčios stačių laiptų, vedančių į bokštą, apačioje. Matant 
džiaugsmą veiduose visame stadione, įprastas Poup cinizmas 
išblėso, ji taip pat ėmė džiūgauti. 

Kokia nuostabi, nepakartojama akimirka Londonui, visai 


Britanijai. 
' „Chariots of Fire“ (angl.) 

Poup žvilgtelėjo į Finčą, savo redaktorių. Irzlaus sporto vete- 
rano akys spindėjo nuo emocijų. Jis atsigręžė į ją ir tarė: 

— Ar žinai, kas jis toks? Paskutinis deglo nešėjas? 

— Visiškai nenutuokiu, šefe, - atsakė Poup. 

- Tai prakeiktas... 

- Jūs - Karena Poup? - staiga Finčą nutraukė vyriškas balsas 
jai už nugaros. 

Atsisukusi Poup pamatė - ir užuodė - nevalyvą, į ją su nuo- 
boduliu akyse žvelgiantį pasiuntinuką, dviračiu išvežiojantį siun- 
tinius ir laiškus. 

— Taip, - atsiliepė ji. - Aš - Poup. 

Pasiuntinys ištiesė voką, ant kurio keistomis didžiosiomis rai- 
dėmis skirtingais šriftais ir spalvomis buvo užrašytas jos vardas. 
Poup pasijuto taip, tarsi krūtinėje būtų atsivėrusi klaiki praraja. 


42 skyrius 


Paskutiniam deglo nešėjui lipant laiptais į Londono Tauerio 
kopijos viršų, žiūrovų minia džiaugsmingai šūkavo, švilpė ir try- 
pė kojomis. 

Naitas susiraukęs žvilgtelėjo į „Orbitos“ viršūnę ir sargybinius, 
stovinčius iš abiejų aukuro pusių. Kaip, po galais, jie ruošiasi per- 
nešti ugnį nuo Tauerio iki „Orbitos“ viršūnės? 

Nešėjas iškėlė deglą aukštai virš galvos, stadione nugriaudėjo 
plojimai, visi žiūrovai nutilo. 

Iškėlęs lanką su įtempta strėle, Robinas Hudas nušoko nuo 
pastolių virš pietinės scenos ir ant trosų nuskriejo per stadioną 
iškelto olimpinio deglo link. 

Lėkdamas pro šalį, lankininkas palietė ugnį strėlės galiuku, ir 
šis užsiliepsnojo. Tada, kildamas vis aukščiau ir aukščiau, jis įtem- 
pė strėlę. 

Beveik pasiekęs „Orbitos“ viršūnę, Robinas Hudas įtempė ir 
paleido liepsnojančią strėlę, kuri lanku praskriejo virš stadiono 
stogo ir perskrodusi nakties dangų nusileido tarp dviejų sargybi- 
nių, kur įsmigo tiesiai į aukurą. | 

Jame akimirksniu užsiplieskė milžiniška žėruojanti ugnis, o 
stadione vėl nugriaudėjo galingi plojimai. Per garsiakalbius nuai- 
dėjo Žako Rogo, Tarptautinio olimpinio komiteto prezidento, 
balsas: 


- Skelbiu 2012-ųjų metų Londono olimpines žaidynes 
atidarytas! 

Nuo „Orbitos“ viršūnės aukštai į orą pradėję kilti fejerverkai 
nušvietė rytų Londoną, o visame mieste pradėjo skambėti baž- 
nyčių varpai. Žemiau, stadione, sportininkai glėbesčiavosi, kei- 
tėsi atlapų ženkliukais, fotografavo ir filmavo šią nepakartojamą 
akimirką, kai kiekvieno svajonė apie olimpinį auksą atrodė tokia 
pasiekiama. 

Žvelgdamas į sportininkus ir į danguje kaip ryškūs chrizante- 
mų žiedai liepsnojančią olimpinę ugnį, Naitas susigraudino. Nesi- 
tikėjo pajusti tokio visa apimančio pasididžiavimo savo miestu ir 
šalimi. 

Tada suskambo jo telefonas. 

Karena Poup isteriškai sušuko: 

— Kronas ką tik atsiuntė dar vieną laišką! Jis prisiima atsako- 
mybę už Polo Titerio, amerikiečių rutulio stūmiko, mirtį! 

Naitas suglumęs išsižiojo. 

— Ne, aš ką tik jį mačiau, jis... 

Ir tada suprato.. 

- Kur Titeris? - šūktelėjo jis Džekui ir puolė bėgti. - Kronas 


nori jį nužudyti! 

Naitas su Džeku sunkiai yrėsi per minią. „Private“ savininkas 
staugė į telefono ragelį, pranešdamas stadiono apsaugos viršinin- 
kui apie susidariusią situaciją. Abu parodė savo „Private“ ženkle- 
lius, kad būtų įleisti į stadiono aikštę. 

Naitas pastebėjo Titerį, laikantį JAV vėliavą ir besikalbantį su 
Kamerūno sprinteriu Filatriu Mundachu. Amerikietis sportinin- 
kas pasisuko eiti skersai aikštės vidurio, kai staiga jo rankose lai- 
koma Amerikos vėliava ėmė svirti žemyn. Vėliavnešys taip pat 
susverdėjo ir sukniubo ant žemės, purtomas konvulsijų. Ant lūpų 
pasirodė kruvinos putos. 

Kai Naitas pribėgo prie Amerikos delegacijos, žmonės jau kly- 
kė, šaukdami daktarą. Iš minios išbėgo daktarė Hanter Piers ir 
atsiklaupė prie rutulio stūmiko, o Mundachas sustingęs su siaubu 


y0- oo 


- Jis tiesiog nugriuvo, - buvęs berniukas karys pasakė Naitui. 

Džekas buvo toks pat apstulbęs, kaip ir Naitas. Viskas įvyko 
neįtikėtinai greitai. Vos trijų minučių perspėjimas. Tik tiek laiko 
jie turėjo. Kaip jie galėjo išgelbėti amerikietį? 

Staiga sutraškėjo garsiakalbiai ir pro juos pasigirdo keistoji 
Krono fleitos melodija. 

Naitą apėmė panika. Prisiminė, kaip savo kabinete pakvaišo 
Selena Farel, pamatė, jog daugybė sportininkų rodo į milžiniškus 
ekranus, išdėstytus aplink olimpinį stadioną. Visuose švytėjo tie 
patys trys raudoni žodžiai: 


„Olimpinė gėda atskleista!“ 


TREČIA KNYGA 


Greičiausias Žmogus 
žemėje 


Trečia knyga | GREIČIAUSIAS ŽMOGUS ŽEMĖJE 

Naitas įsiuto. Kronas elgėsi nebaudžiamai: jis ne tik sugebėjo 
apnuodyti Titerį, bet ir kažkokiu būdu įsilaužė į olimpinio parko 
kompiuterių sistemą bei perėmė švieslenčių valdymą. 

Ar profesorė Farel galėjo taip padaryti? Ar ji būtų sugebėjusi? 

Maikas Lanseris pribėgo prie Naito su Džeku ir per šias kelias 
minutes atrodė pasenęs dešimčia metų. Jis parodė į ekranus. 

— Ką, po velnių, tai reiškia? Iš kur ši pragariška muzika? 

- Ji Krono, Maikai, - atsakė Naitas. - Jis prisiima atsakomybę 
už šį išpuolį. 

— Ką?! - sielvartingai aiktelėjo Lanseris. Tada pastebėjo dakta- 
rę Piers ir keletą greitosios pagalbos medikų, susispietusių aplink 
JAV rutulio stūmiką. - Jis negyvas? 

— Mačiau jį, kai dar nebuvo pribėgusi daktarė Piers, - pasa- 
kė Naitas. - Jam iš burnos varvėjo kruvinos putos. Buvo tąsomas 
traukulių ir duso. 


Sukrėstas, išmuštas iš vėžių Lanseris paklausė: 
— Nuodai? 
— Turėsime palaukti kraujo tyrimo rezultatų. 


- Arba skrodimo, - pridūrė Džekas, medikams užkėlus sąmonę 

praradusį Titerį ant neštuvų su ratukais ir nuskubėjus prie greito- 
sios pagalbos automobilio su įkandin bėgančia daktare Piers. 

Kai kurie žmonės olimpiniame stadione likusioje minioje 
tyliai plojo, užjausdami nelaimės ištiktą amerikietį. Tačiau daugu- 
ma judėjo išėjimų link, užsidengę ausis rankomis, kad negirdėtų 
pražūtingos fleitos melodijos, ir neramiai žvilgčiojo į vis dar ekra- 
nuose švytinčią Krono žinutę. 

„Olimpinė gėda atskleista! 

Greitosios pagalbos automobiliui pajudėjus iš vietos, Džekas 
tarė drebančiu balsu: 


— Man nesvarbu, kokias pretenzijas reiškia Kronas. Polas Tite- 
ris buvo geras žmogus, romus milžinas. Stebėjau vieną jo vedamų 
kursų Los Andžele. Vaikai jį dievino. Tiesiog mylėjo. Koks nesvei- 
kas šunsnukis galėjo šitaip pasielgti su šiuo puikiu žmogumi, o dar 
tokį vakarą? 

Naitas prisiminė, kaip dieną anksčiau iš savo kabineto išlėkė 
profesorė Farel. Kur ji dabar? Ar Potersfild ją suėmė? Ar ji - Kro- 
nas? O gal viena iš furijų? Ir kaip jie nunuodijo Titerį? 

Naitas priėjo prie Mundacho ir prisistatęs paklausė, kas nuti- 
ko. Sprinteris iš Kamerūno laužyta anglų kalba atsakė, jog likus 
kelioms minutėms iki susmukimo Titeris gausiai prakaitavo ir 
atrodė smarkiai išraudęs. 

Tada Naitas kitų amerikiečių sportininkų ėmė klausinėti, ar jie 
nepastebėjo Titerio ko nors geriant prieš pat atidarymo ceremoni- 
ją. Šuolininkas į aukštį prisiminė matęs, kaip rutulio stūmikas gėrė 
vandenį iš vieno iš tūkstančių plastmasinių buteliukų, kuriuos 
Londono olimpiados savanoriai, dar vadinami „žaidynių šeimi- 
ninkais“, dalino sportininkams, išsirikiavusiems tautų paradui. 


Naitas papasakojo apie tai Džekui su Lanseriu, kuris aki- 
mirksniu ėmė per savo radiją šaukti nurodymus sulaikyti visus 


130 


Trečia knyga | GREIČIAUSIAS ŽMOGUS ŽEMĖJE 


olimpiados savanorius olimpiniame parke ir neišleisti, kol nebus 
pranešta kitaip. 
Prieš kelias minutes atvykęs apsaugos viršininkas piktai 
pažvelgė į švytinčius ekranus ir užriaumojo į savo radiją: 
— Išjunkite garsiakalbius, kad nesigirdėtų ta prakeikta fleita! 
Ir ištrinkite tą žinutę švieslentėse! Noriu žinoti, kaip, po paraliais, 
kažkas įsilaužė į mūsų tinklą. Dabar pat! 


45 skyrius 


ŠEŠTADIENIS, 2012 METŲ LIEPOS 28 DIENA 


Polas Titeris, vienas geriausių lengvaatlečių pasaulyje ir nenuils- 
tantis nepasiturinčių tėvų vaikų globėjas, mirė pakeliui į ligoninę 
netrukus po vidurnakčio. Jam buvo dvidešimt šešeri. 

Dar po kelių valandų Naitas susapnavo košmarą, kuriamė gir- 
dėjo fleitos muziką, regėjo nukirstą Dentono Maršalo galvą, krau- 
ją, plūstantį iš Ričardo Gilderio krūtinės, Džo Maskolo, krentantį 
ant kokteilių staliuko, ir kruvinas putas ant rutulio stūmiko lūpų. 

„Private agentas krūptelėjęs pabudo ir kelias akimirkas šir- 
džiai smarkiai daužantis krūtinėje nesuprato, kur esąs. 

Tada išgirdo tamsoje nykštį čiulpiantį Luką ir prisiminė. Apri- 
męs užsitraukė antklodę ant pečių ir galvojo apie Gario Boso vei- 
dą, kurį pamatė grįžęs namo trečią valandą nakties. 

Namuose tvyrojo baisi netvarka, o jo motinos padėjėjas pri- 
siekė, kad daugiau niekada gyvenime neprižiūrės išprotėjusių 

Naito vaikų. Net jei Amanda keturiskart padidintų atlyginimą, jis 
vis tiek nesutiktų. 

Mama taip pat pyko ant Naito. Jis ne tik paliko ją per atidary- 
mo ceremoniją, bet ir neatsakė į skambučius po to, kai buvo pra- 
nešta apie Titerio mirtį. Bet jis buvo užsivertęs darbais. 

Naitas pamėgino užsnūsti, tačiau mintys vis šokinėjo nuo 
susirūpinimo, kur rasti naują auklę vaikams, iki motinos ir antro 
Krono laiško turinio. Jis, Džekas ir Chuliganas ištyrinėjo laišką 
sterilioje patalpoje „Private“ Londono skyriuje, kai tik Poup apie 
pirmą valandą nakties atvežė jiems paketą. 

| „Kaip galima didžiuotis neužsitarnauta pergale? - laišką pra- 
dėjo Kronas. - Kokia garbė apgaule nugalėti priešininką?“ 

Kronas skelbė, kad Titeris buvo apgavikas, „kaip ir daugybė 
kitų sugedusių olimpiečių, noriai sutinkančių vartoti bet kokius 
draudžiamus preparatus, kad tik padidintų savo fizines galimybes.“ 

Toliau laiške buvo teigiama, kad Titeris bei kiti neįvardyti 
Londono žaidynių dalyviai vartojo ekstraktą iš švelnaus, kailinio 
apvalkalo, vadinamo aksomu, susidarančio ant augančių elnių ir 
briedžių ragų. Neva jis didina jų jėgas, greitį ir trumpina laiką, 
per kurį atsigaunama po treniruočių. Ragai yra greičiausiai augan- 
ti medžiaga pasaulyje, nes apvalkale, kuriame gausu maistinių 
medžiagų, taip pat yra daug IGF-1, arba į insuliną panašaus augi- 
mo faktoriaus 1, - pagal olimpiados taisykles draudžiamo vartoti 
ypač stipriai veikiančio augimo hormono. Tačiau atsargiai dozuo- 
jant ir, užuot leidus į raumenis, vartojant kaip į burną purškiamą 
skystį, šio aksomo ekstrakto žmogaus organizme beveik neįma- 
noma aptikti. 

„IGF-1 nauda yra milžiniška, - rašė Kronas. - Ypač tokiems 
atletams kaip Titeris, nes jis leidžia greičiau užsiauginti raumenų 
ir atgauti jėgas po sunkių treniruočių.“ 

Toliau laiške du prekiautojai vaistiniais augalais buvo apkal- 
tinti įsivėlę į sudėtingą Titerio apgaulę: vienas Los Andžele, kitas 
Londone. 

Prie laiško pridėti dokumentai, regis, patvirtino Krono 
žodžius. Čia buvo keturi vaistininkų receptai, kuriuose matėsi, 
kad Naujojoje Zelandijoje buvo nupirkta tauriojo elnio aksomo 
ekstrakto ir atsiųsta į vienos Los Andželo statybų firmos, priklau- 
sančios Titerio svainiui Filipui, pašto dėžutę. Kituose dokumen- 
tuose buvo pateikti nepriklausomų, pažangių Titerio kraujo tyri- 
mų rezultatai. 

„Juose aiškiai matyti, kad Titerio organizme per pastaruosius 
keturis mėnesius būta IGF-1, - baigdamas laišką teigė Kronas, - 
todėl Polas Titeris, šis sąmoningas apgavikas, ir buvo paaukotas, 
jog žaidynės būtų apvalytos ir vėl taptų tyros bei nesuteptos.“ 

Praėjus kelioms valandos po to, kai perskaitė šį laišką, Nai- 
tas gulėjo dvynių kambario kušetėje, žvelgdamas į neryškius savo 
vaikų siluetus ir galvodamas: „Vadinasi, taip tu nori apvalyti olim- 
pines žaidynes? Žudydamas žmones? Koks nesveikos psichikos 


žmogus gali taip galvoti? Ir kodėl?“ 


46 skyrius 


Klajoju po miestą daugybę valandų po Titerio susmuki- 
mo pasaulio scenoje, slapta džiaugdamasis įvykdytu keršto aktu, 
mėgaudamasis mūsų pranašumo prieš Skotland Jardą, M1I5 ir „Pri- 
vate“ įrodymu. Jie niekada nesuras nei mano seserų, nei manęs. 

Kur tik beeičiau tokiu vėlyvu metu, visur matau sukrėstus 
Londono gyventojus ir laikraščių nuotraukas su didžiuliais sta- 
diono televizijos ekranais, kuriuose švyti mūsų žinia jiems: „Olim- 
pinė gėda atskleista!“ 

Ir antraštes: „Į žaidynes atsėlino mirtis!“ 

Ir ką jie sau manė? Kad paprasčiausiai leisime jiems toliau 
tyčiotis iš antikinių sporto ritualų? Kad leisime teršti ir iškraipyti 
sąžiningo rungtyniavimo principus, užsitarnautą pranašumą bei 
nemirtingą didybę? 

Kažin. 

O dabar milijonai žmonių visame pasaulyje kalba apie Kro- 
ną ir furijas - nesugaunamuosius, galinčius nužudyti ką tik užsi- 
geidžia, pasiryžusius atskleisti ir pašalinti tamsiąją svarbiausio 
pasaulyje sporto įvykio pusę. 

Kai kurie kvailiai lygina mus su palestiniečiais, pagrobusiais ir 
nužudžiusiais izraeliečius 1972 metų vasaros žaidynėse Miunche- 
ne. Jie vadina mus teroristais su nežinomais politiniais motyvais. 

Nepaisant šių puspročių, jaučiu, kad pasaulis pradeda mus su 
seserimis suprasti. Mane perlieja jaudulio virpulys pagalvojus, jog 
žmonės junta mūsų didybę. Jie klausia savęs, iš kur atsirado šios 
būtybės, turinčios mirties galią prieš apgaulę bei korupciją, atna- 
šaujančios aukas vardan gėrio ir garbingumo? 

Mintyse regiu pabaisas, užmėčiusias mane akmenimis, negy- 
vas furijų akis tą naktį, kai iššaudžiau bosnius, ir siaubą žinių pra- 
nešėjų, pasakojančių apie Titerio mirtį, veiduose. 

„Galų gale, - mintiju, - priversiu pabaisas sumokėti už tai, ką 
man padarė.“ 

Galvoju apie tai auštančiam rytui pamažu plonyčius debesė- 
lius virš Londono dažant tamsiai raudonais atspalviais, nuo kurių 
šie atrodo kaip reljefiški randai. 


Pabeldžiu į šonines namo, kuriame gyvena furijos, duris ir įei- 
nu. Marta vienintelė iš seserų dar nemiega. Tamsios kaip agatas 

jos akys spindi nuo ašarų, ji džiaugsmingai mane apkabina - yra 
tokia pat laiminga, kaip aš. 

— Tiksliai kaip laikrodis, - sako Marta, paskui mane užverda- 
ma duris. - Viskas vyko sklandžiai. Tigana padavė buteliuką ame- 
rikiečiui, tada persirengė ir išnyko sumaiščiai dar neprasidėjus, 
tarsi taip buvo lemta. 

— Argi ne taip sakei, kai Londonas iškovojo teisę rengti olim- 
pines žaidynes? - klausiu aš. - Ar ne taip kalbėjai, kai išsiaiški- 
nome apie sukčiavimus ir papirkinėjimą, kuriuos iš anksto buvau 
nuspėjęs? 

- Tiesa, - atsako Marta su fanatiška, kaip ir kiekvieno kanki- 
nio, veido išraiška. - Tokia mūsų lemtis. Mes iš tikrųjų pranašesni. 

— Taip, bet neapsigauk: dabar jie mus medžios, - tariu atgavęs 
šaltą protą. - Sakai, mums pasisekė visose srityse? 

— Visose, - dalykiškai atsako Marta. 

- Kaip fabrikas? 

- Tigana pasirūpino, kad jis būtų gerai uždarytas. Niekas jo 
neatras. 

— O tavo vaidmuo? 

— Pavyko nepriekaištingai. 

Aš linkteliu. 

- Vadinas, metas nutūpti šešėlyje. Tegul Skotland Jardas, MI5 
ir „Private“ pluša išsijuosę, kol pavargs, pradės manyti, kad grės- 
nės iš mūsų jau nesulauks, ir šiek tiek atsipalaiduos. 

— Pagal planą, - taria Marta ir trumpam nutyla. - Tas Piteris 
Naitas - ar jis vis dar kelia mums pavojų? 

Pagalvojęs atsakau: 

- Jei ir yra kokia grėsmė, tai tik iš jo. 

— Tuomet mes kai ką atradome. Naitas turi silpną vietą. Netgi 
labai didelę. 

47 skyrius 


Naitas staiga prabudo dvynių kambaryje. Skambėjo jo mobi- 
lusis telefonas. Akino kambarį užliejusi saulė. Apgraibomis susi- 
radęs telefoną, atsiliepė. 


- Farel dingo, - pranešė vyriausioji Skotland Jardo inspektorė 
Potersfild: - Nėra nei darbe, nei namuose. 

Naitas, vis dar prisimerkęs, atsisėdo. 

— Ar apieškojote kabinetą ir namus? 

— Negaliu gauti orderio, kol mūsų laboratorija nepatvirtins 
Chuligano atlikto tyrimo. 

— Vakar Chuliganas dar kai ką rado antrame Krono laiškė. 

— Ką? - šūktelėjo Potersfild. - Kokiame antrame laiške? 

- Jis jau jūsų laboratorijoje, — tarė Naitas, - bet Chuliganas 
voke aptiko odos ląstelių. Pusę pavyzdžio perdavė jums. 

- Po perkūnais, Piteri! - sugriaudėjo Potersfild. - „Private“ 
negali tyrinėti nieko, susijusio su byla, be... 

- Tai ne mano sprendimas, Eleina, - atkirto Naitas. - Taip 
nusprendė „Ihe Sun“. Laikraštis yra „Private“ klientas! 

— Man nerūpi, kas, po galais... 

— O kodėl nieko neišgirstu iš tavo pusės? - savo ruožtu ją užsi- 
puolė Piteris. - Aš, regis, visada perduodu tau informaciją. 

Po neilgos pauzės Potersfild atsakė: 

— Dabar didžiausią dėmesį sutelkėme į tai, kaip Kronui pavy- 
ko įsilaužti į... 

Naitas pastebėjo, kad dvynių jau nėra lovelėse, todėl nustojo 
klausęsis. Pažvelgė į laikrodį. Dešimta ryto! Taip ilgai nebuvo mie- 
gojęs nuo pat dvynių gimimo. 

— Turiu eiti, Eleina! Vaikai, - tarė jis ir padėjo ragelį. 

Į galvą šovus pačioms baisiausioms mintims, kokios tik gali 
persekioti tėvą, Naitas išlėkė pro vaikų kambario duris į aikštelę 
laiptų viršuje. O jeigu jie nukrito? Jei žaidė su..? 

Išgirdęs per televiziją besiliejančią plaukimo 400 metrų laisvu 
stiliumi varžybų apžvalgą, Naitas pajuto, kaip visi kūno raumenys 
staiga suglebo. Laikydamasis už turėklų, kad nesukluptų, nusilei- 
do į pirmą aukštą. 

Lukas su Izabele buvo nuėmę nuo sofos pagalvėles ir sukro- 
vę ant žemės. Sėdėjo ant jų, parietę po savimi kojas, šalia pasidėję 
tuščias dribsnių ir sulčių pakuotes. Naitas pamanė, kad gyvenime 
nėra matęs nieko gražesnio. 

Jis pamaitino ir aprengė juos, sekdamas televizijos pranešimus 
apie Titerio žmogžudystę. Skotland Jardas ir MI5 tylėjo. Taip pat ir 
„F7“ - Organizacinio komiteto pasamdyta apsaugos firma, turinti 
užtikrinti saugumą žaidynių metu. 

Tačiau per visas žinias kalbėjo Maikas Lanseris įtikinėdamas 
reporterius, kad olimpiadoje saugu, gindamas savo veiksmus ir 
prisiimdamas visišką atsakomybę už saugumo spragas. Sukrės- 
tas, tačiau ryžtingai nusiteikęs Lanseris prisiekė, kad Kronas bus 
sustabdytas, sugautas ir atiduotas į teisingumo rankas. 

Naitas mėgino susidoroti su faktu, kad vis dar neturi auklės 
ir negalės aktyviai dirbti su Krono byla, jei tokios nesusiras. Kelis 
kartus skambino mamai, bet ši neatsiliepė. Tada paskambino dar 
vienai agentūrai, paaiškino, kokioje situacijoje atsidūręs, ir malda- 
vo atsiųsti nors laikiną auklę. Direktorė atsakė, kad galbūt antra- 
dieniui tokią suras. 

— Antradieniui? - šūktelėjo jis. 

- Tai geriausia, ką galiu pasiūlyti. Dėl žaidynių pasamdytos 
visos iki vienos darbuotojos, - atsakė moteris ir padėjo ragelį. 

Vidurdienį vaikai užsinorėjo eiti į žaidimų aikštelę. Pamanęs, 
kad taip jie greičiau užmigs po pietų, Naitas sutiko. Susodino juos 
į vežimėlį, nusipirko „Ihe Sun“ laikraštį iriškeliavo į žaidimų aikš- 
telę Karališkosios Čelsio ligoninės teritorijoje, vos už dešimties 
minučių kelio nuo jų namų. Karštis nuslūgo, danguje nesimatė nė 
debesėlio. Puiki diena Londone. | 

Vis dėlto sėdėdamas ant suoliuko ir stebėdamas ant čiuo- 
žyklos lipantį Luką ir smėlyje besikapstančią Izabelę, Piteris 
negalvojo apie vaikus ar išskirtinai gerą orą pirmą žaidynių varžy- 
bų dieną. Mintys vis sukosi apie Kroną ir apie tai, kada, jei ir vėl, 
jis smogs. 


Chuliganas atsiuntė SMS žinutę: 


Odos ląstelės iš antro laiško - vyro, atitikmuo dar 
nerastas. Važiuoju į Koventrį žiūrėti Anglijos ir Alžyro 
futbolo varžybų. 


„Vyro? - susimąstė Naitas. - Krono? Taigi Farel - viena iš 
furijų?“ 

Nusivylęs Naitas iškleidė laikraštį. Pirmame puslapyje pamatė 
Poup straipsnį antrašte: „Į žaidynes atsėlino mirtis!“ 

Sporto reporterė pasakojo apie Titerio susmukimą ir mirtį, 
glaustai apžvelgdama atidarymo ceremonijos įvykius. Straips- 
nio pabaigoje ji atpasakojo Titerio svainio, atvykusio į žaidy- 
nes Londone, žodžius, kuriais jis paneigė Titeriui mestus Kro- 
no kaltinimus. Jis teigė, kad Krono pateikti kraujo tyrimo 
rezultatai suklastoti, nes tai jis pats vartojo ekstraktą iš elnio 
ragų apvalkalo. Svainis aiškino, kad po ilgos darbo dienos sta- 
tybose šis gėrimas padėdavo numalšinti chroniškus nugaros 
skausmus. 


— Laba diena? Pone? - tarė moteris. 

. . v . 


Saulė taip ryškiai švietė, kad Naitas iš pradžių matė tik 
žmogaus pavidalą, stovintį priešais ir rankoje laikantį rekla- 
minį lapelį. Užuot pasakęs, kad nesidomi, jis priglaudė ranką 
prie kaktos, pridengdamas akis nuo saulės. Ji buvo neišraiškin- 
go veido, tamsių, trumpų plaukų, tamsių akių ir kresno, atle- 
tiško sudėjimo. 

— Taip? - atsakė Naitas, paimdamas skrajutę. 

- Atleiskite, - tarė ji kukliai šypsodamasi, ir jis pirmą kartą 
pastebėjo balse švelnų rytų europietišką akcentą. - Pamačiau, kad 
turite vaikų, ir nusprendžiau paklausti... gal žinote ką nors, kam 
reikia - 0 gal ir jums pačiam - auklės? 

Naitas apstulbęs kelis kartus sumirksėjo ir pažvelgė į lapelį, 
kuriame buvo parašyta: „Patyrusi vaikų prižiūrėtoja, auklė su pui- 
kiomis rekomendacijomis ieško darbo. Ankstyvosios vaikų raidos 
bakalauro laipsnis. Priimta į kalbos ir logopedijos magistro studi- 
jų programą.“ 

Skrajutėje buvo parašyta dar daugiau, bet Naitas pakėlė akis į ją. 

— Kuo tu vardu? 

Su nušvitusia šypsena veide ji atsisėdo šalia. 


— Marta, - ištarė. - Marta Brezenova. 


48 skyrius 


- Tu esi netikėtas atsakas į mano maldas, Marta Brezenova, ir 
kreipeisi į mane pačiu laiku, - pasakė Naitas, džiaugdamasis savo 
sėkme. - Aš esu Piteris Naitas ir, tiesą sakant, šiuo metu man žūt- 
būtinai reikia auklės. 

Martos veidas nušvito iš nuostabos ir laimės. Ji palietė pirštais 
lūpas ir tarė: | 

— Bet jūs esate pirmasis, kuriam padaviau skrajutę! Tai tarsi 
likimas! 

— Galbūt, - tarstelėjo Naitas, mėgaudamasis jos užkrečiamu 
užsidegimu. 

- Ne, iš tikrųjų! - paprieštaravo ji. - Tai ar galiu kreiptis dėl 
darbo? 

Jis vėl pasižiūrėjo į skrajutę. 

- Ar turi gyvenimo aprašymą? Rekomendacijas? 

— Taip, - nedvejodama atsakė mergina ir, pasiraususi rankinė- 
je, ištraukė profesionaliai parašytą gyvenimo aprašymą ir estišką 
pasą. - Dabar žinote, kas esu. 

Užmetęs akį į jos dokumentus, Naitas tarė: 

— Padarykime štai kaip. Ten mano vaikai. Lukas ant čiuožyklos, 
o Izabelė smėlio dėžėje. Susipažink su jais. Aš viską peržiūrėsiu ir 
paskambinsiu tave rekomendavusiems žmonėms. 

Naitas norėjo pamatyti, kaip jo vaikai bendraus su Marta, visiš- 
kai svetimu žmogumi. Jie maištavo prieš tokią daugybę auklių, kad 
jis nenorėjo iš anksto skambinti Martą rekomendavusiems žmo- 
nėms nežinodamas, ar vaikai su ja sutars. Kad ir kaip jam reikė- 
jo pagalbininkės, nevertėjo net bandyti, jeigu jie nesusidraugaus. 

"Tačiau, jo nuostabai, Marta priėjo prie Izabelės - iš abiejų vai- 
kų labiausiai nepasitikinčios kitais - ir beveik akimirksniu ją suža- 
vėjo su tokiu užsidegimu padėjusi statyti smėlio pilį, kad net ir 
Lukas, palikęs čiuožyklą, prisijungė prie jų. Praėjus trims minu- 
tėms Lukis Naitas, didelis, piktas, besikandžiojantis Čelsio siau- 


bas, juokdamasis pylė smėlį į kibirėlius. 

Matydamas, kaip lengvai jo vaikai pasidavė Martos įtakai, 
Piteris atidžiai perskaitė jos gyvenimo aprašymą. Ji buvo Estijos 
pilietė, virš trisdešimties, bakalauro laipsnį gavusi Paryžiaus Ame- 
rikos universitete. 

Paskutinius dvejus studijų metus ir šešerius metus po baigimo 
ji dirbo aukle dviem šeimoms Paryžiuje. Motinų vardai ir telefonų 


numeriai buvo surašyti gyvenimo aprašyme. 


Čia taip pat buvo pažymėta, kad Marta kalba angliškai, pran- 
cūziškai, estiškai ir vokiškai. Be to, buvo priimta į kalbos ir logo- 
pedijos magistrantūros studijas Londono Sičio universitete 2014 
metams. Tam tikra prasme ji buvo tipiška daugybės išsimokslinu- 
sių moterų, šiais laikais mėginančių įsitvirtinti Londone, atstovė: 
sutinkanti dirbti paprastesnius nei leistų kvalifikacija darbus, kad 
įsikurtų ir išgyventų nuostabiausiame mieste pasaulyje. 


„Pasisekė, - pamanė Naitas. Jis išsitraukė telefoną ir pradė- 
jo spaudyti rekomendacijas parašiusių moterų telefonų nume- 
rius, galvodamas: - Prašau, kad tik tai būtų tiesa. Kad tik kas nors 
atsilieptų...“ 

Petra DeMorije atsiliepė beveik akimirksniu. Ji prabilo pran- 
cūziškai. Naitas prisistatė ir pasiteiravo, ar ji kalba angliškai. 
Moteris atsargiai atsakė, kad taip. Kai jis papasakojo, jog norėtų 
pasamdyti Martą Brezenovą savo dvynių aukle, ji ėmė karštai gir- 
ti Martą, buvusią pačia geriausia aukle keturiems jos vaikams — 
kantria, mylinčia, tačiau mokančia parodyti ir stiprią valią, jei tik 
prireikdavo. 

— Kodėl ji iš jūsų išėjo? - pasidomėjo Naitas. 

— Mano vyras buvo dvejiems metams pasiųstas dirbti į Vietna- 
mą, - atsakė moteris. - Marta nenorėjo keliauti su mumis, bet mes 


išsiskyrėme geruoju. Jums labai pasiseks, jeigu ją pasamdysite. 

Antra Martą rekomenduojanti moteris Tigana Lesa taip pat 
teigiamai apie ją atsiliepė, sakydama: 

- Kai Marta buvo priimta į universitetą Londone, vos neap- 
siverkiau. Trys mano vaikai iš tikrųjų verkė, net ir Stefanas, pats 
narsiausias iš jų. Jumis dėta, kuo greičiau ją pasamdyčiau, kol nie- 
kas kitas to nepadarė. O būtų dar geriau, jei pasakytumėte jai grįž- 
ti į Paryžių. Laukiame jos išskėstomis rankomis. 

Padėjęs ragelį Naitas kelioms minutėms susimąstė žinoda- 
mas, kad turėtų paskambinti į universitetus čia ir Paryžiuje, tačiau 
anksčiausiai tai padaryti būtų galėjęs tik pirmadienį. Tada jam 
šovė gera mintis. Kiek padvejojęs, paskambino Potersfild. 

- Tu numetei ragelį, - iš karto rėžė ji. 

- Privalėjau, - tarė Naitas. - Ar gali patikrinti vieną estišką pasą? 

- Jokiu būdu ne, - atšovė Potersfild. 

- Tai dėl dvynių, Eleina, - maldaudamas pasakė Piteris. - Atsi- 
rado puiki proga pasamdyti naują auklę. Jos dokumentai neprie- 
kaištingi. Tiesiog noriu būti tikras, o dabar savaitgalis, neturiu 
kitų galimybių. 

Po ilgos tylos Potersfild tarė: 

— Pasakyk vardą ir paso numerį, jei turi. 

Padiktavęs numerį Naitas girdėjo, kaip Skotland Jardo inspek- 
torė spaudo klaviatūros mygtukus. Matė, kaip Marta užlipo ant 
čiuožyklos, laikydama Izabelę. Jo dukra ant čiuožyklos? Pirmas 
kartas. Jos nučiuožė žemyn, Izabelės veide vos akimirkai pasirodė 
baimės išraiška, o tada ji pradėjo ploti katučių. 

- Marta Brezėnovą, - prabilo Potersfild. - Panaši į pilką pely- 
tę, ar ne? 

- Negi tikėjaisi, kad kokia nors pasaulinio garso manekenė 
papildomai uždarbiaus kaip auklė? 


- Tikriausiai ne, - sutiko Potersfild. - Ji atskrido į Jungtinę 


142 


Trečia knyga | GREIČIAUSIAS ŽMOGUS ŽEMĖJE 


Karalystę prieš dešimt dienų lėktuvu iš Paryžiaus. Čia ji su moky- 
'mosi viza iš Sičio universiteto. 

— Kalbos ir logopedijos magistrantūros programa, - tarė Nai- 
tas. - Ačiū, Eleina. Lieku tau skolingas. 

Išgirdęs iš džiaugsmo spiegiantį Luką, Naitas padėjo ragelį ir 
pamatė savo sūnų bei dukrą, bėgančius tarp laipynių, ir juos besi- 
vejančią Martą, apsimetusią linksma, maniakiškai besijuokiančia 
pabaisa. 

„Gal tu ir ne gražuolė, - pamanė jis, - bet ačiū Dievui. Tu 
pasamdyta.“ 


49 skyrius 


PIRMADIENIS, 2012 METŲ LIEPOS 30 DIENA 


Ankstyvą popietę Metropoliteno policijos inspektorius Bilis 
Kasperas įtariai nužvelgė Naitą ir tarė: 

— Nemanau, kad tau galima čia būti, bet Potersfild norėjo, jog 
pamatytum savo akimis. Taigi lipk. Trečias aukštas. Butas dešinėje. 


Naitas užlipo laiptais. Dabar, kai atsirado Marta Brezeno- 
va, jis galėjo sutelkti visą dėmesį į tyrimą. Ta moteris buvo tikras 
stebuklas. Per mažiau nei dvi dienas ji visiškai pakerėjo vaikus. 
Dabar jie buvo švaresni, laimingesni ir geriau elgėsi. Naitas netgi 
paskambino į Sičio universitetą. Jokių abejonių: Marta Brezeno- 
va priimta į kalbos ir logopedijos studijas. Jis nesivargino skam- 
binti į Paryžiaus Amerikos universitetą. Pagaliau ši jo gyvenimo 

pusė buvo sutvarkyta. Jis netgi paskambino agentūrai, siūliusiai 
jam pagalbą ne visai darbo dienai, ir atšaukė savo prašymą. 

Vyriausioji inspektorė Eleina Potersfild laukė Naito prie Sele- 
nos Farel buto durų. 

— Ką nors radote? - paklausė jis. 

— Daug ką, tiesą sakant, - atsakė ji ir, Naitui apsimovus piršti- 
nes bei vienkartinius batelius, įleido jį vidun. Čia namus aukštyn 
kojom jau vertė visas nusikaltimo vietos tyrėjų skyrius iš Skotland 
Jardo ir specialistai iš MI5. 

. Jie įžengė į profesorės miegamąjį, kur daugiausia vietos užė- 
mė nepaprastai didelis tualetinis staliukas su trimis veidrodžiais 
ir keliais atvirais stalčiais, kuriuose matėsi visokios gražinimosi 
priemonės: apie dvidešimt skirtingų lūpdažių, tiek pat nagų lako 
buteliukų, kitų makiažo priemonių. 

Daktarė Farel? Ji visiškai neatitiko to profesorės įvaizdžio, kokį 
koledže matė Naitas su Poup. Apsidairęs aplink, Piteris pastebėjo 
atvirą drabužinę, prigrūstą prašmatnių, brangių drabužių. 

| Slapta aukštosios mados gerbėja? 

Naitui nespėjus garsiai išsakyti savo nuostabos, Potersfild 
mostelėjo pro tyrėją, prie tualetinio staliuko apžiūrinėjantį nešio- 
jamąjį kompiuterį, į kampe stovinčią dokumentų spintelę. 

— Radome daug tulžingos rašliavos apie žaidynių sunaikintus 
Ist Endą ir dokų rajoną, taip pat ir keletą piktų laiškų Dentonui... 

— Inspektore? - ją susijaudinęs pertraukė nusikaltimo vietos 
tyrimo specialistas. - Regis, radau! 

Potersfild susiraukė: 

— Ką? 


Tyrėjas paspaudė klaviatūros mygtukus ir iš kompiuterio ėmė 

sklisti fleitos garsai — ta pati klaiki melodija, skambėjusi ir olimpi- 
niame stadione vakarą, kai buvo nunuodytas Polas Titeris, ta pati 
bjauri muzika, atėjusi su pirmu Krono laišku. 


- Ji kompiuteryje? - nustebo Naitas. 
— Kaip dalis paprastos rinkmenos su .exe plėtiniu. Ji skirta šiai 
muzikai groti ir dar štai ką parodyti. 
Tyrėjas atsuko į juos nešiojamąjį kompiuterį, kurio ekrane 
švietė: 
OLIMPINĖ GĖDA ATSKLEISTA! 


50 skyrius 


ANTRADIENIS, 2012 METŲ LIEPOS 31 DIENA 


Užsidėjęs chirurgo kepuraitę, kaukę, ilgą guminę prijuostę ir 
gumines pirštines iki alkūnių, kokias dėvi mėsininkai, skrosdami 
gyvulius, atsargiai į voką įkišu trečią laišką, skirtą Karenai Poup. 

Nuo tada, kai nužudėme pabaisą Titerį, praėjo daugiau nei 
trys paros, o pradinė isterija, sukelta pasaulinės žiniasklaidos, šiek 
tiek aprimo, nes Londone olimpinės žaidynės vis tiek tęsiasi, lai- 
mimi pirmieji aukso medaliai. 

Šeštadienį apie mus kalbėjo beveik visos televizijos ir rašė 
laikraščiai, aprašantys atidarymo ceremonijos įvykius. Sekmadie- 
nį pasakojimai apie mūsų keliamą grėsmę tapo trumpesni, labiau 
pabrėžiantys teisėsaugos pastangas išsiaiškinti, kaip buvo įsilaužta 
į olimpiados kompiuterių sistemą. Taip pat buvo nežymiai užsi- 

menama apie JAV sportininkų surengtą pagerbimo ceremoniją tai 
susiteršusiai kiaulei Titeriui. 

Vakar mus paminėjo žinių laidose, garsiai skelbiančiose, 
kad, nepaisant Titerio žmogžudystės, 2012 metų vasaros žaidy- 
nės vyksta sklandžiai. Šįryt mes net nepapuolėme į pirmuosius 
laikraščių puslapius, kuriuose rašė apie Selenos Farel namuose ir 
darbo vietoje atliktas kratas, kurių metu buvo aptikti įtikinami 
įrodymai, siejantys ją su Krono žmogžudystėmis. Sklido kalbos, 
kad Skotland Jardas ir MI5 visos šalies mastu pradėjo antikinės 
istorijos ir meno profesorės paiešką. 

"Ši žinia man sukėlė šiokį tokį nerimą, tačiau nebuvo netikė- 
ta. Kaip ir faktas, kad prireiks daugiau nei vienos ar dviejų mirčių, 
norint sužlugdyti šiuolaikines žaidynes. Žinojau tai nuo to vakaro, 
kai Londonas laimėjo teisę rengti olimpiadą. Su seserimis turėjo- 
me septynerius metus sudėtingam keršto planui sukurpti. Septy- 
nerius metus prasiskverbti į sistemą ir pasinaudoti jos trūkumais, 
sugalvoti užtektinai apgaulingų ėjimų, galinčių nuvesti policiją 
klaidingais keliais, kad ji nespėtų suprasti galutinio mūsų tikslo 
tol, kol jau bus per vėlu. 

Vis dar su pirštinėmis ir prijuoste, įmetu voką į permatomą 
plastikinį užsegamą maišelį ir paduodu jį Petrai, stovinčiai šalia 
Tiganos. Abi seserys persirengusios taip, kad atrodo kaip nutuku- 
sios moteriškės. Dabar jų neatpažintų niekas, nebent aš ir vyres- 
nioji jų sesuo. | 

— Neužmirškite atoslūgio, - sakau joms. 

Petra nieko neatsako ir nusigręžia, tarsi tylomis ginčytųsi su 
savimi. Šis judesys kelia man nerimą. 

— Nepamiršime, Kronai, - atsako Tigana, užsikišdama tam- 
sius akinius nuo saulės po oficialia olimpiados savanorės kepure. 


Prieinu prie Petros ir klausiu: 

— Kaip tu, sese? 

Nors akys prieštarauja, ji linkteli. 

Pabučiuoju ją į skruostus ir atsigręžiu į Tiganą, savo abejingą- 
ją karę. 

— Kaip fabrikas? - paklausiu. 


— Buvau šįryt, - atsako ji. - Maisto ir vaistų pakaks keturioms 
dienoms. 

Apkabinu ją ir sušnabždu į ausį: 

- Prižiūrėk seserį. Ji per daug impulsyvi. 

Mums išsiskiriant, Tiganos veidas atrodo bejausmis. Mano 
šaltakraujiška karė. 

Nusiimu pirštines ir prijuostę. Žiūrėdamas į išeinančias sese- 
ris, ranka paliečiu krabo pavidalo randą ant galvos. Pasikasius jį, 
mane akimirksniu užlieja neapykanta, ir aš beprotiškai trokštu šį 
vakarą atsidurti vienos iš šių merginų kailyje. Tačiau nusiraminu 
priminęs, kad paskutinis keršto aktas priklausys man ir tik man. 
Kišenėje suskamba vienkartinis mobilusis telefonas. Marta. 

— Spėjau įtaisyti blakę Naito mobiliajame prieš jam išeinant 
į darbą, - praneša ji. - Kai vaikai užmigs, prisijungsiu ir prie jo 
kompiuterio. 

- Ar jis tau davė laisvą vakarą? 

— Aš neprašiau, - sako Marta. 

Jei ta kvaila kalė dabar stovėtų priešais mane, prisiekiu, nusuk- 
čiau jos dailų sprandą. 

- Kaip suprasti - neprašei?.- suirzęs paklausiu. 

— Nesijaudink, - taria ji. - Būsiu ten, kur reikia, kai manęs pri- 
reiks. Vaikai miegos. Jie net nesužinos, kad buvau išėjusi. Taip pat 
ir Naitas. Sakė, kad nelaukčiau jo iki pat vidurnakčio. 

— Kaip gali būti tikra, kad vaikiščiai miegos? 

— O kaip dar? Aišku, prigirdysiu jiems vaistų. 


147 


PRIVATE | Žaidynės 


51 skyrius 


Po kelių valandų vandens sporto centre, olimpiniame parke, 
JAV šuolininkė į vandenį Hanter Piers apsisuko atbula ir nušo- 
ko nuo dešimties metrų aukščio platformos. Ji dukart apsisuko 
aplink savo ašį chloru kvepiančiame ore ir nėrė į vandenį, vos pra- 
drėskusi paviršių ir palikusi jame negilų verpetą. 

Sausakimšoje žiūrovų salėje Naitas prisijungė prie kitų plojan- 
čių, šūkaujančių ir švilpiančių sirgalių. Vis dėlto niekas iš minios 
nesidžiaugė taip, kaip trys amerikiečių šuolininkės vaikai, ber- 
niukas ir dvi mergaitės, sėdintys pirmoje eilėje. Jie trypė kojo- 
mis bei mojavo mamytei išnėrus į paviršių ir džiaugsmingai jiems 
nusišypsojus. 

Tai buvo ketvirtas Piers bandymas - Naito manymu, pats 
geriausias. Po trijų šuolių ji buvo trečia, nusileido tik sportinin- 
kėms iš Pietų Korėjos ir Panamos. Stebėtina, tačiau kinės užėmė 
tik ketvirtą ir penktą vietas. 

„Ji pačiame jėgų žydėjime, - pagalvojo Naitas. - Ir tai žino.“ 

Jau beveik dvi valandas Piteris stovėjo prieangyje priešais 
dešimties metrų platformą, stebėdamas minią ir varžybas. Nuo 
Titerio mirties praėjo keturios dienos - keturias dienas neįvyko 
joks antpuolis - ir viena diena nuo tada, kai Selenos Farel kompiu- 
teryje buvo aptikta programinė įranga, skirta įsilaužti ir perimti 
olimpinio stadiono elektroninių švieslenčių valdymą. 

Visi kalbėjo, kad viskas baigta. Tik laiko klausimas, kada 
bus sučiupta išprotėjusi profesorė. Tyrimas pavirto nusikaltėlės 
gaudynėmis. 

Nepaisant to, Naitas baiminosi, kad gali įvykti dar viena žmog- 
žudystė. Jis ėmė naktimis tyrinėti olimpiados tvarkaraštį mėginda- 
mas nuspėti, kur vėl galėtų smogti Kronas. Nujautė, kad tai galėtų 

įvykti per populiarias varžybas, kuriomis domėtųsi žiniasklaidos 
priemonės. Būtent tai ir vyko čia, vandens sporto centre, kur Piers 
bandė tapti vyriausia moterimi, kada nors laimėjusia šuolių nuo 
platformos rungtį. 

Amerikietė šuolininkė išlipo iš baseino, čiupo rankšluos- 
tį ir pribėgusi suplojo delnais su savo vaikais, o tada pasuko šil- 
tos sukūrinės vonios link, kad raumenys išliktų lankstūs. Dar jos 
nepasiekus, žiūrovų salė suūžė, nes švieslentėje pasirodė balai: 
vien aštuonetai ir devynetai. Piers ką tik pakilo į antrą vietą. 

Naitas dar kartą karštai paplojo. Londono žaidynėms reikė- 
jo geros istorijos, kad išsklaidytų Krono pasiųstą niūrų debesį. 
Būtent tai čia ir vyko. Piers nepaisė amžiaus, prognozių ir žmog- 
žudysčių. Tiesą sakant, ji tarsi tapo visos amerikiečių rinktinės, 
smerkiančios Kroną dėl Titerio mirties, atstove. Ir štai - aukso 
medalis visai čia pat. 

„Man velniškai pasisekė, kad čia esu, - mąstė Naitas. - Nepai- 
sant visko, man sekasi daugeliu atžvilgių, ypač kad sutikau Martą.“ 

Moteris buvo tarsi dovana iš dangaus. Vaikai šalia jos tapdavo 
visiškai kitokiomis būtybėmis, tarsi ji būtų kaip koks muzikantas 
su dūdele iš Hamelno!. Lukas netgi pradėjo kalbėti apie „didelių 
berniukų tualetą“. Ji buvo neįtikėtinai puiki savo srities žinovė. Jo 
namai dar niekada neatrodė tokie tvarkingi ir švarūs. Apskritai 
atrodė, kad jam nuo pečių buvo nuimta didžiulė našta, tad dabar 
Naitas galėjo nesijaudindamas susitelkti į olimpiadą persekiojan- 
čio bepročio paiešką. 

Deja, tuo pat metu jo motina ėmė pamažu grįžti į savo seną 
būklę, kokios ji buvo dar prieš Dentoną Maršalą. Ji nusprendė po 
žaidynių surengti atminimo vakarą Dentonui, vėl paniro į darbus. 
Kiekvieną kartą, kalbėdamasis su ja telefonu, Naitas juto jos balse 
vis didesnį kartėlį. 


' Pasak legendos, Hamelno žiurkių gaudytojas stebuklinga fleita išviliojęs iš mies- 
telio daugybę vaikų. 

— Ar tu kada nors atsiliepi savo mobiliuoju telefonu, Naitai? - 
pasiskundė Karena Poup. 

Piteris krūptelėjo ir apsidairęs nustebo, pamatęs šalia jo prie- 
angyje stovinčią reporterę. 

- Tiesą sakant, jis man pradėjo kelti bėdų, - tarė jis. 

Tai buvo tiesa. Visą dieną skambindamas telefonu jis juto keis- 
tus trukdžius, tačiau neturėjo laiko atidžiau jo patikrinti. 

— Tai nusipirk naują, - atrėžė Poup. - Privalau parašyti dar ką 
nors, man reikia tavo pagalbos. 

— Man atrodo, tau ir pačiai gerai sekasi, - tarė Naitas. 


Iš tiesų: be pasakojimo, kas buvo aptikta Farel namų kom- 
piuteryje, ji dar parašė straipsnį, kuriame smulkiai išdėstė Tite- 
rio skrodimo rezultatus: jis buvo gavęs ne nuodų kokteilį, o vais- 
tų, žymiai padidinusių rutulio stūmiko kraujo spaudimą ir širdies 
plakimą. Todėl ir pradėjo kraujuoti jo plaučių arterija, o Naitas 
matė kruvinas putas ant Titerio lūpų. 

Tame pačiame straipsnyje Poup citavo sensacingas Žinias iš 
Maiko Lanserio, paaiškinusio, kaip Farel tikriausiai atrado defektą 
olimpinėje IT sistemoje ir sugebėjo prisijungti prie žaidynių ser- 
verio bei švieslenčių. 

Lanseris sakė, kad defektas jau surastas ir sutvarkytas, o visi 
savanoriai dar kartą atidžiai patikrinti. Jis taip pat atskleidė, kad 
apsaugos'kameros užfiksavo, kaip moteris, vilkinti žaidynių sava- 
norės uniformą, padavė Titeriui buteliuką vandens prieš pat pra- 
sidedant tautų eitynėms. Deja, ji buvo su tokia kepuraite, kokias 
nešiojo visi olimpiados savanoriai. Ši ir pridengė jos veidą nuo 
kameros. | 

— Prašau, Naitai, - ėmė maldauti Poup. - Man būtinai reikia 
dar ko nors. 


- Tu Žinai daugiau už mane, - atšovė jis stebėdamas, kaip tre- 

čią vietą užimanti Panamos sportininkė, šokdama paskutinį kartą, 
per daug apsisuko ir užsidirbo baudos taškų. 

Tada klaidą padarė ir pirmoje vietoje esanti Pietų Korėjos šuo- 
lininkė. Ji per silpnai atsispyrė nuo platformos, o tai paveikė visą 
šuolio trajektoriją. Teisėjai jai skyrė tik vidutiniškus balus. 

Dabar durys plačiai atsivėrė Piers. Naitas pro žiūronus stebėjo 
amerikietę gydytoją, kopiančią laipteliais į bokšto viršų penktam 
ir paskutiniam savo šuoliui. 

Poup bakstelėjo jam į ranką ir šnipštelėjo: 

— Kažkas man sakė, kad inspektorė Potersfild yra tavo svainė. 
Tikriausiai žinai daug daugiau už mane. 

- Eleina su manimi kalbasi nebent tada, kai tai neišvengiama, 
- atsakė Naitas, nuleisdamas žiūronus. 

- Kodėl? - netikėdama paklausė Poup. 


— Ji mano, kad aš kaltas dėl savo žmonos mirties. 


52 skyrius 


platformą, tada, atsigręžęs į Poup, pamatė, kokia ji apstulbusi. 

- Tikrai? Tu dėl to kaltas? - paklausė ji. 

Naitas atsiduso. 

- Keitei buvo kilę bėdų nėštumo metu, bet ji norėjo gimdyti natū- 
raliai, namuose. Žinojau, kokia tai rizika, - abu tai supratome - bet 
nusileidau. Jei būtų gimdžiusi ligoninėje, dabar būtų buvusi gyva. 
Visą likusį gyvenimą galvosiu apie tai, nes Eleina Potersfild neleis 
man to pamiršti. 

Naito prisipažinimas suglumino ir nuliūdino Poup. 

— Ar kas nors yra tau sakęs, kad esi sudėtingas žmogus? 

Jis neatsiliepė. Buvo įsmeigęs akis į Piers melsdamasis, kad 
jai pavyktų. Piteris niekad nebuvo didelis sporto aistruolis, bet 
ši akimirka kažkodėl atrodė... na, tiesiog nepaprasta. Trisdešimt 
aštuonerių metų moteris, našlė ir trijų vaikų mama, ruošiasi atlik- 
ti penktąjį, paskutinį šuolį, patį sudėtingiausią savo programoje. 

Ant kortos pastatytas olimpinis auksas. 

Piers ramiai susikaupė šuoliui, tada greitai žengė du žingsnius 
prie platformos krašto. Ji pašoko aukštyn, susilenkė per klubus 
ir ištiesė aukštyn kojas, rankomis prispaudusi jas prie krūtinės. 
Apsivertė nugara į platformą ir, dar du kartus apsisukusi, nėrė į 
vandenį. 

Minia pratrūko plojimais. Piers sūnus ir dukros pradėjo šokti 
ir glėbesčiuotis. 

— Pavyko! - šūktelėjo Naitas ir pajuto akyse ašaras. Iš karto 
sutriko: kodėl jis taip jaudinasi? 

Atsakyti į šį klausimą negalėjo, bet juto, kad šiurpsta oda žiū- 
rint, kaip Piers, aidint kurtinantiems plojimams, bėga prie savo 
vaikų. Švieslentėje pasirodę balai patvirtino, kad ji laimėjo aukso 
medalį. 

— Ką gi, puiku - ji laimėjo, - atžariai subambėjo Poup. - Nai- 
tai, prašau. Padėk merginai bėdoje. | 

Susierzinęs Naitas išsitraukė telefoną. 

- Turiu išsamų sąrašą daiktų, rastų Farel bute ir darbo kabinete. 

Poup išpūtė akis ir tarė: 

- Ačiū, Naitai. Lieku tau skolinga. 

— Nėra už ką. 


- Vadinas, viskas baigta, - lyg ir nuliūdusi pasakė ji. - Liko 


152 


Trečia knyga | GREIČIAUSIAS ŽMOGUS ŽEMĖJE 


tik nusikaltėlės paieška. Kai taip sustiprinta apsauga, Farel niekaip 
negalėtų smogti dar kartą, ar ne? 

Naitas linktelėjo, žiūrėdamas į vaikus apglėbusią, apsiašaroju- 
sią Piers, ir pasijuto patenkintas. Šis amerikietės šuolis įnešė šio- 
kios tokios pusiausvyros žaidynėse. 

Žinoma, ir kiti sportininkai per keturias varžybų dienas paro- 
dė neįtikėtiną tvirtumą. Plaukikas iš Australijos su prieš metus 
sulaužyta koja laimėjo aukso medalį vyrų 400 metrų plaukime 
laisvuoju stiliumi. Lengvo svorio boksininkas iš Nigerijos, užaugęs 
didžiausiame skurde, nuolat neturėjęs ko valgyti, kažkokiu būdu 
sugebėjo tapti liūtaširdžiu ir laimėti pirmas dvi rungtis nokautais 
pačiuose pirmuose raunduose. 

Tačiau Piers istorija ir jos garsiai ištartas Krono pasmerki- 
mas, regis, pakartojo ir dar labiau sustiprino tai, kas šiuolaikinė- 
se žaidynėse atrodė teisinga. Neįtikėtinos įtampos metu daktarė 
demonstravo tvirtumą. Ji nepalūžo po Titerio mirties ir nugalė- 
jo. Todėl ir žaidynės daugiau neatrodė suterštos. Bent jau Naitui. 

Suzvimbė jo mobilusis telefonas. Skambino Chuliganas. 

- Ką žinai tu, ko nežinau aš, bičiuli? - linksmai paklausė Nai- 
tas, tuo užsitarnaudamas pašaipų šypsnį iš Poup. 

— Prisimeni odos ląsteles iš antrojo laiško? - prabilo susijau- 
dinęs Chuliganas. - Tris dienas neradau jokio sutapimo. Tada su 
seno draugo iš MI5 pagalba prisijungiau prie NATO duomenų 
bazės Briuselyje, ir pataikiau tiesiai kaip pirštu į akį. Aš priblokštas. 

Naito džiaugsmas dėl Piers laimėjimo nuslūgo. Nusisukęs nuo 
Poup, jis tarė: 

— Sakyk. 

- DNR sutampa su pavyzdžiu plauko, paimto praėjusio amžiaus 
paskutinio dešimtmečio viduryje narkotinių medžiagų tyrimams. 
Tokie pavyzdžiai buvo imti iš žmonių, pareiškusių norą dirbti 

NATO konsultantais taikdarių pajėgose, kurias siuntė į Balkanus, 
kad padėtų paskelbti paliaubas. 


Naitas nustebo. Maždaug tuo metu Farel buvo Balkanuose. 
Bet Chuliganas buvo minėjęs, kad pradinio tyrimo metu nustatė, 


jog odos ląstelės buvo vyro. 
— Taigi kieno tas DNR? - paklausė jis. 
- Indianos Džounso, - atsakė Chuliganas su nusivylimu balse. 


Prakeikto Indianos Džounso. 


53 skyrius 


Už penkių mylių! Grinviče po švininiu dangumi Petra su 
Tigana priėjo prie „02“ arenos apsaugos vartų. Tai buvo ypač 
šiuolaikiškas pastatas su baltu kupolo formos stogu, pastatytas už 
kelių šimtų jardų į pietus nuo Temzės. Kupolą buvo kiaurai pra- 
dūrę geltoni atraminiai strypai, prilaikantys stogą. „O2“ stovi šiau- 
riniame pusiasalio gale, jame paprastai vyksta įvairūs koncertai ir 
dideli teatro pastatymai. Tačiau olimpinių žaidynių metu šis pas- 
tatas buvo paverstas gimnastikos stadionu ir pavadintas „Šiaurės 
Grinvičo arena“. 

Petra su Tigana vilkėjo oficialiais žaidynių savanorių drabu- 
žiais, turėjo skiriamuosius raštus, kuriuose buvo pažymėta, jog 
jos yra priimtos ir patikrintos savanorės darbui svarbiausiame to 
vakaro renginyje: finalinėse gimnastikos moterų komandinėse 


varžybose. 


' 5 mylios - kiek daugiau nei 8 kilometrai. 

Susikaupusi, niūri ir ryžtinga Tigana priėjo prie būrio savano- 
rių ir koncesininkų, laukiančių, kol bus patikrinti apsaugos dar- 
buotojų. Tačiau Petra atrodė dvejojanti, žengė šiek tiek neryžtingai. 

- Sakau, kad atsiprašau, - tarė ji. 

— Nepanašu į viršesnės būtybės elgesį, - lediniu balsu atkirto 
Tigana. 

— Buvau užsigalvojusi apie kitus dalykus, - teisinosi sesuo. 

— Apie ką dar galėjai galvoti? Šios akimirkos mes visi laukėme! 

Padvejojusi Petra pašnibždom pasiskundė: 

— Tai visai kitokia užduotis, nei anksčiau Krono mums duotos. 
Tai tarsi savižudiška misija. Dviejų furijų galas. 

Tigana staiga sustojo ir piktai pažvelgė į sesę. 

- Pirmiausia laiškas, o dabar abejonės? 

Petra užsiplieskė. 

— Ojei mus sučiups? 

— Nesučiups. 

- Bet... 

Tigana nutraukė ją, pašaipiai klausdama: 

— Negi tikrai nori, kad paskambinčiau Kronui ir pasakyčiau, 
jog dabar, paskutinę minutę, palieki mane vieną? Ar iš tikrųjų nori 
jį supykdyti? 

Petra sumirksėjo, veidas persikreipė iš nerimo. 

- Ne, ne. Aš nesakiau nieko panašaus. Prašau. Aš... aš tai pada- 
rysiu. - Ji išsitiesė ir persibraukė rankomis švarkelį. - Tik akimir- 
kos abejonė, - pridūrė. - Tik tiek, nieko daugiau. Net ir viršes- 
nėms asmenybėms kartais kyla dvejonių, sesut. 

- Ne, nekyla, - nukirto Tigana. „Impulsyvi“ - argi ne taip Kro- 
nas apibūdino jaunesnę jos seserį? 


Iš dalies tai buvo gryna tiesa. Juk Petra ką tik tai įrodė, ar ne? 

Joms stovint ant šaligatvio priešais Karaliaus koledžą, vienin- 
telėje sustojimo vietoje pakeliui į gimnastikos stadioną, jauniau- 
sioji iš furijų pamiršo užsidėti pirštines išimdama paskutinį laišką 
Poup. Tigana nuvalė visą laišką vienkartine servetėle ir, laikydama 
jį su ja, padavė apsinešusiam pasiuntinukui, vos pastebėjusiam jas, 
persirengusias stambiomis moterėlėmis. 

Tarsi prisiminusi tą patį, Petra kilstelėjo smakrą į Tiganą. 

— Aš žinau, kas esu, sese. Žinau, koks likimas manęs laukia. 
Dabar man viskas aišku. 

Tigana truputį padvejojo, bet paskui mostelėjo jai eiti pirmai. 
Nors Petra atrodė šiek tiek abejojanti, Tigana juto tik plūstantį 
malonumą ir pasitikėjimą savimi. Nunuodyti žmogų yra viena, 
bet žiūrėti tam, kurį ruošiesi nužudyti, į akis, atskleisti jam savo 
galią — visai kas kita. 

Tai ji buvo dariusi tik prieš daugybę metų - Bosnijoje. Kiti 
po tokių dalykų tikriausiai sapnuotų košmarus, bet tik ne Tigana. 

Ji dažnai sapnuodavo vyrus ir berniukus, kuriuos nužudė po 
tėvų mirties ir po to, kai jos buvo išprievartautos viso būrio pabai- 
sų. Tiganai labai patikdavo šie kruvini sapnai, tai buvo tikros fan- 
tazijos, kurias ji vėl ir vėl su malonumu išgyvendavo. 

Tigana nusišypsojo pagalvojusi, kad tai, ką šį vakarą pada- 
rys, suteiks peno naujiems sapnams daugybei būsimų metų. Galės 
džiūgauti tai prisimindama, kai ateis sunkūs laikai. 

Galop jos priėjo prie rentgeno skaitytuvo. Automatais ginkluo- 
ti gurkai akmeniniais veidais stovėjo iš abiejų patikros punkto 
pusių, todėl akimirką Tigana išsigando, kad Petra užsispirs ir atsi- 
trauks, pamačiusi ginkluotas pajėgas. 

Tačiau sesuo elgėsi nepriekaištingai ir padavė sargybiniui savo 
ženklelį. Šis nuskenavo jį skaitytuvu ir sulygino jos veidą su kom- 
piuterio duomenimis, pasak kurių ji buvo Karolina Torson. Čia 

taip pat buvo parašyta, kad ji serga diabetu, todėl jai galima į sta- 
dioną įsinešti insulino leidimui reikalingus reikmenis. 

Sargybinis parodė į pilką plastikinį vamzdį. 

— Insulino reikmenis, visus metalinius daiktus, taip pat ir 
papuošalus - ten, į dėklą, - jis mostelėjo į akytą sidabrinį žiedą 
ant jos piršto. 

Petra šyptelėjo, nusimovė jį ir padėjo šalia kitų daiktų dėkle. 
Pro metalo detektorių praėjo be jokių netikėtumų. 

Tigana nusimovė nuo piršto tokį pat kaip sesers žiedą ir įdėjo 
į dėklą po to, kai buvo patikrinti jos dokumentai. 

— Vienodi žiedai? - nustebo sargybinis. 

Šyptelėjusi Tigana parodė į Petrą. 

— Mes pusseserės. Žiedus padovanojo mūsų močiutė, kuri 
labai žavėjosi olimpinėmis žaidynėmis. Vargšelė mirė praėjusiais 
metais. Pasipuošiame žiedais jos garbei, eidamos dirbti savanorė- 
mis į kiekvieną renginį. 


— Kaip gražu, - tarė sargybinis ir mostelėjo jai praeiti. 


54 skyrius 


„Orbitos“ apžvalgos aikštelė lėtai sukosi pagal laikrodžio 
rodyklę, atskleisdama panoraminį olimpinio stadiono, kuriame 
keletas sportininkų bei trenerių tikrino bėgimo takus, ir vandens 
sporto centro, iš kurio Naitas buvo ką tik išėjęs, vaizdą. 

Stovėdamas prie aikštelės turėklų, atsidavęs vėsiam rytų vėjui, 
genančiam debesis švininiu dangumi, Maikas Lanseris prisimer- 
kė į Naitą ir tarė: 

— Nori pasakyti, kad vyrukas iš televizijos? 

— Be to, senovės graikų skyriaus kuratorius Britų muziejuje. 

- Ar Skotland Jardas tai jau žino? - paklausė Džekas. 

Piteris skubiai prie jų prisijungė, kai paskambinęs Džekui 
sužinojo, jog jie su Lanseriu „Orbitos“ viršuje tikrina olimpinės 
ugnies apsaugą. Atsakydamas į Džeko klausimą, Naitas linktelė- 
jo ir pridūrė: 

— Ką tik kalbėjau su Eleina Potersfild. Ji jau pasiuntė būrius į 
muziejų ir jo namus. 

Kelioms akimirkoms įsiviešpatavo tyla. Naitas ore juto anglies 
kvapą, sklindantį nuo olimpinio aukuro, degančio ant stogo virš jų. 
- Iš kur žinai, kad Dieringas pradingo? - paklausė Džekas. 

Naitas atsakė: 


— Prieš skambindamas Eleinai, paskambinau jo sekretorei, 
ji pasakė, kad paskutinį kartą Dieringas buvo matytas praėjusį 
ketvirtadienį, apie dešimtą valandą vakaro. Tuo metu jis išėjo iš 
savo parodos atidarymo pobūvio. O Selena Farel paskutinį kar- 
tą buvo pastebėta šešiomis valandomis anksčiau tą pačią popietę. 

Lanseris papurtė galvą. 

— Ar bent nujautei, Piteri, kad jie abu į tai įsivėlę? 

— Net nepagalvojau apie tai, — prisipažino Naitas. - Tačiau jie 
abu tarnavo NATO Balkanuose dešimtojo dešimtmečio pabaigoje, 
abu griežė dantį ant šiuolaikinių žaidynių, be to, DNR rezultatų 
nepaneigsi. | 

— Dabar, kai jau žinome, kas jie tokie, tai tik laiko klausimas, 
kada juos sučiups, - tarė Lanseris. 

- Nebent suspės smogti dar kartą, kol jų nesugavome, - pra- 
bilo Džekas. 

Komiteto saugumo patarėjas išbalo ir nervingai iškvėpė. 


— Kur? Vis klausiu savęs to paties. 

— Manyčiau, didelio renginio metu, - atsakė Naitas. - Jie nužu- 
dė per atidarymo ceremoniją, nes ją stebėjo beveik visas pasaulis. 

— Gerai, tai koks didžiulis renginys mūsų dar laukia? - pasi- 
domėjo Džekas. 

Lanseris gūžtelėjo. 

— Sprinto varžybos sulaukė didžiausio dėmesio. Milijonai 
žmonių kreipėsi bilietų į stadioną artėjančiam sekmadienio vaka- 
rui. Tada vyks vyrų 100 metrų sprinto finalas, kur Zekis Šo susi- 
rems su Filatriu Mundachu. 

— O šiandien arba rytoj? Kokių bilietų labiausiai trokšta žiūro- 
vai? - pasiteiravo Naitas. 

— Manyčiau, į moterų gimnastikos varžybas, - pamėgino spė- 
ti Džekas. - Bent jau Valstijose jos pritraukia didžiausią žiūrovų 
skaičių. 

Lanseris žvilgtelėjo į laikrodį ir susiraukė tarsi būtų suskaudę 
skrandį. 


— Moterų komandinių varžybų finalas prasidės už mažiau nei 
valandos. 

Naitą taip pat pervėrė nerimas, jis tarė: 

— Jei būčiau Kronas ir norėčiau sulaukti didžiausio atgarsio, 
tikrai smogčiau per moterų gimnastikos varžybas. 

Susiraukęs Lanseris patraukė lifto link sakydamas: 

— Nemalonu pripažinti, bet tikriausiai tu teisus, Piteri. 

- Koks trumpiausias kelias iki gimnastikos salės? - paklausė 
Džekas, skubėdamas paskui Organizacinio komiteto narį. 

— Blekvolo tuneliu, - atsiliepė Naitas. 


— Ne, - paprieštaravo Lanseris. - Skotland Jardas uždarė jį, 
kol vyks varžybos, nes baiminamasi automobilių su bombomis. 
Plauksime upės transportu. 


159 


PRIVATE | Žaidynės 


55 skyrius 


Prisistačiusios tiesioginiam Petros viršininkui, seserys susira- 
do sėdimas vietas, kurias Petra turės prižiūrėti. Jos buvo Žemai, 
šiaurinėje arenos pusėje, vos aukščiau vietos, kur vyks šuolių 
rungtynės. Tigana čia paliko seserį ir nuėjo į svečių ložę, kur turės 
patarnauti kaip padavėja. Savo vadovui pasakė, kad nuskubės į 
tualetą ir netrukus grįš. 

Petra jau laukė. Jos užsiėmė gretimas tualeto kabinas. 

Tigana savo kabinoje atidarė popierinių sėdynių uždangalų 
automatą ir išėmė ten lipnia juosta priklijuotus du mažus žalios 
spalvos anglies dioksido balionėlius bei plastmasines žnypleles. 

Vieną balionėlį ir žnypleles pasiliko sau, kitus pakišo po kabi- 
nos perskyra sesei. Mainais Petra padavė jai dvi mažytes adatas, 
mažesnes net už bitės geluonį, miniatiūrinius plastmasinius spar- 
nelius, priklijuotus prie nedidelių insulino adatų ir prilipdytus 
prie lipnios juostelės atraižos. 

Po jų pasirodė šešių colių! ilgio plonas, permatomas plastiki- 
nis vamzdelis su miniatiūrinėmis jungiamosiomis detalėmis abie- 
juose galuose. Tigana nusiėmė nuo piršto sidabrinį žiedą ir prisu- 
ko užsukamąją vamzdelio dalį prie vienos skylutės žiede. 

Patenkinta, kad puikiai pavyko, ji vėl nusuko vamzdelį, suvy- 
niojo ringėmis plastikinį vamzdelį ten, kur buvo prijungusi anglies 
dioksido šovinį. Jį bei susuktą vamzdelį dujoms prisiklijavo prie 
dilbio ir vėl užsidėjo žiedą. 

Vos spėjo tai padaryti, kai Petra po tualeto perskyra pastū- 
mė buteliuką iš insulino reikmenų maišelio. Tigana žnyplelėmis 
paėmė vieną iš adatėlių. Persmeigė ja guminį buteliuko dangtelį, 
išsiurbė skystį ir įstatė, pirmiausia sparneliais, į mažą skylutę žie- 
de, priešais pritaisytą dujų vamzdelį. 


' 6 coliai - kiek daugiau nei 15 centimetrų. 

Įsmeigusi antrą adatą, ištraukė likusį skystį ir atsargiai pritvir- 
tino ją prie vidinės švarkelio atlapo pusės tam atvejui, jei prireiktų 
antro šūvio. Tada labai atsargiai nutraukė žemyn palaidinės ran- 
kovę, nuleido tualete vandenį ir išėjo iš kabinos. 


Petra pasirodė, kai Tigana jau plovėsi rankas. Ji abejodama 
šyptelėjo vyresnėlei ir sušnibždėjo: 
— Taikykis dukart. 


- Šauk vienąkart, - atsakė Tigana, jausdamasi taip, tarsi jau 
dabar tai būtų sapnas. - Turi savo bitutes? 


- Taip. 


56 skyrius 


Dulkiant lietui Temzės upe į vakarus slinkdamas šiam metų 
laikui neįprastas tirštas rūkas susidūrė su upės autobusu, lekian- 
čiu pro Šunų salą Grinvičo pusiasalio ir Karalienės Elžbietos II 
prieplaukos link. Laivas buvo sausakimšas vėluojančių komandi- 
nių gimnastikos varžybų žiūrovų. Finalai turėjo prasidėti vos už 
kelių minučių. 

Naitas nekreipė dėmesio į kitus keleivius. Jis buvo įsmeigęs 
„O2“ kupolą tvirtai jausdamas, kad tai galėtų būti kito Farel ir Die- 
ringo išpuolio scena. 

Šalia jo Lanseris nenuilstamai kalbėjo telefonu aiškindamas, 
kad atvyksta su pastiprinimu apsaugos būriui, kuriam įsakė būti 
viskam pasirengusiam. Paskambinęs Skotland Jardo jūrų policijos 
skyriui sužinojo, kad už arenos jau prišvartuotas patrulių kateris. 

— Štai jis, - tarė Džekas jiems plaukiant aplink pusiasalio smai- 
galį, ir per rūką parodė į didžiulį pripučiamą laivą su dviem užbor- 
tiniais varikliais, siūbuojantį vandenyje į pietus nuo jų. 

Iš katerio juos stebėjo penki pareigūnai juodais neperšlampa- 
mais apsiaustais, rankose laikantys automatinius šautuvus. Vie- 
na policininkė, moteris su neperšlampamu nardymo kostiumu, 
atskriejusi su ypač tyliu greitaeigiu kateriu, palydėjo upės autobu- 
są į prieplauką. 

— Tai - patys geriausi laivai kovai su terorizmu, ypač šis greita- 
eigis kateris, - žavėdamasis pasakė Džekas. - Kol jie čia sukinėsis, 
niekas nepateks ir nepabėgs vandens keliu. 

Apsauga aplink areną taip pat buvo sustiprinta. Stadioną supo 
dešimties pėdų! aukščio tvora, o aplink ją kas penkiasdešimt jar- 
dų* stovėjo po ginkluotą gurką. Patikrinimo procesas buvo ilgas ir 
negailestingas. Prie kontrolės punkto vis dar stovėjo ilga eilė žmo- 
nių, norinčių patekti vidun. Be Lanserio jie būtų užtrukę mažiau- 
siai valandą, kol būtų praėję. Bet jis pravedė juos vidun vos per 
penkias minutes. 

— Ko ieškosime? - paklausė Naitas, įėjime priešais juos pasi- 
girdus plojimams ir moters balsui per garsiakalbius pranešus apie 
pirmųjų moterų komandų pasirodymą. 

— Visko, kas atrodo neįprastai, - atsakė Lanseris. - Bet ko. 

— Kada paskutinį kartą pastatą apieškojo šunys? - pasidomė- 
jo Džekas. 

— Prieš tris valandas, - tarė Lanseris. 

— Vėl pakvieskime juos, - nusprendė Džekas, jiems pagaliau 
įėjus į pačią arėną. - Ar klausotės mobiliųjų telefonų skambučių? 

- Slopiname ryšį, Ė pasakė Lanseris. - Nusprendėme, kad taip 
bus paprasčiau. 


' 10 pėdų - kiek daugiau nei 3 metrai. 
* 50 jardų - beveik 46 metrai. 

Kol Organizacinio komiteto apsaugos vadas davė nurodymus 
per radiją, kad sugrįžtų policijos ekipažai su šunimis, Naitas su 
Džeku apžvelgė areną, kur komandos jau rikiavosi prie skirtingų 
gimnastikos prietaisų. 

Pietinėje stadiono pusėje kinės ruošėsi rungčiai ant nevienodo 
aukščio lygiagrečių. Už jų rusės mankštinosi prie buomo. Angli- 
jos sportininkės, padedamos įžymios gimnastės Nesos Kemp, pui- 
kiai pasirodžiusios kvalifikaciniame etape, dėliojo prietaisus šalia 
kilimo, skirto laisviesiems pratimams. Tolimajame arenos kampe 
amerikietės ruošėsi atraminiams šuoliams. Visur aplink podiumą 
nuo sportininkių nusisukę, kad galėtų neblaškomi stebėti žiūrovų 
minią, stovėjo sargybiniai, daugelis iš jų - taip pat gurkai. 

Naitas nusprendė, kad užpulti sportininkę ant podiumo buvo 
praktiškai neįmanoma. 

Bet ar saugu jų persirengimo kambariuose? O pakeliui iš arba 
į sportininkų kaimelį? 


Ar kitas taikinys apskritai bus atletas? 


57 skyrius 


Penkiolika minučių po šešių tą antradienio vakarą paskutinė 
Kinijos gimnastė, pašokusi ant buomo, apsivertė ore ir nusileido 
ant kojų nepadariusi nė mažiausios klaidelės. 

Prabangioje Kinijos gimnastikos asociacijos ložėje, aukštai 
virš arenos, žiūrovai sugaudė iš džiaugsmo. Buvo likusi tik vie- 
na rungtis, o jų komanda aiškiai pirmavo. Britės visai nelauktai 
buvo antroje vietoje, o amerikietės tvirtai laikėsi trečioje pozi- 

cijoje: Rusijos komanda, regis, subliuško iš vidaus ir liko vos 
ketvirta. 

Žiūrovams džiūgaujant, Tigana padėjo padėklą su gėrimais 
ant bufeto ir tyčia numetė ant žemės rašiklį. Pritūpusi akimirks- 
niu per riešą, delną ir pro mažąjį pirštelį nuleido plonytį plastikinį 
dujų vamzdelį ir prijungė jį prie žiedo. 

Atsistojusi šyptelėjo barmenui. 

— Nurinksiu tuščias taures. 

Linktelėjęs jis toliau pilstė vyną. Kinių komandai perėjus į atrami- 
nių šuolių zoną, Tigana įsitempė. Ji nužingsniavo per sausakimšą ložę 
link kresnos moters pilku kostiumėliu, žiūrinčios pro langą. 

Jos vardas buvo Vin Bo Li. Tai buvo Kinijos gimnastikos aso- 
ciacijos (arba KGA) Nacionalinio komiteto pirmininkė. Ji taip pat 
buvo savaip susitepusi, kaip ir Polas Titeris bei seras Dentonas 
Maršalas. „Kronas teisus, - galvojo Tigana. - Tokie žmonės kaip 
Vin Bo Li nusipelno demaskavimo ir mirties.“ 


Artėdama prie moters, Tigana laikė dešinę ranką sau prie lie- 
mens, o kairiąją įkišo į uniformos kišenę ir užčiuopė kažką mažą 
ir šeriuotą. Kai tarp jųdviejų liko vos dviejų pėdų! atstumas, ji stai- 
giai iškėlė ranką aukštyn ir mažuoju piršteliu-suspaudė dešinę žie- 
do pusę. 

Mažytė adatėlė iššovė ir lengvai nuzvimbusi įdūrė Vin Bo Li į 
sprandą. Garsą visiškai nuslopino ložėje linksmai šurmuliuojantys 
žmonės. KGA pirmininkė pašoko ir nusikeikė. Nespėjus jai susi- 
imti už sprando, Tigana pliaukštelėjo per tą vietą, kur adatėlė įdū- 
rė, ir greitai ją nubraukė. Ši nukrito ant žemės, o ji sutrynė ją batu. 

Vin Bo Li piktai atsigręžė į Tiganą, o ši pažvelgė jai tiesiai į akis 
mėgaudamasi akimirka, stengdamasi viską gerai įsiminti, ir tarė: 


- Pagavau. 
' 2 pėdos - 0,6 metro. 

Ji pasilenkė kinei nespėjus atsakyti, ir apsimetė kaire ranka 
imanti kažką nuo žemės. Atsistojusi Vin Bo Li parodė negyvą bitę. 

— Vasara, - pareiškė Tigana. - Kažkaip įsigudrino čia įskristi. 

Vin Bo Li pažvelgė į bitę, tada į merginą, ir kiek apsiraminu- 
si pasakė: 

— Tu greita, bet toji bitė buvo greitesnė. Smarkiai man įgėlė! 

— Tūkstantį kartų atsiprašau, - tarė Tigana. - Gal norėtumė- 
te ledo? 

KGA pirmininkė, masažuodama sau sprandą, linktelėjo. 

— Tuoj pat atnešiu, - pasakė Tigana. 

Ji nurinko taures nuo stalo priešais Vin Bo Li, paskutinį kartą 
pažvelgė jai į akis ir paliko indus ant bufeto. Eidama išėjimo link, 
nė nemanydama daugiau sugrįžti, Tigana jau mintyse tarsi sulė- 
tintus kino kadrus kartojo kiekvieną tylaus užpuolimo akimirką. 


58 skyrius 


„Aš - pranašesnė būtybė, - priminė sau Petra, eidama išilgai 
skiriamosios tvorelės pro atraminių šuolių zoną, gurko plonais 
juodais ūsiukais link. - Aš ne tokia, kaip jie. Aš - keršto įrankis, 
apvalymo ginklas.“ 

Ji nešėsi šūsnį rankšluosčių, po kuriais buvo paslėpusi dešinę 
ranką. Nusišypsojusi sargybiniui, Petra pasakė: 

- Šuolių zonai. 

Jis linktelėjo. Apkūni moteris jau trečią kartą ten nešė 
rankšluosčius, todėl jis nesivargino jų patikrinti. 

„Aš viršesnė“, - mintyse vis kartojo Petra. Staiga kaip ir tada, 
kai ją, jauną mergaitę, prievartavo, ar vėliau, kai pati žudė, vis- 
kas aplink keistai nutilo, vaizdas ir judesiai sulėtėjo. Tokios pasi- 
keitusios būsenos ji pastebėjo savo auką: liauną vyrą su raudonu 
užsegamu sportiniu nertiniu ir baltomis kelnėmis. Pirmai Kini- 
jos sportininkei pasitaisius tiltelį ir ruošiantis šuoliui, jis pradėjo 
vaikštinėti pirmyn atgal. 

Gao Pingas buvo vyriausiasis kinų moterų gimnastikos 
komandos treneris. Svarbių varžybų metu jis visada nervingai 
žingsniuodavo pirmyn atgal. Petra matė tokį elgesį keliuose fil- 
muose, kuriuos žiūrėjo rinkdama informaciją apie Pingą - ener- 
gingą, nervingą vyrą, visokiais keistais būdais skatinantį savo 
auklėtines nesuklysti. Taip pat jis buvo treneris, net keletą kar- 
tų nusikaltęs olimpiniams idealams, todėl dabar turėjo pasitikti 
savo lemtį. 


Trenerio padėjėja, moteris, vardu An Vu, - niekuo ne pras- 
tesnė nusikaltėlė - atsisėdo. Jos veidas buvo tiek bejausmis, kiek 
Pingo - groteskiškas. An Vu buvo lengvesnis taikinys nei visada 
judantis vyriausiasis treneris. Bet Kronas įsakė Petrai pirmą paša- 
linti Pingą, o jo padėjėją - jei tik atsirastų galimybė. 

Prisiderindama prie Pingo žirgliojimo, Petra sulėtino žings- 
nius. Perdavė rankšluosčius per tvorelę kitai savanorei ir iš šono 
prisiartino prie kinų trenerio, kuris susilenkęs ragino savo minia- 
tiūrinę sportininkę padaryti stebuklą. 

Pirma kinų atletė pasileido bėgimo takeliu. 

Pingas šokčiodamas žengė du žingsnius įkandin jos ir sustojo 
tiesiai priešais Petrą, vos už aštuonių pėdų! nuo jos. 

Ji atsirėmė ranka į tvorelę, sutelkusi dėmesį į trenerio sprandą. 
Kinų sportininkei atsispyrus nuo tiltelio, Petra iššovė. 


' 8 pėdos - beveik 2,5 metro. 

„Aš pranašesnė būtybė, - pagalvojo ji, adatėlei įsmigus Pingui 
į kaklą. - Visais atžvilgiais pranašesnė.“ 


59 skyrius 


Kinų treneris plojo sau per sprandą, kai gimnastė nusileido 
ant žemės ir minia pradėjo šūkauti bei sveikinti. Pingas sumišęs 
susiraukė, apsidairė aplink. Tada nusibraukė adatėlę ir plodamas 
nubėgo prie besišypsančios, aukštai rankas iškėlusios šuolininkės. 

— Ta mažytė pasirodė įspūdingai, - tarė Džekas. 

— Tikrai? - Naitas nuleido žiūronus. - Aš stebėjau Pingą. 

— Gimnastikos Džo Kokerį!? 

Naitas nusijuokė ir pastebėjo, kaip kinų treneris pasitrynė 
sprandą prieš vėl pradėdamas savo teatrališką ritualą kitai sporti- 
ninkei ruošiantis šuoliui. 

— Atrodo, Džo Kokeriui kažkas įgėlė, - pasakė Naitas ir vėl 
pakėlė žiūronus. 

— Kas, bitė? Kaip gali iš taip toli matyti? 

— Bitės nepastebėjau, - atsakė Piteris, - bet mačiau jo reakciją. 

Už jų Naitas girdėjo Lanserį, įtemptu balsu kalbantį per radi- 
ją su vidaus ir išorės apsaugos pajėgomis, derinantį veiksmus per 
būsimą medalių teikimo ceremoniją. 

Naitas pajuto nerimą. Pakėlęs žiūronus stebėjo, kaip kinų tre- 
neris pasveikino dar tris šuolius atlikusias sportininkes. Paskuti- 
nei gimnastei pradėjus bėgti takeliu, jis šokčiojo ir straksėjo kaip 


' Anglų dainininkas, žinomas dėl išskirtinių rankų judesių dainuojant. 

vudu šokėjas. Netgi jo tylioji padėjėja An Vu pasidavė akimirkos 
jauduliui. Ji pašoko ant kojų ir ranka prisidengė burną, kai pasku- 
tinė mergina pasisuko ir, apsivertusi per galvą, nušoko nuo gim- 
nastikos arklio. 

Staiga An Vu plojo sau per kaklą, lyg ir jai būtų įgėlusi bitė. 

Jos auklėtinė po šuolio puikiai nusileido ant kojų. 

Žiūrovai pratrūko ploti ir šaukti. Kinės ką tik laimėjo auksą, 
o britės sidabrą - tai buvo aukščiausias kada nors iškovotas britų 
olimpinės gimnastikos komandos apdovanojimas. Abiejų koman- 
dų treneriai ir sportininkės džiūgavo. Amerikietės, iškovojusios 
brorizą, taip pat džiaugėsi. 

Visa tai girdėdamas, Naitas pro žiūronus apžiūrinėjo triukš- 
mingą minią, sveikinančią ir fotografuojančią podiumą. Pingas 
šoko aukštai kilnodamas kojas, merginos džiaugėsi kartu su juo, 
o visų žiūrovų dėmesys buvo sutelktas į tame arenos gale pergalę 
švenčiančią kinų komandą. 

Visų, išskyrus stambaus sudėjimo šviesiaplaukės Žaidynių 
savanorės. Ji buvo nusisukusi nuo šurmuliuojančių sportininkų ir 
keista eisena skubėjo laiptais aukštyn, kuo toliau nuo arenos aikš- 
telės. Paskui pradingo praėjime, vedančiame į išorines patalpas. 

Naitui staiga užgniaužė kvapą. Greitai nuleidęs žiūronus, jis 
tarstelėjo Džekui su Lanseriu: 

— Kažkas ne taip. 

- Kas? - sukluso Lanseris. 

— Kinų treneriai. Mačiau, kaip abu pliaukštelėjo sau per spran- 
dus, tarsi jiems būtų įgėlusi bitė. Pingas, po to ir Vu. Iškart po tre- 
nerio padėjėjos mosto pastebėjau tolyn iš arenos skubančią stam- 
bią šviesiaplaukę žaidynių savanorę, nors visi kiti žiūrėjo į kinus, 
sveikinančius paskutinį šuolį atlikusią sportininkę. 


Džekas primerkė vieną akį, tarsi taikydamasis į tolimą objektą. 

Lanseris papūtė lūpas. 

— Du pliaukštelėjimai ir apkūni tvarkos prižiūrėtoja, einanti į 
savo postą? Tik tiek? 

— Taip. Tiesiog tai atrodė kažkaip nesuderinama su... ji papras- 
čiausiai išsiskyrė iš kitų, ir tiek. 

Džekas paklausė: 

- Kur ta savanorė nuėjo? 

Naitas parodė skersai arenos. 

- Pro viršutinį išėjimą tarp šimtas penkioliktos ir šimtas šešio- 
liktos tribūnos. Be to, ji gan keistai judėjo. 

Lanseris paėmė radiją ir šūktelėjo: 

— Centrine, ar per savo kameras koridoriuje už šimtas penkio- 
liktos tribūnos matote savanorę šviesiaplaukę stambaus sudėjimo 
moterį? 

Praėjo kelios įtemptos minutės, kol olimpiados darbuotojai į 
areną įstūmė medalių įteikimo podiumą. 

Pagaliau sudžeržgė Lanserio radijas. 

- Atsakymas neigiamas. 

Naitas susiraukė. 

— Ne, ji turi ten kažkur būti. Juk ką tik išėjo. 

Lanseris susimąstęs pažvelgė į jį ir dar kartą prabilo į radiją: 

- Perduokite pareigūnams: jei toje vietoje pamatytų savanorę, 
putlią moterį šviesiais plaukais, tegul sulaiko ją apklausai. 

— Gal reikėtų paprašyti, kad medikai apžiūrėtų trenerius? - 
pasiūlė Naitas. 

Lanseris atsakė: 

— Sportininkams nepatinka, jei juos apžiūri svetimi, bet aš 
bent jau užsiminsiu kinų medikų komandai apie tai. Gerai? 

Naitas nežymiai linktelėjo ir paklausė: 
— Kur valdomos apsaugos kameros? 


Lanseris parodė aukštyn į uždarą patalpą veidrodiniais stiklais 


balkone virš jų. 


- Einu pas juos, - tarė Naitas. - Padėsi ten patekti? 


60 skyrius 


Vos tvardydamasi, Petra uždarė vidurinės kabinos duris mote- 
rų tualete, vakarinėje viršutinio šiaurinio įėjimo į areną dalyje. Ji 
giliai įkvėpė, kad nepradėtų šaukti, jausdama savyje galią, kurią 
jau seniai buvo pamiršusi. 

„Matote? Tikrai esu viršesnė būtybė. Ką tik nužudžiau pabai- 
sas. Išliejau keršto dvasią. Aš esu furija. O pabaisos furijų nesu- 


gauna. Pasiskaitykite mitus!“ 


Drebėdama nuo plūstelėjusio adrenalino, Petra nusiplė- 
šė šviesių plaukų peruką ir išniro susegti rausvi plaukai. Ištrau- 
kė plastmasinius segtukus, leisdama trumpoms garbanorns laisvai 
nusileisti. 

Rankomis suėmė už popierinių apdangalų automato metali- 
nių kraštų, stipriai truktelėjo ir visa metalinė dėžė nusiėmė. Pagul- 
dė ją ant sėdynės, įkišo ranką į atsivėrusią kiaurymę ir ištraukė 
tamsiai mėlynos spalvos guminę kuprinę. Joje buvo sudėti kiti 
drabužiai. 


Pasidėjusi neperšlampamą krepšį ant automato, nusirengė 

"savanorės uniformą ir pakabino ją ant tualeto durų gembės. Tada 
nuo klubų, pilvo ir šlaunų nusilupo guminius protezus, su kuriais 
atrodė daug stambesnė. Pažvelgė į neperšlampamą kuprinę gal- 
vodama, koks sunkus ir sudėtingas pabėgimas jų dar laukia, tada 
sumetė guminius protezus kartu su peruku į skylę sienoje. 

Po keturių minučių sėdynės apdangalų automatą įstačiusi į 
vietą, uniformą paslėpusi neperšlampamoje kurpinėje, Petra išėjo 
iš tualeto kabinos. 

Nusiplovusi rankas įvertino savo aprangą: žemus mėlynus sto- 
ros drobės sportbačius, aptemptas baltas kelnes, berankovį baltą 
medvilninį nertinį, paprastą auksinę grandinėlę ir mėlyną lininį 
švarkelį. Dar užsidėjo dizainerio akinius netamsintais stiklais ir 
nusišypsojo. Dabar atrodė kaip vyresnio amžiaus prašmatni ponia. 

Petrai iš dešinės atsidarė kabinos durys. 

- Pasirengusi? - nežiūrėdama paklausė ji. 

- Laukiu tavęs, sese, - tarė Tigana, eidama veidrodžio prie 
Petros link. Ji taip pat buvo nusiėmusi tamsų peruką, dabar plau- 
kai buvo šviesios smėlio spalvos. Vilkėjo paprastus, kasdienius 
drabužius ir nešėsi tokį patį į kurpinę panašų neperšlampamą 
krepšį. - Pasisekė? 

— Dukart, - atsakė Petra. 

Tigana kilstelėjo galvą, naujai įvertindama seserį. 

— Apie tave rašys mitus. 

- Taip, rašys, - šypsodamasi tarė Petra, tada abi furijos patrau- 
kė durų link. 

Per garsiakalbius koridoriuje jos išgirdo pranešėjo žodžius: 

— Madam ir mesjė, ponios ir ponai, užimkite savo vietas. 


Netrukus prasidės medalių įteikimo ceremonija. 

Naitas susikaupęs peržiūrinėjo įvairius vaizdus skirtinguose 
apsaugos kamerų ekranuose priešais save. Jie visi rodė viršutinį 
koridorių tarp „O2“ arenos šimtas penkioliktos ir šimtas šešiolik- 
tos tribūnų, į kurias dabar po pertraukėlės skubėjo žiūrovai. 


Dvi moterys: viena liekna, stilinga smėlio spalvos plaukų 
šukuosena, kita, taip pat liauna ir grakšti, trumpais rausvais plau- 
kais, išėjo iš moterų tualeto ir susiliejo su minia, grįžtančia į are- 
nos vidų. Naitas trumpai jas apžiūrėjo, vis dar ieškodamas apkū- 
nios, neskoningai apsirengusios blondinės, vilkinčios žaidynių 
savanorės uniformą. 

Vis dėlto jam užkliuvo iš tualeto išėjusios raudonplaukės eise- 
na, tad jis dar kartą pažvelgė į ekraną, kuriame paskutinį kartą ją 
matė. Jų jau nebuvo. Ar ji šlubavo? Regis, taip, bet ji buvo liekna, 
ne stora, ir raudonplaukė, ne blondinė. 

Apdovanojimų ceremonija prasidėjo bronzos medalių įteiki- 
mu. Naitas nukreipė žiūronus į šiaurę nuo apsaugos posto, tarp vis 
dar į savo vietas skubančių sirgalių ieškodamas raudonplaukės ir 
jos draugės. 

Jo paieškai sutrukdė sidabro medalio laimėtojos - Didžiosios 
Britanijos komandos - paskelbimas. Šalies šeimininkės sirgaliai 
pašoko ant kojų plodami, švilpdami ar mėgindami nušvilpti. Keli 
vyrai šiaurinėje arenos pusėje išskleidė didžiulę valstybinę vėlia- 
vą ir ėmė energingai ja mosikuoti, dar labiau užstodami Naitui 
vaizdą. 

Vėliavoms vis dar mojuojant, ant aukščiausios pakylos buvo 
pakviesta Kinijos komanda. Piteris laikinai nutraukė paieškas ir 
pažvelgė į kinų trenerius. 

Pingas ir Vu stovėjo prie laisvųjų pratimų kilimo, šalia į šeštą 
dešimtį įkopusios kresnos kinės. 

— Kas ji? - paklausė jis vieno iš vyrų, valdančių vaizdo stotį. 

Šis pasižiūrėjo ir atsakė: 

— Vin Bo Li. Kinijos gimnastikos asociacijos pirmininkė. 
Didelė viršininkė. 

Pasigirdus Kinijos himnui, pradėjo kilti jų šalies vėliava, o 
Naitas pro žiūronus įdėmiai stebėjo Pingą su Vu. Iš vyriausiojo 
kinų trenerio jis tikėjosi jausmų proveržio. 

Tačiau, jo nuostabai, Pingas kaip žmogus, kurio komanda 
nugalėjo olimpinėse žaidynėse, atrodė per daug niūrus. Jis stovė- 
jo nudelbęs akis į žemę ir ranka trynėsi sprandą, net nepažvelgda- 
mas į vėliavą, pakilusią iki arenos gegnių. 

Naitas jau norėjo nusukti žiūronus į šiaurę ir dar paieš- 
koti dviejų moterų, bet staiga Vin Bo Li susvyravo it apsvaigu- 
si. Trenerio padėjėja sugavo ją už alkūnės, kad KGA pirmininkė 
nepargriūtų. 

Vyresnė moteris nusivalė nosį ir pasižiūrėjo į savo pirštus. 
Sunerimusi kažką pasakė An Vu. 

Tada Naito dėmesį patraukė mėšlungiškas judesys šalia vyres- 
nės moters. Grojant paskutiniams Kinijos himno akordams, Pin- 
gas svyruodamas žengė ant gimnastikos pratimų kilimo. Vyriau- 
siasis laimėjusios komandos treneris nusvirduliavo podiumo link, 
kaire ranka susiėmęs už gerklės, o dešinę ištiesęs į savo komandą, 
tarsi skęstantis žmogus, siekiantis gelbėjimosi virvės. 

Himnas baigėsi. Kinų sportininkės su ašaromis ant skruostų 
nuleido akis nuo vėliavos ir pamatė agonijos apimtą savo trenerį 
suklumpant ir išsitiesiant ant kilimo priešais jas. 

Kelios merginos pradėjo klykti. 

Net iš koridoriaus kitoje arenos pusėje Naitas pamatė Pingui iš 
nosies ir burnos varvantį kraują. 

Medikams nespėjus pribėgti prie parkritusio trenerio, Vin Bo 
Li staiga pradėjo isteriškai šaukti, kad nieko nemato, ir suklupo, o 
iš nosies, burnos, akių ir ausų pasirodė kraujas. 

Sirgaliai pamažu suvokė, kas vyksta, tad arenoje nuvilnijo bai- 
mės ir nuostabos šūksmai. Daugelis čiupo savo daiktus ir suskubo 
išėjimų link. 

Viršuje, arenos apsaugos skyriuje, Naitas suprato, kad An Vu, 
niekuo negalėjo padėti, todėl prisivertė nusigręžti nuo apačioje 
vykstančios dramos ir vėl pradėjo stebėti vaizdo kamerų rodomą 
koridorių, kuriuo praėjo ir į areną įžengė dvi moterys. Vyrai, val- 
dantys apsaugos kameras, klausėsi radijo pranešimų. 

Staiga vienas jų sušuko: 

— Sprogimas krantinėje į pietryčius nuo arenos! Jūrų pajėgos 
jau reaguoja! 

Ačiū Dievui, arenos viduje niekas negirdėjo sprogimo. Žiūro- 
vai ir taip jau ėjo išėjimų link, o išgirdus sprogimo garsą būtų pra- 
sidėjęs paniškas bėgimas. Staiga visų siaubui ant grindų parkrito 
kraujuojanti An Vu. 

Tada arčiausiai jo esančiame ekrane Naitas pastebėjo švie- 
siaplaukę ir raudonplaukę, einančias pro šiaurinį išėjimą kartu su 
susijaudinusiais žiūrovais. 

— Tai ji! - sušuko Naitas. 

Vyrai prie ekranų beveik nekreipė į jį dėmesio karštligiškai 
mėgindami atsakyti į klausimus, per radijus skriejančius iš visos 
arenos. Supratęs, kad jie sutelkę visą dėmesį į greitai besiklostan- 

čius įvykius, Piteris pasileido prie durų, atidarė jas ir ėmė irtis pro 
"išsigandusių žiūrovų minią, tikėdamasis užkirsti moterims kelią. 

Bet į kurią pusę jos nuėjo? Į rytus ar vakarus? 

Naitas nusprendė, kad jos trauks prie artimiausio išėjimo, nuo 
kurio kursuoja keleivinis transportas. Jis pradėjo bėgti koridoriu- 
mi į vakarus, dairydamasis tarp žmonių, plaukiančių pro šalį, kol 
išgirdo šaukiantį Džeką: 

— Naitai! 

Žvilgtelėjęs dešinėn, pamatė iš arenos vidaus išskubantį „Pri- 
vate“ savininką. 

— Radau jas! - šūktelėjo Piteris. - Dvi moterys: viena smė- 
lio spalvos plaukų blondinė, kita raudonplaukė. Ji šlubuoja! Skam- 
bink Lanseriui. Tegul uždaro išorinius išėjimus. 

Džekas pradėjo bėgti kartu, mėgindamas prisiskambinti tele- 
fonu ir išlaviruoti tarp išeinančios minios. 

— Po galais! - sušuko jis. - Jie slopina mobilųjį ryšį! 

- Tada likome tik mudu, - sumurmėjo Naitas. Jis ėmė dar grei- 
čiau lėkti, pasiryžęs sučiupti dvi moteris. 

Po kelių akimirkų jie pasiekė tą šiaurinio koridoriaus dalį, 
kurią matė pro apsaugos kameras. Jos jokiu būdu negalėjo pro jį 
praeiti nepastebėtos, pagalvojo Naitas, keikdamas save, kad nebė- 
go į rytinę pusę. Bet staiga jis pastebėjo jas už kelių šimtų pėdų 
priekyje. Abi moterys ėjo pro avarinį išėjimą. 

— Matau jas! - sušuko jis ir išsitraukė savo ženklelį bei beretą. 
Du kartus iššovęs į lubas, suriko: 

— Visi ant žemės! 

Atrodė, tarsi Mozė būtų perskyręs Raudonąją jūrą. Olimpia- 
dos sirgaliai krito ant cementinių grindų, mėgindami prisideng- 
ti nuo Naito ir Džeko, kurie pasileido bėgti avarinio išėjimo link. 
Tada Naitas viską suprato. 

- Jos eina prie upės! - šūktelėjo jis. - Bomba sprogo tam, kad 
nukreiptų dėmesį, o jūrų policija pasitrauktų nuo arenos! 

Tą akimirką sumirksėjo ir užgeso visos šviesos, gimnastikos 
areną paskandindamos aklinoje tamsoje. 


63 skyrius 


"Naitas staigiai sustojo, visiškoje tamsoje jam apsvaigo galva 
ir pasijuto tarytum balansuotų ant uolos krašto. Aplinkui kly- 
kė žmonės. Jis išsitraukė rašiklio dydžio žibintuvėlį, kurį visada 
nešiodavosi prikabinęs prie raktų grandinėlės. Įjungė jį tuo pat 
metu, kai įsižiebė raudonos avarinės lempos, veikiančios tik su 
baterijomis. 


Abu su Džeku šuoliais perlėkė paskutines septyniasdešimt 
pėdų! iki avarinio išėjimo ir, trenkęsi petimi, pamėgino jas atida- 
ryti. Užrakintos. Naitas šovė į užraktą ir sukėlė dar didesnę pani- 
ką tarp ir taip jau persigandusių sirgalių. Durims prasivėrus, jie 
paspyrė jas kojomis. 

Abu vyrai strimgalviais pasileido žemyn laiptais ir atsidūrė 
virš arenos krovinių doko, užkimšto žiniasklaidos autobusiukų ir 
kitų pagalbinių mašinų. Čia taip pat švietė raudonos lempos, bet 
Naitas iš pradžių niekur nepastebėjo bėgančių moterų porelės, nes 
aplink juos sukosi daugybė žmonių - šaukiančių, reikalaujančių 
pasakyti, kas nutiko. 

Tada pamatė jas, pranykstančias pro atviras duris arenos šiau- 
rės rytinėje pusėje. Naitas nudundėjo laiptais žemyn, aplenkė įtū- 


' 70 pėdų - kiek daugiau nei 21 metras. 

žusius televizijų darbuotojus ir pastebėjo prie išėjimo stovintį 
| apsaugos darbuotoją. 

Iškėlęs savo ženklelį, žioptelėjo: 

— Dvi moterys. Kur jos nuėjo? 

Apsaugininkas nustebęs pažvelgė į jį. 

— Kokios moterys? Aš... 

Naitas prasibrovė pro jį ir išbėgo lauk. Šiaurinėje pusiasalio 
pusėje nedegė nė viena šviesa, tačiau dundantis griaustinis ir Žai- 
bas retkarčiais akimirkai viską akinamai nušviesdavo. 

Aplink verpetais sukosi tirštas, vasarai neįprastas rūkas. Pliau- 
pė lietus. Naitas prisidengė ranka veidą, kad apsaugotų akis. Dar 
kartą plykstelėjus žaibui, jis įdėmiai nužvelgė devynių pėdų! aukš- 
čio vielos tinklo tvorą, kuri skyrė areną nuo tako palei Temzę, 
vedusio į rytus ir pietus, upės autobuso prieplaukos link. 

Šviesiaplaukė furija tupėjo ant žemės kitoje tvoros pusėje. Rau- 
donplaukė jau buvo perlipusi tvoros viršų ir dabar leidosi žemyn. 

Naitas iškėlė pistoletą, bet aplink vėl viskas aptemo, o jo žibin- 
tuvėlis tokiai nakčiai ir lietui buvo per silpnas. 

— Mačiau jas, - uždusęs sukriokė Džekas. 

— Aš taip pat, - atsakė Piteris. 

Tačiau, užuot bėgęs tiesiai prie moterų, Naitas pasuko prie 
tvoros arčiau jo, įsimetė žibintuvėlį į kišenę ir už kelnių nugaro- 
je užsikišo ginklą. Užsiropštęs tvora aukštyn, nušoko ant Žemės 
kitoje pusėje. 

Nors jau buvo praėjusios penkios dienos, kai Naitą partrenkė 
automobilis, nusileidus ant asfaltuoto tako nuo skausmo šonuo- 
se jam net užėmė kvapą. Kairėje, vis dar tolokai, pamatė atplau- 
kiantį keltą. | 


' 9 bėdos - beveik 3 metrai. 

Džekas nušoko ant žemės šalia Naito, abu kartu nubėgo link 
prieplaukos, kur švietė kelios neryškios raudonos avarinės lem- 
pos. Sulėtino greitį likus mažiau nei dvidešimčiai jardų! iki ram- 
pos, vedančios tiesiai į prieplauką. Čia ant žemės gulėjo du negyvi 
gurkai, nuo ausies iki ausies perrėžtomis gerklėmis. 

Lietus barbeno į prieplaukos paviršių. Keltui artėjant, varikliai 
gaudė vis garsiau. Tačiau Naitas būtų galėjęs prisiekti, kad išgirdo 
užvedamą dar vieną variklį. 

Džekas taip pat jį išgirdo. 

- Jos turi valtį! 

„ Naitas peršoko grandinę, užtvėrusią įėjimą ant rampos, ir 
nubėgo į prieplauką, sukiodamas ginklą ir žibintuvėlį į visas puses. 

Ant pirso negyva, atmerktomis akimis, nenatūraliai pasuku- 
si į šoną galvą, gulėjo Metropoliteno policijos pareigūnė, moteris, 
anksčiau plaukusi greitaeigiu kateriu. Išgirdęs, kaip rūke ir lietuje 
suburzgė greitį didinantis užbortinis variklis, Naitas pralėkė pro 
negyvą policininkę ir sustojo prie prieplaukos krašto. 

Pastebėjęs prie krašto pririštą pareigūnės katerį, pribėgo artyn, 
pamatė raktelį užvedimo spynelėje, užšoko ant katerio ir užvedė jį. 
Džekas dar spėjo pagriebti jos radiją, tada atsisėdo už Piterio ir 
pradėjo šaukti į aparatą: 

— Čia Džekas Morganas iš „Private“. Karalienės Elžbietos II 
prieplaukoje negyva Metropoliteno policijos jūrų apsaugos pada- 
linio pareigūnė. Mes persekiojame žudikes, plaukiančias upe. 
Kartoju: persekiojame žudikes, plaukiančias upe! 

"Naitas pasuko akseleratoriaus rankeną. Kateris beveik be garso 
atsiplėšė nuo prieplaukos, po kelių sekundžių jie paniro giliai į rūką. 

Matomumas per tirštą miglą siekė mažiau nei trisdešimt 
pėdų“, vanduo bangavo, o atoslūgio sukelta stipri srovė traukė į 
rytus. Džeko radijas sutraškėjo, atsakydamas į jo pranešimą. 


' 20 jardų - kiek daugiau nei 18 metrų. 
2 30 pėdų - kiek daugiau nei 9 metrai. 

Bet Džekas daugiau neatsiliepė ir nutildė radijo garsą, kad 
abu geriau girdėtų užbortinio variklio kriokimą kažkur rūke prie- 
kyje jų. Katerio prietaisų skydelyje Naitas pastebėjo skaitmeninį 
kompasą. 

Valtis - tikriausiai dėl prasto matomumo - plaukė lėtai kaž- 
kur tarp šiaurės ir šiaurės rytų, Temzės vagos vidurio link. Įsitiki- 
nęs, jog dabar gali jas sugauti, Naitas padidino greitį melsdamasis, 
kad į nieką neatsitrenktų. Ar ten yra plūdurų? Turėtų būti. Pasie- 
kęs upės vidurį, jis pastebėjo Trijų plūdurų prieplaukoje žybčio- 
jantį švyturį. | 

— Jos plaukia į Li upę, - per petį šūktelėjo Naitas. - Ji teka pro 
olimpinį parką. 

- Žudikės juda Li upės žiočių link! - Džekas riktelėjo į radiją. 

Dabar jie išgirdo abiejose Temzės pusėse kaukiančias sire- 
nas, o užbortinis bėglių motoras sukaukė ir pasileido visu grei- 
čiu. Rūkas šiek tiek prasisklaidė, tad ne daugiau kaip už šimto jar- 
dų! priekyje jų Naitas pamatė skriejantį atviros motorinės valties 
su išjungtomis šviesomis šešėlį. Girdėjosi tik ūžiantis jos variklis. 

Naitas užgulė akseleratorių norėdamas ją pasivyti, bet tą pačią 
akimirką suprato, kad bėglių valtis plaukia visai ne Li žiočių link. 
Žiotys buvo keliais laipsniais šone, o jos lėkė tiesiai į aukštą atra- 
minę cemento sieną rytinėje santakos pusėje. 

- Jos atsitrenks! - suriko Džekas. 

Naitas vos spėjo atleisti akseleratoriaus rankenėlę, o motorinė 
valtis visu greičiu rėžėsi į sieną ir sprogo, lietų ir rūką nutvilkyda- 
ma dideliais ugnies kamuoliais ir akinančiais žybsniais. 

Ant jų pažiro valties nuolaužos, Naitas su Džeku atsitraukė 
taip ir neišgirdę lengvų trijų plaukikių rankų mostų, kartu su ato- 
slūgiu plaukiančių į rytus. 


' 100 jardų - kiek daugiau nei 91 metras. 

TREČIADIENIS, 2012 METŲ RUGPJŪČIO 1 DIENA 


Audra jau buvo praėjusi, kai ketvirtą valandą ryto Naitas įlipo 
į taksi ir vairuotojui pasakė savo adresą Čelsyje. 

Pavargęs, šlapias ir piktas, jis niekaip negalėjo nustoti galvojęs 
apie viską, kas įvyko nuo tada, kai furijos paleido savo greitaeigę 
valtį į atraminę upės sieną. 

Praėjus pusvalandžiui nuo sudužimo, vandenyje jau darbavosi 
nardytojai, ieškodami bėglių kūnų, tačiau stiprios atoslūgio srovės 
jiems labai trukdė. 

Eleina Potersfild buvo atšaukta iš Džeimso Dieringo darbo 
kabineto ir buto kratos. Ji atvyko į „O2“ su didele Skotland Jardo 
komanda tirti trigubos žmogžudystės. 

Ji išklausinėjo Naitą su Džeku, pasikalbėjo su Lanseriu, kuris 
tuo metu, kai visur užgeso šviesos ir prasidėjo chaosas, leidosi į 
areną. Buvęs dešimtkovės čempionas neprarado sveikos nuovo- 
kos ir paliepė uždaryti visus išėjimus iš arenos, kai tik išgirdo Nai- 
tą šaudant koridoriuje. Tačiau įsakymas buvo duotas per vėlai, tad 
furijos sugebėjo pasprukti. 

Kai jis liepė elektrikams vėl uždegti arenoje šviesas, paaiškė- 
jo, jog prie pagrindinės pastato elektros linijos buvo pritaisyta 
paprasta laikmačio ir srovės pertraukiklio sistema, o relė, turėjusi 
įjungti atsarginius generatorius, sugadinta. Vis dėlto elektros prie- 
taisai buvo sutaisyti per pusvalandį, tad Naitas su Potersfild galė- 
jo atidžiai peržiūrėti apsaugos vaizdo įrašus. Tuo metu Lanseris su 
Džeku nuėjo padėti apklausti tiesiogine prasme tūkstančių trigu- 
bos žmogžudystės liudininkų. 

Jų nusivylimui, vaizdo įraše beveik nesimatė dviejų furijų vei- 
dų. Moterys, regis, tiksliai žinojo, kada kokiu šonu pasisukti, pri- 
klausomai nuo kameros kampo. Naitas prisiminė, kad po to, kai 
pradingo apkūnioji žaidynių savanorė ir prieš prasidedant apdo- 
vanojimų ceremonijai, jis abi moteris pastebėjo išeinančias iš 
moterų tualeto, ir tarė: 

- Jos tikriausiai ten persirengė. 

Abu su Potersfild patraukė apieškoti tualetų. Pakeliui jo svainė 
pasakė, jog Dieringo namų kompiuteryje aptiko fleitos muziką ir 
rašinius - tiksliau, tiradas, - smerkiančias komercinius ir korpo- 
racinius šiuolaikinių žaidynių aspektus. Bent dviejuose iš jų televi- 
zijos žvaigždė ir muziejaus kuratorius teigė, jog su tokiomis apga- 
vystėmis ir korupcija, kokia klestėjo šiuolaikinėje olimpiadoje, 
senaisiais laikais būtų buvę susidorota akimirksniu. 

- Jis rašė, kad Olimpo dievai būtų juos visus po vieną nutren- 
kę, - pasakė Potersfild, jiems įžengus į moterų tualetą. - Pasak jo, 
jų mirtys būtų buvusi „teisinga auka“. 

„Teisinga auka? - pamanė Naitas. - Žuvo trys žmonės. Už ką?“ 

Kartu su Potersfild apžiūrinėdamas tualetą, jis ėmė svarstyti, 
kodėl iki šiol nepaskambino Poup. Juk jau turėjo būti gavusi dar 
vieną laišką. 

Po dvidešimties minučių paieškos Naitas pastebėjo atlaisvin- 
tą sėdynių apdangalų automatą ir nukabino jį nuo sienos. Po aki- 
mirkos iš skylės sienoje išžvejojo šviesių plaukų peruką ir padavė 
jį Potersfild, sakydamas: 

- Didžiulė klaida. Ant jo turėtų būti likusių DNR likučių. 

Vyriausioji inspektorė nepatenkinta įmetė jį į įkalčių maišelį. 

- Puikiai padirbėjai, Piteri, bet norėčiau, kad niekas daugiau 
apie tai nesužinotų — bent jau tol, kol jo neištyrinėsiu. Ypač tavo 
klientė Karena Poup. 

— Niekas nesužinos, - pažadėjo jis. 

Ir iš tiesų apie trečią valandą ryto, vos išėjęs iš „O2“, Naitas 
susitiko Džeką, bet apie peruką neužsiminė. „Private“ savininkas 
pranešė jam, jog sargybinis, dirbęs prie vartų, kur patikrą turėjo 
praeiti visi žaidynių savanoriai, labai gerai prisiminė dvi stambaus 
sudėjimo pusseseres, kurių viena sirgo diabetu ir abi turėjo iden- 
tiškus Žiedus. 

Kompiuteris rodė, kad tai - Karolina ir Anita Torson, pussese- 
rės, gyvenančios šiaurinėje Liverpulio gatvės dalyje. Į butą pasiųs- 
ta policija rado Karoliną ir Anitą Torson miegančias. Jos tvirti- 
no net neprisiartinusios prie „O2“ ir, tuo labiau, niekada nebuvo 
oficialiai užsiregistravusios kaip žaidynių savanorės. Jas nuvežė į 
Skotland Jardą smulkesnei apklausai, bet Naitas netikėjo, kad iš 
jų pavyks sužinoti ką nors daugiau. Pusseserėmis Torson buvo tik 
pasinaudota, jų tapatybės paprasčiausiai pavogtos. 

Taksi priešais Naito namus sustojo prieš pat patekant aušrai. 
Jis suprato, jog Kronas ar kuri nors iš furijų tikriausiai yra labai 
geri kompiuterių piratai, kažkuriuo metu galėję prieiti prie arenos 
elektros infrastruktūros. 

"Teisingai? 

Deja, jautėsi toks pavargęs, kad neįstengė atsakyti į savo paties 
klausimą. Sumokėjęs vairuotojui, paprašė jo palaukti. Sunkiai 
nukėblino priė namo durų, įžengė vidun ir uždegė koridoriu- 
je šviesą. Išgirdęs girgždėjimą, pažvelgė į žaidimų kambarį. Ant 
sofos nusižiovavo Marta ir nusimetė nuo pečių antklodę. 

— Atsiprašau, - tyliai ištarė Naitas. - Buvau gimnastikos sta- 
dione, o ten nebuvo mobiliųjų telefonų ryšio. Negalėjau tau 
paskambinti. 


Ji prisidengė ranka burną. 


— Mačiau per televiziją. Jūs ten buvote? Ar jie jas sugavo? 

— Ne, - bjaurėdamasis atsakė Piteris. - Mes net nežinome, 
gyvos jos ar mirusios. Bet jos padarė didelę klaidą. Jei vis dar 
gyvos, bus sugautos. 


Ji dar kartą nusižiovavo, šį kartą plačiau, ir paklausė: 

— Kokią klaidą? 

— Negaliu pasakoti, - atsakė jis. - Lauke tavęs laukia taksi. Jau 
sumokėjau už jį. 

Marta mieguistai šyptelėjo. 

- Jūs labai malonus, pone Naitai. 

— Vadink mane Piteriu. Kada vėl galėsi sugrįžti? 

- Pirmą valandą? 

Naitas linktelėjo. Devynios valandos. Jam pasiseks, jei pavyks 


numigti bent keturias iš jų, kol neprabudo dvyniai, bet ir tai geriau 
negu nieko. 


Tarsi skaitydama jo mintis, Marta pasuko prie durų sakydama: 


— Izabelė su Luku šį vakarą labai, labai pavargo. Manau, mie- 
gos ilgiau už jus. 


65 skyrius 


Netrukus po aušros tą rytą kankinamas tokių galvos skausmų, 
kad, regis, kaukolė tuoj skils pusiau, subaubiu Martai: 

— Kokią klaidą? 

Iš jos akių sklinda tokia mirtina tamsa, kokią mačiau tą naktį, 
kai išgelbėjau ją nuo bosnių. 


- Nežinau, Kronai, - taria ji. - Jis nepasakė. 

Piktai atsigręžiu į kitas dvi seseris. 

— Kokią klaidą? 

Tigana papurto galvą. 

— Nebuvo jokių klaidų. Viskas vyko tiksliai pagal planą. Petrai 
netgi pavyko iššauti antrą kartą į Vu. 

— Taip, - sako Petra, žiūrėdama į mane su tokia išraiška, lyg 
balansuotų ant kliedėjimo ribos: - Aš buvau viršesnė, Kronai. 
Nugalėtoja. Niekas nebūtų to atlikęs geriau už mane. O upėje 
iššokome iš valties dar būdamos toli nuo sienos, taip pat tiksliai 
apskaičiavome atoslūgį. Viską atlikome tobulai. 

Marta linkteli. 

— Aš sugrįžau į Naito namus dviem valandoms anksčiau už jį 
"patį. Mes laimėjome, Kronai. Dabar jie tikrai nutrauks olimpiadą. 

Aš purtau galvą. 

— Net nepanašu į tai. Korporaciniai rėmėjai ir žiniasklaidos 
priemonės neleis jų nutraukti tol, kol jau bus per vėlu. 

„Bet kokią klaidą galėjome padaryti?“ 

— Kaip fabrikas? 

— Palikau gerai uždarytą. 

— Eik, patikrink, - sakau. - Geriau įsitikinti. 

Einu prie kėdės, stovinčios šalia lango, svarstydamas, kokią 
klaidą padarėme. Mintyse apsvarstau dešimtis galimybių, bet tiesa 
ta, kad mano turima informacija nepilna. Negaliu parengti atsa- 
komųjų veiksmų, jei nežinau, kokia ši tariama klaida. 

Galiausiai piktai pažvelgiu į Martą. 

- Išsiaiškink. Man nerūpi, kaip tai padarysi. Sužinok, kokią 
klaidą padarėme. 

Be dvidešimties minučių dvyliktą tą patį trečiadienį Naitas 
supo Izabelę sūpynėse Karališkosios ligoninės žaidimų aikštelėje. 
Lukas išmoko suptis pats ir dabar energingai mosavo kojomis ir 
rankomis, stengdamasis kuo aukščiau pakilti. Naitas atsargiai jį vis 
pristabdydavo. 


— Tėveli! - susierzinęs šūktelėjo Lukas. - Lukis nori aukščiau! 
— Tik ne taip aukštai, - atsakė Naitas. - Gali nukristi ir persi- 
skelti galvą. 


— Ne, tėveli, - subambėjo Lukas. 
— Lukio galva ir taip praskelta! - nusijuokė Izabelė. 


Tai geruoju nesibaigė. Piteris turėjo nuimti vaikus nuo sūpy- 
nių ir atskirti: Izabelę į smėlio dėžę, o Luką ant laipynės. Kai jie 
pagaliau įsitraukė į savo žaidimus, jis nusižiovavęs žvilgtelėjo į 
laikrodį - Marta turėtų sugrįžti po valandos ir penkiolikos minu- 
čių - ir atsisėdo ant suolelio, kur per „iPad“ pradėjo skaityti nau- 
jausias žinias. 

Šalis ir, tiesą sakant, visas pasaulis buvo pasipiktinęs dėl Gao 
Pingo, An Vu ir Vin Bo Li žmogžudysčių. Visų pasaulio valstybių 
vadovai pasmerkė Kroną ir furijas dėl jų žiaurumo. Prie jų prisi- 
dėjo ir sportininkai. 
 Naitas paspaudė nuorodą, kuri atvėrė BBC žinių vaizdo įra- 
šą. Jis prasidėjo nuo žmonių reakcijos į kinų trenerių žmogžudys- 
tes, po to parodė Ispanijos, Rusijos ir Ukrainos sportininkų tėvus, 
besibaiminančius dėl saugumo ir svarstančius, ar nėsudaužius 
savo vaikų svajonių ir nepareikalavus grįžti namo. Kinai reiškė 
karštus protestus Tarptautiniam olimpiniam komitetui ir prane- 
šime spaudai išreiškė nepasitenkinimą, kad šalis šeimininkė nesu- 
gebėjo užtikrinti saugumo žaidynėse: tai Kinija prieš ketverius 
metus Pekine atliko nepriekaištingai. 

Tada BBC pabandė suversti kaltę saugos organizacijoms. Tai- 
kinių buvo daugybė, įskaitant ir F7 - korporacinę apsaugos kom- 
paniją, atsakingą už stebėjimo ir sekimo įrangą sporto renginių 
vietose. F7 atstovas karštai gynė savo kompanijos darbą ir vadino 
stebėjimo įrangą aukščiausiu technologiniu pasiekimu, kurį val- 
dė darbuotojai, turintys „pačią aukščiausią kvalifikaciją. BBC fl- 
muke taip pat buvo pažymėta, kad kompiuterių apsaugos siste- 
mą sukūrė Skotland Jardo ir MI5 specialistai. Prieš prasidedant 
žaidynėms ji buvo giriama kaip „nepažeidžiama“ ir „nenugalima“. 
Tačiau dabar nė viena teisėsaugos institucija negalėjo atsakyti į 
klausimus dėl akivaizdžiai rimtų spragų sistemoje. 

Todėl visas dėmesys nukrypo į „klausimais atakuojamą Maiką 
Lanserį, stojusį prieš televizijos kameras po to, kai keli parlamen- 
to nariai pasiūlė jam atsistatydinti, jei nenori būti atleistas. 


„Aš nevengiu atsakomybės ir prisiimu man mestą kaltę, - kal- 
bėjo pasipiktinęs ir sielvartaujantis Lanseris. - Šie teroristai įsten- 
gė aptikti spragų mūsų sistemoje, kurių mes patys nepastebėjome. 
Noriu patikinti visuomenę, kad darome viską, kas įmanoma, jog 
ištaisytume savo klaidas. Taip pat žinau, kad Skotland Jardas, MI5, 
F7 ir „Private“ visais įmanomais būdais stengiasi surasti žudikus 
ir sustabdyti juos, kol renginio, visiškai teisėtai vadinamo pasauli - 
ne jaunimo ir atsinaujinimo švente, neištiko dar viena tragedija.“ 

Atsakydamas į reikalavimus atstatydinti Lanserį, pirminin- 
kas Markusas Morisas vaidino santūriai ištvermingą britą, griež- 
tai nusiteikusį nenusileisti Kronui ir įsitikinusį, kad Lanseris kar- 
tu su visomis Jungtinės Karalytės saugumo pajėgomis užkirs kelią 
kitoms atakoms, suras žudikus ir įvykdys teisingumą. 

Nepaisant bendro niūraus tono, reportažas baigėsi pozityvia 
gaida. Buvo rodomas olimpinis kaimelis, kuriame tuoj po aušros į 
šaligatvius ir vejas išsiliejo šimtai sportininkų. Nužudytųjų atmi- 
nimui jie degė žvakutes. Kalbėjo amerikiečių šuolininkė į vandenį 

Hanter Piers, sprinteris iš Kamerūno Filatris Mundachas ir mer- 
ginos iš kinų gimnastikos komandos - visi smerkė žmogžudystes 
kaip „nesveiką, nepateisinamą tiesioginį žaidynių puolimą.“ 

Reportažas baigėsi reporterio pranešimu, kad policijos nardy- 
tojai tęsia kūnų paiešką drumzlinuose Temzės vandenyse, netoli 
santakos su Li upe. Jie rado įrodymų, kad greitaeigiame katery- 
je, įsirėžusiame į atraminę upės sieną, būta sprogmenų. Kūnų kol 
kas nerasta. 

„Šie faktai nereiškia nieko gera ir taip jau sudrebintai Londo- 
no olimpiadai,“ - pareiškė jis, užbaigdamas pasakojimą. 

— Naitai? 

Pro vartelius į žaidimų aikštelę ėjo susirūpinusi ir nuliūdusi 
Karena Poup. Naitas susiraukė: 

— Kaip mane čia radai? 

- Chuliganas pasakė, kad dažnai čia su vaikais lankaisi, - atsa- 
kė ji, dar labiau nusiminusi. - Pirmiausia užėjau į tavo namus, o 
paskui - čionai. 

— Kas nutiko? - paklausė Naitas. - Tau viskas gerai? 

- Ne, tiesą sakant, negerai, - drebančiu balsu atsakė reporterė 
ir atsisėdo šalimais ant suolelio. Jos akyse spindėjo ašaros. - Jau- 
čiuosi, tarytum manimi naudotųsi. 

— Kronas? 

— Ir furijos, - tarė ji, piktai nusibraukdama ašaras. - Visai 
neprašoma tapau jų beprotybės ir teroro dalimi. Iš pradžių, turiu 
pripažinti, labai apsidžiaugiau šia istorija. Velniškai gerai mano 
karjerai ir visa kita, bet dabar... 

Poup, pritrūkusi kvapo, nusigręžė. 


— Jis vėl tau parašė? 

Ji linktelėjo ir tyliai prabilo: 

- Jaučiuosi lyg pardavusi velniui sielą, Naitai. 

Tai išgirdęs, Piteris tarsi pamatė Poup kitomis akimis. Taip, 
retkarčiais ji būdavo įžūli ir nejautri, bet giliai širdyje buvo jautrus 
žmogus. Turėjo sielą bei savo principus, o ši byla draskė jai širdį. 
Jo nuomonė apie Poup neišmatuojamai pasikeitė. 

— Negalvok taip, - tarė jis. - Juk tu nepritari Kronui, ar ne? 

- Žinoma, ne, - ji šniurkštelėjo nosimi. 

— Tada tu tik atlieki savo darbą: tai sunku, bet būtina. Ar atsi- 
nešei laišką? 

Poup papurtė galvą: 

— Palikau jį pas Chuliganą šįryt. - Ji trumpam nutilo. - Vakar 
vakare į mano butą jį atnešė apsirūkęs kurjeris. Sakė, kad dvi stam- 
bios moteriškės susitiko su juo priešais Karaliaus koledžą ir liepė 
perduoti man. Jos vilkėjo oficialias žaidynių savanorių uniformas. 

- Viskas sutampa, - tarė Naitas. - Kokią kinų nužudymo prie- 
žastį šį kartą pateikė Kronas? 

- Jis apkaltino juos valstybės remiamų vaikų vertimu vergais. 

"Kronas teigė, kad Kinija, kaip visada, nekreipė dėmesio į olim- 
pines taisykles, nustatančias sportininkų amžių, ir klastojo gimi- 
mo liudijimus tam, kad paimtų vaikus į veiksmingą sportinę ver- 
govę. Pingas su Vu žinojo, kad šešiasdešimt procentų Kinijos 
moterų gimnastikos komandos narių buvo dar nepilnametės. Vin 
Bo Li, pasak Krono, buvo šio sumanymo iniciatorė. 

- Atsiųsta daugybė tai patvirtinančių dokumentų, - pasakė 
Poup. - Kronas puikiai sukurpė bylą. Laiške rašoma, kad kinai, 
cituoju: „paėmė į vergovę mažamečius vaikus vardan šalies gar- 


bės“ ir jog bausmė jiems yra mirtis. 


188 3 


Trečia knyga | GREIČIAUSIAS ŽMOGUS ŽEMĖJE 


Vėl apsiverkusi, ji pažvelgė į Naitą. 

— Galėjau tai išspausdinti praėjusį vakarą. Galėjau paskam- 
binti redaktoriui ir parengti straipsnį šiandienai. Bet neįstengiau, 
Naitai. Aš tiesiog... Jie žino, kur aš gyvenu. 

- Lukis nori pieno, tėveli, - staiga paprašė Lukas. 

Naitas nusigręžė nuo persigandusios reporterės ir pamatė 
savo sūnų, viltingai žiūrintį į jį. Priėjo ir Izabelė. 

— Aš taip pat noriu pieno! 

— Po perkūnais, - sumurmėjo Naitas ir atsiprašydamas pasakė: 
- Pamiršau pieną, bet tuoj pat atnešiu. Čia Karena. Ji dirba laikraš- 
tyje ir yra mano draugė. Ji pabus su jumis, kol aš sugrįšiu. 

Poup susiraukė. 

- Kažin... 

- Dešimt minučių, - tarė Naitas. - Daugiausia - penkiolika. 

Reporterė pažvelgė į Luką su Izabele ir nenoriai atsakė: 

- Gerai. 

- Tuoj grįšiu, - pažadėjo Naitas. 

Jis perbėgo skersai pievą, pro Karališkosios ligoninės teritori- 
ją, ir pasuko namų link. Kelionė į vieną pusę užtruko lygiai šešias 
minutes, jis atbėgo uždusęs ir suprakaitavęs. 

Įkišęs raktą į spynelę, sunerimo pamatęs, kad durys neužra- 
kintos. Nejaugi užmiršo? Tai visai į jį nepanašu, bet juk naktį labai 
mažai miegojo, tiesa? 

Naitas įžengė į koridorių. Kažkur virš jo sugirgždėjo grindų 
lenta. Tada trakštelėjusios užsidarė durys. 


189 


PRIVATE | Žaidynės 


67 skyrius 


Naitas tyliai priėjo prie prieškambario spintos ir aukštai iškė- 
lęs ranką nuo lentynos nusiėmė atsarginį pistoletą. 


Išgirdęs stumdomų baldų triukšmą, jis nusimovė batus svars- 
tydamas: „Mano kambarys ar vaikų?“ 

Dairydamasis aplink, užsėlino laiptais kaip katė, vis dar prie- 
kyje savęs girdėdamas triukšmą, sklindantį iš jo kambario. Iškėlęs 
į viršų ginklą, tyliai nuslinko koridoriumi ir pro kampą dirstelėjo į 
savo kambarį, kuriame matėsi ant stalo gulintis užverstas jo nešio- 
jamasis kompiuteris. 


Sustojęs įdėmiai įsiklausė. Kelias akimirkas buvo tylu. 

Tada kažkas nuleido tualete vandenį. Vagys dažnai nusilengvi- 
na savo aukų namuose. Naitas seniai tai žinojo, todėl nusprendė, 
kad ir dabar susidūrė su įsilaužėliu. Nutaikęs pistoletą į užvertas 
duris, jis žengė per savo miegamojo slenkstį. Durų rankena pasisu- 
ko. Jis nuleido saugiklį. 

Durys atsidarė. 

Pro jas išėjo Marta ir pamatė Naitą su ginklu. 

Žioptelėjusi prisidėjo ranką prie krūtinės ir šūktelėjo: 

— Nešaukite! 

Naitas suraukė antakius ir keliais coliais nuleido pistoletą. 

— Marta? 

Auklei ėmė trūkti oro. 

— Kaip jūs mane išgąsdinote, pone Naitai! O varge, širdis tuoj 
išlėks iš krūtinės. 

- Atsiprašau, - tarė jis, nuleisdamas ginklą sau prie šono. - Ką 
tu čia veiki? Turėjai ateiti tik po valandos. 

— Atėjau anksčiau, kad jūs galėtumėte anksčiau išeiti į darbą, - 
dusdama atsakė ji. - Palikote man raktą. Įėjusi pamačiau, kad nėra 
vežimėlio, ir pamaniau, jog jūs parke. Taigi sutvarkiau virtuvę ir 
pradėjau valyti vaikų kambarį. 

- Bet tu čia - mano miegamajame, - tarė jis. 

— Atsiprašau, - graudžiai ištarė Marta ir susigėdusi pridūrė: — 
Užsinorėjau į tualetą. Labai. 

Po akimirkos tylos, per kurią nusprendė, kad auklė niekuo 
nekalta, Naitas įsidėjo pistoletą į kišenę. 

— Atleisk, Marta. Aš per daug įsitempęs. Pernelyg jautriai 
sureagavau. 

— Tokiu atveju mes abu kalti, - tarė Marta, o po akimirkos 
suskambo Naito telefonas. 

Pakėlęs jį prie ausies, jis iš karto išgirdo isteriškai verkiančius 
Luką su Izabele. 

— Poup? - tarė jis. 

— Kur tu? - nervingai paklausė reporterė. - Sakei, netrukus 
grįši, o tavo vaikus ištiko aukščiausios klasės isterijos priepuolis. 

— Už dviejų minučių, - pažadėjo Piteris ir išjungė telefoną. 
Atsigręžė į sunerimusią Martą. - Mano pažįstama, - paaiškino jis. 
— Nelabai moka elgtis su vaikais. 

Marta šyptelėjo. 

- Taigi gerai, kad atėjau anksčiau, ar ne? 

— Labai gerai, - atsakė jis. - Bet turėsime bėgti. 

Jis greitai nusileido laiptais žemyn į virtuvę, kur pamatė 
suplautus ir tvarkingai sudėtus nuo pusryčių likusius indus. Paė- 
mė pieną ir įsidėjo į krepšį kartu su sausainiais bei plastikiniais 
puodeliais. 


Naitas užrakino namus ir abu kartu nuskubėjo į parką, kur 

Lukas vienas sėdėjo ant žolės ir kastuvėliu daužė žemę, o Izabelė 
verkdama tupėjo pasilenkusi smėlio dėžėje, mėgdžiodama strutį. 

Poup tiesiog stovėjo sutrikusi, nežinodama, ką daryti. 

Marta pripuolė ir apsikabino Luką. Pakuteno jam pilvuką, o 
vaikas nusijuokęs sušuko: 

— Marta! 

Tai išgirdusi, Izabelė nustojo verkusi ir ištraukė plaukus iš 
smėlio. Kai pamatė prie jos einantį Naitą, mergaitės veide nušvi- 
to šypsena: 

— Tėveli! 

Naitas pakėlė savo dukrą, nubraukė nuo plaukų smėlį ir pabu- 
čiavo ją. 

- Tėvelis jau čia. Kartu su Marta. 

- Noriu pieno! - patempusi lūpą pareiškė Izabelė. 

- Neužmiršk sausainukų, - tarė jis, perduodamas dukrą ir 
krepšelį su pienu susirūpinusiai auklei. Ji nusivedė vaikus prie 
iškylų stalo ir pradėjo juos maitinti. 

— Tai kas sukėlė šį sprogimą? - Naitas paklausė Karenos. 

Sutrikusi reporterė atsakė: 

— Tiesą sakant, nežinau. Tarsi visą laiką būtų tiksėjusi uždelsto 
veikimo bomba, kurios aš negirdėjau, kol ji nesprogo. 

— Dažnai taip nutinka, - juokdamasis atsakė Piteris. 

- Auklė su jumis seniai? 

- Dar nėra nė savaitės, - atsakė Naitas. - Bet ji velnioniškai 
gera. Pati geriausia, kokią tik... 

Suskambo Poup mobilusis telefonas. Ji atsiliepė ir sukluso. Po 
kelių akimirkų šūktelėjo: 


— Po perkūnais, negali būti! Būsime už dvidešimties minučių! 

Išjungusi telefoną, tyliai pasakė: 

— Skambino Chuliganas. Jis rado piršto atspaudą ant vakar 
Krono atsiųsto voko. Patikrino jį ir prašo, kad mes kuo greičiau 
atvyktume į „Private“ biurą. 


68 skyrius 


Keturių dienų rausva barzda apsupta Chuligano šypsena Nai- 
tui priminė išprotėjusį gnomą. Nuomonė nepasikeitė ir tada, kai 
vyriausiasis „Private“ Londono skyriaus mokslininkas už savo 
laboratorinio stalo sušoko džigą bei tarė: 

- Turime trečią vardą — ir, kaip pasakytų Džekas, jis tikrai 
įspūdingas! Per paskutinę valandą man jau du kartus skambino 
iš Hagos. 

— Hagos? - nustebo Naitas. 

— Iš Balkanų karo nusikaltimų tribunolo būstinės, - pasakė 
Chuliganas, pro duris įskubėjus Džekui išblyškusiu ir perkreiptu 
veidu. - Atspaudas priklauso moteriai, ieškomai už genocidą. 

Tai buvo taip netikėta, kad Naito galvoje ėmė suktis padrikos 
mintys. Dieringas su Farel dirbo NATO Balkanuose karo pabaigo- 
je. Tačiau karo nusikaltimai? Genocidas? 

- Papasakok, - paragino Džekas. 

Chuliganas priėjo prie nešiojamojo kompiuterio ir pasiun- 
tė jam kelias komandas. Dideliame ekrane laboratorijos. šone 
pasirodė grūdėta juodai balta paauglės mergaitės nuotrauka. Jos 
trumpi plaukai buvo apkirpti apvaliai, vilkėjo baltą palaidinę su 
apykakle. Naitas negalėjo nieko daugiau apie ją pasakyti, nes nuo- 
trauka buvo neryški. 

- Ji vardu Andžela Brazlik, - tarė Chuliganas. - Pasak karo 
nusikaltimų prokuroro, ši nuotrauka daryta maždaug prieš sep- 
tyniolika metų. Vadinasi, dabar ji jau bebaigianti trečią dešimtį. 

- Kąji padarė? - paklausė Naitas, mėgindamas suderinti mer- 
gaitės veidą su kaltinimais genocidu. 


Chuliganas vėl pasiuntė komandą kompiuteriui, ekrane pasi- 
rodė trijų mergaičių baltomis palaidinėmis ir tamsiais sijonais 
nuotrauka. Jos stovėjo su vyru ir moterimi, kurių galvos netilpo 
nuotraukoje. Naitas atpažino tą pačią apvalią šukuoseną ir supra- 
to, kad prieš tai matė padidintą šios nuotraukos detalę. Dėl ryš- 
kios saulės šviesos kitų dviejų mergaičių veidų beveik nesimatė. 
Jos buvo aukštesnės bei ilgesnių plaukų. Jis spėjo, kad joms ketu- 
riolika ir penkiolika metų. 

Chuliganas atsikrenkštė ir tarė: 


- Andželai ir dviem jos seserims - Senkai, vyriausiai, ir Nadai, 
viduriniajai, buvo pareikšti kaltinimai genocidu, kurį jos vyk- 
dė Srebrenicoje ir artimose apylinkėse 1994 metų pabaigoje ir 
1995 metų pradžioje, pilietinio karo, įsiplieskusio subyrėjus buvu- 
siai Jugoslavijai, pabaigoje. Įtariama, kad seserys priklausė žudi- 


-v0- oo 


aštuonis tūkstančius bosnių musulmonų vyrų ir berniukų. 

- O siaube, - tarė Poup. - Kas privertė tris jaunas mergaites 
įstoti į tokį būrį? 

— Grupinis išprievartavimas ir žmogžudystė, - atsakė Chuli- 
ganas. - Pasak ypatingojo prokuroro, neilgai trukus po šios nuo- 
traukos padarymo 1994 metų balandį, Andželą ir jos seseris tris 
dienas prievartavo Bosnijos nereguliarios kariuomenės nariai. Jie 
taip pat mergaičių akyse nukankino ir nužudė jų tėvus. 

- Viskas aišku, - tarė Naitas. 


Chuliganas liūdnai linktelėjo. 

— Įtariama, kad seserys keršydamos nužudė virš šimto Bos- 
nijos musulmonų. Kai kurie buvo nušauti. Bet daugumai su kir- 
tikliu perskeltos kaukolės, o po mirties - ir genitalijos. Tokiu 
pačiu ginklu buvo nužudyti jų tėvai. 

— Toliau dar blogiau, - kalbėjo „Private“ Londono skyriaus 
vyriausiasis mokslininkas. - Karo nusikaltimų prokuroras pasa- 
kojo, kad buvo liudininkų, mačiusių, kad seserys su sadistiniu 
malonumu žudydavo bosnių berniukus ir vėliau išniekindavo jų 
kūnus. Paklaikusios iš siaubo Srebrenicos motinos davė joms tin- 
kamą pravardę. | 


— Kokią? - paklausė Naitas. 

- Furijos. 

— O varge, - prabilo Džekas. - Tai jos. 

Akimirką stojo tyla, po to Džekas tarė reporterei: 


— Karena, ar galėtume pasikalbėti kelias akimirkas be tavęs? 
Turime aptarti kelis su byla nesusijusius dalykus. 


Poup padvejojo, tada nenoriai linktelėjo ir pasakė: 

— Taip, Žinoma. 

Jai išėjus, Džekas atsigręžė į Naitą su Chuliganu. 

- Pasakysiu jums kai ką labai nemalonaus. 

— Mus atleido iš olimpiados apsaugos komandos? - spėjo 
Naitas. 

Džekas išbalęs papurtė galvą. 

— Toli gražu ne. Ką tik sugrįžau iš susitikimo su Nelaimingų 
atsitikimų ore tyrimų grupe, tiriančia lėktuvo katastrofą. 

— Ir? - paklausė Chuliganas. 

Džekas sunkiai nurijo. 

- Jie rado įrodymų, kad lėktuve buvo padėta bomba. Nebuvo 
jokio gedimo. Denas, Kristė, Vendė ir Siuzė buvo nužudyti. 

69 skyrius 


— Geriau tai būtų gera žinia, - subambėjo Eleina Potersfild. 
Aš beprotiškai įsitempusi ir nesu nusiteikusi pietauti. 

— Aš taip pat jaučiu milžinišką įtampą, - atšovė Naitas, - bet 
turiu su tavimi pasikalbėti. Be to, noriu valgyti. Tau taip pat rei- 
kia pavalgyti. Pamaniau, kodėl gi nesusitikus čionai ir vienu šūviu 
nenušovus trijų zuikių? 

Tas „čionai“ buvo „Hakkasan“ restoranas šalia Totnamo Rūmų 
kelio. Mėgstamiausias Keitės, taip pat ir vyriausiosios inspektorės 
restoranas Londone. 

— Bet čia sausakimša žmonių, - nenoriai atsisėsdama pasakė 
Potersfild. - Tikriausiai užtruks valandą, kol... 

- Aš jau užsakiau, - tarė Naitas. - Labiausiai Keitei patikusį 
patiekalą. 

Jo svainė nuleido akis į stalą. Dabar ji tikrai atrodė kaip vyres- 
nioji Keitės sesuo. 

- Gerai, - galop atsakė ji. - Kodėl aš čia, Piteri? 

Naitas trumpai papasakojo jai apie Brazlik seseris - furijas - 
ir apie kaltinimus karo nusikaltimais. Jam bebaigiant kalbėti buvo 
atnešti jų pietūs - Sičuano stiliaus „Wagyu“ rūšies jautiena dviem 
Žmonėms. 

Palaukusi, kol padavėja nueis, Potersfild paklausė: 


— O kada paskutinį kartą seserys buvo matytos? 


„r -—- 


- 1995 metų liepą, netrukus po NATO prižiūrimų paliaubų 
pabaigos, - atsakė Naitas. - Manoma, jog jos buvo suimtos, kai 
dviejų aukų motina atpažino furijas, mėginusias nusipirkti mais- 
to vietiniame turguje. Pasak tos pačios motinos, merginos nak- 

tį buvo nugabentos į policijos būstinę nedideliame miestelyje į 
pietvakarius nuo Srebrenicos, kur jas turėjo perduoti NATO pajė- 
goms, tiriančioms karo nusikaltimus. 

Potersfild paklausė: 

— Ir ką? Jos pabėgo? 

Naitas linktelėjo. 

— Kaimo žmonės vidury nakties girdėjo automato šūvius 
pačioje policijos būstinėje. Jie bijojo pasižiūrėti, kas nutiko. Todėl 
tik ryte buvo rasti nužudyti septyni bosniai, du iš jų - policijos 
pareigūnai. Brazlik merginos ieškomos iki šiol, tačiau tik šiandien 
viena iš jų išniro į paviršių. 

— Kaip jos pabėgo iš policijos būstinės? - susidomėjo Poters- 
fild. - Manyčiau, jos turėjo būti saugiai uždarytos. 

- Taip, turėjo būti, - sutiko su ja Naitas. - Bet štai dar vie- 
nas keistas dalykas. Mladičiaus žudikų būriai dažniausiai naudojo 
sovietų šaudmenis su variniu apvalkalu. Kaip ir Bosnijos polici- 
ja. Tai - Raudonosios armijos perteklinės atsargos. Tokie šaudme- 
nys buvo aptikti jų ginkluose. Tačiau septyni bosniai būstinėje 
buvo nužudyti 5.56 milimetrų šaudmenimis. Tokias kulkas, tiesą 
sakant, turėjo NATO taikdariai. 

"Potersfild susimąsčiusi lazdelėmis paknaibė maistą. Po kelių 
kąsnių ji tarė: 

- Galbūt vienas iš tą naktį nužudytų vyrų turėjo NATO šau- 
tuvą, kurį seserys kažkaip pačiupo ir, visus iššaudžiusios, pabėgo. 

- Įmanoma. Arba joms galėjo padėti trečia šalis - kas nors, pri- 
klausęs NATO pajėgoms. Aš labiau linkstu prie tokio paaiškinimo. 

— O įrodymai? - paklausė ji. 

— Visų pirma, kulkos, - tarė Naitas. - Be to, Dieringas su 
Farel maždaug tuo metu taip pat su NATO misija buvo Balka- 
nuose. Dieringas buvo paskirtas saugoti senienas nuo vandalų. 

Apie Farel vaidmenį toje misijoje nežinau nieko, išskyrus tai, jog 
mačiau jos, su automatu rankose stovinčios priešais NATO visu- 


reigį, nuotrauką. 


- Neilgai trukus žinosime daugiau, - pasakė Potersfild. — 
Paprašysiu NATO jos bylos. 

- Tuo jau domisi karo nusikaltimų prokuroras. 

Skotland Jardo inspektorė linktelėjo ir susimąstė. 

— Taigi tavo teorija, kad ta trečioji šalis, dalyvavusi pabėgime, 
tai yra Dieringas arba Farel, arba abu, galėtų būti Kronas? 

— Galbūt, - tarė Naitas. - Atrodo logiška. 

- Tam tikra prasme, - pripažino ji, nors atrodė skeptiškai 
nusiteikusi. 

Kelias minutes jie tylėdami valgė, po to Potersfild prabilo: 

— Man tik viena neduoda ramybės tavo teorijoje, Piteri. 

— Kas? - paklausė jis. 

Jo svainė prisimerkė ir, atkišusi į jį lazdeles, papurtė jas. 

— Sakykim, tu teisus, kad Kronas buvo žmogus arba žmonės, 
padėję seserims pabėgti. Sakykim, Kronui pavyko paversti šias 
karo nusikaltėles olimpiados nekenčiančiomis anarchistėmis, ar 
kaip kitaip jas pavadintum. Iki šiol gauti įrodymai atskleidžia, kad 
šie žmonės ne tik žiaurūs, bet ir sugeba atlikti sudėtingas užduotis. 
Jie įstengė prasiskverbti pro vieną galingiausių pasaulyje apsaugų, 
nužudyti ir dukart pasprukti. 

Naitas suprato, kur ji lenkia. 

— Nori pasakyti, kad jie smulkmeniški, viską neįtikėtinai idea- 
liai suplanavę, bet vis tiek padarė klaidų su laiškais. 

Potersfild linktelėjo. 


- Plaukas, odos dalelytės, o dabar piršto atspaudas? 

— Neužmiršk peruko, - pridūrė Naitas. - Ar jau ką nors apie 
jį Žinai? 

— Kol kas nieko, nors šis karo nusikaltimų aspektas turėtų 
mums padėti, jei iš seserų kada nors buvo paimti DNR pavyzdžiai. 

Suvalgęs keletą kąsnių, Naitas tarė: 


— Kyla dar vienas klausimas: ar Farel, Dieringas, o gal abu, 
turėjo lėšų tokiam mirtinam išpuoliui prieš žaidynes surengti? Tai 
turėjo daug kainuoti. 

— Ir aš apie tai pagalvojau, - atsakė Potersfild. - Šįryt patikri- 
nome Dieringo banko sąskaitas ir kreditinės kortelės išrašą. Jis 
praturtėjo iš savo televizijos laidos. Pastaruoju metu keletą kartų 
nusiėmė iš savo sąskaitos dideles pinigų sumas. O profesorė Farel 
gyveno gan kukliai. Išskyrus stambius pirkinius brangiose madin- 
gų drabužių parduotuvėse čia ir Paryžiuje, taip pat kirpimąsi bei 
šukavimąsi moderniuose salonuose kartą per mėnesį, ji gyvena 
beveik asketiškai. 

Naitas prisiminė tualetinį staliuką bei brangius drabužius 
profesorės miegamajame ir dar kartą pamėgino suderinti tai su 
neskoningai apsirengusia moterimi, su kuria susitiko Karaliaus 
koledže. Nepavyko. Ar ji puošdavosi tik susitikdama su Dieringu? 
Ar tarp jų buvo kažkas, ko niekas kitas nepastebėjo? 

Jis žvilgtelėjo į laikrodį. 

— Sumokėsiu ir jau eisiu. Mano naujoji auklė dirba viršvalan- 
džius. 

Potersfild nusuko akis, kai jis padėjo ant stalo servetėlę ir iškė- 
lė ranką, prašydamas sąskaitos. 

— Kaip jiems sekasi? - paklausė ji. - Dvyniams? 

— Gerai, - atsakė Naitas ir nuoširdžiai pažvelgė į svainę. - 
Žinau, kad jie labai apsidžiaugtų susipažinę su teta Eleina. Nema- 
nai, kad jie turi teisę bendrauti su savo motinos seserimi? 

Skotland Jardo inspektorę akimirksniu tarsi sukaustė nemato- 
mi šarvai. Ji įsitempė ir prabilo: 

— Aš tam dar nepasiruošusi. Nežinau, ar ištverčiau. 

— Po savaitės, kitą šeštadienį, jiems sueis treji. 

— Negi iš tikrųjų manai, kad kada nors užmiršiu šią dieną? — 
paklausė Potersfild, kildama nuo stalo. 


— Ne, Eleina, - atsakė Naitas. - Aš taip pat neužmiršiu. Nieka- 
da. Bet tikiuosi, jog kada nors sugebėsiu atleisti tai dienai. Tikiuo- 
si, atleisi ir tu. 

Potersfild paklausė: 

— Apmokėsi sąskaitą? 

Piteris linktelėjo. Ji nusigręžė, pasiruošusi eiti. Jis šūktelėjo jai: 

- Eleina, tikriausiai rengsiu jiems gimtadienio šventę. Norė- 
čiau, kad ateitum ir tu. 

Potersfild pažvelgė į jį per petį ir atsakė: 


— Kaip ir sakiau, Piteri, nežinau, ar aš jau pasiruošusi. 


70 skyrius 


Važiuodamas taksi namo, Naitas svarstė, ar svainė jam kada 
nors atleis. Argi tai svarbu? Taip. Jam darėsi liūdna pagalvo- 
jus, kad vaikai gali taip ir nepažinti paskutinės gyvos jų mamos 
giminaitės. 

Tačiau, užuot nugrimzdęs į liūdesį, jis prisivertė galvoti apie 
kitus dalykus. 


Selenai Farel patiko brangūs, madingi drabužiai. 

Šis faktas jam taip nedavė ramybės, kad nusprendė paskam- 
binti Poup. Ji atsiliepė susierzinusi. Anksčiau tą pačią dieną jie 
susikivirčijo Chuligano laboratorijoje dėl to, kaip ji turėtų elgtis su 
informacija apie karo nusikaltimus. Ji norėjo tai iš karto spausdin- 
ti, tačiau Naitas su Džeku įtikinėjo palaukti nepriklausomo patvir- 
tinimo iš Hagos ir Skotland Jardo. Nė vienas iš vyrų nenorėjo, jog 
šios naujienos būtų priskirtos tik „Private“. 

Poup tarė: 

— Na, tai ar tavo svainė patvirtino, kad pirštų atspaudai 
sutampa? 

— Manau, anksčiausiai tai sužinosime rytoj, - atsakė Naitas. 

— Nuostabu, - pasiskundė reporterė. - O prokuroras iš Hagos 
neatsiliepia telefonu. Todėl rytojui nieko neturiu. 

- Galėtum dar kai kuo pasidomėti, - pasiūlė Naitas tak- 
si sustojus priešais jo namus. Jis sumokėjo vairuotojui ir, išlipęs 
ant šaligatvio, papasakojo jai apie tualetinį staliuką bei drabužius, 
matytus Selenos Farel namuose. 

— Aukštosios mados drabužiai? - negalėdama tuo patikėti 
pakartojo Poup. - Jos? 

— Tokia pati buvo ir mano reakcija, - pasakė Naitas. - Mano 
nuomone, tai gali reikšti daugybę dalykų. Ji privalėjo turėti papil- 
domų lėšų, ne iš koledžo veiklos. O tai reiškia, jog turėjo slaptą 
gyvenimą. Jei išsiaiškinsi apie jį, galbūt surasi ir ją pačią. 

— Tau lengva kalbėti, - pradėjo Poup. 

Po galais, kaip ji nervina! 

— Aš tik tiek turiu, - atrėžė jis. - Paklausyk, Poup, privalau 
paguldyti vaikus į lovas. Pasikalbėsime rytoj. 


Jis išjungė telefoną jausdamasis taip, tarytum ši byla jį prarijo 

lygiai taip pat, kaip mitologinis Kronas surijo savo vaikus. Nuo 
šios minties dar labiau susierzino. Jei ne olimpiada, dabar jis 
atiduotų visas savo jėgas tirdamas, kas ir už ką nužudė ketu- 
ris bendradarbius iš „Private“. Kai tai baigsis, pažadėjo sau, jis 
nesustos, kol neišaiškins šio nusikaltimo. 

Naitas įėjo vidun, užlipo laiptais aukštyn girdėdamas, kaip 
braukdamos per kilimą atsiveria durys ir kažkas tyliai išeina. Iš 


vaikų kambario ištipeno Marta. Pamačiusi Naitą, pridėjo rodomą- 
jį pirštą prie lūpų. 
„- Ar galiu palinkėti labos nakties? - sušnibždėjo Naitas. 

- Jie jau miega, - atsakė Marta. 

Naitas žvilgtelėjo į laikrodį. Buvo dar tik aštunta valanda. 

- Kaip tau tai pavyksta? Aš niekaip neįstengiu suguldyti jų 
anksčiau nei dešimtą vakaro. 

— Senas estiškas metodas. 

— Turėsi ir mane jo išmokyti, - tarė Naitas. - Rytoj aštun- 
tą ryto“ 

Ji linktelėjo. 

— Jau būsiu čia. 

Šiek tiek padvejojusi, Marta praėjo pro jį ir nusileido į pir- 
mą aukštą. Naitas nusekė iš paskos, nusprendęs išgerti alaus ir eiti 
anksti miegoti. 

Marta apsivilko švarkelį, bet, eidama pro laukujes duris, atsi- 
gręžė į jį 

- Ar sugavote tuos blogus žmones? 

— Ne, - atsakė Naitas, - bet jaučiu, kad mes jau netoliese. 


— Gerai, - tarė ji. - Labai, labai gerai. 


202 


Trečia knyga | GREIČIAUSIAS ŽMOGUS ŽEMĖJE 


71 skyrius 


Sėdėdama prie darbo stalo „Ihe Sun“ žinių skyriuje, pusiau 
stebėdama svarbiausius momentus iš nepaprastos Anglijos per- 
galės prieš Ganą per paskutiniąsias pirmojo turo vyrų krepšinio 
rungtynes, Poup ir vėl piktinosi, jog negali atskleisti ryšio tarp 
Krono su furijomis ir karo nusikaltimų Balkanuose. 

Net ir jos redaktorius Finčas pasakė, kad, nors istorija ir labai 
pritrenkianti, ji neturi ko spausdinti. Ir gali neturėti dvi ar net tris 
dienas, bent jau kol prokuroras iš Hagos teismo nesutiks oficialiai 
su ja pasikalbėti. 

„Trys dienos! - sudejavo Poup. - Tada bus šeštadienis. Jie nie- 
kada nesutiks išspausdinti tokio straipsnio šeštadienį. Vadinasi, 
teks laukti iki sekmadienio. Keturios dienos!“ 


Visi rimtomis temomis rašantys žurnalistai Londone dabar 
dirbo su Krono byla, jie visi mėgino savo pasakojimais prisivyti ar 
aplenkti Poup. Iki šios dienos ji buvo smarkiai atitolusi nuo kitų. 
Tačiau dabar Poup baiminosi, kad informacija apie karo nusikalti - 
mus gali nutekėti, o ji nespės pirmoji apie tai parašyti. 

O ką jai daryti dabar? Sėdinėti čia? Laukti, kol paskambins 
karo nusikaltimų tyrėjas? Laukti, kol Skotland Jardas patikrins 
piršto atspaudą savo duomenų bazėje ir paskelbs apie tai visam 
pasauliui? 

Ši padėtis varė ją iš proto. Galėtų eiti namo. Pailsėti. Tačiau bai- 
mę kėlė faktas, kad Kronas žino, kur ji gyvena, todėl eiti namo Poup 
nesinorėjo. Taigi ji ėmė gilintis į kiekvieną šios istorijos smulkmeną 
mėgindama nuspręsti, kokia linkme toliau tęsti tyrimą. 

Galiausiai nenorom susimąstė apie Naito pasiūlymą pasigilin- 
ti į Selenos Farel gyvenimą. Jau prieš keturias dienas buvo patvir- 
tinta, jog profesorės DNR sutampa su plauku, rastu pirmame Kro- 

no laiške, prieš tris dienas Skotland Jardas bei MI5 pradėjo jos 
paiešką, bet nieko. Ji pradingo kaip į vandenį. 

„Ką galiu padaryti aš, jei net jie neįstengia jos surasti? - pagal- 
vojo Poup, tačiau kovingoji jos pusė iš karto pasišiaušė: - O kodėl 
ne aš?“ 

Kramtydama lūpą reporterė pradėjo galvoti apie Naito atra- 
dimą, kad Farel buvo mados žinovė. Tada prisiminė išsamų sąra- 
šą įkalčių, paimtų iš profesorės namų ir darbo kabineto, kurį jis 
buvo atsiuntęs diena anksčiau, vandens sporto centre. Ji, žinoma, 
peržvelgė sąrašą, ieškodama įrodymų apie profesorės nusistatymą 
prieš olimpiadą, rašinių, smerkiančių žaidynes, ir fleitos melodi- 
jos įrašo. 

Bet drabužiais nepasidomėjo, ar ne? 

Poup atsivertė įkalčių sąrašą ir ėmė jį peržiūrinėti. Netrukus 
rado paminėtas kokteilines suknutes iš „Liberty“ ir sijonus bei 
palaidines iš „Alice by Temperley“. Labai brangūs drabužiai. Kai- 
nuojantys šimtus svarų. 

Pasak Naito, ji turėjusi slaptą gyvenimą. Tikriausiai jis teisus. 

„Dabar jau susijaudinusi Poup pradėjo naršyti po savo užra- 
šų knygelę, ieškodama profesorės tyrimo asistentės Ninos Langor 
telefono numerio. Per paskutines keturias dienas reporterė kalbė- 
josi su Nina net kelis kartus, tačiau ši vis tvirtino, kad ją stebina 
toks netikėtas viršininkės dingimas ir kad ji neturi nė menkiausio 
supratimo, kaip Farel DNR atsirado Krono tyrime. 

Tyrimo asistentė atsargiai atsiliepė telefonu ir atrodė apstul- 
busi, kai Poup papasakojo jai apie Farel aukštosios mados gyve- 
nimo stilių. 

— Ką? — tarė Langor. - Ne. Tai neįmanoma. Ji juokdavosi iš 
mados ir šiuolaikinių šukuosenų. Kita vertus, ji dažnai plaukus 
slėpdavo po šaliais. 

— Ar ji turėjo kokį nors draugą? - pasiteiravo Poup. - Ką nors, 
prieš ką būtų norėjusi gražiai rengtis? 

Langor pasišiaušė. 

- Policija klausė to paties. Pasakysiu, ką atsakiau jiems. Manau, 
ji buvo homoseksuali, bet tiksliai nežinau. Ji buvo labai uždara. 

Pasakiusi, kad jau turi eiti, padėjėja padėjo ragelį. Tą trečia- 
dienį vienuoliktą valandą vakaro Poup pasijuto tokia pavargusi, 
it per paskutines šešias dienas būtų bėgusi daugybę maratonų. 
Bet vis tiek prisivertė grįžti prie įkalčių sąrašo - skaitė jį ir nieko 
įdomaus nerado, išskyrus patį galą, kur buvo pažymėta suplėšy- 
ta rausva degtukų dėžutė, ant kurios didelėmis raidėmis užrašy- 
ta „CAN“. 

Pamėgino priderinti rausvą degtukų dėžutę prie raidžių 
„CAN“. Vėžio institutas'? Krūties vėžio prevencija? Ar tik šio 
judėjimo spalva nėra rožinė? Gal kas nors kita? 

Nesugebėjusi priversti įkalčių kalbėti, apie vidurnaktį Poup 
pamėgino paskutinį kartą. Ji panaudojo metodą, kurį buvo 
visai atsitiktinai atradusi prieš keletą metų, kai susidūrė su nie- 
ko bendra neturinčiais, nesuprantamais faktais. 

Poup „Google“ naršyklėje pradėjo spausdinti įvairiausius 
žodžius žiūrėdama, ar pavyks. 

„Rausva skardinė* Londone“ neparodė nieko įdomaus. „Raus- 
va skardinė Londono olimpiada“ taip pat nieko nedavė. 

Tada ji įvedė žodžius: „Londonas rausva skardinė gėjų mados 
dizainas Liberty Alice“. 

Galop „Google“ naršyklė, akimirką pasikankinusi su tokia 
užklausa, parodė rezultatus. 

- Ak, - šypsodamasi tarstelėjo Poup. - Vadinasi, tu iš tikrųjų 
buvai lesbietė puošeiva, profesore. 


' Cancer (angl.) - vėžys. 
2 Can (angl.) - skardinė. 

72 skyrius 


KETVIRTADIENIS, 2012 METŲ RUGPJŪČIO 2 DIENA 


Kitos dienos vakare dešimtą valandą Poup pasuko į Karlailo 
gatvę Soho rajone. 


Diena buvo beprotiškai sunki ir bevaisė. Reporterė net dešimt - 
kartų skambino karo nusikaltimų prokurorui, tačiau kiekvieną 
kartą pernelyg saldi ir erzinamai mandagi sekretorė patikindavo, 
kad jis netrukus jai paskambins. 

Negana to, laikraštyje „Mirror“ ji perskaitė straipsnį apie 
intensyvią pasaulinę Selenos Farel ir Džeimso Dieringo paiešką. 
Dar blogiau - iš Londono „Ihe Times“ straipsnio ji sužinojo pir- 
minius mirusių Kinijos gimnastikos trenerių skrodimo ir toksi- 
kologinių tyrimų rezultatus. Abiejų kakluose buvo rastos mažy- 
tės, kaip bitės geluonies padarytos skylutės. Tačiau jie mirė ne nuo 
anafilaksinio šoko, o nuo mirtino neurotoksino, vadinamo kalci- 
septinu, gauto ir susintetinto iš juodosios mambos nuodų. 

„Juodoji mamba?“ - šimtąjį kartą tą dieną pagalvojo Poup. 
Visi pasaulio laikraščiai kaip išprotėję klykė apie nuodus, o ji tai 


v0- eo 


pražiūrėjo. 

Todėl ji dar ryžtingiau žengė prie „Candy“ baro durų, leido 
apsaugos darbuotojai - labai stambiai maorių tautos moteriai - 
apieškoti jos rankinę ir įėjo vidun. Kaip ketvirtadienio vakarą, 
klubas buvo stebėtinai sausakimšas, o reporterė akimirksniu pasi- 
juto nepatogiai pastebėjusi, kaip kelios žavios moterys vertinamai 


+») WMoe- ee 


ją nužiūrėjo. 
Vis dėlto ji žengė tiesiai prie jų, prisistatė ir parodė Selenos 
Farel nuotrauką. Moterys nebuvo jos mačiusios, kaip ir kitos 

šešios Poup užkalbintosios. 

Tada ji priėjo prie bufeto, kur pastebėjo rausvą degtukų dėžu- 
tę, atitinkančią aprašymą įkalčių sąraše. Priėjo viena iš baro pada- 
vėjų, Poup paklausė, kokį kokteilį jai rekomenduotų. 

— „Sviestuotą spenelį'? - pasiūlė padavėja. - Tai - sviesto ir 
deginto cukraus degtinė su „Baileys“. 

Reporterė suraukė nosį. 

— Per saldu. 


— Tuomet ąsotėlį su „Pimms“, - tarė ant baro kėdės šalia Poup 
sėdinti moteris. Smulkutė šviesiaplaukė į ketvirtą dešimtį įžengusi 
labai patraukli moteris kilstelėjo aukštą taurę su gėrimu ir mėtos 
šakele viršuje. - Visada atgaivina karštą vasaros vakarą. 


- Puiku, - neryžtingai šyptelėjusi atsakė Poup. 

Poup norėjo parodyti Farel nuotrauką padavėjai, bet ši jau 
buvo nuėjusi ruošti kokteilio su „Pimm's“. Taigi ji padėjo nuotrau- 
ką ant bufeto ir atsigręžė moterį, pasiūliusią jai gėrimą. Ši lengvai 
šypsodamasi stebėjo reporterę. 

— Pirmas kartas „Candy“ bare? - pasidomėjo moteris. 

Poup nuraudo. 

- Taip akivaizdu? 

- Patyrusiai akiai, - atsakė ji ir, šiek tiek gašliai šypsodamasi, 
ištiesė Poup išpuoselėtą ranką. - Nelė. 

- Karena Poup, - atsakė ši. - Dirbu „Ihe Sun laikraštyje. 

Nelė kilstelėjo antakius. 

— Man labai patinka trečiasis puslapis. 

Poup nervingai nusijuokė. 

— Deja, man - ne. 

— Gaila, - nusiminusi tarstelėjo Nelė. - Nė trupučio? 


— Gaila, bet ne, - atsakė Poup ir parodė jai nuotrauką. 

Atsidususi Nelė palinko arčiau, kad gerai įsižiūrėtų į Farel 
atvaizdą, kuriame ji buvo be makiažo, su ilgu, plačiu sijonu ir 
tokios pat spalvos šaliu ant galvos. 

— Ne, - nelabai susidomėjusi numojo Nelė. - Jos čia tikrai 
nemačiau. Ne tokio tipo. Bet tu, galiu pasakyti, čia labai tinki. 

Nusijuokusi Poup mostelėjo į nuotrauką ir tarė: 

— Pabandyk įsivaizduoti ją su prigludusia kokteiline suknele 
iš „Liberty“ arba „Alice by Temperley“ bei plaukais, sušukuotais 
„Hair by Fairy“ salone. Beje, čia nematyti, bet arti žandikaulio ji 
turi mažytį apgamėlį. 

— Apgamą? - suraukė nosį Nelė. - Turi omenyje tokį, iš kurio 
styro plaukai? 

— Greičiau dirbtinį, nupieštą dėl grožio. Tokį turėjo Elizabet 
Teilor. 

Suglumusi Nelė dar kartą įsistebeilijo į nuotrauką. 

Po akimirkos ji aiktelėjo: 


— Negali būti, tai - Sirena! 


73 skyrius 


PENKTADIENIS, 2012 METŲ RUGPJŪČIO 3 DIENA 


Tą rytą pusę aštuntos Naitas šalia savęs išgirdo tylius žings- 
nius. Atsimerkęs jis sumirksėjo ir išvydo Izabelę su Mikės Pūkuo- 
tuko antklode rankose. 

— Tėveli, - rimtai paklausė ji, - kada man sueis treji? 

— Rugpjūčio vienuoliktą, - sumurmėjo Naitas ir žvilgtelėjo į 
Keitės Škotijos viržynėse nuotrauką. - Po savaitės ir dar vienos 
dienos. 


— Kokia šiandien diena? 

— Penktadienis. 

Izabelė susimąstė. 

— Vadinasi, po vieno šeštadienio, vieno penktadienio ir dar 
vienos dienos? 

Naitas nusišypsojo. Jį visada stebino visiškai kitoks, kūrybin- 
gas dukters mąstymas. 

— Taip, - atsakė jis. - Pabučiuok mane. 

Izabelė pabučiavo jį ir išpūtė akis. 

— Mes gausime dovanų? 

- Žinoma, Bela, - pasakė jis. - Juk bus jūsų gimtadienis. 

Ji labai susijaudino, ėmė šokdama suktis ratu ir ploti ranko- 
mis, o tada netikėtai sustojo. 

— O kokių? 

— Kokių dovanų? - nuo tarpdurio paklausė Lukas ir žiovauda- 
mas įžengė į kambarį. 

- Negaliu pasakyti, - tarė Naitas. - Antraip nebus staigmenos. 

— Ak, - nusivylusi tarstelėjo Izabelė. 

- Lukiui trys? - paklausė sūnus. 

- Kitą savaitę, - užtikrino jį tėtis ir išgirdo atsidarant lauko 
duris. Marta. Ir vėl ankstyva. Geriausia pasaulyje auklė. 


Naitas apsimovė medvilnines sportines kelnes, apsivilko teni- 
so marškinėlius ir nusinešė dvynius laiptais žemyn. Marta nusi- 
šypsojo jiems. 

— Alkani? 

- Mano gimtadienis už dviejų penktadienių ir šeštadienio, - 
pranešė Izabelė. 

- Ir Lukio, - pridūrė jos brolis. - Man trys. 

— Sueis treji, - pataisė Naitas. 

— Tokiu atveju turėsime suruošti šventę, - tarė Marta Naitui 
nuleidus vaikus ant žemės. 

- Šventę! - šūktelėjo Izabelė ir suplojo rankomis. 

Lukas patenkintas užkaukė ir sukdamasis ratu sušuko: 

— Šventė! Šventė! 

 Dvyniams dar niekada nebuvo surengta gimtadienio puota, 

bent jau ne tikslią jų gimimo dieną. Ši diena Naitui buvo tokia 
graudi, kad šventę su tortu ir ledais jis nukeldavo diena ar dviem 
vėliau, be to, paminėdavo tai labai kukliai. Ir dabar jį draskė abe- 
jonės nežinant, ką atsakyti į Martos pasiūlymą. 

Lukas nustojo sukęsis ratu ir paklausė: 

— Balionai? 

— Pone Naitai? - pasiteiravo Marta. - Ką manote? Balionų bus? 

Piteriui nespėjus atsakyti, pasigirdo durų skambutis. Jis 
suskambėjo dar kelis kartus, o po to kažkas pradėjo taip garsiai 
daužyti durų plaktuku, kad atrodė, lyg akmentašys tašytų akmenį. 


- Kas čia, po galais? - sudejavo Naitas ir pasuko durų link. - 
Ar gali paruošti jiems pusryčius, Marta? 

- Žinoma, - atsakė ji. 

Vėl kažkas pabeldė į duris, o Piteris, žvilgtelėjęs pro skylutę, 
pamatė susierzinusią Kareną Poup. 

- Karena! - šūktelėjo jis pro duris. - Aš neturiu laiko... 

- Tai surask, - sugriaudėjo ji, - nes byloje įvyko esminis lūžis! 

Naitas persibraukė pirštais per miego sutaršytus plaukus ir 
atrakino duris. Atrodydama lyg visą naktį nesudėjusi bluosto, 

Poup įsiveržė vidun, o Marta su Luku ir Izabele pasuko virtuvės 
link. 

- Lukis nori blynų ir dešrelių, - pareiškė Lukas. 

— Vadinasi, bus blynai su dešrelėmis, - tarė Marta ir pranyko 
už durų. 

— Tai koks tas lūžis? - paklausė Naitas ir, nuėjęs į bendrąjį kam- 
barį, nubraukė nuo sofos žaislus, kad jie su Karena galėtų atsisėsti. 

— Tu buvai teisus, - išpoškino reporterė. - Selena Farel tikrai 
turėjo slaptą gyvenimą. 

Ji papasakojo, kad profesorė turėjo antrąjį Aš, vardu Sirena 
Sent Džeims, kuriuo pasivadindavo eidama į „Candy“ barą ieškoti 
moterų. Sirena buvo visiškai nepanaši į profesorę - puošni, links- 
ma ir pasileidusi, aukščiausio lygio vakarėlių liūtė. 

- Selena Farel? - Naitas iš nuostabos papurtė galvą. 

— Galvok apie tą jos pusę kaip apie Sireną Sent Džeims, - pata- 
rė Poup. - Taip lengviau suvokti. 

— Iš kur apie tai sužinojai? - pasidomėjo jis, užuosdamas kepa- 
mų dešrelių kvapą ir girdėdamas virtuvėje tarškančius indus. 

— Iš moters, vardu Nelė, kuri dažnai lankosi tame bare ir per 
keletą paskutinių metų keliskart permiegojo su Sirena. Ji atpažino 
ją iš apgamėlio ant dešinio skruosto. 

Naitas prisiminė galvojęs, kad profesorė, esant tinkamoms 
aplinkybėms, galėjo būti labai patraukli. Reikėjo paklausyti savo 
nuojautos. 

- Kada ji paskutinį kartą matė... Sireną? - paklausė jis. 

— Praeitą penktadienį, vėlyvą popietę, prieš pat prasidedant 
žaidynėms, - atsakė Poup. - Ji atėjo į barą pritrenkiamai apsiren- 
gusi, bet atstūmė Nelę pasakiusi, jog jau yra susitarusi. Vėliau Nelė 
matė, kaip Sirena išėjo su nepažįstama moterimi su skrybėlaite 
ir juodu nėriniuotu vualiu, po kuriuo beveik nesimatė jos veido. 

Manyčiau, ta moteris galėjo būti viena iš Brazlik seserų, ar ne? 


Naito virtuvėje kažkas nukrito ir sudužo. 


74 skyrius 


Sportininkų kaimelis jau šurmuliuoja. Australijos plauki- 
kai traukia į vandens sporto centrą, kur įvyks vyrų 1 500 metrų 
plaukimo rungtis. Dviratininkai iš Ispanijos keliauja į velodro- 
mą lengvam pasivažinėjimui prieš vėliau tą pačią dieną praside- 
dančias komandines vyrų persekiojimo lenktynes. Pro mane ką 
tik praėjo Moldovos rankinio komanda. Taip pat ir amerikiečių 
krepšininkas, kurio vardą visada pamirštu. 


Tai neturi jokios reikšmės. Svarbiausia tai, kad baigiasi pirmo- 
ji Žaidynių savaitė, o visi kaimelio sportininkai stengiasi negalvoti 
apie mane bei mano seseris, neklausinėti savęs, ar tik netaps kito- 
mis mūsų aukomis. Vis dėlto jie negali negalvoti, tiesa? 

Kaip ir nuspėjau, žiniasklaida kaip pasiutusi šaukia apie mus. 
Po kiekvienos sentimentalios televizijos pasakos apie vėžį nuga- 
lėjusį sportininką ar atletą, sugebėjusį nepalūžti po mylimo žmo- 
gaus mirties ir laimėti aukso medalį, atsirasdavo dar trys pasako- 
jimai apie mūsų poveikį žaidynėms. Jie vadina mus piktybiniais 
augliais. Niekšais. Juoda olimpiados dėme. 

Cha! Tikrieji augliai ir juodos dėmės yra tie, kuriuos pagimdė 
žaidynės. Aš tik atskleidžiu tikruosius jų veidus. 

Vaikščiodamas tarp olimpiečių štai taip - anonimiškai, nuo- 
širdžiai dėdamasis kitoks, nei esu, - jaučiu, kad, išskyrus kelias 
nereikšmingas klaideles, viskas vyksta pagal planą. Petra su Tiga- 

na atkeršijo kinams ir lengvai pabėgo. Marta įsiliejo į Naito gyve- 
nimą, stebi jo virtualų pasaulį ir padeda man iš vidaus pažvelg- 
ti į tyrimo eigą. Kiek anksčiau šį rytą aš ištraukiau antrą magnio 
drožlių krepšį, kurį buvau paslėpęs prieš dvejus metus, velodromo 
statybų metu. Radau jį ten pat, kur ir buvau palikęs. 


Mane neramina tik vienintelis dalykas... 


Suskamba vienkartinis mobilusis telefonas. Susiraukiu. Vakar 
vidurdienį, prieš išeidamos atlikti naujausios užduoties, Petra su 
Tigana gavo tikslius nurodymus: aš apskritai joms uždraudžiau 
man skambinti. Vadinasi, tai - Marta. 

Atsiliepęs iš karto rikteliu, jai dar nespėjus nieko pasakyti: 

— Jokių vardų ir iš karto po pokalbio išmesk telefoną. Jau suži- 
nojai klaidą? 

— Ne visai, - atsako Marta su nerimu balse. Ji taip retai būna 
susijaudinusi, kad iš karto suklūstu. 

— Kas nutiko? - pareikalauju paaiškinti. 

- Jie žino, - šnabžda ji. Kažkur fone girdžiu verkiančią mažą 
pabaisą. 

Tas verksmas ir Martos šnabždesys trenkia man tarsi akmuo 
ar automobilio bomba, galvoje sukeldamas šėlstančią audrą, tad aš 
prarandu pusiausvyrą. Suklumpu ant vieno kelio baimindamasis, 
kad visai neparvirsčiau. Šviesos aplink mane atrodo ultravioleti- 
nės, išskyrus dyzelio žalumo aureolę, pulsuojančią tuo pačiu rit- 
mu kaip ir galvą veriantis skausmas. 

— Kaip jaučiatės? - išgirstu žmogaus balsą. 

Girdžiu verksmą per telefoną, kuris dabar karo nuo mano 
nuleistos prie šono rankos. Pakeliu akis ir pro žalią aureolę pama- 


tau per kelias pėdas nuo manęs stovintį parko prižiūrėtoją. 

— Man viskas gerai, - atsakau, stengdamasis suvaldyti kylan- 
tį įniršį ir norą nuplėšti šiam žmogui galvą. - Tiesiog šiek tiek 
apsvaigo galva. 

— Gal ką nors pakviesti? 

— Ne, - šiaip ne taip atsistoju ant kojų. Nors žalia aureolė vis 
dar pulsuoja, o beprotiškas skausmas skelia galvą, oras aplink 
mane mirguliuoja jau mažiau. 

Nueidamas nuo prižiūrėtojo, suurzgiu į telefoną: 

— Užčiaupk tą prakeiktą vaikį. 

— Patikėk, jei tik galėčiau, taip ir padaryčiau, - atšauna Marta. 
— Tuoj išeisiu laukan. 

Girdžiu uždaromas duris ir automobilio signalą. 

- Geriau? 

Tik truputį. Jausdamas, kaip suka vidurius, klausiu: 

— Ką jie Žino? . 


Marta užsikirsdama pasako, kad jie žino apie seseris Brazlik, 
ir vėl viskas prasideda iš naujo: galvos skausmas, žalia aureolė ir 
siaubingas įniršis, taip apėmęs mane, jog jaučiuosi kaip į kampą 
užspeistas žvėris, pabaisa, pasirengusi perkąsti gerklę bet kam, kas 
tik prisiartins. 

Priekyje pamatau suolelį ir atsisėdu. 

- Iš kur? 

— Nežinau, - atsako Marta ir paaiškina nugirdusi, kaip Poup 
paminėjo Brazlik seseris, ir taip išsigandusi, jog išmetė ant grindų 
ir sudaužė dubenį. 

Trokšdamas ją pasmaugti, klausiu: 

— Ar Naitas įtaria? 

— Mane? Ne, - sako ji. - Apsimečiau susigėdusi ir atsipra- 
šiau paaiškinusi, jog dubuo buvo šlapias. Jis liepė nesijaudinti ir 


214 


Trečia knyga | GREIČIAUSIAS ŽMOGUS ZEMĖJE 


"surinkti nuo grindų visus stiklus, kad jo vaikiščiai nesusižeistų. 

- Kur jie dabar - Poup su Naitu? Ką dar jie žino? 

— Prieš dešimt minučių abu išėjo, Naitas perspėjo, jog negrįš 
iki vėlumos, - atsako Marta. - Nieko daugiau negirdėjau. Bet jei 
jie žino apie seseris, tada žino ir tai, ką jos padarė Bosnijoje, o karo 
nusikaltimų tyrėjai dabar žino, jog mes Londone. 

— Tikriausiai taip, - galop sutinku, - bet nieko daugiau. Jei 
žinotų daugiau, atsektų jus visas pagal dabartinius vardus. Jau 
dabar stovėtų prie mūsų durų. 

Po akimirkos tylos Marta klausia: 

— Tai ką man daryti? 

Jausdamasis vis labiau užtikrintas, kad tai, kuo furijos buvo 
ir kuo jos tapo, yra taip toli vienas nuo kito, kad tarpusavio ryšys 
nebus atrastas, atsakau: 

— Nesitrauk nuo tų vaikų. Artimiausiu metu mums gali jų 
prireikti. 

SEKMADIENIS, 2012 METŲ RUGPJŪČIO 5 DIENA 


Septintą valandą vakaro atmosfera olimpiniame stadione 
buvo įaudrinta. Iš savo vietos tribūnoje vakarinėje stadiono pusė- 
je, aukštai virš bėgimo tako finišo linijos, Naitas juto, kaip vienu 


laukimo ritmu alsuoja aštuoniasdešimt tūkstančių bilietus nusi- 

pirkusių laimingųjų, atvykusių pamatyti, kas taps greičiausiu 
žmogumi pasaulyje. „Private“ Londono padalinio tyrėjas taip pat 
matė ir girdėjo baimę, besigrumiančią su varžybų laukimo jaudu- 
liu. Žmonės svarstė, ar ir čia Kronas ką nors užpuls. 

Renginiui ir šiaip netrūko viešumo bei susidomėjimo. Lig 
šiol sprinto rungtys praėjo kaip ir tikėtasi. Diena anksčiau 
ir Šo, ir Mundachas puikiai pasirodė kvalifikaciniuose 100 
metrų bėgimuose, jie abu lengvai aplenkė kitus ir atbėgo pir- 
mi. Tačiau kai jamaikietis jau galėjo ilsėtis tarp rungčių, spor- 
tininkui iš Kamerūno dar teko bėgti kvalifikacinėse 400 metrų 


sprinto varžybose. 


Mundachas pasirodė beveik kaip antžmogis, atbėgęs per 43 ir 
22 šimtąsias sekundės. Jis vos keliomis šimtosiomis sekundės dali- 
mis atsiliko nuo Henrio Aivio, 1999 metais Sevilijoje nubėgusio 
vos per 43,18 sekundžių ir sumušusio pasaulio rekordą. 


Šį vakarą Mundachas ir Šo nugalėjo 100 metrų sprinto pusfi- 
naliuose, o kamerūnietis atsiliko vos dviem šimtosiomis sekundės 
nuo Šo sumušto pasaulio rekordo - 9,58. Dabar vyrai ruošėsi susi- 
rungti 100 metrų sprinto finalinėje rungtyje. Po jos Šo ir vėl ilsė- 
sis, o Mundachas turės bėgti 400 šimtų metrų sprinto pusfinalyje. 

„Bus sunku“, - pamanė Naitas, pro žiūronus apžiūrinėdamas 
sirgalius. Ar Mundachas sugebės tai padaryti? Laimėti iš karto 
100, 200 ir 400 šimtų metrų sprinto rungtyse per vienas olimpi- 
nes Žaidynes? 

Galų galė, ar tai svarbu? Ar žmonėms iš tikrųjų tai rūpės po 
to, kas įvyko 2012 metų žaidynėse Londone? Nepaisant londo- 
niečių patirto džiaugsmo, kai kiek anksčiau šią dieną britų bėgikė 
Merė Dakvort laimėjo moterų maratoną, per paskutines dvi paras 
nerimas dėl žaidynių dramatiškai padidėjo. Šeštadienį „The Sun“ 

pagaliau išspausdino Poup straipsnį, kuriame ji atskleidė ryšį tarp 
„žudynių ir ieškomų serbių seserų Brazlik, įtariamų karo nusikal- 
timais. Ji taip pat papasakojo, jog Džeimsas Dieringas bei Selena 
Farel tarnavo Balkanuose tuo pat metu, kai Brazlik seserys žudė 


nekaltus berniukus bei vyrus Srebrenicoje ir jos apylinkėse. 


Farel, pasirodo, buvo savanorė JT stebėtoja, priskirta NATO 
karo draskomoje teritorijoje. Vis dar nebuvo žinomos smulkme- 
nos apie tikslias profesorės pareigas misijoje, bet Poup išsiaiškino, 
kad Farel buvo sunkiai sužeista kažkokioje avarijoje 1995 metų 
vasarą ir išsiųsta namo. Greitai pasveikusi, ji tęsė doktorantūros 
studijas ir toliau gyveno savo gyvenimą. 

Straipsnis sukėlė nemažą triukšmą, peraugusį į skandalą, 
kai vėlų šeštadienio vakarą buvo rastas Emanuelio Floreso, bra- 
zilų dziudo teisėjo, kūnas Doklando rajone, už kelių mylių nuo 
„ExCeL“ arenos, kurioje jis dirbo. Ši arena nepriklausė olimpi- 
nėms žaidynėms priskirtai teritorijai. Nepaisant to, kautynių eks- 
pertas Floresas buvo pasmaugtas su laido atraiža. 

Laiške Poup, kuriame nebuvo rasta jokių įkalčių, Kronas skel- 
bė, kad Floresas imdavo kyšius, jog dziudo varžybų metu palan- 
kiau įvertintų kai kuriuos sportininkus. Dokumentai iš dalies 
patvirtino jo teiginius. 

Reaguodami į tai, žurnalistai ir viso pasaulio žiniasklai- 
dos priemonės pareikalavo veiksmų iš britų vyriausybės vienin- 
gai reikšdami pasipiktinimą, jog Kronas su furijomis, regis, veikė 
visiškai laisvai. Šįryt Urugvajus, Šiaurės Korėja, Tanzanija ir Nau- 
joji Zelandija nusprendė atšaukti savo komandas iš paskutinių 
likusios olimpiados savaitės varžybų. Parlamento nariai ir Didžio- 


jo Londono administracija! atsakė į tai dar garsiau reikalaudami 
' Greater London Authority (angl.) 

Maiko Lanserio atsistatydinimo bei Dieringo su Farel paieškos 
sustiprinimo. 

Akivaizdžiai sukrėstas Lanseris visą dieną priešais televizijos 
kameras kaip įmanydamas gynė savo darbą. Apie vidurdienį jis 
pareiškė, kad atleidžia F7 nuo pareigų saugoti įėjimus į olimpinį 
parką ir perleidžia šią atsakomybę Džekui Morganui iš „Private“. 
Kartu su Skotland Jardu ir M15 jie nusprendė imtis drakoniškų sau- 
gumo priemonių sporto renginių teritorijose, įtraukiant ir antrinį 
patikrinimą, daugiau tapatybės tikrinimų ir kontaktinės apieškos. 

Tačiau to nepakako, kad žmonės būtų nuraminti. Dešimt 
šalių, tarp jų ir Rusija, pasiūlė sustabdyti olimpines žaidynes, kol 
nebus užtikrintas visiškas jų saugumas. 

Akimirksniu atsakydami į įvykius, daugybė karingai nusitei- 
kusių sportininkų pasirašė skaitmeninę peticiją, sukurtą ir išpla- 
tintą amerikiečių šuolininkės į vandenį Hanter Piers, kurioje jiene 
tik smerkė žmogžudystes, bet ir narsiai, netgi primygtinai, reikala- 
vo Tarptautinio olimpinio bei Londono olimpinių žaidynių orgni- 
zacinio komitetų nepasiduoti ir nenutraukti žaidynių. 

Pateisindami jų lūkesčius, Londono meras, Ministras pir- 
mininkas ir Markusas Morisas paklausė sportininkų ir nesutiko 
sustabdyti žaidynių sakydami, jog Anglija niekada nenusileido 
teroristams, todėl nedarys to ir dabar. 

Nepaisant neįtikėtinai sustiprintos apsaugos, kai kurie sirgaliai 
neatvyko į svarbiausią žaidynių sporto renginį. Naitas matė pavie- 
nes tuščias vietas tribūnose, o to prieš prasidedant olimpiadai nie- 
kas nebūtų galėjęs įsivaizduoti. Vis dėlto niekas taip pat nebūtų 
pamanęs, jog žaidynių metu galėtų nutikti tokie dalykai. 

— Prakeikti šunsnukiai viską sugadino, Naitai, - karčiai pasakė 


Lanseris. Apsaugos viršininkas užlipo iki minią stebinčio Naito. 

Jis buvo su radijo, prijungto prie stadiono apsaugos dažnio, ausi- 
nukais. - Nesvarbu, kas įvyks, nuo šiol 2012 metų olimpiada visa- 
da atrodys sugadinta... 

Minia aplink juos pašoko ant kojų ir ėmė energingai sveikin- 
ti sportininkus. Į bėgimo taką išėjo vyrų 100 metrų sprinto finali- 
ninkai. Šo, dabartinis olimpinis čempionas, pasirodė pirmas, šok- 
čiodamas ir sukdamas rankas ratu, lyg kirviu kapodamas orą. 

Mundachas į bėgimo taką lėtai įrisnojo paskutinis, o tada ėmė 
šokinėti kaip kengūra su tokia sprogstama jėga, kad minia net aik- 
telėjo, o Naitas pagalvojo: „Ar tai įmanoma? Ar kas nors taip gali 
padaryti?“ 

— Tas žmogus - tikras keistuolis, - tarė Lanseris. - Gamtos 


išdaiga. 

Olimpinė ugnis „Orbitos“ viršuje degė ramiai ir netrikdomai, 
vėliavos aplink stadioną karojo nejudėdamos, vėjas visiškai nuri- 
mo - idealios sąlygos sprinto varžyboms. 

Naito ausinė traškėjo nuo skambučių ir pokalbių tarp Džeko, 
apsaugos komandos ir Lanserio, nuėjusio stebėti žmonių iš kitos 
vietos. Naitas apsidairė. Aukštai, pačiame stadiono viršuje, su ginklais 
rankose gulėjo Ypatingųjų oro pajėgų snaiperiai. Virš galvų pra- 
skrido sraigtasparnis. Karo paukščiai visą dieną suko ratus aplink 
olimpinį parką, o ginkluotų sargybinių būrys aplink bėgimo taką 


buvo padvigubintas. 

„Šiandien nenutiks nieko blogo“, - pasakė sau Naitas. Išpuolis 
būtų savižudiškas. 

Sprinteriai nuėjo prie starto blokelių, pagamintų pagal pačias 
naujausias technologijas su visiškai automatizuota laiko apskai- 


«1 


čiavimo sistema „FAT“!. Kiekvieną blokelį supo ypatingai spau- 
dimui jautrios plokštelės, sujungtos su kompiuteriais, kurie aki- 
mirksniu galėjo užfiksuoti klaidingą startą. Prie finišo linijos buvo 
nematoma susikertančių lazerio spindulių matrica, sujungta su 
tais pačiais kompiuteriais ir galinti nustatyti laiką tūkstantosios 
sekundės dalies tikslumu. 

Žiūrovai jau buvo pašokę ant kojų, norėdami geriau matyti 
pranešėjo prie starto linijos pakviestus sprinterius. Šo turėjo bėgti 
trečiame takelyje, Mundachas - penktame. Jamaikietis dirstelėjo 
į sportininką iš Kamerūno, besisukantį aplink save priešais starto 
blokelius. Įstatę bėgimo batus į spaudimo matuoklius, sportinin- 


kai išskėtė pirštus ant tako ir nuleido galvas. 

„Dešimt sekundžių, - pamanė Naitas. - Šie vyrukai visą savo 
gyvenimą ruošiasi dešimties sekundžių sprintui.“ Jis negalėjo to 
įsivaizduoti: įtampa, lūkesčiai, valios jėga ir kančia - viso to reikė- 
jo norint tapti olimpiniu čempionu. 

- Pasiruošti! - šūktelėjo teisėjas, sprinteriai kilstelėjo klubus. 

Pokštelėjo ginklas, suūžė minia ir Mundachas su Šo nėrė į 
priekį kaip dvi panteros, lėkdamos paskui grobį. Jamaikietis buvo 
stipresnis pirmuosius dvidešimt metrų, jis tiesė savo ilgas kojas ir 
rankas greičiau už Kamerūno sportininką. Tačiau kitus keturias- 
dešimt metrų buvęs berniukas karys pradėjo bėgti taip, tarsi gel- 


bėtųsi nuo jam pavymui švilpiančių kulkų. 
' Fully automated timing (angl.) 

Nubėgęs aštuoniasdešimt metrų, Mundachas pasivijo Šo, 
tačiau neįstengė jamaikiečio aplenkti. 

O Šo neįstengė atsikratyti kamerūniečio. 

Jie kartu dūmė bėgimo taku vydamiesi istoriją taip, tarsi dau- 
giau sprinterių nė nebūtų buvę. Abu palinko ir prašvilpė pro finišo 
liniją vienu metu. Jie atbėgo per 9 ir 38 šimtąsias sekundės: dviem 
dešimtosiomis sekundės greičiau nei per neįtikėtiną Šo pasirody- 
mą Pekino olimpiadoje. 

Naujas olimpinis rekordas! 


Naujas pasaulio rekordas! 

Stadionas suūžė nuo sveikinimų Šo ir Mundachui. 

Bet kuris iš jų laimėjo? 

Aukštai dideliuose ekranuose neoficialūs rezultatai nugalėto- 
ju skelbė Šo, o Mundachas liko antras, nors abiejų laikas buvo vie- 
nodas. Pro žiūronus Naitas matė, kaip abu vyrai sunkiai žiopčiojo 
gaudydami orą, įsirėmę rankomis į klubus, nežiūrėdami vienas į 
kitą, bet įsmeigę akis į ekranus, kuriuose buvo sulėtintai kartoja- 
mas bėgimas, kol teisėjai nagrinėjo finišo linijos lazerių duomenis. 

Naitas išgirdo, kaip pranešėjas paskelbė, kad, nors praeityje 
olimpinėse žaidynėse yra buvę lygiųjų, pavyzdžiui, gimnastikoje, 
taip pat tarp dviejų amerikiečių plaukikių 2000 metų Sidnėjaus 


olimpiadoje, lygaus rezultato bėgimo take šiuolaikinėse žaidynė- 

se dar nėra buvę. Pasak pranešėjo, teisėjai ištyrinės nuotraukas ir 


padalins laiką į tūkstantąsias sekundės daleles. 

Naitas matė, kaip teisėjai susibūrė prie bėgimo tako ir aukš- 
čiausias jų papurtė galvą. Po akimirkos ekranuose sužibo užrašas 
„Oficialūs rezultatai“, skelbiantis lygiąsias tarp Šo ir Mundacho, 
kurių laikas visiškai sutapo: 9,382 sekundės. 

— Atsisakau rengti dar vieną bėgimą, - pasigirdo teisėjo bal- 
sas. - Laikau tai geriausiomis visų laikų sprinto varžybomis. Abu 
vyrai dalinasi pasaulio rekordu. Abu sportininkai gauna aukso 
medalius. 

Stadionas vėl sugaudė nuo šūksmų, švilpimo ir sveikinimų. 

Pro žiūronus Naitas matė, kaip Šo pažvelgė į rezultatus, tada 
susierzinęs ir netikėdamas atsigręžė į teisėją. Vis dėlto po akimir- 
kos Jamaikos sportininko veide pražydo šypsena. Jis lėtai pribė- 
go prie taip pat jam besišypsančio Mundacho. Jie pasikalbėjo. 
Paspaudė vienas kitam ranką ir laikydami Jamaikos ir Kamerūno 
vėliavas nubėgo prie sveikinančių aistruolių. 

Sportininkai kartu lėtai apibėgo pergalės ratą aplink stadioną, 
o Naitas pasijuto taip, tarytum maloni vasaros liūtis būtų nuplo- 
vusi nemalonius dūmus ir išgryninusi orą. Kronas su furijomis jau 
nebeatrodė tokie dominuojantys Londono olimpiadoje, kaip buvo 


prieš kelias minutes. 


Bėgdami kartu, atvirai demonstruodami sportiškumo dvasią, 
sprinteriai parodė visam pasauliui, jog šiuolaikinės žaidynės vis 
dar gali skleisti gėrį ir demonstruoti vienybę žiaurių Krono išpuo- 
lių akivaizdoje. 

Šo taip ir pasakė, kai jie su Mundachu grįžo prie finišo lini- 
jos ir buvo apsupti reporterių. Naitas visa tai matė dideliuose 
ekranuose. 

— Kai pamačiau, kad paskelbtos lygiosios, negalėjau tuo pati- 
kėti, - prisipažino jamaikietis. - Atvirai kalbant, mano pirmoji 
reakcija buvo pyktis. Sumušiau rekordą, bet nebuvau pats geriau- 
sias iš visų, kaip įvyko Pekine. Vis dėlto tada supratau, jog po vis- 
ko, kas įvyko šiose žaidynėse, lygiosios yra nuostabus dalykas, 
naudingas sprintui, sportininkams ir visai olimpiadai. 

Mundachas pritarė jam sakydamas: 


— Esu nepaprastai pagerbtas, kad teko bėgti su žymiuoju 
Zekiu Šo. Tai, kad mano vardas bus minimas kartu su jo, yra pati 
didžiausia garbė. 

Reporteris paklausė, kas, jų manymu, laimės 200 metrų sprin- 
to varžybas trečiadienio vakarą. Abu vyrai patapšnojo sau į krū- 
tinę ir tarė: 

- Aš. 

Tada sutartinai nusijuokė ir pliaukštelėjo vienas kitam per 
nugaras. 

Naitas su palengvėjimu atsiduso, kai abu vyrai išėjo iš stadio- 
no. Regis, Kronas nebuvo į juos nusitaikęs. 

Kitą valandą vyko vyrų 1 500 metrų bėgimo pusfinalis bei 3 
kilometrų bėgimo su kliūtimis finalas, o Naitas mintimis nuklydo 
prie motinos. Amanda pažadėjo, kad netaps pikta ir neužsisklęs 
savyje, kaip nutiko po jo tėvo mirties. 

Vis dėlto po dviejų paskutinių pokalbių su Gariu Bosu Pite- 
ris suprato, kad būtent taip viskas ir klostosi. Ji neatsiliepdavo į 
jo skambučius. Neatsiliepdavo niekam, netgi tiems, kurie norė- 
jo padėti surengti Dentono Maršalo atminimo vakarą. Pasak jos 
padėjėjo, Amanda visą savo laiką praleisdavo prie darbo stalo 


piešdama eskizus - šimtus jų. 

Naitas norėjo aplankyti ją vakar ir šiandien ryte, bet Bosas 
patarė nesirodyti. Jis manė, kad ji turi tai išgyventi viena, bent jau 
dar kelias dienas. 

Naitui skaudėjo širdį dėl motinos. Jis puikiai suprato, ką ji 
šiuo metu patiria. Pats manė, kad niekada nenustos sielvartauti 
dėl Keitės. Iš dalies taip ir buvo. Tačiau jis rado būdą, kaip gyventi 
toliau per savo vaikus. Meldėsi, kad ir Amanda atrastų savo kelią, 
bet tik ne pasinėrus į darbą. 

Tada jis pagalvojo apie dvynius. Jau norėjo paskambinti į 
namus ir palinkėti jiems labos nakties, tačiau pranešėjas pakvietė 
varžovus vyrų 400 metrų pusfinalio sprintui. 

Žmonės vėl pašoko ant kojų, kai tunelyje iš apšilimo tako pasi- 
rodė Mundachas. Kamerūno sportininkas išbėgo taip pat pasiti- 
kėdamas savimi, kaip ir prieš 100 metrų sprinto rungtį, judėda- 
mas jam būdingu laisvu ir energingu stiliumi. 

Tačiau užuot ėmęs šokinėti kaip kengūra, sprinteris pradėjo 
liuoksėti aukštais ir ilgais šuoliais it elnias ar gazelė. 

„Kas dar taip mokėtų padaryti? - apstulbęs pamanė Naitas. - Kaip 
jam net kilo mintis šitaip elgtis? Ar tai dėl tų į jį švilpiančių kulkų?“ 

Mundachas sustojo prie starto blokelių pirmoje eilėje - vidi- 
niame ir pačiame tolimiausiame takelyje. Ar jis ir vėl tai padarys? 
Nubėgs keturiskart ilgesnį atstumą, nei ką tik bėgo, ir sumuš dar 
vieną pasaulio rekordą? 

Matyt, ir Zekis Šo norėjo tai sužinoti, nes jamaikietis pasiro- 
dė įėjime, jungiančiame treniruočių taką su stadionu, ir sustojo 
ten su trimis gurkais. Visi žiūrėjo į šiaurę, kur varžovai ruošėsi 
rungčiai. 


— Dėmesio! - pasigirdo pranešėjo balsas. 

Mundachas įrėmė savo bėgimo batus su mažyčiais metaliniais 
gumbeliais į blokelius. Susirietė ir įsitempė, o pranešėjas paskelbė: 

— Pasiruošt! 

Nuščiuvusiame stadione nuaidėjo signalinio pistoleto šūvis. 

Sportininkas iš Kamerūno atsiplėšė nuo starto blokelių. 

Po tūkstantosios sekundės dalies akinama baltai sidabrinė 
šviesa plykstelėjo nuo blokelių, kurie sprogo ir suskilo, sukelda- 
mi žemą ugnies ir įkaitusių metalo skeveldrų bangą. Jos susmigo į 
apatinę Mundacho kūno dalį iš nugaros, jis buvo nusviestas tolyn 


ant bėgimo tako, kur susmuko šaukdamas iš skausmo. 


KET VIRTA KNYGA 
Maratonas 

Naitas buvo taip sukrėstas, kad kelias sekundes neįstengė 
net krustelėti. Kartu su visais stadione jis matė ir girdėjo siaubą 
keliančius ant tako besiraitančio Mundacho riksmus ir dejones 
susiėmus už apdegusių, kraujuojančių kojų. 

Kiti sprinteriai sustojo ir pašiurpę, negalėdami tuo patikė- 
ti stebėjo kančią pirmame bėgimo take. Stipri metalinė liepsna 
užgeso, palikusi nusvilusį takelį ten, kur anksčiau buvo starto blo- 
keliai, ir paskleidusi apdegusį chemijos kvapą, kuris Naitui primi- 
nė signalines raketas bei svylančias padangas. 

Medikai nuskubėjo prie sužeisto Kamerūno sportininko ir 
kelių degančių skeveldrų sužeistų teisėjų. 

— Visi, galėję prieiti prie starto blokelių, turi būti sulaikyti 
apklausai! - vos valdydamasis sušuko Lanseris į radiją. - Suras- 
kite laiką skaičiuojančius ir kitus teisėjus, visus! Izoliuokite juos! 

Žiūrovai aplink Naitą ėmė pamažu atsigauti nuo patirto šoko, 
vieni verkė, kiti keikė Kroną. Daugelis pasuko išėjimų link, o sava- 
noriai ir apsaugos darbuotojai stengėsi išlaikyti tvarką bei ramybę. 

— Ar galiu nusileisti į stadiono aikštę? Džekai? Maikai? - 
paprašė Naitas. | 

— Ne, - atsakė Džekas. 

— Aš taip pat neleidžiu, - pridūrė Lanseris. - Skotland Jardas 
jau nurodė ją apsupti ir nieko nejįleisti, kad jų bombų ekspertai 
galėtų pradėti darbą. 

Naitą staiga apėmė pyktis, kad taip nutiko Mundachui ir visai 
olimpiadai - kad jie visi buvo įvelti į šlykščius nesveiko proto žai- 
dimus ir priversti dėl to kentėti. Jam nerūpėjo, ką Kronas paskelbs 
apie sprinterį. 

Kad ir ką jis padarė arba nepadarė, Mundachas nenusipelnė 
gulėti štai taip apdegęs ant bėgimo takelio. Jis turėjo palikti toli už 
savęs kitus sprinterius, siekdamas sportinio nemarumo. Užuot tai 
daręs, dabar jis buvo užkeltas ant neštuvų. 


Žmonės stadione pradėjo ploti medikams vežant Mundachą 
greitosios pagalbos automobilio link. Jam į veną buvo įstatytas 
kateteris, akivaizdu, kad sportininkui buvo suleista vaistų, tačiau 
Naitas pro žiūronus matė, jog buvusį berniuką karį vis dar kanki- 
no siaubingi skausmai. 


Piteris girdėjo žmones kalbant, kad šį kartą Londonas turės 
nutraukti žaidynes, ir dar labiau įsiuto, jog Kronas galbūt laimė- 
jo, o viskas tikriausiai baigėsi. Tačiau tada minioje išgirdo skep- 
tiką sakant, jog žaidynės jokiu būdu nebus sustabdytos. Jis skaitė 
straipsnį „Ihe Financial Times“, kuriame buvo rašoma, jog, nors 
korporaciniai Londono žaidynių rėmėjai bei oficialios žiniasklai- 
dos priemonės viešai demonstruoja pasibaisėjimą Krono veiks- 
mais, asmeniškai juos stebina dvidešimt keturias valandas per 
parą trunkantis įvykių olimpiadoje transliavimas viso pasaulio 
žiniasklaidoje bei, regis, neišsenkantis visuomenės troškimas suži- 
noti kuo daugiau įvairių šios istorijos aspektų. 

- Šios olimpiados reitingai televizijoje yra patys aukščiausi 
žaidynių istorijoje, - kalbėjo jis. - Spėju, kad jos jokiu būdu nebus 
nutrauktos. 


Naitas neturėjo laiko viso to apgalvoti, nes staiga Šo kartu 

„su tuzinu ar daugiau varžybų dalyvių išbėgo į stadioną, nešdami 
Kamerūno vėliavą. Jie nubėgo prie greitosios pagalbos automobi- 
lio, ragindami minią skanduoti: „Mundachas! Mundachas!“ 

Tribūnose likę žmonės tarsi išprotėję pradėjo verkti ir sveikin- 
ti juos, o kiti šaukė prakeiksmus Kronui ir furijoms. 

Nors Mundachą buvo apsupęs medicinos personalas, nors ir 
skausmo kančiose bei apsvaigintas vaistais, jis pamatė ir išgirdo, 
ką darė sportininkai su sirgaliais. Prieš medikams įstumiant neš- 
tuvus į greitosios pagalbos automobilį, Kamerūno sprinteris iškėlė 
dešinę ranką ir suspaudė kumštį. 

Naitas kartu su visais žmonėmis stadione šūksmais pritarė jo 
gestui. Mundachas buvo sužeistas, bet nepalūžo, apdegė, bet tapo 
tik dar labiau kovos užgrūdintu kariu. Galbūt jis daugiau nebega- 
lės bėgioti, tačiau ir jo, ir olimpinė dvasia liko tvirta. 

Jausdamasi, lyg tuoj apsivems, Karena Poup prarijo keletą 
rūgštingumą neutralizuojančių piliulių ir nieko nesuvokdama įsi- 
stebeilijo į televizijos ekraną „The Sun“ žinių skyriuje stebėdama, 
kaip medikai kelia nepalūžusį sprinterį iš Kamerūno į greitosios 
pagalbos automobilį. Ji kartu su redaktoriumi Finču laukė naujau- 
sio Krono laiško, kaip ir Metropoliteno policijos detektyvai, slapta 
stebintys vestibiulį ir laukiantys pasiuntinuko, tikėdamiesi greitai 
nustatyti, iš kur laiškas buvo paimtas. 


Poup nenorėjo matyti, ką Kronas pasakys apie Mundachą. Jai 
tai jau nerūpėjo. Priėjusi prie redaktoriaus, ji ištarė: 

— Aš metu darbą, Finčai. 

— Tu negali, - atšovė šis. - Apie ką tu kalbi? Tai tavo viso gyve- 
nimo pasakojimas. Džiaukis juo, Poup. Lig šiol tau puikiai sekėsi. 

Ji puolė į ašaras. 

— Aš nenoriu niekuo džiaugtis. Nenoriu dalyvauti šiame žmo- 
nių žudyme ir luošinime. Ne dėl to tapau žurnaliste! 

— Tu nieko nežudai ir nežaloji, - tarė Finčas. 

— Bet padedu jiems! - riktelėjo ji. - Mes tokie patys, kaip 
tie žmonės JAV, išspausdinę „Unabomberio“' manifestą, kai dar 
buvau vaikas! Mes padedame žmogžudžiams, Finčai! Aš padedu 
žmogžudžiams ir daugiau to nedarysiu. Nebegaliu. 

— Tu nepadedi žmogžudžiams, - švelnesniu tonu pasakė Ein- 
čas. - Aš taip pat ne. Mes fiksuojame žmogžudystes laikraštyje, 
kaip tai prieš mus darė Laivyno gatvės? žurnalistai, aprašę Džeko 
Skerdiko darbus. Tu ne padedi žudikams, o paviešini, demaskuoji 
juos. Tai - mūsų pareiga, Poup, tavo priedermė. 

Ji pažvelgė į jį jausdamasi maža ir nereikšminga. 

— Kodėl aš, Finčai? 

— Nežinau. Galbūt kada nors tai sužinosime. Nežinau. 

Poup neįstengė daugiau ginčytis. Apsisukusi ji nudrožė prie 
savo stalo, pliumptelėjo ant kėdės ir nuleido galvą. Tada supypė 
jos išmanusis telefonas, pranešdamas apie naujai gautą žinutę. 

Poup sunkiai atsiduso, paėmė telefoną ir pamatė, kad tai - 
elektroninio pašto žinutė su priedu nuo Krono. Ji panoro sudau- 
Žyti telefoną į šipulius, tačiau prisiminė redaktoriaus žodžius, jog 
jos pareiga parodyti, kokie šie bepročiai iš tikrųjų yra. 

' Teodoras Kačinskis (Theodore John Kaczynski) - JAV matematikas ir visuomenės 
kritikas, laiškuose siuntinėjęs bombas įvairiems žmonės, taip pat universitetams ir 
oro linijoms. 


* Laivyno gatvėje (angl. Fleet Street) įsikūrusios britų nacionalinių dienraščių 
redakcijos. 

— Jau gavau, Finčai, - drebančiu balsu ji sušuko per kamba- 
rį. - Reikėtų pasakyti policininkams, kad pasiuntinukas šiandien 
nepasirodys. 

Finčas linktelėjo ir tarė: 

- Aš tai padarysiu. Turi vieną valandą straipsniui parengti. 

Poup padvejojo, tada įniršo ir atidarė priedą. 

Kronas tikėjosi, kad Mundachas mirs ant bėgimo takelio. 

Jo laiškas pateisino „nužudymą“ kaip „teisingą atpildą už 
išpuikimą“, vieną didžiausių nuodėmių senovės Graikijoje. Aro- 
gantiškas, pasipūtęs savimyla, mėginęs mesti iššūkį dievams — 


tokius kaltinimus Mundachui pareiškė Kronas. 


€€£ ve. 


Jis pridėjo elektroninių laiškų, SMS ir „Facebook“ žinučių tarp 
Mundacho ir jo Los Andžele gyvenančio sporto agento Metjuso 
Hičenso kopijas. Pasak Krono, pokalbiai tarp abiejų vyrų nebuvo 
apie pastangas siekti didingumo vardan idėjos ar tam, kad susi- 
lauktų palankumo iš dievų, kaip tai būdavo anksčiau, senovės 
Graikijos laikais. 

Kronas teigė, kad susirašinėjime buvo akcentuojami pinigai 
bei materialinė nauda. Taip pat jie daug kalbėjosi apie tai, jog trijų 
sprinto rungčių laimėjimas Londono olimpiadoje galėtų padidinti 
pasaulinę Mundacho vertę keliais šimtais milijonų dolerių jo būsi- 
mai dvidešimties metų reklamos karjerai. 


„Mundachas pardavė dievų jam suteiktą dovaną, - laišką 
užbaigė Kronas. - Jis nesuprato, kad didžiausia šlovė yra tiesiog 
būti greičiausiu žmogumi pasaulyje. Jis matė tik pelną, todėl jo 
arogancija dievų atžvilgiu spindėjo dar ryškiau. Iš tikrųjų Mun- 
dachas pats save laikė dievu, turinčiu teisę į nepaprastus tur- 
tus ir nemarumą. Atpildas už puikybę visada turi būti greitas ir 
neabejotinas.“ | 


„Bet Mundachas nemirė“, - su kylančiu pasitenkinimu pagal- 

vojo Poup. 
Ji šūktelėjo Finčui: 
— Ar turime Mundacho sporto agento telefono numerį? 
Redaktorius akimirką susimąstė ir linktelėjo galva. 
- Jis čia, pagrindiniame sąraše, kurį sudarėme prieš žaidynes. 


Jis padiktavo numerį Poup, o ji parašė sporto agentui Žinutę: 


Žinome, kad dirbate su Mundachu. Kronas apkaltino jį 
ir jus. Paskambinkite man. 


Išsiuntusi žinutę, Poup padėjo telefoną į šalį ir pradėjo ruošti 
straipsnį kartodama sau, jog nepadeda Kronui. Rašydama apie jį, 


su juo kovojo. 

Reporterės nuostabai, telefonas suskambo po kelių minu- 
čių. Skambino labai susijaudinęs Metjusas Hičensas, šiuo metu 
važiuojantis į ligoninę, į kurią buvo išvežtas Mundachas. Poup 
išreiškė jam užuojautą ir tada atpasakojo sporto agentui Krono 
mestus kaltinimus. 

— Kronas papasakojo tik dalį tiesos, - pasipiktinęs pareiš- 
kė Hičensas, kai reporterė baigė kalbėti. - Jis nepasakė, kodėl 
Filatriui reikėjo tų pinigų. 

— Tuomet papasakokite jūs, - paprašė Poup. 

- Jis norėjo su šiais pinigais padėti vaikams, gyvenusiems karo 
zonose ir išgyvenusiems, ypač tiems, kurie buvo pagrobti bei pri- 
versti kautis ir mirti kaip kariai kariniuose konfliktuose, kurių 
priežasčių patys nesuprato arba jomis netikėjo. Mes jau įkūrėme 
Mundacho fondą karo nuskriaustiems ir našlaičiais likusiems vai- 


kams. Laimėjimai olimpiadoje turėjo padėti Filatriui įgyvendinti 

savo svajonę. Galiu jums parodyti fondo dokumentus. Jis pasirašė 
juos daug anksčiau prieš Berlyną, kai dar niekas net nekalbėjo apie 


galimybę laimėti tris aukso medalius. 

Tai išgirdusi Poup suprato, kaip galėtų pasipriešinti Kronui. 

— Tai jūs sakote, kad Krono poelgis ne tik sudaužė buvusio 
berniuko kario svajonę ir gyvenimą, bet galbūt ir viltis bei galimy- 
bes karo nuskriaustiems vaikams visame pasaulyje? 

Hičensas akimirkai prarado balsą, o paskui ištarė: 

— Manyčiau, labai tiksliai apibūdinote šią tragediją. 

Poup pagalvojo apie Mundachą, suspaudė kumštį ir pasakė: 


— Apie tai aš ir papasakosiu laikraštyje, pone Hičensai. 

PIRMADIENIS, 2012 METŲ RUGPJŪČIO 6 DIENA 


Mano galvoje siaučia penktos kategorijos uraganas, spjau- 
dydamasis žaibo durklais, ryškesniais už degantį magnį. Viskas 
aplink mane atrodo persisunkę elektrine mėlyna bei raudona 


spalvomis, kurios ne blyksi ir ne tviska, o svilina ir kraujuoja. 


Ta kvaila kalė. Ji mus išdavė. Ir Mundachas išvengė teisingo 


atpildo. Trokštu sunaikinti visas pabaisas Londone. 
Tačiau nusitaikysiu į vieną iš jų. 


Gerai suprantu, jog šis žingsnis gali sugriauti kruopštų planą, 

kurį rengiau penkiolika metų. Jei neteisingai pasielgsiu, viskas gali 
atsigręžti prieš mane. 

Deja, audra galvoje neleidžia man ilgiau svarstyti apie padari- 
nius. Tarsi žiūrėdamas seną, mirguliuojantį filmą, vis matau save, 
bedantį peilį motinai į šlaunį, vėl ir vėl. Tada prisimenu mane 
užklupusias emocijas, kaip puikiai jaučiausi galų gale atkeršijęs už 
man padarytas skriaudas. 

Kai apie ketvirtą valandą ryte grįžtu namo, manęs laukia Petra. 
Jos akys įdubusios, baikščios ir raudonos. Mes vieni. Kitos seserys 
išėjusios su naujomis užduotimis. 

— Prašau, Kronai, - pradeda ji. - Piršto atspaudas buvo klaida. 

Galvoje ir vėl pradeda šėlti uraganas, ji tarsi žiūri į mane iš 
besisukančio, griausmingo tunelio apačios. 

- Klaida? - tyliai klausiu. - Ar supranti, ką padarei? Sukvietei 
aplink mus šunis. Jie gali tave užuosti, Andžela. Gali užuosti tavo 
seseris. Taip pat ir mane. Jie paruoš mums narvą ir kartuves. 

Petros veidas persikreipia iš pykčio, lygaus manajam. 

- Aš tikiu tavimi, Kronai. Atidaviau tau savo gyvenimą. Dėl 
tavęs nužudžiau abu kinų trenerius. Bet taip, aš padariau klaidą. 
Vieną klaidą! 

— Ne vieną, - taip pat tyliai atsakau. - Sienoje moterų tuale- 
te gimnastikos stadione palikai peruką. Dabar jie turi tavo DNR. 
Pasielgei skubotai, ne pagal planą. 

Petra pradeda drebėti ir verkti. 

- Ką nori, kad padaryčiau, Kronai? Kaip man viską ištaisyti? 

Kelias akimirkas tyliu, tada atsidūstu ir, išskėtęs rankas, priei- 
nu prie jos. 

— Nieko, sese, - tariu. - Jau nieko negali padaryti. Toliau tęsi- 


me kovą. 

Petra padvejoja, paskui žengia prie manęs ir taip stipriai apsi- 
kabina, kad akimirką nežinau, kaip pasielgti. 

Tada prisimenu intraveninį kateterį savo rankoje ir vamzde- 
lį, sujungtą su plastikiniu maišeliu-lašeline, trumpą akimirksnį 
svarstau, ką šis vaizdas galėjo man reikšti, kaip jis mane užvaldė 
ir suformavo. | 

Aš daug aukštesnis už Petrą. Kai ją apsikabinu, rankas natū- 
raliai uždedu jai ant sprando ir stipriai prispaudžiu skruostu sau 
prie krūtinės. 

— Kronai, - prataria ji, pajutusi didėjantį spaudimą. 

Ji pradeda dusti. 

— Ne! - kimiai sušnabžda ir ima įnirtingai spurdėti mano glė- 
byje, mėgindama suduoti ir įspirti. 

Tačiau aš gerai žinau, kokia Petra pavojinga, kaip aršiai ji galė- 
tų gintis, jei tik turėtų galimybę, todėl mano gniaužtai negailestin- 
gi. Suspaudžiu ją dar stipriau ir, staigiai žengęs žingsnį atgal, pasi- 
suku klubais į šoną. 

Petra praranda pusiausvyrą ir taip stipriai pasisuka ore pas- 
kui mane, kad, kai aš visu svoriu mosteliu į priešingą pusę, išgirs- 


tu, kaip jos kaklo slanksteliai sutraška ir skyla tarsi žaibo trenkti. 

81 skyrius 


TREČIADIENIS, 2012 METŲ RUGPJŪČIO 8 DIENA 


Netrukus po dešimtos valandos ryto Markusas Morisas min- 
džikavo, jausdamasis nesmagiai, tada prisivertęs pažvelgė į kame- 
ras, mikrofonus ir būrį reporterių, susispietusių aplink jį. 

— Nors jis lieka mūsų gerbiamas kolega, žmogus, daugiau nei 
dešimt metų dirbęs, kad šios žaidynės įvyktų, Maiklas Lanseris 
atleistas iš savo pareigų tol, kol tęsis olimpiada. 

- Pats laikas, po perkūnais! - kažkas šūktelėjo, o visa minia 
aplink „The Sun“ reporterę Kareną Poup tarytum sprogo it pralai- 
mintys kortų žaidimo „Pit“ žaidėjai ir apipylė klausimais Londono 
olimpinių žaidynių organizacinio komiteto pirmininką. 

Į daugumą klausimų atsakymus norėjo išgirsti ir Poup. Ar Žai- 
dynės tęsis? Ar bus atšauktos? Jei tęsis, kas pakeis Lanserį kaip 
apsaugos vadovą? Kas bus su augančiu šalių, atšaukiančių savo 
atstovus iš žaidynių, skaičiumi? Ar jos turėtų paklausyti sportinin- 
kų, tvirtai pasisakančių prieš žaidynių sustabdymą ar atidėjimą? 

— Mes klausome sportininkų, - tvirtu balsu pareiškė Mori- 
sas. - Žaidynės tęsis. Olimpiados idealai ir dvasia gyvuos toliau. 
Mes nepasiduosime tokiam spaudimui. Per paskutines keturias 
žaidynių dienas už saugumą bus atsakingi keturi geriausi spe- 
cialistai iš Skotland Jardo, MI5, Ypatingųjų oro pajėgų ir „Private“. 
Man labai gaila, kad kai kurios šalys nusprendė pasitraukti. Tai - 
tragedija ir žaidynėms, ir sportininkams. O visiems kitiems olim- 


piada tęsis. 

Tada Morisas pasisuko eiti laukiančio automobilio link iš 
"Metropoliteno policijos pareigūnų suformuota falanga, padariusia 
tunelį tarp minios žurnalistų. Dauguma žiniasklaidos atstovų ūžtelė- 
jo kaip viena didelė banga paskui Olimpinių žaidynių organizacinio 
komiteto pirmininką, toliau berdami jam klausimus. 

Poup nėjo paskui juos. Ji atsirėmė į kaliojo plieno tvorą, juo- 
siančią Parlamento rūmus, ir ėmė peržiūrinėti savo šio ryto bei 
vakar vakaro užrašus ir ataskaitas. 

Sėkmei nusišypsojus, ji susekė Eleiną Potersfild, iš kurios suži- 
nojo, kad, be radikaliai sustiprintos Selenos Farel ir Džeimso Die- 
ringo paieškos, teisėsauga sutelkė dėmesį į sprogusius ir Filatrį 
Mundachą sužalojusius starto blokelius. 

Mundachas, ir toliau kritinės būklės, gulėjo Londono Tilto 
ligoninėje, tačiau, kalbama, demonstravo „neįtikėtiną kovinę dva- 
sią“ po dviejų skubių operacijų, kurių metu buvo išimtos metalo 
skeveldros bei gydyti nudegimai. 


Starto blokeliai buvo jau kita istorija. Pagaminti „Stackhouse“ 
sporto įrangos kompanijos pagal įžymiąją Tarptautinę Niutono 
TI008 sistemą „Best“, sprogę blokeliai jau buvo naudoti dešimt 
kartų dešimties skirtingų sportininkų per kelias paskutines kvali- 
fikacinių rungčių dienas. 

Blokeliai buvo atnešti ir išnešti iš bėgimo tako kartu su TOK 
pareigūnais. Juos pastatė ir sureguliavo chronometražo specialistų 
komanda, pareiškusi, jog iki sprogimo nepastebėjo jokių proble- 
mų. Keletas šių specialistų buvo sužeisti kartu su Mundachu. 

Tarp varžybų blokeliai buvo laikomi užrakinti specialioje 
patalpoje po stadionu. Tas pats pareigūnas, kuris užrakino juos 
šeštadienio vakarą, atrakino saugojimo patalpą vėlyvą sekmadie- 
nio popietę. Jis buvo iš Panamos, vardu Chavieras Kruzas, be to, iš 
visų sprinto varžybų teisėjų buvo sužeistas sunkiausiai: atskriejusi 

metalo skeveldra išmušė jam akį. 


Skotland Jardo bombų ekspertai pareiškė, kad sprogstamasis 
prietaisas buvo metalo blokelis, pagamintas tiksliai pagal „Stack- 
house“ standartus. Skirtumas tik tas, kad šis blokelis buvo tuščia- 
viduris, o jame buvo magnio drožlių kartu su sprogdikliu. Magnis, 
neįtikėtinai degi medžiaga, sprogsta ir dega tokia pat aukšta lieps- 
nos temperatūra kaip acetilenas. 

Potersfild pasakė: 

- Paprastą žmogų šis įtaisas būtų užmušęs, bet beveik antžmo- 
giška Mundacho reakcija išgelbėjo jam gyvybę, nors galūnės ir 
buvo sužalotos. 

Poup užvertė užrašų knygelę nusprendusi, kad jau turi apie 
ką rašyti. Pamanė dar paskambinti Piteriui Naitui ir paklausti, ar 
jis galėtų ką pridurti, bet tada pastebėjo aukštą vyrą, išeinantį pro 
lankytojų vartus iš Parlamento. Nuleidęs pečius jis skubėjo į Šv. 
Margaritos gatvę, į kitą pusę nuo išsibarsčiusio reporterių būrio. 

Atsigręžusi į juos Poup suprato, kad nė vienas reporteris nepa- 
stebėjo Maiklo Lanserio, ir pasileido tekina paskui jį. Prisivijo 
buvusį dešimtkovininką jam žengiant į Viktorijos bokšto sodus. 

— Pone Lanseri? - pašaukė ji prisigretinusi. - Karena Poup iš 
„The Sun“. 

Buvęs olimpiados apsaugos viršininkas atsiduso ir pažvelgė į 
ją su tokia neviltimi, kad jai beveik pritrūko drąsos jį klausinėti. 
Tačiau mintyse vėl išgirdo Finčo balsą, raginantį dirbti toliau. 

-— Buvote atleistas, - tarė ji. - Kaip manote - tai teisingas 
sprendimas? 

Lanseris padvejojo, grumdamasis savyje, tada nuleido galvą. 


— Taip. Norėjau, kad Londono žaidynės būtų pačios didin- 

giausios ir saugiausios istorijoje. Ruošdamiesi joms ne vienerius 
metus, mėginome apgalvoti įvairiausius scenarijus. Bet tiesa ta, 
kad paprasčiausiai nenumatėme tokio žmogaus kaip Kronas - 
fanatiko, turinčio kelis pasekėjus. Trumpai tariant, man nepavy- 
ko. Esu atsakingas už tai, kas nutiko. Šią naštą teks nešti man ir 
niekam kitam. Taigi jei man atleisite, turiu pradėti su tuo gyventi 
visą likusį savo gyvenimą. 


82 skyrius 


PENKTADIENIS, 2012 METŲ RUGPJŪČIO 10 DIENA 


„Paskutinį kartą lankausi šioje velnio skylėje, - pamanė Tiga- 
na, kišdama kuprinę pro skylę, iškirptą vielinėje tvoroje, juosian- 
čioje apleistą ir kenksmingomis medžiagomis užterštą fabriką 
Londono dokų rajone, už kelių mylių nuo olimpinio parko. 

Pralindusi pati, paėmė kuprinę ir žvilgtelėjo į juodą dangų. 
Kažkur nuaidėjo rūko sirena. Netrukus pradės aušti, o jai reikia 
daug ką nuveikti prieš visiems laikams paliekant šią bjaurią vietą. 

Uosdama nuo rasos sustiprėjus; piktžolių kvapą, Tigana 
nuskubėjo tamsaus apleisto pastato šešėlio link galvodama, kaip 
jos sesuo Petra ruošiasi naujam gyvenimui Kretoje. Perskaičiusi 
straipsnį apie piršto atspaudą, Tigana išsigando, jog Kronas bepro- 
tiškai užsius ant Petros. Tačiau jo reakcija buvo visiškai kitokia: jos 


sesuo buvo išsiųsta į Graikiją, kad iš anksto paruoštų namus, kur 

jie visi gyvens po to, kai viskas baigsis. 

Įėjusi į pastatą pro prieš keletą mėnesių pačios išlaužtą langą, 
Tigana įsivaizdavo namą, kuriame dabar buvo Petra. Jis stovėjo 
ant uolos virš Egėjo jūros, spindintis baltai mėlyno dangaus fone, 
aprūpintas viskuo, ko tik joms gali prireikti. 

Ji įjungė plonytį raudoną šviesą skleidžiantį žibintuvėlį, prisi- 
segė prie kepurės ir blankioje šviesoje pradėjo eiti anksčiau buvu- 
sia tekstilės fabriko gamybos sale. Saugodamasi nuolaužų, susi- 
rado kelią iki laiptų, besileidžiančių į pelėsiais atsiduodantį rūsį. 

„Netrukus pajuto stiprų kvapą - tokį bjaurų ir taip graužiantį 
akis, jog nustojo kvėpavusi pro nosį ir padėjo kuprinę ant triko- 
jo suoliuko. Atsirėmusi į suoliuką, kad jis nesiūbuotų, Tigana iš 
kuprinės išėmė aštuonis plastikinius butelius-lašelines. 

Išdėliojo juos teisinga eilės tvarka, tada švirkštu ištraukė skystį 
iš buteliuko ir lygiomis dalimis suleido į keturias lašelines. Užbai- 
gusi išsitraukė ant kaklo kabojusį raktą ir paėmė į abi rankas po 
keturis plastikinius butelius. 

Priėjusi duris, nuo kurių dar stipriau sklido dvokas, Tiga- 
na padėjo butelius ant žemės ir įkišo raktą į pakabinamą spyną. 
Užraktas trakštelėjęs atsidarė. Įsimetusi spyną į kišenę, pastūmė 
duris žinodama, kad jei įkvėps per nosį, iš karto pradės žiaukčioti. 

Iš tamsos atsklido dejonė. 

— Metas pietauti, - tarė Tigana ir užvėrė duris. 

Po penkiolikos minučių ji, patenkinta ką tik atliktu darbu, išė- 
jo iš sandėlio. Po keturių dienų... 

Staiga virš savęs gamybos salėje išgirdo trinktelėjimą. Pasigir- 
do juokas, po kurio vėl kažkas sudužo, o garsas nuaidėjo visame 


fabrike. Tigana sustingo ir susimąstė. 

Per praėjusius metus ji lankėsi čia dešimtis kartų ir nieka- 
da nesutiko nė gyvos dvasios, be to, ir nesitikėjo. Fabrikas buvo 
užterštas tirpikliais, sunkiaisiais metalais ir kitomis kancerogeni- 
nėmis medžiagomis. Ant tvorų aplink fabriko teritoriją buvo dau- 
gybė ženklų, perpėjančių apie įvairias pavojingas atliekas. 

Pirmoji reakcija buvo juos pulti. Bet Kronas pasakė aiškiai: 
negali būti jokių susidūrimų, jei tik įmanoma to išvengti. 

Tigana išjungė žibintuvėlį, apsisuko ir apgraibomis uždarė 
sandėlio duris. Išžvejojo iš kišenės spyną ir uždėjo ant metalinių 
durų žiedų. Staiga laiptais nusirito ir į rūsio grindis sudužo butelis. 
Ji išgirdo besiartinančius žingsnius bei girtus vyrų balsus. 

Norėdama užtrenkti, tamsoje suėmė spyną, pajuto, kaip ąse- 
lė susilietė su metalu, ir nubėgo kelis žingsnius. Tada abejodama 
sustojo. Ar ji užsirakino? 

Žibintuvėlio šviesa pradėjo leistis laiptais žemyn. Šį kartą ji 
pasileido bėgti nedvejodama, ant pirštų galų, kaip daro sprinteriai. 
Jau seniai buvo įsiminusi fabriko išplanavimą, todėl greitai pasuko 
į koridorių, nuvesiantį ją prie akmeninių laiptų ir dvivėrių durų. 

Po dviejų minučių ji buvo lauke. Aušra jau keliais brūkšniais 
nurausvino Londono dangų. Išgirdusi dar daugiau trenksmų ir 
šūkavimų, Tigana nusprendė, jog taip tikriausiai linksminasi girti 
vyrukai. Nuramino save sakydama, kad, vos tik jie pajus nemalo- 
nų rūsio kvapą, iš karto nustos tyrinėję. Tačiau lįsdama pro skylę 
tvoroje ji niekaip nesiliovė galvojusi apie spyną ir tai, ar ji iš tikrų- 
jų užsitrenkė. 

Antro žaidynių penktadienio vidurdienį, likus trims dienoms 
iki olimpiados pabaigos, Naitas įžengė į „Private“ laboratoriją ir 
nuskubėjo prie Chuligano, rankose laikydamas į rudą popierių 
įvyniotą ir lipnia juosta apsuktą dėžę. 

— Ar tai - bomba? - susijaudinęs paklausė jis. 

„Private“ Londono padalinio vyriausiasis mokslininkas atsi- 
plėšė nuo „Ihe Sun“ sporto puslapio, kuriame buvo palankiai ver- 
tinamos Anglijos futbolo komandos galimybės olimpiados finale 
prieš Braziliją. Jis neramiai pažvelgė į siuntinį. 

— Kodėl manai, kad tai yra bomba? 

Naitas parodė į atgalinį adresą. Chuliganas prisimerkė. 

— Neįskaitau. 

- Nes parašyta senąja graikų kalba, - atsakė Naitas. - Čia rašo- 
ma: „Kronas“. 

— Po perkūnais! 

- Būtent, - tarė Naitas, dėdamas dėžę ant stalo šalia moksli- 
ninko. - Ką tik atsiėmiau prie registratūros stalo. 

— Ar girdi ką nors viduje? - paklausė Chuliganas. 

— Niekas netiksi. | 

— Gali būti skaitmeninis. Arba su nuotoliniu valdymu. 

Naitas atrodė susirūpinęs. 

— Gal turėtume liepti visiems išeiti? Pakviesti bombų nukenks- 
minimo būrį? 

Mokslininkas pasikasė savo susitaršiusią barzdą. 


— Tegul tai sprendžia Džekas. 

Po dviejų minučių laboratorijoje jau stovėjo Džekas ir Žiūrė- 
jo į dėžę. Amerikietis atrodė išsekęs. Tai buvo viena iš kelių trum- 
pų pertraukėlių nuo tada, kai pirmadienį perėmė olimpinio parko 
apsaugą. Po incidento su Mundachu daugiau išpuolių nebuvo, o 
tai, Naito manymu, įvyko tik dėl milžiniškų Džeko pastangų. 

— Ar gali peršviesti dėžę rentgenu nesusprogdindamas 
mūsų? - paklausė Džekas. 

— Visada galime pabandyti, ar ne? - tarė Chuliganas ir atsar- 
giai paėmė dėžę tarsi ši kandžiotųsi. 

Mokslininkas nusinešė siuntinį prie darbo stalo tolimajame 
laboratorijos kampe. Įjungė nešiojamą rentgeno skaitytuvą, pana- 
šų į naudojamus olimpiados stadionuose, padėjo dėžę šalia jo ir 
palaukė, kol prietaisas įšils. 

Naitas žiūrėjo į siuntinį, tarsi nuo šios dėžės priklausytų jo 
likimas, tada pasistengė numalšinti staiga kilusį norą išeiti iš labo- 
ratorijos. Jis turi du vaikus, kuriems rytoj sueis treji. Be to, turi dar 
ir motiną. Ar jis gali rizikuoti būti vienoje patalpoje su galimai 
sprogstamu įtaisu? Norėdamas nukreipti mintis nuo pavojaus, jis 
žvilgtelėjo į televizorių, kuriame buvo rodomi svarbiausi naujienų 
momentai ir aukso medalių laimėtojai iš viso pasaulio, einantys 
arba bėgantys pergalės ratus su dviem vėliavomis rankose: savo 

šalies ir Kamerūno. 

Tai buvo spontaniški veiksmai, sportininkai šitaip išreiš- 
kė pagarbą Mundachui ir smerkė Kroną. Dešimtys jų nešiojosi 
Kamerūno vėliavą, taip pat ir anglų futbolo komanda, prieš tris 
dienas pusfinalyje laimėjusi prieš Vokietiją. Žiniasklaida tik apie 
tai ir kalbėjo, vadino tai visuotiniu protesto ženklu prieš beprotį, 


puolantį žaidynes. 

Amerikietė Hanter Piers stovėjo protestų prieš Kroną prieša- 
kyje. Šuolininkė į vandenį nuo išpuolio prieš Mundachą beveik 
kiekvieną dieną dalijo interviu, kas kartą ji ryžtingai kalbėjo apie 
sportininkų solidarumą atsisakant nutraukti ar atidėti žaidynes. 

Mundacho būklė šiek tiek pagerėjo, dabar buvo vadinama tik 
rimta, bet ne kritine. Jam buvo diagnozuoti trečio laipsnio nude- 
gimai ir sužeidimai apatinėje kūno dalyje, tačiau jis buvo sąmo- 
ningas, žinojo apie protestus ir sėmėsi dvasios stiprybės iš viso 
pasaulio jam reiškiamos paramos. 

"Kad ir kaip tai jį drąsino, Naitas prisivertė atitraukti žvilgs- 
nį nuo „Private“ laboratorijos televizijos ekrano žinodamas, kad 
išpuoliai nesiliaus vien dėl sportininkų protestų. Kronas vėl ban- 
dys smogti dar iki pasibaigiant žaidynėms. 

Naitas tuo nė kiek neabejojo. Bet kur? Ir kada? Estafečių rung- 
čių metu rytoj popiet? Per finalines futbolo varžybas tarp Anglijos 
ir Brazilijos Vemblio stadione šeštadienio vakarą? Vyrų marato- 
no metu sekmadienį? Ar per uždarymo ceremoniją sekmadienio 


vakarą? 

- Pradedame, - tarė Chuliganas ir pastūmė dėžę ant nedidelio 
juostinio transporterio, ėmusio vežti ją pro rentgeno skaitytuvą. 
Jis atsuko kompiuterio ekraną, kad visi galėtų matyti. | 

Ekrane pasirodė dėžė ir jos turinys. 

Naitas susigūžė. 


- O varge, - tarstelėjo Džekas. - Jos tikros? 

Mirtinai baltos moters rankos buvo nupjautos per riešus su 
pjūklu, nuo kurio kaulai liko atpleišėję ir nelygūs. 

Chuliganas paklausė: 

— Ar patikrinti jos pirštų atspaudus? 

— Palikim tai Skotland Jardui, - tarė Džekas. 


— Nesvarbu, - pasakė Naitas. - Galiu lažintis, kad šios rankos 
priklausė karo nusikaltėlei. 

— Andželai Brazlik? - spėjo Džekas. 

Chuliganas linktelėjo. 

— Greičiausiai taip ir yra. 

— Kodėl jas atsiuntė tau? - Džekas paklausė Naito. 

— Nežinau. 

Šis klausimas nedavė ramybės Piteriui visą kelią tą vaka- 
rą važiuojant namo. Kodėl jam? Spėjo, kad Kronas siuntė ran- 
kas norėdamas jam kažką pasakyti. Bet ką? Tai piršto atspau- 
das, kurį ji paliko ant voko? Ar taip Kronas demonstravo savo 
negailestingumą? 

Paskambinęs Eleinai Potersfild Piteris pranešė, kad Chuliga- 
nas veža rankas į Skotland Jardą, ir pasidalijo savo įtarimais, kam 
jos galėjo priklausyti. 

- Jei jos Andželos Brazlik, tai rodo nesutarimus Krono greto- 
se, - pamėgino spėti inspektorė. 

- Arba Kronas paprasčiausiai sako, kad mes bergždžiai ieško- 
me šios nusikaltėlės. Ji padarė klaidą ir dabar yra nebegyva. 


— Viskas? - paklausė Eleina. 

— Ryte eisime į Keitės mišką, - tarė Naitas. - Šventę pradėsime 
pusę šešių vakaro. 

Stojo trumpa tyla. 

- Atleisk, Piteri, - pasakė ji ir padėjo ragelį. 

Naitas pasiekė namus dešimtą vakaro svarstydamas, ar jo svai- 
nė kada nors susitaikys su juo ir su Keitės mirtimi. Tik priėjęs prie 
paradinių durų suvokė, jog prieš trejus metus maždaug šiuo metu 
jo velionei žmonai prasidėjo gimdymas. 

Staiga prisiminė Keitės veidą, kai jai nubėgo vandenys: jokios 
baimės, tik tyras džiaugsmas dėl artėjančio stebuklo. Tada prisi- 
minė, kaip ją išsivežė greitosios pagalbos automobilis. Jis atidarė 
duris ir įžengė vidun, lygiai taip pat sutrikęs bei susisielojęs, kaip 
ir prieš trejus metus. 

Namuose kvepėjo šokoladu, prieškambaryje ant stalo gulėjo 
dvi į ryškų popierių įvyniotos dovanos. Piteris susiraukė prisimi- 
nęs, jog pats dar neturėjo kada nupirkti dovanų vaikams. Darbas 
prarijo visą jo laiką. Ar jis pats taip pasinėrė į darbą, kad nereikėtų 
galvoti apie vaikų gimtadienį bei jų motinos mirties sukaktį? 

Neradęs atsakymo į savo klausimus, Naitas apžiūrėjo dovanas 
ir nustebo pamatęs, kad jos nuo jo motinos. Kortelėje buvo para- 
šyta: „Su meile, močiutė.“ | 

Jis šyptelėjo ir pajuto akyse besitvenkiančias ašaras. Jeigu jo 
mama ištrūko iš savo vienatvės, skausmo ir liūdesio tam, kad 
nupirktų anūkams dovanų, vadinasi, galbūt ji neleidžia sau atsi- 
skirti nuo visų taip, kaip pasielgė po tėvo mirties. 

— Jau eisiu namo, pone Naitai, - tarė Marta, išėjusi iš virtuvės. 


- Jie miega. Virtuvė sutvarkyta. Karameliniai saldainiai pagamin- 

ti. Lukas nesėkmingai mėgino pasinaudoti didelių berniukų tuale- 
tu. Nupirkau dovanėlių svečiams ir užsakiau tortą. Galėsiu čia būti 
rytoj visą dieną, bet sekmadienį noriu turėti laisvą. 

Sekmadienis. Vyrų maratonas. Uždarymo ceremonija. Jis pri- 
valės ten būti. Galbūt jam pavyks įkalbėti mamą arba Bosą dar 
kartą čia ateiti. 

— Gerai, sekmadienį turėsi laisvą. O rytoj nebūtina ateiti iki 
vidurdienio, - pasakė Naitas. - Paprastai gimtadienio rytą vežuosi 
juos į Epingo mišką ir Hai Bičo bažnyčią. | 

— Kodėl ten? - paklausė Marta. 

— Toje bažnyčioje mes susituokėme. Jos pelenai išbarstyti toje 
girioje. Ji buvo kilusi iš Voltamo Ebio ir labai mėgo šį mišką. 

- Ak, atleiskit, - nesmagiai ištarė Marta ir pasuko durų link. - 
Tuomet iki vidurdienio! 

- Labai gerai, - tarė jis, uždarydamas duris. 

Naitas išjungė šviesas, patikrino vaikus ir nuėjo į savo 
miegamąjį. 

Atsisėdęs ant lovos krašto pažvelgė į Keitę, žiūrinčią į jį iš nuo- 
traukos, aiškiai prisiminė kiekvieną jos mirties smulkmeną. 


Ir apsiverkė. 

— Man treji! - tėtei į ausį sušuko Izabelė. 

Jis staigiai pašoko, prabudęs iš košmaro, kuriame Kronas Kei- 
tę laikė įkaite: ne tas beprotis, persekiojantis žaidynes, o mitinė 
senovės Graikijos figūra su ilgu dalgiu rankoje, trokštanti praryti 
savo vaikus. 

Iš baimės perkreiptu, šlapiu nuo prakaito veidu, Naitas sumi- 
šęs pažvelgė į dukterį, kuri nusigandusi traukėsi atatupsta nuo jo, 
prie skruosto stipriai prispaudusi savo antklodę. 

Atgavęs sveiką nuovoką, jis pagalvojo: „Jai nieko nenutiko! 
Lukui taip pat! Tai tebuvo siaubingas sapnas.“ 

Naitas atsikvėpė, nusišypsojo ir tarė: 

- Tik pažiūrėk, kokia tu jau didelė! 

— Man treji, - pakartojo Izabelė vėl šypsodamasi. 

-— Lukiui irgi trys! - nuo tarpdurio paskelbė jo sūnus. 

— Nejaugi? - tarė Naitas, Lukui įšokus į lovą ir apsikabinus tėtį. 
Izabelė taip pat įlipo į lovą ir prisiglaudė. | 

„Pajutęs jų kvapą, Piteris nusiramino ir dar kartą suprato, koks 
jis laimingas, jog turi savo vaikus - dalelę Keitės, kuri gyvens 
toliau ir augs. | 

— Kur dovanos? - pareikalavo Lukas. 

— Jų dar nėra, - greitai išbėrė Naitas. - Gausite jas tik šventės 


metu. 

— Ne, tėveli, - užprotestavo Izabelė. - Tas juokingas vyras 
atnešė dovanas vakar. Jos apačioje. 

— Ponas Bosas jas atnešė? - paklausė Piteris. 

Sūnus niūriai linktelėjo. 

— Bosas nemėgsta Lukio. 

— Tai jo bėda, ne tavo, - tarė tėtis. - Eikite, atsineškite dovanas. 
Galėsite atidaryti jas čia, viršuje. 

Abu vaikai pašoko iš lovos ir tekini pasileido dovanų. Po dvi- 
dešimties sekundžių jie vėl įbėgo į kambarį, sunkiai šnopuodami 
ir šypsodamiesi it išprotėję. 

— Nagi, atidarykit, - paragino Naitas. 

Kikendami jie nuplėšė vyniojamąjį popierių ir atidarė Aman- 
dos dovanas. Izabelė gavo gražų sidabrinį medalioną ant grandi- 
nėlės. Atidarę jį, viduje pamatė Keitės nuotrauką. 

— Čia mamytė? - paklausė Izabelė. 

Naitą sujaudino toks motinos supratingumas. 

— Taip. Dabar galėsi ją visur nešiotis su savimi, - kimiu balsu 
atsakė jis. 

— Kas čia, tėveli? - paklausė Lukas, įtariai apžiūrinėdamas 
savo dovaną. 

Paėmęs ją, Naitas pasižiūrėjo ir tarė: 

- Tai - ypatingas laikrodis dideliam berniukui. Matai, ant jo 
ciferblato Haris Poteris, garsus burtininkas, o kitoje pusėje išgra- 


viruotas tavo vardas. 
— Didelio berniuko laikrodis? - pakartojo Lukas. 
— Taip, - patvirtino Naitas ir paerzino jį: - Saugiai jį padėsi- 


me, kol užaugsi. 

Pasipiktinęs sūnus atkišo riešą. 

— Ne! Lukis didelis berniukas! Jam trys! 

— Visai užmiršau, - pasakė Naitas ir uždėjo laikrodį sūnui ant 
riešo, maloniai nustebęs, kad dirželis tiko beveik idealiai. 

Lukui vaikštinėjant aplink ir džiaugiantis laikrodžiu, Piteris 
užkabino medalioną Izabelei ant kaklo, užsegė grandinėlės sagtelę 
ir aikčiojo, kol ji žvelgė į save veidrodyje. Buvo nepaprastai panaši 
į Keitę, kai ši buvo dar maža mergaitė. 

Naitas pakeitė Lukui sauskelnes, nuprausė ir pavalgydino abu, 
tada apvilko Izabelę suknele, o Luką mėlynais šortais ir baltais 
marškiniais. Perspėjęs neišsipurvinti drabužių, jis žaibiškai greitai 
nusimaudė po dušu, nusiskuto ir apsirengė. Visi trys išėjo iš namų 
devintą, nuėjo iki garažo už kelių kvartalų ir pasiėmė retai naudo- 
jamą „Range Rover“. 

Klausydamasis žinių per radiją, Naitas važiavo gatvėmis į šiau- 
rę su Luku ir Izabele, sėdinčiais vaikiškose kėdutėse už jo. Tai buvo 
paskutinė visa olimpinių varžybų diena, vakare turėjo įvykti įvai- 
rių estafečių rungčių finalai. 

Žinių pranešėjai kalbėjo apie kritikos laviną, liejamą ant 
Skotland Jardo ir MI5 už nesugebėjimą atskleisti nieko svarbaus 
Krono byloje. Vis dėlto apie karo nusikaltėlės rankas užsiminta 
nebuvo. Potersfild paprašė kol kas laikyti tai paslaptyje. 

Daug varžybas baigusių sportininkų išvažiavo. Kiti, tokie kaip 
Hanter Piers, prisiekė likti olimpiniame parke iki pabaigos, nepai- 
sant Krono ir jo furijų. 

Naitas važiavo į Enfildą, tada nuo Voltamo Ebio pasuko į 
pietryčius, Hai Bičo ir Epingo miško link. 

- Daug medžių, - pareiškė Izabelė jiems įvažiavus į mišką. 

- Tavo mamytei patiko medžiai. 


Pro Hai Bičo bažnyčią supančių medžių lapus mirguliavo sau- 

lė. Bažnyčia stovėjo miško proskynoje. Čia jau stovėjo keli auto- 
mobiliai, bet Epingo miškas buvo populiari pasivaikščiojimų vie- 
ta, todėl Naitas nesitikėjo, kad dar kas nors galėtų atvažiuoti čionai 
specialiai dėl Keitės. Jo motina buvo paskendusi savame sielvarte, 
o Keitės tėvai jau buvo mirę. 

Jie įžengė į tuščią bažnyčią, kur vaikai uždegė po žvakutę 
mamos atminimui. Naitas taip pat uždegė vieną Keitei ir dar ketu- 
rias kolegoms, žuvusiems lėktuvo katastrofoje. Laikydamas Izabe- 
lg su Luku už rankų, jis išsivedė juos laukan ir nuėjo taku į mišką. 

Lengvas vėjas judino medžių lapelius. Po šešių ar septynių 
minučių augalijos sumažėjo, pro apgriuvusią akmeninę sieną jie 
įžengė į netankiai augančių senų ąžuolų giraitę su aukšta vasaros 
vėjo kedenama žole. 

Naitas kurį laiką stovėjo žvelgdamas į gamtovaizdį, priglau- 
dęs prie savęs vaikus ir vardan jų stengdamasis suvaldyti kilusius 
jausmus. 

- Kai jūsų mama buvo maža mergytė, ji dažnai eidavo į tą baž- 
nyčią, bet labiausiai jai patiko čia, - tyliai prabilo Naitas. - Ji sakė, 
jog šie medžiai labai seni ir tai jai buvo šventa vieta, kurioje ji kal- 
bėdavosi su Dievu. Todėl ir išbarsčiau jos... 

Jam užgniaužė gerklę. 

— Tai buvo puikus pasirinkimas, Piteri, - už jų pasigirdo emo- 
cijomis persmelktas moters balsas. - Tai buvo mėgstamiausia Kei- 
tės vieta. 

Naitas atsigręžė, šluostydamasis rankove ašaras. 

Tvirtai įsikibusi į jo kelnes, Izabelė paklausė: 

— Kas šita moteris, tėte? 

Naitas nusišypsojo.. 


- Tai jūsų teta Eleina, mieloji. Vyresnėlė jūsų mamytės sesuo. 


253 


PRIVATĖ | Žaidynės 


86 skyrius 


- Žinojau, kad negalėsiu ateiti į jų gimtadienio šventę, - Nai- 
tui tyliai pasakė svainė jiems važiuojant atgal, kai vaikai sumigo 
automobilio kėdutėse. - Be to, pamaniau, kad čia su jais susitikusi 


jausiuosi geriau. 

Jie artėjo prie garažo, kuriame Naitas laikė savo visureigį. 

- Ir kaip jauteisi? - paklausė jis. 

Potersfild linktelėjo, jos akyse sužibo ašaros. 

— Tarytum jaučiau ją ten. - Kiek padvejojusi, ji pridūrė: - 
Atleisk už tai, kaip su tavimi elgiausi. Žinau, kad gimdyti namuo- 
se buvo Keitės sprendimas. Tiesiog... | 


— Nekalbėkime daugiau apie tai, - statydamas automobilį tarė 
Naitas. - Pamirškime tai. Mano vaikams pasisekė, jog jie turi tave. 
Man taip pat pasisekė, kad turiu tave. 

Ji atsidususi liūdnai šyptelėjo. 

— Gerai. Reikia pagalbos? 

Naitas per petį žvilgtelėjo į miegančius vaikus. 

- Taip, jie jau per sunkūs, kad vienas abu nuneščiau tokį kelią. 

Potersfild paėmė Izabelę, o Naitas Luką, ir jie kartu nuėjo du 
kvartalus iki jo namų. Viduje išgirdo įjungtą televizorių. 

- Naujoji auklė, - tarė jis, ieškodamas raktų. - Ji visada atvyks- 
ta anksti. 

- Retai taip pasitaiko. 

— Tiesą sakant, tai nuostabu, - prisipažino Naitas. - Ji - tikras 
stebuklas: vienintelė sugebėjo pažaboti vaikus. Jie padeda jai 


sutvarkyti kambarį ir eina miegoti vos spragtelėjus pirštais. 

Jis atidarė duris, o koridoriuje akimirksniu pasirodė Marta. Ji 
susiraukė, pamačiusi Naitui ant peties miegantį Luką. 

— Tikriausiai per daug jaudulio, - tarė ji ir smalsiai pažvelgė į 
Potersfild. 

— Marta, tai Eleina, - pasakė Naitas. - Ji - mano svainė. 

— O, sveika, - pasisveikino Eleina, įdėmiai žiūrėdama į Martą. 
- Piteris labai gražiai apie tave atsiliepia. 

Marta nervingai nusijuokė ir, nuleidusi galvą, tarė: 

- Ponas Naitas labai malonus. - Akimirkai nutilusi, ji paklau- 
sė: - Ar tik nemačiau jūsų per televizorių? 

— Galbūt. Aš dirbu Skotland Jarde. 

Marta jau norėjo kažką pasakyti, bet prabudusi Izabelė 
suniurnėjo: 

— Noriu pas tėvelį. 

Naitas paėmė ją, sakydamas: 

- Tėvelis turi kelioms valandoms išeiti į darbą, bet jis grįš į 
jūsų gimtadienio šventę. 

Marta tarė: 

— Netrukus eisime pasiimti torto. Ir balionų. 


Izabelė nušvito, o Lukas nubudo. Suskambo Potersfild mobi- 
lusis telefonas. 

Skotland Jardo inspektorė įdėmiai klausėsi, tada sulinksėjo 
galva ir paklausė: 

— Kur ją veža? 

Jai vis dar klausantis atsakymo, Marta paėmė iš Naito Izabelę 
su Luku ir nusinešė koridoriumi į virtuvę, klausdama: 


S 


— Kas nori obuolių sulčių? 

Potersfild užtrenkė telefono dangtelį, atsigręžė į Naitą ir tarė: 

— Policininkas ką tik rado purviną, savo pačios ekskremen- 
tais išsitepusią Seleną Farel, klaidžiojančią po senos Bektono dujų 
gamyklos griuvėsius. Jie veža ją į Londono Tilto ligoninę. 

Naitas žvilgtelėjo per petį į Martą, stipriai rankose spaudžian- 
čią Izabelę su Luku. 

— Sugrįšiu prieš penkias ir padėsiu tau papuošti kambarį, - 
pažadėjo jis. 

— Aš viskuo pasirūpinsiu, - ramiai atsakė ji. - Palikite viską 


man, pone Naitai. 

— Tu tuo tikra? - klausiu aš vos valdydamasis, kad nepradėčiau 
šaukti į mobilųjį telefoną. 

— Taip, - šnypščia man „Marta. - Ją rado klaidžiojančią Bek- 
tono dujų gamykloje, netoli nuo fabriko. Kas ten buvo paskutinį 
kartą? 

„Pirma Petra, dabar tu, Tigana, - galvoju aš, kraugeriškai 
žvelgdamas į Martos seserį, sėdinčią šalia manęs už automobi- 
lio vairo. Manyje vėl viskas užverda, tačiau ramiu balsu atsakau 
Martai: | 

- Argi tai svarbu? 

- Tavimi dėta, aš nueičiau ir išvalyčiau tą fabriką, - sako Mar- 


ta. - Jie mina mums ant kulnų. 

Tai tiesa. Per žmogžudišką spengimą ausyse beveik girdžiu 
šunų lojimą. 

Kokia klaida! Kokia milžiniška klaida! Farel turėjome paleisti 
į laisvę tik rytoj ryte, kad nukreiptume visą policijos dėmesį į ją, 
kol aš atliksiu savo keršto aktą. Turėjau iš karto užmušti Farel, kai 
tik pasitaikė galimybė. Bet ne, privalėjau elgtis protingai. Norė- 
jau regzti pinkles ir apgaules vieną po kitos. Tačiau šioji atsigręžė 
prieš mane. 

Pirštais paliečiu randą ant galvos ir pajuntu kylančią 
neapykantą. 

Esu priverstas taip elgtis. Vienintelė likusi viltis yra 


negailestingumas. 
- Paimk vaikus, - sakau. - Dabar pat. Žinai, ką daryti. 


- Žinau, - atsako Marta. - Mažieji nenaudėliai jau kietai miega. 

Vaizdai, garsai ir kvapai Londono Tilto ligoninėje netikėtai 
sunervino Naitą. Nuo tada, kai Keitės kūnas buvo išvežtas į ligo- 
ninę, jis nesilankė jokioje medicinos įstaigoje. Kai su Potersfild 
pasiekė intensyvios priežiūros skyrių, jis jautėsi visiškai bejėgis. 

— Taip ji atrodė, kai buvo rasta, - pasakė Metropoliteno poli- 
cijos pareigūnas, saugantis jos palatos duris, ir parodė nuotrauką. 

Farel buvo apsirengusi kaip Sirena Sent Džeims, nepaprastai 
purvina ir apsvaigusi it pacientė po lobotomijos. Nuo vienos ran- 
kos karojo plastikinis lašelinės vamzdelis. 

— Ką nors kalbėjo? - paklausė Potersfild. 

— Vapėjo kažką apie kūną be rankų, - atsakė policininkas. 

— Be rankų? - paklausė Naitas ir pažvelgė į Potersfild. 

— Ji kalbėjo labai nerišliai. Bet dabar jums gal ir pavyks su ja 
susikalbėti, nes jai davė vaistų, stabdančių narkotikų poveikį. 

- Ji buvo svaiginta narkotikais? - paklausė Potersfild. - Tai jau 
tikrai žinoma? 

- Galingomis dozėmis, sumaišius su migdomaisiais vaistais. 

Jie įėjo į intensyvios priežiūros palatą. Profesorė Selena Farel 
miegojo lovoje apsupta būklę stebinčios įrangos. Jos oda buvo 
mirtinai pilkos spalvos. Priėjusi prie lovos, Potersfild tarė: 

— Profesore Farel? 

Profesorės veidas persikreipė iš pykčio. 

— Eikit šalin. Galvą. Skauda. Labai, - neaiškiai, nutraukdama 
žodžių galūnes, ištarė ji. 

— Profesore Farel, - tvirtai pakartojo Potersfild. - Aš esu 
vyriausioji inspektorė Eleina Potersfild iš Metropoliteno policijos. 
Turiu su jumis pasikalbėti. Prašau atsimerkti. 


Farel sumirksėjo ir susiraukė. 

- Išjunkite šviesą. Man migrena. 

Medicinos sesuo užtraukė užuolaidas. Farel vėl atmerkė akis. 
Ji apsidairė po kambarį, pamatė Naitą ir suglumusi pažvelgė į 
Potersfild. 

— Kas man nutiko? 

- Tikėjomės, kad jūs mums pasakysite, profesore, - tarė Naitas. 

— Nežinau. | 

Potersfild paklausė: 

- Ar galite paaiškinti, kaip jūsų DNR, tiksliau, jūsų plaukas, 
atsirado viename iš Krono laiškų, siųstų Karenai Poup? 

Informacija lėtai prasiskverbė į aptemusias Farel smegenis. 


- Poup? Reporterė? - paklausė ji Naito. - Mano DNR“ Ne, 
neprisimenu. 


- Tai ką prisimenate? - pareikalavo atsakyti Naitas. 
Farel sumirksėjusi sudejavo ir tarė: 


- Tamsus kambarys. Aš lovoje, viena. Pririšta. Negaliu atsi- 
kelti. Man baisiai skelia galvą, bet jos neduoda jokių vaistų nuo 
skausmo. 


- Kas tos „jos'? - toliau spaudė Naitas. 

— Moterys. Skirtingos moterys. 

Potersfild pradėjo nervintis. Ji prabilo: 

- Selena, ar suprantate, kad jūsų DNR sieja jus su septyniomis 
žmogžudystėmis, įvykdytomis per paskutines dvi savaites? 

Tai sukrėtė profesorę, todėl ji šiek tiek prasiblaivė. 

- Ką? Septyniomis? Aš nieko nežudžiau. Aš niekada... kokia, 
kokia šiandien diena? 

- Šeštadienis, rugpjūčio 11 diena, - atsakė Naitas. 

Profesorė sudejavo. 

- O ne. Atrodė, kad ten prabuvau vos vieną naktį. 

- Tamsiame kambaryje su moterimis? - pasitikslino Potersfild. 

- Jūs manimi netikite? 

= Ne, - atsakė inspektorė. 

Naitas pasiteiravo: 

- Kodėl apsimetėte susirgusi ir pabėgote iš savo darbo kabine- 
to, kai Karena Poup paleido fleitos melodiją? 

Profesorė plačiai atsimerkė. 


— Man pasidarė bloga, nes... esu girdėjusi ją anksčiau. 

Baigiu kalbėtis su Marta ir pažvelgiu į Tiganą, trokšdamas tuoj 
pat nutraukti jai galvą. Bet ji sėdi už vairo, o apie avariją tokiame 
vėlyvame žaidimo etape negali būti nė kalbos. 

— Apsisuk, - sakau jai, mėgindamas išlikti ramus. - Turime 
važiuoti į fabriką. 

- Fabriką? - nervingai pakartoja Tigana. - Vidury baltos 
dienos? 

— Farel pabėgo. Ją rado dujų gamykloje. Naitas ir Skotland Jar- 
do inspektorė Potersfild dabar su ja ligoninėje. 

Tigana išbąla. 

— Kaip tai galėjo nutikti? - ramiai klausiu. - Ją turėjome išlais- 
vinti tik rytoj ryte. Tai buvo tavo užduotis, sese. 

Puolusi į paniką, ji atsako: 

— Privalėjau tau pasakyti, bet žinojau, kiek daug streso patiri 
šiuo metu. Vakar ryte, kai buvau fabrike, ten bastėsi girti vyrukai. 
Pamaniau, kad blogas kvapas atbaidys juos nuo tos patalpos. Jie 
tikriausiai nulaužė spyną ir ją išleido. Nežinau. 

- Turime išvalyti tą vietą, - sakau. - Važiuojam ten. Dabar pat. 

Važiuodami nesikalbame, tylime ir įėję į užteršto fabriko teri- 
toriją bei leisdamiesi į jo rūsį. Čia lankiausi vos vieną kartą, todėl 
Tigana rodo kelią. Abu nešamės šiukšlių maišus. 

Pro atviras sandėlio duris sklinda šleikštus kvapas, tačiau 
Tigana nedvejodama įeina vidun. Aš žvilgteliu į geležinius žiedus 
ant durų ir rėmo - jie neišlaužti, tada peržvelgiu grindis. 


Spyna guli kampe, jos ąselė atvira, bet nesulaužyta. 


260 


Ketvirta knyga | MARATONAS 


Pasilenkęs paimu ją, užsidedu ąselę ant viduriniojo piršto tar- 
si žalvarinį krumplį, o spyną suspaudžiu delne. Viduje Tigana su 
pirštinėmis renka į maišą panaudotus butelius-lašelines. 

- Susitvarkykime, - sakau ir priėjęs artyn pritūpiu, kaire ranka 
paimu numestą švirkštą. 

Kildamas jaučiuosi kerštingas tarsi atstumtas mylimasis. Klai- 
dinamu judesiu tiesiu švirkštą šiukšlių maišo link, o tada dešine 
ranka su ąsele ant piršto suduodu smūgį iš apačios. 

Tigana neturėjo jokio šanso. Ji net nematė besiartinančio 
smūgio. 

Akimirksniu sutraiškau jos gerklas. 

Ji dusdama, pamėlusi, išvertusi akis nusvirduliuoja atbula ir 
negalėdama patikėti žiūri į mane. Antru smūgiu sulaužau jai nosį, 
nusviedžiu į sieną. Dabar ji supranta, kad esu žymiai pranašes- 


nė būtybė. Trečias smūgis suknežina smilkinį, ji susmunka purve. 


90 skyrius 


— Žinoma, girdėjote šią muziką anksčiau, - atšovė Potersfild. 
- Ji buvo jūsų kompiuteryje. Kaip ir programa, su kuria jūs perė- 
mėte elektroninių švieslenčių valdymą olimpiniame stadione per 
atidarymo ceremoniją. 

— Ką? - šūktelėjo profesorė ir, pamėginusi atsisėsti, susirau- 
kė iš skausmo. - Ne, ne! Kažkas prieš metus pradėjo siuntinėti šią 


melodiją į mano telefono atsakiklį ir elektroninį paštą iš anonimi- 

nių paskyrų. Mane kažkas persekiojo. Po kurio laiko, vos išgirdusi 
šią muziką, iš karto subloguodavau. 

— Kokia patogi nesąmonė, - nukirto Potersfild. — O iš kur toji 
programa kompiuteryje? 

— Nesuprantu, apie kokią programą kalbate. Kažkas ją ten 
tikriausiai įrašė, galbūt tas pats žmogus, kuris siuntinėjo man flei- 
tos melodiją. 

Naitui tai pasirodė neįtikima. 

— Ar kam nors pranešėte apie tokį kibernetinį persekiojimą? 

. Klasikinių mokslų profesorė ryžtingai linktelėjo. 

— Tiesą sakant, du kartus Vopingo policijos būstinėje. Bet 
detektyvai atsakė, kad fleitos muzika nėra nusikaltimas, o kitokio 
įrodymo, jog esu persekiojama, neturėjau. Sakiau, kad įtariu, kas 
už to slepiasi, bet jie nenorėjo nieko apie tai girdėti. Patarė man 
pasikeisti telefono numerį ir elektroninio pašto adresą. Aš taip ir 
padariau. Tada persekiojimas baigėsi. Ir galvos skausmai praėjo lig 


tol, kol jūs ir vėl nepaleidote šios muzikos mano kabinete. 

Naitas prisimerkęs susimąstė apie tokį paaiškinimą. Ar įma- 
noma, kad Farel buvo specialiai pasinaudota norint suklaidinti ir 
nukreipti dėmesį? Kodėl jos tiesiog neužmušė? 

Potersfild tikriausiai galvojo tą patį, nes paklausė: 

- Kas, jūsų manymu, siuntinėjo tą muziką? 

"Farel nežymiai gūžtelėjo. 

- Na, savo gyvenime aš pažinojau tik vieną žmogų, grojusį 
pano fleita. | 

Naitas su Potersfild tylėjo. 

- Džimis Dieringas, - tarė profesorė. - Žinote, tas vyrukas iš 


Britų muziejaus? Jis veda televizijos laidą. 


262 


Ketvirta knyga | MARATONAS 


„Tai viską keičia; - pagalvojo Naitas prisiminęs, kaip gerai 
apie Farel atsiliepė Dieringas ir kaip pakartotinai liepė jam su 
Poup pas ją apsilankyti. Ar tai buvo jo plano dalis? 

Potersfild vis dar atrodė abejojanti. 

- Iš kur žinote, kad jis grojo fleita, ir kodėl jam būtų reikėję 
taip jus persekioti? 

- Paskutiniajame dešimtmetyje Balkanuose jis turėjo su savi- 
mi fleitą. Grodavo ja man. 

— O toliau? - paklausė Naitas. 

Farel nesmagiai pasijuto. 

- Jis, Dieringas, domėjosi manimi romantiškai. Pasakiau jam, 
kad manęs tai nedomina, o jis supyko, pasidarė kaip apsėstas. Ėmė 
mane persekioti. Jau tada apie jį pranešiau vadovybei. Bet tai buvo 
nesvarbu. Aš buvau sužeista sunkvežimio avarijoje ir išskraidinta 


iš Sarajevo. Nuo tada jo nemačiau. 
— Nė karto per kiek metų? - paklausė Naitas. 
- Šešiolika? Septyniolika? 
— Ir vis tiek jį įtarėte? - tarė Potersfild. 
Profesorė suakmenėjo. 
— Nieko daugiau negalėjau įtarti. 
- Tikriausiai ne, - pasakė Skotland Jardo inspektorė. - Beje, jis 
taip pat dingęs. Turiu omenyje, Dieringas. 
Farel suglumo. 
— Ką? 
Prabilo Naitas: 


— Teigiate, kad buvote laikoma tamsiame kambaryje ir jus pri- 


žiūrėjo moterys. Kaip iš ten ištrūkote? 

Farel kelias akimirkas susimąstė, o po to atsakė: 

- Berniukai, bet aš ne... Ne, tikrai prisimenu girdėjusi berniu- 
kų balsus, bet paskui ir vėl praradau sąmonę. Prabudusi supra- 
tau, kad galiu pajudinti rankas ir kojas. Taigi atsikėliau, susiradau 
duris ir... - Profesorė nutilusi pažvelgė į tolį. - Manyčiau, buvau 
kažkokiame sename fabrike. Prisimenu plytines sienas. 

Potersfild priminė: 

— Kalbėjote policininkui apie negyvėlį be rankų. 

Farel su baime akyse pažvelgė į Naitą su inspektore. 

"- Antjos buvo musių. Šimtai jų. 

— Kurė? 

— Nežinau, - atsakė ji ir susiraukusi pasitrynė kaktą. - Tikriau- 
siai kažkur tame fabrike. Buvau apsvaigusi. Daug kartų kritau. 
Visai neįstengiau galvoti. 

Po ilgos pauzės Potersfild, regis, padarė tam tikras išvadas. Ji 
išsitraukė telefoną, atsistojo ir pasitraukė per kelis žingsnius nuo 
Farel lovos. Po akimirkos ji tarė: 


- Čia Potersfild. Ieškokite apleisto fabriko kur nors netoli Bek- 
tono dujų gamyklos. Plytinės sienos. Jame gali būti lavonas be 
plaštakų. Gal ir daugiau. 


Tuo-tarpu Naitas prisiminė Karenos Poup surinktą informaci- 
ją apie Farel ir paklausė: 

— Kaip jūs atsiradote tame kambaryje fabrike? 

Profesorė papurtė galvą. 

— Neprisimenu. 

— Kokį paskutinį dalyką prisimenate? - pasiteiravo Potersfild, 
išjungusi telefoną. 

Farel sumirksėjo, įsitempė ir atsakė: 

— Negaliu sakyti. 

— Ar Sirena Sent Džeims tai žinotų? - paklausė Naitas. 

Šis vardas aiškiai apstulbino profesorę, ji tyliai paklausė: 

— Kas? 

- Jūsų kitas Aš tarp elitinių Londono lesbiečių, - tarė Potersfild. 

— Nesuprantu, apie ką jūs... 

- Visas Londonas žino apie Sireną Sent Džeims. 

Profesorė atrodė sutriuškinta. 

— Ka? Iš kur? 

- Iš Karenos Poup, - atsakė Naitas. - Ji sužinojo apie jūsų slap- 
tą gyvenimą ir apie tai parašė. 

Farel silpnai šūktelėjo: 

— Kodėl ji taip pasielgė? 

- Nes jūsų DNR sieja jus su žmogžudystėmis, - pasakė Poters- 
fild. - DNR byloja, jog jūs kažkaip susijusi su Kronu ir jo furijomis. 

Farel puolė isteriškai šaukti: 

- Aš - ne Kronas! Ir ne furija! Turėjau slaptą gyvenimą, 
bet tai - tik mano pačios reikalas. Aš neturiu nieko bendra su 
žmogžudystėmis! 

Į palatą įsiveržusi slaugė paliepė jiems išeiti. 

- Dar minutėlę, - pareikalavo inspektorė. - Paskutinį kartą 
jus matė „Candy“ bare prieš dvi savaites penktadienį, liepos dvi- 
dešimt septintąją. 

Profesorė nustebo. 

- Jūsų draugė Nelė sakė mačiusi jus ten, - pridūrė Naitas. — 
Ji papasakojo Poup, kad matė jus su moterimi, po vualiu slėpusia 
veidą. 

Farel susimąstė ir lėtai linktelėjo. 

— Taip. Aš nuėjau su ja į jos automobilį. Ji turėjo vyno ir įpy- 
lė man... - Profesorė pažvelgė į Potersfild. - Ji mane kažkuo 
apsvaigino. 

- Kas ji tokia? - paklausė inspektorė. 

Susigėdusi Farel atsakė: 

- Jos tikras vardas? Negalėčiau pasakyti. Manau, ji pasivadi- 
no netikru vardu, kaip ir aš. Bet liepė ją vadinti Marta. Sakė, kad 


ji iš Estijos. 


91 skyrius 


Tą vėlyvą šeštadienio popietę į Londoną atslinko stipri audra. 
Žaibavo ir pliaupė lietus, atsimušdamas į specialiais ženklais 
nepažymėto Potersfild automobilio priekinį stiklą. Automobilis su 
įjungta sirena lėkė Čelsio link. Inspektorė piktai dėbčiojo į Naitą, 
kuris atrodė taip, tarsi būtų susidūręs su vaiduokliu. Jis dar kartą 


suspaudė Martos telefono numerį. 

- Atsiliepk, — kartojo Naitas. - Atsiliepk, kale. 

Potersfild suriko: 

— Kaip galėjai jos nepatikrinti, Piteri? 

- Aš ją patikrinau, Eleina! - šūktelėjo Naitas. - Tu taip pat ją 
patikrinai! Ji taip idealiai man tiko... 

Automobilis cypdamas sustojo priešais jo namus, kur jau sto- 


vėjo keletas policijos automobilių įjungtomis signalinėmis švieso- 

"mis. Nepaisydama lietaus, aplink būriavosi žmonių minia. Unifor- 
muoti pareigūnai jau statė užtvaras. 

Naitas iššoko iš Potersfild automobilio jausdamasis, tarsi svir- 
duliuotų ant tamsios, neišmatuojamos bedugnės krašto. 

„Bela? Mažasis Lukas? Juk šiandien jų gimtadienis.“ 

Skotland Jardo inspektorius Bilis Kasperas niūriu veidu sutiko 
Naitą prie durų. 

— Atleisk, Piteri. Mes atvykome per vėlai. 

— Ne! - sušuko jis, bėgdamas vidun. - Ne. 

Visur, kur tik Naitas dairėsi, matė vaikus supusius daiktus: 
žaislus, vaikišką pudrą, paketėlius su balionais, ilgais kaspinais ir 
žvakutėmis. Apkvaitęs praėjo pro juos į virtuvę. Luko pusryčių 
javainių dubenėlyje vis dar buvo pieno. Izabelės antklodė gulėjo 
ant grindų šalia jos aukštos vaikiškos kėdutės. 

Naitas pakėlė ją, galvodamas: „Bela tikriausiai be jos labai 
sutrikusi. Staiga, suvokęs padėties rimtumą, jis vos nepalū- 
žo. Tačiau įsakė sau nepasiduoti ir nesusmukti. Žinojo vienintelį 
būdą, kaip tai padaryti: jis privalėjo nepaliaujamai judėti. 

Suradęs Potersfild, pasakė jai: 

- Patikrink jos butą. Adresas yra gyvenimo aprašyme. Čia 
visur turi būti pilna pirštų atspaudų. Ar gali susekti jos mobilųjį 
telefoną? 

- Jeigu ji tokį turi, - atsakė Potersfild. - Tu tuo tarpu pas- 
kambink savo draugei Poup, o aš susisieksiu su kitais pažįstamais 
žiniasklaidos atstovais. Visur paskelbsime dvynių veidus, Piteri. 
Kas nors vis tiek bus juos pastebėjęs. 

Naitas norėjo linktelėti, bet persigalvojęs pasakė: 


- Ojeigu jie būtent to ir siekia? 


267 


PRIVATE | Žaidynės 


— Ko? - nesuprato inspektorė. - Kodėl? 

- Pramogos, - tarė jis. - Dėmesio atitraukimo. Pagalvok apie 
tai. Jei visur parodysime jų veidus ir pranešime, kad jie buvo 
pagrobti moters, tariamai susijusios su Kronu, visos teisėsaugos 
pajėgos ir žiniasklaidos dėmesys bus nukreipti į Izabelę su Luku, o 
žaidynės liks atviros paskutiniam antpuoliui. 

- Turime kažką daryti, Piteri. 

Jis negalėjo patikėti, kad tai sako, bet tarė: 

— Galime luktelėti bent kelias valandas, Eleina. Pažiūrėti, ar jie 
ims nerimauti. Galbūt jie paskambins. O jei nepaskambins, saky- 


kime, iki aštuonių, tada visiems paskelbsime apie vaikus. 


Potersfild nespėjus nieko atsakyti, jis išsitraukė telefoną ir 
paskambino Chuliganui. 

Pasigirdo triukšmas, o Chuliganas džiugiai šūktelėjo: 

- Ar girdi, Piteri? Vienas-vienas. Išlyginome rezultatą! 

- Atvažiuok į mano namus, - pasakė Naitas. - Dabar. 

— Dabar? - riktelėjo Chuliganas, tarsi būtų girtas. - Tu iš pro- 
to išsikraustei? Tai - kova dėl prakeikto aukso medalio, o aš turiu 
vietas pačiame viduryje. | 

— Kronas pagrobė mano vaikus, - tarė Naitas. 

Tyta, po to: 

— O ne! Po perkūnais. Tuoj būsiu, Piteri. Tuoj pat. 

Naitas išjungė telefoną. Eleina ištiesė ranką į jo mobilųjį. 

— Man jo reikės kelioms minutėms, kol įtaisysime numerio 
sekimo įrangą. 

Jis padavė telefoną ir užlipo į viršų. Griaustiniui drebinant 


namus, pasiėmė Keitės nuotrauką ir nusinešė į vaikų kambarį. 

"Atsisėdo ant sofos, pažvelgė į tuščias vaikų loveles ir Keitės išrink- 
tus sienų tapetus, svarstydamas, ar tokia jo lemtis - patirti netek- 
tis ir tragedijas. Tada ant vystyklų keitimo stalo pastebėjo vaikiš- 
kų antihistamininių vaistų buteliuką. Padėjęs Keitės nuotrauką, 
priėjo arčiau - buteliukas buvo beveik tuščias. Akimirksniu įnir- 
šo supratęs, jog buvo kvailinamas. Ji svaigino vaikus jam po pat 
nosimi. 

Pasibeldusi įėjo Potersfild. Žvilgtelėjusi į Keitės nuotrauką ant 
sofos, padavė jam telefoną. 

- Dabar tu prijungtas prie sistemos. Galėsime atsekti visus 
skambučius. Ką tik gavau pranešimą. Radome du kūnus apleis- 
tame, kenksmingomis atliekomis užterštame fabrike netoli dujų 
gamyklos. Abi moterys, įžengusios į ketvirtą dešimtį. Viena mir- 
tinai sumušta vos prieš kelias valandas. Jokių asmens liudijimų. 
Kita mirė kažkada anksčiau šią savaitę. Be plaštakų. Manome, kad 
tai - Andžela Brazlik ir vyresnė jos sesuo Nada. 

- Dviejų furijų nebėra. Liko tik Marta ir Kronas, - apatiš- 
kai tarstelėjo Naitas. - Manai, Dieringas ir yra Kronas? Po to, ką 
mums papasakojo Farel? Persekiojimas Balkanuose... fleita? 

— Nežinau. 

Staiga Naitą apėmė abejonės, stiprios ir keliančios 
klaustrofobiją. 

= Ar svarbu, kur aš būsiu, kai kas nors man paskambins? 

- Ne, - atsakė Potersfild. 

Jis pažvelgė į Keitės nuotrauką ir tarė: 

— Negaliu čia sėdinėti, Eleina. Privalau judėti. Eisiu pasivaikš- 
čioti. Gerai? 


— Tik laikyk įjungtą savo mobilųjį. 

— Pasakyk Chuliganui man paskambinti, kai čia atvažiuos. 
Taip pat reikėtų apie tai pranešti Džekui Morganui. Jis stadione, 
estafečių varžybose. 

Linktelėjusi ji atsakė: 

— Surasime juos. 

- Žinau, - tarė jis, nors iš tikrųjų buvo draskomas abejonių. 

Naitas apsivilko neperšlampamą apsiaustą ir išėjo pro gali- 
nes duris, jei lauke jau būriuotųsi žurnalistai. Eidamas skersgatviu 
sprendė, tiesiog pasivaikščioti be tikslo ar sėsti į automobilį ir nuva- 
žiuoti į Hai Bičo bažnyčią pasimelsti. Tačiau tada suprato, jog iš 
tiesų nori būti tik vienoje vietoje, matyti tik vieną žmogų. 

Naitas apsigręžė ir lietuje sunkiai nuėjo per miestą. Praeida- 
mas pro alines, girdėjo linksmus šūksnius. Atrodo, Anglijos fut- 
bolo komanda laimėjo auksą, kai jis prarado viską, kas jam buvo 
svarbu. 

Jo plaukai ir kelnės buvo kiaurai permirkę, kai pagaliau priė- 
jo prie durų Milnerio gatvėje. Naitas paspaudė durų skambutį ir 
pabeldė plaktuku, žiūrėdamas į apsaugos kamerą. 

Durys atsidarė, už jų stovėjo Bosas. 

— Negali su ja susitikti, - akiplėšiškai pareiškė jis. 

— Pasitrauk iš kelio, vyruti, - iškošė Naitas tokiu grėsmingu 
tonu, kad jo motinos padėjėjas iš karto atsitraukė. | 


Piteris nesibeldęs atidarė mamos darbo kambario duris. 
Amanda, pasilenkusi virš stalo, kirpo audinį. Kambaryje ant 


manekenų kabojo tuzinas, o gal ir daugiau naujų modelių. 
Motina šaltai pažvelgė į jį. 
- Argi neaiškiai pasakiau, kad noriu būti viena, Piteri? 


Eidamas jos link, Naitas ištarė: 

— Mama... 

Bet ji nukirto: 

- Išeik, Piteri. Ką, dėl Dievo meilės, tu čia darai? Šiandien tavo 
vaikų gimtadienis. Turėtum būti su jais. 

Tai buvo paskutinis lašas. Naitui apsvaigo galva ir jis neteko 


sąmonės. 


02 skyrius 


Karena Poup per dulksną ir sutemas skubėjo Naito namų Čel- 
syje link. „Ihe Sun“ reporteris, rašantis apie nusikaltimus ir poli- 
cijos darbą, pranešė jai, kad „Private“ agento namuose vyksta kaž- 
kas svarbaus, tad ji iš karto pasileido ten, visą laiką mėgindama 
prisiskambinti Piteriui. 

Tačiau vis išgirsdavo keistą pypsėjimą, o po to balsas praneš- 
davo, kad „su abonentu susisiekti neįmanoma“. Tolumoje ji pama- 
tė policijos užtvaras ir... 

- Labas, Piteris pasikvietė ir tave? - paklausė Chuliganas, pri- 
bėgęs prie jos. Jo akys buvo raudonos, jis kvepėjo cigaretėmis, čes- 
naku ir alumi. - Atvažiavau iš prakeiktų aukso medalio varžybų. 
Nepamačiau auksą laimėjusio įvarčio! 

— Kodėl visa tai praleidai? - paklausė ji. - Kodėl Skotland Jar- 
das čia? | 

Kai jis papasakojo, Poup užsinorėjo verkti. 


— Kodėl? Kodėl jo vaikus? 

To paties ji paklausė ir Potersfild, kai jie įėjo vidun. 

— Piteris mano, kad tai - dėmesio atitraukimo taktika, - paaiš- 
kino inspektorė. 

Šiek tiek suliedamas žodžius, Chuliganas tarė: 


— Galbūt. Turiu omenyje, ta Marta buvo čia paskutines dvi 
savaites, ar ne? 

— Maždaug, - pasakė Poup. 

— Aišku. Taigi klausiu savęs: kodėl? - tarė Chuliganas. - 
Manau, Kronas atsiuntė ją čionai kaip šnipę. Į Skotland Jardą 
negalėjo prastumti savo žmogaus, todėl infiltravo Martą į „Priva- 
te“, ar ne? 

— Gali būti, - prisimerkusi prabilo Potersfild. 

- Kur Piterio kompiuteriai ir telefonai? 

- Mobilųjį jis pasiėmė su savimi, - atsakė Potersfild. - Namų 
telefonas virtuvėje. Kompiuterį mačiau jo kambaryje viršuje. 

Po dvidešimties minučių Chuliganas rado Potersfild ir Poup, 
besikalbančias su Biliu Kasperu. 

— Pamaniau, norėsi tai pamatyti, inspektore, - pasakė jis, 
ištiesęs du mažus įkalčių maišelius. - Radau blakę telefone ir kla- 
višų paspaudimo registruotuve ant DSL kabelio. Galiu lažintis, 
kad ir jo mobilusis su blake. Galbūt jų yra ir dar daugiau. 

- Paskambink jam, - pasiūlė Potersfild. 

— Bandžiau, - atsakė Chuliganas. - Nusiunčiau žinutę. Negau- 


nu jokio atsakymo, išskyrus tai, kad atsirado tinklo trukdžių. 

Už Amandos darbo kambario lango leidosi sutemos. Naito 
mobilusis telefonas gulėjo ant kavos staliuko. Žiūrėdamas į telefo- 
ną, jis sėdėjo ant sofos ir jautėsi tarsi perdegusiomis smegenimis 
ir kaip niekad tuščiu skrandžiu. 

Kodėl jie dar nepaskambino? 

Jo motina atsisėdo šalia ir tarė: 


— Tai daugiau nei toks geras žmogus kaip tu gali pakelti, bet 


privalai neprarasti vilties, Piteri. 


- Jokiu būdu, - tvirtai pareiškė Bosas. - Tie tavo barbarai yra 
tikri kovotojai. Ir tu turi toks būti. 

Tačiau Naitas jautėsi sugniuždytas kaip tada, kai laikydamas 
rankose naujagimius žiūrėjo į žmoną, nešamą į greitosios pagal- 
bos automobilį. 

- Šiandien jų gimtadienis, - tyliai ištarė jis. - Jie tikėjosi to, ko 
tikisi visi trimečiai. Torto, ledų ir... 

Amanda paglostė sūnaus plaukus. Tai buvo toks retas ir neti- 
kėtas gestas, kad Naitas pažvelgė į ją ir silpnai šyptelėjo. 

- Žinau, koks siaubingas buvo tavo gyvenimas pastaruo- 
ju metu, mama, ir noriu padėkoti, kad rūpiniesi jais. Vienintelės 
dovanos, kurias jie gavo, buvo nuo tavęs. 

Ji nustebo. 

- Tikrai? Nemaniau, kad jie taip greitai jas gaus. 

— Ašjas nuvežiau tiesiai į namus, - pasakė Bosas. - Pamaniau, 
kad jos turėtų būti ten. 


Naitas tarė: 

— Ačiū, Gari. Dovanos jiems labai patiko. Turiu pasakyti, 
mama, kad Keitės nuotrauka medalione buvo pats mieliausias ir 
rūpestingiausias tavo padarytas dalykas. 

Paprastai santūrios jo motinos akyse pasirodė ašaros. 

— Mes su Bosu jaudinomės, kad jiems gali nepatikti, nes tai - 
ne žaislai. 

— Ne, ne, jie labai apsidžiaugė, - pasakė Naitas. - Lukas užsi- 
segė laikrodį ir nešiojo, tarsi tai būtų aukso medalis. Ir grandinėlė 
Izabelei puikiai tiko. Nemanau, kad ji kada nors ją nusiims. 

Amanda sumirksėjo kelis kartus, žvilgtelėjo į Bosą ir paklausė: 

— Manai, jie dabar su jais, Piteri? Laikrodžiu ir medalionu? 

— Manyčiau, taip, - atsakė Naitas. - Namuose jų nemačiau. 

Amanda pasižiūrėjo į dabar besišypsantį Bosą. 

— Tu juos įjungei? 

— Dar prieš užregistruodamas leidimus! - atsakė jis. 

— Apie ką jūs kalbate? - paklausė Piteris. 

- Nejaugi nematei dėžučių, kuriose buvo dovanos? - šūkte- 
lėjo Amanda. - Medalioną su grandinėle ir laikrodį pagamino 
„Trace Angels“ - kompanija, į kurią aš investavau. Papuošaluose 
yra įmontuoti mažyčiai GPS siųstuvai, kad tėvai galėtų sekti savo 


vaikus! 

Naitas išpuolė pro motinos namų duris žiūrėdamas į du mažus 
širdies formos ženklus, mirksinčius ir lėtai judančius jo išmaniojo 
telefono „iPhone“ ekrano žemėlapyje. 

Žemėlapis rodė, kad Lukas su Izabele buvo už mažiau nei 
dviejų mylių! nuo čia! Tai suvokęs, Piteris nedvejodamas pašoko 
ir išbėgo iš mamos namų. Norėjo gatvėje pasižiūrėti, kodėl būda- 
mas viduje negalėjo niekam prisiskambinti, ir susirasti taksi. 

Jis dar kartą surinko Eleinos Potersfild numerį, bet tik išgir- 
do pranešimą apie tinklo trikdžius. Apsigręžęs norėjo vėl grįžti į 
Amandos namus, bet pamatė atvažiuojantį taksi. 

Pašaukė jį ir įšoko vidun. 

- Lankasterio vartų metro stotis, - pasakė jis. 

— Gerai, žmogau, - atsakė vairuotojas. - Ei, tai jūs! 

Pažiūrėjęs atidžiau Naitas atpažino, kad tai tas pats vairuoto- 
jas, su kuriuo jie vijosi taksi, norėjusį partrenkti jį su Lanseriu. 

— Kronas pagrobė mano vaikus. 

- Tas pats beprotis, kuris susprogdino Mundachą? - šūktelė- 
jo jamaikietis. 

— Lėk kaip vėjas, vyruti, - pasakė Naitas. 

Ir jie nuriaumojo į šiaurės vakarus Bromtono kelio link, o Nai- 
tas dar kartą pabandė paskambinti Potersfild. Jų nesujungė, tačiau 
suzvimbęs jo „iPhone“ pranešė apie gautą žinutę. 


Chuliganas rašė: 


Aš tavo namuose. Tavo kompiuteryje ir telefone 
blakės. Tikriausiai yra ir mobiliajame. Gali būti 
sekamas. Paskambink. 


' 2 mylios - kiek daugiau nei 3,2 kilometro. 

„Sekamas? - pamanė Naitas. - Jie mane seka? 
— Stok! - riktelėjo jis. 
- Bet juk tavo vaikai, žmogau! - nustebo vairuotojas. 


- Sustok, - pakartojo Naitas, stengdamasis nusiraminti. Jis 
žvilgtelėjo į plazdančias širdeles ekrane. Jos atsidūrė Porčesterio 
Terasos gatvėje. 

— Ar turi mobilųjį telefoną? 

— Mano ponios telefonas šįryt sugedo, - atsakė vairuotojas, sto- 
damas prie šaligatvio. - Atidaviau jai savąjį, kol jos bus sutaisytas. 

— Po per... - šnipštelėjo Naitas. Pažvelgė į ekraną paskutinį 
kartą ir įsiminė adresą, kur buvo laikomi jo dvyniai. 

Tada padavė savo telefoną vairuotojui kartu su dviem 'pen- 


kiasdešimties svarų banknotais. 


- Įdėmiai paklausyk manęs, drauguži. Paliksiu tau savo telefo- 
ną, 0 tu su juo nuvažiuosi iki Hitrou oro uosto. 

— Ką? 

— Nesiginčyk, - tarė Naitas, kažką rašydamas ant vizitinės kor- 
telės. - Nuvažiuok iki oro uosto, o tada sugrįžk šiuo adresu Čelsy- 
je. Ten pamatysi policiją. Pakviesk inspektorę Potersfild arba Chu- 
liganą Kraufordą iš „Private“. Atiduok jiems telefoną. Tau bus už 
tai atlyginta. 

— O kaip tavo vaikai, žmogau? 

Bet Naito jau nebuvo, jis perbėgo Bromtono kelią skersai ir 
pasuko į Monpeljė gatvę, vedančią į šiaurę Haid Parko link, galvo- 
damas, kad šiuo metu mažiausiai norėtų, jog suvažiuotų visa poli- 
cija, apsuptų tą vietą ir priverstų Martą arba Kroną pakelti ran- 
ką prieš jo vaikus. Tai Izabelei ir Lukui galėjo kainuoti gyvybes, 


o to Naitas nebūtų ištvėręs. Jis apžiūrės teritoriją, o tada, susira- 

dęs telefoną, perspės Eleiną, Džeką, Chuliganą, Poup ir visus kitus 
Londone. 

Sunkiai gaudydamas orą, Naitas pasiekė taką, einantį lygiagre- 
čiai su Serpantino ežeru Haid Parke. Degte degančiais plaučiais 
po dešimties minučių jis išbėgo iš parko ir kirto Beisvoterio gatvę 
priešais Lankasterio vartų metro stotį. 

Beisvoterio gatve nuskubėjo į vakarus, praėjo minią ūžauto- 
jų „Gulbės“ alinėje, vis dar švenčiančių netikėtą Anglijos pergalę 
prieš Braziliją, ir galiausiai pasuko dešinėn į Potčesterio Terasos 
gatvę. Adresas, kurio ieškojo, buvo vakarinėje pusėje prie Fulto- 
no gatvelės. 

Naitas rytinės gatvės pusės šaligatviu patraukė į šiaurę, kol pri- 
ėjo prie reikiamo adreso taip arti, kaip išdrįso. Dabar beviltiškai 
troško turėti su savimi žiūronus, bet ir taip matė, kad baltas pasta- 
tas buvo su balkonais kiekviename aukšte ir geležiniais virbais ant 
pirmo aukšto langų. 

Iš pastato, į kurį žiūrėjo Naitas, šonų stovėjo identiški daugiabu- 
čiai. Visi langai jame buvo tamsūs, išskyrus šviesą, sklindančią pro 
prancūziško stiliaus duris į balkoną bute trečiame aukšte, šiaurės 
rytiniame kampe. Ar čia Marta laikė jo vaikus? 

Vėl pradėjo lyti, ir gana smarkiai, todėl Naitas nusprendė, kad 

„neatrodys keistai, jei užsidės ant galvos apsiausto gobtuvą ir praeis 
pro namą rytine gatvės puse. 

Ar Izabelė su Luku viduje? O Kronas? Ar tai - jų slėptuvė? 
Naitas praeidamas atsainiai žvilgtelėjo į duris ir svarstė, ar surizi- 
kuoti ir pereiti į kitą pusę, kad apsidairytų iš arčiau, o po to nueiti 
į vieną iš viešbučių Inverneso Terasos gatvelėje, iš kur paskambin- 
tų Eleinai. 


Tada pastebėjo, kad balkonas buvo labai arti kito, šiauresnio 

balkono, priklausančio visai kitam pastatui. Jam pasirodė, jog iš jo 
tikrai būtų įmanoma pasižiūrėti į butą, kur, kaip manė, buvo lai- 
komi Lukas su Izabele. 

Po galais, tikriausiai būtų galima ir peršokti iš vieno balkono 
į kitą. 

Naitas sulėtino žingsnį, ėmė įdėmiai apžiūrinėti pastatų fasa- 
dus ir mėgino išsiaiškinti, kaip ten užlipti. Tada už gretimo pran- 
cūziško stiliaus balkono durų užsidegė šviesa. Kažkas sugrįžo 
namo. 

Naitas akimirksniu sugalvojo planą. Jis paskambins į gretimo 
buto duris, paaiškins, kas nutiko, paprašys pasinaudoti jų telefo- 
nu, kad paskambintų Potersfild, ir paklaus, ar galėtų pasižvalgy- 
ti iš balkono. Tačiau tada nusprendė apeiti abu pastatus iš galo ir 
pasižiūrėti, ar ten nedega daugiau šviesų. Jis užtruko tris minutes. 
Daugiau šviesų nebuvo. Naitas sugrįžo į Porčesterio Terasą kaip 
tik tuo metu, kai moteris ėjo pro paradines duris iš pastato, į kurį 
jis norėjo patekti. 

Naitas pasileido prie jos, nusišypsojo, tarsi būtų seni draugai, 
užšoko laiptais aukštyn ir sugavo duris, kol neužsitrenkė. Dar 
geriau. Jis užlips į viršų ir pabels į buto, esančio pietrytiniame 
trečio aukšto kampe, duris. Kai gyventojai pamatys jo „Private“ 
ženklelį, iš karto įleis vidun. 

Užbėgo dviem laiptų aikštelėmis į viršų ir sustojo vidury kori- 
doriaus, kvepiančio kepamomis dešrelėmis. Trečias aukštas buvo 
padalintas į keturis butus. Naitas priėjo prie pietrytinio buto, 3B, 
išgirdo viduje įjungtą televizorių ir, garsiai pabeldęs, atkišo prie 
durų skylutės savo asmens dokumentą ir „Private“ ženklelį. 

Išgirdo priartėjusius žingsnius, tada po akimirkos tylos trakšte- 
lėjo spynos, buto durys atsivėrė, o už jų pasirodė nustebęs Maiklas 
Lanseris ir paklausė: 


— Naitai? Ką tu čia veiki? 

Lanseris vilkėjo treningą ir, regis, buvo kelias dienas nesisku- 
tęs. Jo akys atrodė įdubusios ir patinusios, lyg nuo tada, kai buvo 
atleistas iš savo pareigų Londono organizaciniame komitete, būtų 
mažai miegojęs. 

— Čia tu gyveni? - negalėdamas patikėti paklausė Naitas. 

— Paskutinius dešimt metų, - atsakė Lanseris. - Kas nutiko? 

Sutrikęs Naitas paklausė: 

— Galiu užeiti? 

- Hm, taip, žinoma, - tarė Lanseris ir atsitraukė į šalį. - Pas 
mane betvarkė, bet... kodėl tu čia? 

Naitas koridoriumi perėjo į gerai apstatytą bendrąjį kambarį. 
Ant kavos staliuko stovėjo tušti alaus buteliai ir senos popierinės 
kiniško maisto dėžutės. Pietinė siena buvo iš dekoratyvinių ply- 
tų. Prie jos stovėjo prancūziško stiliaus bufetas su televizoriumi 
— buvo transliuojamos BBC naujienos iš priešpaskutinės žaidynių 
dienos. Šalia stovėjo stalas, o ant jo švietė nešiojamasis kompiu- 
teris. Mėlynas kompiuterio laidas buvo įjungtas į rozetę sienoje. 

Pamatęs laidą, Naitas staiga viską suprato. 

— Ką žinai apie kaimynus kitoje šios sienos pusėje? - paklausė 
jis, pastebėjęs duris į balkoną. 

— Turiomenyje - kitame pastate? - nustebęs pasiteiravo Lanseris. 

— Būtent, - atsakė Naitas. 

Organizacinio komiteto narys papurtė galvą. 


— Nieko. Butas jau beveik metus stovi tuščias. Noriu pasakyti, 


kad beveik metus nieko nemačiau tame balkone. 

— Dabar ten kažkas yra, - tarė Naitas ir mostelėjo į mėlyną lai- 
dą. - Ar tai - CAT5E kabelis, prijungtas prie interneto? 

Lanseris atrodė suglumęs ir mėgino suprasti, ką reiškia visi šie 
klausimai. 

— Taip, žinoma. 

— Bevielio ryšio neturi? 

— CAT kabelis daug saugesnis. Kodėl taip domiesi butu greti- 
mame name? 

— Nes manau, kad Kronas arba kuri nors iš jo furijų išsinuo- 
mojo jį tam, jog galėtų prisijungti prie tavo kompiuterio linijos. 

Lanseriui atvipo žandikaulis. 

— Ką? 

- Taip jie galėjo įsilaužti į olimpiados apsaugos sistemą, — 
toliau kalbėjo Naitas. - Prisijungė prie tavo kompiuterio, pavogė 
slaptažodžius ir prasilaužė vidun. 

Buvęs dešimtkovininkas mirkčiodamas pažvelgė į savo 
kompiuterį. 

— Iš kur visa tai Žinai? Kaip sužinojai, kad jie tame bute? 

— Ten yra mano vaikai. 

- Tavo vaikai? — šokiruotas pakartojo Lanseris. 

„Naitas linktelėjo ir suspaudė kumščius. 

— Moteris, vardu Marta Brezenova, mano neseniai pasamdy- 
ta auklė, pagrobė juos Krono paliepimu. Ji nežino, kad vaikai turi 
papuošalus, kuriuose įtaisyti GPS siųstuvai. Jų signalai sklinda iš 
to buto. 


— O varge, - apstulbintas pratarė Lanseris. - Jie visą laiką buvo 

„Šalia... Reikia paskambinti Skotland Jardui ir MI5. Pakviesti spe- 
cialųjį būrį. 

— Taip ir padaryk, - tarė Naitas. - Noriu patikrinti, ar ką nors 
pamatysiu iš tavo balkono. Pasakyk jiems, kad atvažiuotų tyliai. 
Jokių sirenų. Nenoriu, kad pagrobėjai išsigandę iškart nužudytų 
mano vaikus. 

Lanseris energingai linksėjo galva, išsitraukė mobilųjį telefo- 
ną ir pradėjo spaudinėti skaičius, o Naitas išslinko pro duris į lie- 
taus permerktą balkoną. Praėjo šlapius lauko baldus ir pažvelgė į 
gretimą butą. 

Kitas balkonas su geležine baliustrada buvo vos už šešių pėdų!. 
Už durų kabojo plonos, šviesą praleidžiančios baltos užuolaidos, 


*oyo- eo 


kalbantį Lanserį, aiškinantį, kas nutiko. 


Pakilo vėjas. Gretimo balkono durys keliais coliais prasivėrė ir 
pro jas pasimatė baltas kilimas bei baltas kaimiško stiliaus stalas, 
ant kurio švietė keli kompiuteriai, prijungti prie CAT5E kabelių. 

Naitas jau norėjo grįžti pas Lanserį ir pasakyti jam, ką pamatė, 
bet staiga išgirdo kažkur tame bute verkiantį savo sūnų. 

— Ne, Marta! Lukis nori namo į gimtadienio šventę! 

— Užsičiaupk, tu išlepintas nenaudėli, - sušnypštė Marta, o 
Naitas išgirdo garsų pliaukštelėjimą, po kurio Lukas pradėjo iste- 


riškai verkti. - Ir išmok naudotis tualetu! 


' 6 pėdos - beveik 2 metrai. 

Pirminis tėvo instinktas apginti savo vaiką taip užvaldė Naitą, 
kad šis, nesvarstydamas apie pasekmes, užlipo ant Lanserio balko- 
no turėklų ir trisdešimties pėdų! aukštyje pasilenkė bei šoko į priekį. 

Atsispyrus nuo šlapių turėklų, kojos šiek tiek paslydo, todėl 
Naitas akimirksniu suprato, jog nenušoks iki gretimo balkono. 
Netgi nepasieks jo turėklų - nukris ir susilaužys visus kaulus. 

Tačiau pirštai kažkaip užsikabino už geležinės baliustrados 
apačios, ir čia jis įsikibo į virbus iš visų jėgų. Kabojo taip svarsty- 
damas, ar ilgai išsilaikys. 

- Užsičiaupk! - riktelėjo Marta ir dar kartą trenkė Lukui. 

Lukas pradėjo graudžiai verkti, to pakako, kad Naitą užplūs- 
tų didžiulė adrenalino banga. Jis pradėjo siūbuoti kairėn dešinėn 
tarsi švytuoklė, jausdamas rankų odą pjaunančią geležį, tačiau tai 
buvo nė motais, nes sulig trečiu mostu jis sugebėjo užsikabinti už 
balkono dešiniuoju batu. 

Po kelių sekundžių jis persivertė per turėklus ir jau buvo bal- 
kone. Nuo įtampos drebėjo raumenys, o burnoje juto aštrų skonį. 
Luko verksmas prislopo ir pasidarė duslus, tarytum Marta būtų 
užkimšusi jam burną. 

Nekreipdamas dėmesio į geliančias rankas, Naitas išsitraukė 
savo beretą ir tyliai prislinko prie pravirų durų. Pažvelgęs vidun 
pamatė, kad bendrojo kambario išplanavimas toks pat, kaip pas 


Lanserį, tik baldai buvo visai kitokie, čia trūko jaukumo. Viskas 


' 30 pėdų - kiek daugiau nei 9 metrai. 

kambaryje buvo baltos kaip kilimas spalvos, išskyrus raudonos 
ir aukso spalvos gobeleną ant šiaurinės sienos. Prislopintas Luko 


verksmas sklido iš koridoriaus prie virtuvės. 


Naitas plačiai atidarė balkono duris ir įėjo vidun. Nusimovęs 
batus, greitai nupėdino prie koridoriaus. Dabar jis puikiai žino- 
jo, ką darys. Marta prisidėjo prie Dentono Maršalo mirties. Ji 
padėjo sugriauti jo motinos laimę. Mėgino sužlugdyti olimpiadą 
ir pagrobė jo vaikus. Nė akimirkos nedvejos ir nušaus ją, kad tik 
juos išgelbėtų. | 

Luko rauda pritilo ir Naitas išgirdo tyliai verkiančią Izabelę bei 
kažkieno duslią aimaną. Visi šie garsai sklido iš kambario kairėje. 
Durys buvo praviros, viduje degė šviesa. Prisispaudęs prie sienos, 
Naitas prislinko prie durų. Pažvelgęs tolyn koridoriumi, pamatė 
dar dvejas duris: jos buvo praviros, bet viduje šviesa nedegė. 

Viskas vyko kambaryje greta jo. Piteris nykščiu nuleido 
saugiklį. 

Atkišęs ginklą, jis žengė į tarpdurį, greitai peržvelgė kambarį - 
dešinėje ant pliko čiužinio, numesto ant grindų, pamatė ant šono 
gulinčią Izabelę. Surišta, lipnia juosta užklijuota burna, ji žiūrėjo 
į Martą. 

Auklė stovėjo už penkiolikos pėdų! nuo Naito. Atsisukusi 
nugara į duris, ji keitė Lukui sauskelnes ant stalo priešais sieną ir 
nė nenutuokė, kad nuo tarpdurio į ją taikosi Naitas. 

Tačiau Džeimsas Dieringas tai pamatė. 

Muziejaus kuratorius ir televizijos žvaigždė spoksojo į Piterį, 
kuris per mirksnį suprato visą situaciją. Nusitaikęs jis žengė į prie- 
kį ir tarė: 

' 15 pėdų - 4,5 metro. 

— Pasitrauk nuo mano sūnaus, tu kale, karo nusikaltėle, arba 
su malonumu ištaškysiu tau smegenis. 

Auklė apstulbusi atsigręžė į Naitą ir žvilgtelėjo į juodą auto- 
matą, stovintį už kelių pėdų kampe. 

— Nė negalvok apie tai, - tarė Piteris ir žingtelėjo į priekį. - 
Gulkis ant pilvo, rankas už galvos arba tuoj pat tave nušausiu. 

Martos akys pasidarė tuščios ir negyvos, bet ji pradėjo lėtai 
lenktis, žiūrėdama it į kampą užspeista liūtė. 

Naitas žengė dar vieną žingsnį arčiau ir suėmė abiem rankom 
beretą, stebėdamas ją pro pistoleto taikiklį. 

- Sakau - gulk! - riktelėjo jis. 

Marta atsigulė ir užsidėjo rankas ant galvos. 

Žvilgtelėjęs į Dieringą, Piteris paklausė: 

— Kronas? 

Televizijos žvaigždės akys apsiniaukė, o Naitas staiga išgirdo 
bumbtelėjimą - kažkas labai kieto trenkėsi jam į galvą. 


Tai buvo tarsi audra, matyta Portugalijos lygumose: griausti- 
nis sudundėjo taip garsiai, kad Naitas apkurto, trenkęs karštas Žai- 
bas elektriniais čiuptuvėliais nutvilkė smegenis. Jie buvo tokie ryš- 


kūs, jog Piteris apako ir prapuolė tamsoje. 

SEKMADIENIS, 2012 METŲ RUGPJŪČIO 12 DIENA 


Atidaromų hidraulinių durų garsas ir batų kaukšėjimas plyte- 
lėmis pažadino Kareną Poup iš neramaus miego. 

„The Sun“ reporterė, įveikta nuovargio ir nerimo, gulėjo ant 
sofos „Private“ Londono padalinio laboratorijoje. Niekas nieko 
negirdėjo apie Naitą nuo tada, kai jis pro galines duris išėjo iš savo 
namų. Nei Potersfild, nei Chuliganas, nei Poup, nei Morganas - 


niekas iš Skotland Jardo ir „Private“. 


Jie laukė jo namuose, kol patekėjo aušra. Tada Potersfild išvy- 
ko apžiūrėti dviejų mirusių moterų, rastų apleistame fabrike, 
kūnų. Poup su Chuliganu grįžo į „Private“ biurą Balkanų karo 
nusikaltimų duomenų bazėje patikrinti pirštų atspaudų, rastų 
Naito namuose. 

Atitikmenį rado beveik akimirksniu: Naito namuose buvo pil- 
na Senkos, vyriausios iš Brazlik seserų, atspaudų. Kai Chuliganas 
pranešė apie tai Potersfild, inspektorė pasakė jiems, kad prelimi- 
narūs neseniai nužudytos moters pirštų atspaudų tyrimai rodė, 
jog tai buvo Nada, vidurinioji Brazlik sesuo. 

Tuo metu apie aštuntą valandą sekmadienio rytą Poup pasiekė 
išsekimo ribą ir, atsigulusi ant sofos, apsiklojo vienu iš Chuligano 
laboratorijos chalatų. Kaip ilgai ji miegojo? 

- Chuliganai, prabusk, - išgirdo ji Džeko balsą. - Prie registra- 
tūros stalo tavęs laukia apdaužytas jamaikietis. Sakosi turįs kažką, 


ką turėjo tau perduoti nuo Naito. Ir atsisako atiduoti man. 

Tai išgirdusi, Poup pramerkė akį ir pamatė amerikietį, stovin- 
tį prie Chuligano stalo ir mėginantį iš miego prikelti vyriausiąjį 
„Private“ Londono padalinio mokslininką. Laikrodis virš jo rodė 
dvidešimt minučių po dešimtos. 

Miegojo dvi valandas ir dvidešimt minučių? Ji sunkiai atsi- 
stojo ir netvirtomis kojomis nusekė paskui Chuliganą ir Džeką 
į priimamąjį, kur kėdėje prie lifto muistydamasis sėdėjo jamai- 
kietis. Sutinęs jo žandas buvo aprištas bintu. Viena ranka sugip- 
suota.ir parišta. 

- Aš esu Chuliganas, - prisistatė mokslininkas. 

Jamaikietis lėtai atsistojo ir atkišo sveikąją ranką, sakydamas: 

- Ketu Oladuva. Aš vairuoju taksi. 

Chuliganas mostelėjo į tvarstį ir gipsą: 

— Avarija? 

Oladuva linktelėjo. 

— Didžiulė. Važiuojant į Hitrou man į šoną atsitrenkė furgo- 
nas. Visą naktį praleidau ligoninėje. 

— O Naitas? - paklausė Poup. 

— Taip, taip, - tarė jamaikietis ir iš kišenės išžvejojo sudaužytą 
telefoną. - Vakar vakare padavė jį man ir liepė važiuoti į Hitrou, 
o tada sugrįžti į jo namus ir susirasti jus arba policijos inspektorę. 
Šįryt, kai tik išėjau iš ligoninės, iš karto nuvažiavau į Naito namus, 
bet policija pasakė, kad jūsų jau nėra, todėl atvažiavau čia. 

- Kad atiduotum mums sudaužytą telefoną? - pasiteiravo 
Džekas. 

- Iki avarijos nebuvo sudaužytas, - pasipiktinęs atšovė jamai- 
kietis. - Jis sakė, kad tas telefonas padės surasti jo vaikus. 


- Po galais, - sumurmėjo Chuliganas. Čiupo telefono liku- 

čius iš Oladuvos, apsigręžė ir nuskubėjo į laboratoriją su Džeku ir 
Poup iš paskos. 
— Ei! - šūktelėjo jiems pavymui Oladuva. - Jis sakė, kad man 


bus atlyginta! 


08 skyrius 


Naitas lėtai išniro iš užmaršties, kažkur giliai, tolimiausiame 
smegenų kampelyje įsižiebė sąmonė ir jis prabudo, pajutęs kepa- 
mos mėsos kvapą. Iš pradžių nesuvokė, kas ir kur esąs, užuodė 
tik mėsą. 

Tada suprato, kad guli kniūbsčias ant kažko kieto. Paskui tarsi 
bangų mūša sugrįžo klausa, pamažu virtusi atmosferos trukdžiais, 
o po to jis išgirdo balsus, sklindančius iš televizoriaus. Jau žinojo, 
kas esąs, blausiai prisiminė, kad buvo kambaryje su savo vaikais, 
Marta ir Dieringu, kai viskas staiga aptemo. Pamėgino pajudėti. 
Negalėjo. Riešai ir rankos buvo surištos. 

Pasigirdo nerūpestingas fleitos treliavimas, o Naitas prisivertė 
atsimerkti. Miglotai pamatė, kad yra jau ne tame balto buto mie- 
gamajame. Grindys po juo buvo iš kietmedžio, nepadengtos kili- 
mu. Sienos aplink tamsios, apmuštos plokštėmis ir siūbavo it šėls- 
tanti jūra. 

Naitą pradėjo pykinti ir jis užsimerkė vis dar skambant fleitos 
muzikai. Išgirdęs besiginčijančius žinių pranešėjus, pajudino gal- 
vą ir pajuto klaikų skausmą pakaušyje. Po kelių sekundžių dar kar- 


tą atsimerkęs pastebėjo, kad mato jau geriau. Netoliese ant grindų 

gulėjo sąmonę praradę Izabelė su Luku. Jie buvo surišti ir užkli- 
juotomis burnomis. 

Tada jis pasuko galvą, norėdamas rasti muzikos šaltinį, ir 
pamatė vidury kambario stovinčią lovą su baldakimu. Ant jos 
gulėjo Džeimsas Dieringas. 

Nors ir apsvaigęs, Naitas iš karto suprato, kas nutiko Dierin- 
gui. Lygiai tokioje pat padėtyje jis matė muziejaus kuratorių dar 
prieš prarasdamas sąmonę: televizijos žvaigždė gulėjo ant lovos, 
pririštas prie baldakimo stulpelių, su ligoninės chalatu. Jo burna 
taip pat buvo užklijuota. Į ranką buvo įvestas kateteris, o ant lovos 
rėmo kabojo butelis-lašelinė. 

Fleitos muzika nutilo ir Naitas pamatė, kad per kambarį jo 
link, iš nugaros apšviestas ryškios saulės šviesos, eina žmogus. 

Maikas Lanseris kairėje rankoje nešėsi juodą šratinį šautuvą, 
o dešinėje - stiklinę apelsinų sulčių. Padėjęs stiklinę ant stalo, jis 
pasilenkė prie Naito. Pasižiūrėjo ir linksmai tarė: 

— Pagaliau prabudai. Regis, viskas apsivertė aukštyn kojom, ar 
ne? - Jis nusijuokė ir parodė ginklą. - Šie šautuvai tiesiog pui- 
kūs. Net ir polistirolo rutuliukų prikimšta pagalve galima smar- 
kiai užvožti, ypač iš arti į galvą. 

— Tu - Kronas? - vis dar miglotai suvokdamas paklausė Nai- 
tas. Jis užuodė nuo Lanserio sklindantį alkoholio kvapą. 

Lanseris tarė: 

- Žinai, nuo pat pradžių ar bent jau po pirmalaikės Deno Kar- 
terio mirties pajutau, kad tu, Naitai, gali mane perprasti. Tačiau 
ėmiausi būtinų atsargumo priemonių, tad štai mes čia. 

Visiškai suglumęs Naitas pratarė: 


- Žaidynės buvo visas tavo gyvenimas. Kodėl? 

Lanseris atrėmė šautuvą į savo koją ir pasikasė galvą. Piteris 
pastebėjo, kaip jo veidas išraudo iš pykčio. Atsigėręs sulčių, Lan- 
seris tarė: 

— Šiuolaikinės žaidynės nuo pat pradžių buvo iškraipytos. 
Paperkami teisėjai. Genetiniai išsigimėliai. Narkotikais apsiriju- 
sios pabaisos. Jas reikėjo apvalyti, o aš... 

Net ir apsvaigęs Naitas suprato, kad tai neteisinga. 

- Nesąmonė. Netikiu tavimi. 

Piktai dėbtelėjęs, Lanseris paleido į jį stiklinę. Ši pataikė į sie- 
ną už Naito ir sudužo. 

— Kas tu toks, kad abejotum mano motyvais? - užriaumojo jis. 

Nors sutrenkta galva ir jausdamas grėsmę, Piteris ėmė pama- 
Žu suprasti. 

- Tu taip elgiesi ne vien tam, kad atskleistum nešvarius darbus. 
Juk nužudei juos viso pasaulio akyse. Už to turi slėptis iškreiptas 
įniršis. 

Lanseris dar labiau įpyko. 

— Aš esu Laiko valdovo išsiliejimas. - Jis pasižiūrėjo į dvynius. 
— Kronas. Vaikų naikintojas. 

Naitą perskrodė grėsmės nuojauta. Kiek išprotėjęs šis žmogus? 

- Ne, - tarė Naitas, sekdamas savo miglotais instinktais. — 
Kažkas nutiko tau. Kažkas, kas pripildė tave neapykanta ir užkrėtė 


noru visa tai padaryti. 
Lanseris pakėlė balsą: 
- Žaidynės turi būti religinė šventė, kur garbingi vyrai ir mote- 


rys rungtyniauja dievų akyse. O šiuolaikinė olimpiada yra visiškos 

priešingybės įsikūnijimas. Dievai buvo įžeisti žmonių arogancijos, 
žmonijos puikybės. 

Naitui vėl šiek tiek liejosi vaizdas ir pykino, tačiau sulig 
kiekviena praeinančia sekunde jo smegenys dirbo vis geriau. Jis 
papurtė galvą. 

— Ne dievai buvo įžeisti. Tai tu buvai įžeistas. Kas jie tokie? Tie 
arogantiški žmonės? 

— Tie, kurie mirė per šias dvi savaites, - karštai atsiliepė Lan- 
seris. - Taip pat ir Denas Karteris bei kiti tavo brangūs kolegos. 

Piteris įsistebeilijo į jį neįstengdamas suvokti, kaip stipriai 
pagedęs buvo šis žmogus. 

- Tai tu susprogdinai lėktuvą? 

- Karteris prisikasė pernelyg arti tiesos, - atsakė Lanseris. — 
Kiti buvo tik atsitiktinės aukos. 

- Atsitiktinės aukos! - šūktelėjo Naitas, staiga panoręs užmuš- 
ti priešais jį stovintį žmogų, sutaršyti jį į skutus. Bet jam ir vėl pra- 
dėjo spengti galvoje, taigi tik bejėgiškai gulėjo ir žiūrėjo į Lanserį. 
Po kelių akimirkų Piteris paklausė: 

— Kas tave užgavo? 

Lanseriui prisiminus praeitį, jo veidas suakmenėjo. 

— Kas? - pakartojo Naitas. 

Buvęs dešimtkovininkas piktai pažvelgė į jį ir iškošė: 


— Daktarai. 

Karčiai papasakoju Naitui istoriją, kurios visos negirdė- 
jo niekas, išskyrus Brazlik seseris. Pradedu nuo neapykantos, su 
kuria gimiau, papasakoju, kaip subadžiau savo motiną, užmu- 
šiau pabaisas, apmėčiusias mane akmenimis po to, kai apsigyve- 
nau pas pastorių Bobą Brikstone, pavojingiausiame rajone visame 


Londone. 


Papasakoju Naitui, kad po užmėtymo akmenimis, vos man 
suėjo penkiolika metų, pastorius Bobas pasiūlė dalyvauti len- 
gvaatlečių mače, nes manė, kad buvau stipresnis ir greitesnis už 
daugumą kitų berniukų. Jis neturėjo nė menkiausio supratimo, ką 
aš galiu. Aš ir pats to nežinojau. 

Pirmo mačo metu laimėjau šešias rungtis: 100 ir 200 metrų 
sprintą, ieties metimą, trišuolį, šuolį į tolį ir disko metimą. Tą patį 
pasiekiau ir regioninėse varžybose, taip pat ir trečią kartą nacio- 
naliniame jaunių mače Šefilde. 

- Po varžybų Šefilde prie manęs priėjo vyras, vardu Lionelis 
Higinsas, - sakau Naitui. - Jis buvo asmeninis dešimtkovės trene- 
ris. Pasakė, jog esu talentingas ir galiu tapti pačiu geriausiu pasau- 
lyje sportininku bei laimėti olimpinį auksą. Jis pasiūlė padėti man 
rasti būdą, kaip galėčiau visą laiką treniruotis, ir pripildė mano 
galvą netikromis svajonėmis apie šlovę bei gyvenimą pagal olim- 
piados idealus, sąžiningą varžymąsi vardan to, kad nugalėtų pats 
geriausias, ir kitokiomis nesąmonėmis. 


Paniekinamai sušnarpštęs, sakau: 

— Pabaisų žudikas manyje patikėjo kiekvienu žodžiu. 

Toliau pasakoju Naitui, kaip penkiolika metų gyvenau pagal 
žaidynių idealus. Nepaisant galvos skausmų, bent kartą per mėne- 
sį paguldančių mane į lovą, Higinsas padėjo man įstoti į Koldstri- 
mo pulką, kuriame turėjau tarnauti dešimt metų už leidimą visą 
laiką skirti treniruotėms. Aš taip ir dariau: įnirtingai, kai kas sakė, 
jog maniakiškai, atsidavęs vieninteliam tikslui - galimybei pasiek- 
ti nemarumą. Ji galiausiai man pasitaikė 1992 metų Barselonos 
olimpiadoje. 

"- Mes tikėjomės alinančio karščio ir drėgmės, - tariu Naitui. 
Higinsas išsiuntė mane treniruotis į Indiją nusprendęs, kad karš- 
tis Bombėjuje bus dar didesnis nei Ispanijoje. Ir jis buvo teisus. Aš 
buvau geriausiai pasirengęs, psichologiškai taip pat buvau pasi- 
ruošęs išverti daugiau už kitus. 

Užkluptas niūriausių prisiminimų, staigiai papurtau galvą 
kaip terjeras, norintis perlaužti žiurkei stuburą, ir sakau: 

— Visa tai neturėjo jokios reikšmės. 

Papasakoju, kaip pirmavau po pirmos dešimtkovės varžybų 
dienos, po 110 metrų barjerinio bėgimo, šuolių į aukštį, disko 
metimo, šuolių su kartimi ir 400 metrų bėgimo. Temperatūra 
siekė trisdešimt penkis ir daugiau laipsnių. Drėgnas oras atsi- 
liepė sveikatai: atbėgau antras 400 metrų sprinto rungtyje, man 
sutraukė koją ir susmukau. 

- Jie nunešė .mane į medikų palapinę, - toliau pasakoju Naitui. — 
Bet aš dėl to nesijaudinau. Mes su Higinsu žinojome, kad po pir- 
mos varžybų dienos man prireiks legalių elektrolitų tirpalų, atsta- 
tysiančių skysčių pusiausvyrą. Vis kartojau, kad pakviestų mano 
trenerį, bet medicinos personalas neįleido jo vidun. Mačiau, kad 


ruošėsi man prijungti lašelinę. Pasakiau norintis, jog mano trene- 

„ris pasirūpintų manimi, atneštų tirpalą su mineralais, kurį patys 
ruošėme priderinę prie mano organizmo medžiagų apykaitos. 
Tačiau buvau tokios būsenos, kad neįstengiau su jais kovoti, tai- 
gi jie įvedė man į veną kateterį ir prijungė prie maišelio su dievai 
žino kokiu skysčiu. 

Žiūriu į Naitą ir vėl įnirštu, dar kartą visa tai pergyvendamas. 

— Kitą dieną buvau savo paties vaiduoklis. Ieties metimas ir 
šuolis į tolį man visada sekdavosi geriausiai, bet abiejose rungtyse 
susimoviau. Baigęs nepatekau į pirmąjį dešimtuką, nors tuo metu 
buvau pasaulio čempionas. 

Mane apima neįveikiamas pyktis ir aš sakau: 

— Mano svajonė neišsipildė, Naitai. Nepatyriau olimpinės šlo- 
vės. Neįrodžiau savo pranašumo. Man sutrukdė tai, kuo tapo šiuo- 
laikinės žaidynės. 

Naitas žiūri į mane tokiu pačiu nepasitikinčiu ir baimingu 
žvilgsniu, kokiu žiūrėjo Marta, kai Bosnijos policijos būstinėje 
pasiūliau išgelbėti ją ir jos seseris. 

— Bet juk tapai pasaulio čempionu, - sako jis. - Dukart. 

— Nemirtingieji laimi olimpinį auksą. Pranašesni už kitus nusi- 
pelno aukso. Pabaisos atėmė iš manęs tokią galimybę. Tai buvo iš 
anksto suplanuotas sabotažas. 

Dabar Naitas žiūri į mane visai negalėdamas patikėti. 

- Taigi pradėjai kurti keršto planą jau tada - prieš dvidešimt 
metų“ 

- Noras atkeršyti augo palaipsniui, - prisipažįstu. - Pradė- 
jau nuo mane apsvaiginusių ispanų daktarų. Jie mirė dėl natūralių 
priežasčių 1993 metų rugsėjį. Už visai tai atsakingi teisėjai žuvo 
skirtingose autoavarijose 1994 metais ir 1995 metų pradžioje. 

— O furijos? - klausia Naitas. 
Atsisėdu ant taburetės kelios pėdos nuo jo. 


— Mažai kas žino, kad 1995 metų vasarą, po to, kai mano pul- 
kas baigė tarnybą Karalienės Gvardijoje, buvome pasiųsti į Sara- 
jevą pakeisti NATO karių taikos palaikymo misijoje. Ten išbuvau 
mažiau nei penkias savaites dėl pakelės bombos, antrą kartą gyve- 
nime praskėlusios man kaukolę. 

Naito akys tapo skaidresnės ir jis aiškiau ištarė žodžius: 

— Tai įvyko prieš ar po to, kai padėjai Brazlik seserims pabėgti 
iš policijos būstinės netoli Srebrenicos? 

Aš kandžiai šypteliu. 

— Po to. Su naujais pasais ir naujomis tapatybėmis atsivežiau 
furijas į Londoną ir apgyvendinau gretimame bute. Mes netgi 
iškirtome slaptas duris už mano bufeto ir jų gobeleno, kad atrody- 
tų, jog gyvename atskirus gyvenimus. | 

- Paskirtus olimpiados sužlugdymui? - dygiai klausia Naitas. 

— Taip, teisingai. Kaip sakiau, mano pusėje stovėjo dievai. 
Tokia buvo mūsų lemtis. Kaip kitaip paaiškintum faktą, kad netru- 
kus buvau pakviestas tapti Organizacinio komiteto nariu ir - tik 
pagalvok - Londonas laimėjo ir gavo teisę rengti žaidynes? Liki- 
mas leido man būti viduje nuo pat pradžių: slėpti daiktus, kurių 
vėliau prireiks, keisti juos, jei man tai buvo paranku. Galėjau lais- 
vai vaikščioti po visas būsimas rungtynių vietas. O dabar, kai visi 
ieško tavęs ir tavo vaikų, likimas man leis pabaigti tai, ką pradėjau. 

Naito veidas persikreipia. 

— Tu beprotis. 

— Ne, Naitai, - atsakau. - Tiesiog viršesnis taip, kaip tu nega- 
li suprasti. 


Atsistoju ir einu šalin. Jis pašaukia mane: 

- Tai atsikratysi visų furijų prieš savo didįjį finalą? Nužudysi 
Martą ir pabėgsi? 

— Visai ne, - nusijuokiu aš. - Marta išvažiavo išsiųsti tavo duk- 
ters medaliono ir sūnaus laikrodžio traukiniais į Škotiją ir Prancū- 
ziją. Tai padariusi, sugrįš čionai, paleis poną Dieringą, užmuš tavo 


vaikus, o paskui ir tave patį. 


100 skyrius 


Naitui vėl ėmė svaigti ir skaudėti galva, tarsi būtų gavęs dar 
vieną smūgį. Jis pažvelgė į savo miegančius vaikus. Medaliono ir 
laikrodžio nebuvo. Dabar niekas jų neras. O kaip taksi vairuo- 
tojas? Kodėl jis neperdavė telefono Chuliganui arba Potersfild? 
Kodėl jie nepasirodė čia? O gal jie seka Martą? 

Naitas vėl atsigręžė į Lanserį, imantį kažkokius popierius 
ir krepšį. 

— Mano vaikai nieko nepadarė, - pasakė Piteris. - Jiems tik 
treji. Jie visai nekalti. 

— Mažieji pabaisos, - abejingai atsakė Lanseris, sukdamasis į 
duris. - Lik sveikas, Naitai. Buvo malonu su tavimi varžytis, bet 
nugalėjo geresnis. 

— Ne, nieko tu nenugalėjai! - Piteris sušuko pavymui. - Mun- 
dachas tai įrodė. Tu nelaimėjai. Žaidynių dvasia gyvuos, kad ir ką 
tu padarytum. 

Tikriausiai šie žodžiai užkliudė jautrią vietą, nes Lanseris apsi- 


gręžė ir, priėjęs prie Naito šūvio atstumu, sustojo. 

Iš televizoriaus atsklidę garsai privertė Lanserį atsipalaiduoti 
bei patenkintam nusišypsoti. 

— Prasidėjo vyrų maratonas, - pasakė jis. - Prasidėjo pasku- 
tinis žaidimas. Žinai ką, Naitai? Kadangi esu viršesnė būtybė, lei- 
siu tau gyventi, kad pamatytum pabaigą. Prieš nužudydama tave, 
Marta leis tau stebėti, kaip visiems laikams užgesinsiu tą olimpi- 


nę dvasią. 


101 skyrius 


Po pusvalandžio, lygiai vidurdienį, Poup neramiai pakėlė akis 
nuo vyrų maratono transliacijos ir žvilgtelėjo į Chuliganą, vis dar 
palinkusį virš „iPhone“ šukių, mėginantį iš jų išgauti Naito buvi- 
mo vietą. 

— Ką nors radai? - praradusi viltį paklausė Poup. 

— SIM kortelė stipriai apgadinta, - nežiūrėdamas atsakė vyriau- 
sias „Private“ mokslininkas. - Bet, man regis, tuoj prisikasiu. 

Džekas išvažiavo prižiūrėti vyrų maratono finišo linijos sau- 
gumo, tačiau Eleina Potersfild buvo laboratorijoje. Skotland Jardo 
inspektorė atvyko vos prieš kelias minutes, susijaudinusi ir pavar- 
gusi po paskutinės paros įvykių. 

- Kur vairuotojas sakė paėmęs Naitą? - nekantriai paklausė ji. 

Poup atsakė: 

— Manau, kažkur Naitsbridže. Jei Oladuva turėtų mobilųjį tele- 
foną, galėtume jam paskambinti, bet jis sakė atidavęs jį žmonai. 


Potersfild akimirką susimąstė. 

— Galbūt Milnerio gatvėje? 

- Taip ir buvo, - suniurnėjo Chuliganas. 

— Vadinasi, Naitas lankėsi pas savo motiną, - tarė Potersfild. 
— Amanda turėtų ką nors žinoti. - Ji išsitraukė telefoną ir pradėjo 
ieškoti numerio. 

— Štai, —- pareiškė Chuliganas ir, pakėlęs galvą nuo dviejų 
jutiklių, prisegtų prie išlikusios SIM kortelės dalies, pažvelgė į 
ekraną, kuriame švytėjo nesuprantamas kodas. 

Palinkęs prie klaviatūros, jis pradėjo spausdinti, o Poup išgir- 
do, kaip Potersfild pasisveikino, prisistatė kaip policijos pareigū- 
nė ir mirusios Naito žmonos sesuo, o tada paprašė pasikalbėti su 
Amanda Nait. Ir išėjo iš laboratorijos. 

Po dviejų minučių elektroninių hieroglifų vaizdas Chuligano 
ekrane pasikeitė į neryškią tinklalapio nuotrauką. 

- Kas tai? - susidomėjo Poup. 

— Panašu į kažkokį žemėlapį, - atsakė Chuliganas, o tą akimir- 
ką į laboratoriją vėl įsiveržė inspektorė. - Bet negaliu perskaityti 
URL adreso. 

— „Trace Angels“! - sušuko Potersfild. - Ten rašoma: „Trace 


Angels“! 


102 skyrius 


Žmonių minia pietinėje Narvelio gatvės pusėje priešais Šv. 
Jokūbo parką daug didesnė, nei tikėjausi. Kita vertus, vyrų mara- 


tonas yra vienos paskutinių žaidynių varžybų. 

Dabar pusė dvylikos, velniškai karšta, pirmaujantys bėgi- 
kai artinasi prie starto linijos pradėti antro iš keturių trasos ratų. 
Išgirdęs triukšmą, pamatau juos, bėgančius į vakarus Viktorijos 
paminklo ir Bekingemo rūmų link. 

Su nedideliu krepšiu ant peties braunuosi per minią į priekį, 
rodydamas olimpiados apsaugos leidimą, kurio iš manęs niekas 
neatėmė. Dabar labai svarbu, kad čia, šiuo metu mane pamatytų. 
Planavau susirasti bet kurį policininką, tačiau, pažvelgęs į bėgimo 
tako pakraštį, pastebiu pažįstamą. Praneriu pro užtvaro juostą ir 
einu prie jo, atkišęs leidimą. 

— Inspektoriau Kasperai? - tariu. - Maikas Lanseris. 

Skotland Jardo inspektorius linkteli. 

— Manau, su jumis buvo negarbingai pasielgta. 

— Ačiū, - sakau ir priduriu: - aš, žinoma, jau nesu oficialus 
asmuo, bet ar galėčiau pereiti gatvę, kai tarp bėgikų atsiras tarpas? 
Labai norėčiau stebėti varžybas iš šiaurinės pusės. 

Kasperas apsvarsto mano prašymą ir, gūžtelėjęs pečiais, taria: 

-- Žinoma, kodėl gi ne? 

Po trisdešimties sekundžių aš jau kitoje gatvės pusėje brau- 
nuosi pro žiūrovus į parką. Atsidūręs parke, pasuku į rytus. Žvilg- 
telėjęs į-laikrodį pagalvoju, kad maždaug už pusantros valandos, 
baigiantis maratonui, Marta paleis Dieringą. Šis žingsnis turė- 
tų pritraukti didžiulį policijos dėmesį ir suteikti man pranašumą, 
kad jokiu būdu nebūčiau nugalėtas. 

„Šiandien niekas manęs neįveiks, - pamanau. - Tik ne šian- 


dien. Ir daugiau niekada.“ 

103 skyrius 


Kitame Lanserio miegamajame lipnia juosta užklijuota burna, 
iš skausmo plyštančia ir svaigstančia galva, Naitas paskutines tris- 
dešimt minučių tai žiopčiodamas iš nusivylimo mėgino išsilais- 
vinti iš pančių, tai ilgesingai žiūrėjo į savo miegančius vaikus, van- 
giai klausydamasis iš televizijos sklindančios maratono apžvalgos. 

Buvo be penkių minučių vidurdienis. Nepraėjus nė valandai 
bėgimo, vienuoliktoje mylioje arba septynioliktame kilometre, Vik- 
torijos krantinėje bėgikai iš Jungtinės Karalystės, Etiopijos, Keni- 
jos ir Meksikos atsiplėšė nuo pagrindinės sportininkų minios. 
Olimpinio rekordo greičiu, nepaisydami alpaus karščio, jie bėgo 
vienas paskui kitą pro Londono akį Parlamento link. 

Naitas niūriai svarstė, kokį žiaurumą Lanseris buvo jiems 
parengęs kažkuriame maratono trasos taške, tačiau atsisakė spė- 
lioti, ką Marta ruošėsi padaryti jam ir jo vaikams maratonui 
pasibaigus. | 

Jis užsimerkė ir pradėjo melstis Dievui ir Keitei, maldaudamas 
padėti jam išgelbėti vaikus. Svarstė, kad mirti nebijo, jei tik būtų 
su Keite. Tačiau vaikai, jie nusipelnė... 

Į kambarį įėjo Marta, nešdamasi jau anksčiau matytą juo- 
dą automatą ir plastikinį maišelį su trimis dviejų litrų kokakolos 
buteliais. Jos tamsūs plaukai buvo nukirpti ir perdažyti. Dabar jie 
buvo ryškiai šviesūs su sidabro spalvos sruogelėmis, tai kažkaip 
keistai tiko prie jos juodo odinio sijono, berankovės palaidinės ir 
aulinių batų. Su nušviesintais plaukais ir storu makiažo sluoksniu 
Naitas niekada nebūtų pažinęs, kad tai - ta pati niūrioji auklė, pir- 


mą kartą priėjusi žaidimų aikštelėje, jei per paskutines dvi savaites 

nebūtų su ja praleidęs tiek daug laiko. 

Marta nekreipė į Naitą jokio dėmesio, tarsi kambaryje nebūtų 
buvę nei jo, nei ko nors kito. Ji pastatė kokakolos butelius ant tua- 
letinio staliuko ir priėjo prie Dieringo su šautuvu glėbyje. Padėju- 
si ginklą ant žemės, paėmė poodinį švirkštą ir įbedė į intraveninį 
vamzdelį jo rankoje. 

— Laikas keltis, - pasakė ji, vėl paėmusi šautuvą. 

Iš kišenės išsitraukė obuolį ir atsikando, tingiai stebėdama per 
televiziją transliuojamą maratoną. 

"Sujudėjęs atsimerkė Lukas ir iš karto pažvelgė į tėtį. Jis išpū- 
tė akis, suraukė antakius, išraudo ir pradėjo tyliai inkšti, ne iš bai- 
mės, bet tarsi norėdamas kažką pasakyti tėtei. Naitas atpažino 
išraudusio vaiko išraišką ir akimirksniu suprato užslopintos rau- 
dos reikšmę. 

Išgirdusi triukšmą, Marta atsigręžė tokiu lediniu veidu, kad 
Naitas užsinorėjo rėkti, jog ji žiūrėtų į jį, o ne į sūnų. 

Piteris pradėjo murmėti užklijuota burna. Marta dirstelėjo į jį, 
atsikando obuolio ir išrėžė: 

— Užsičiaupk. Nenoriu girdėti tavęs bliaunančio it mažo vaiko. 

Nepaklusęs Naitas ėmė inkšti dar garsiau ir trinktelėjo koja į 
grindis, mėgindamas ne tik atkreipti žemiau gyvenančių kaimynų 
dėmesį, bet ir sunervinti Martą. Jis norėjo priversti ją pasikalbė- 
ti. Žinojo užtektinai apie įkaitų derybas, kad suprastų, kaip būtina 
priversti pagrobėją kalbėtis. 

Prabudusi pravirko Izabelė. 

Marta pakėlė ginklą, priėjo prie Naito ir nusijuokė. 

— Mums priklauso ir apatinis butas. Gali triukšmauti kiek 


nori, niekas tavęs neišgirs. 

Tai pasakiusi, spyrė jam į pilvą. Naitas susirietė ir dejuodamas 
apsivertė ant nugaros. Po savimi pajuto sutraškant ir į jį įsirėžiant 
sudaužytos sulčių stiklinės šukes. Lukas pradėjo cypti. Marta pik- 
tai dėbtelėjo į vaikus. Naitas išsigando, kad įspirs ir jiems. Tačiau 
pasilenkusi ji nuplėšė jam nuo burnos lipnią juostą. 

— Liepk jiems užsičiaupti arba netrukus būsite visi negyvi. 


— Lukas nori į tualetą, - pasakė Naitas. - Pati paklausk jo. 


prie Luko ir nuplėšė lipnią juostą. 
- Ko nori? 
Naito sūnus susigūžė nuo Martos, bet, pažvelgęs į tėtį, tarė: 
- Lukis nori didelio. Į didelių berniukų tualetą. 
— Man nerūpi, gali krauti į kelnes. 


— Į didelių berniukų tualetą, Marta, - paprašė berniukas. — 
Lukis jau didelis. Nenori sauskelnių. 

- Leisk jam, - paprašė Naitas. - Jam tik treji. 

Marta pasibjaurėjusi išsiviepė. Vis dėlto ji išsitraukė peilį ir 
perpjovė Luko kulkšnis veržusią juostą. Vienoje rankoje laikyda- 
ma šautuvą, pastatė Naito sūnų ant kojų ir suniurzgė: 

- Jei tai - netikras pavojaus signalas, užmušiu tave pirmą. 

Praėję pro Dieringą, jie dingo už durų į koridorių. Naitas apsi- 
dairė, lengvai nusirito ant nugaros ir vėl pajuto po savimi traškant 
stiklą, smulkios šukelės dūrė jam į rankas ir nugarą. 

Pajutęs skausmą, jis suprato atsivėrusią galimybę - ėmė karštli- 
giškai, išrietęs nugarą, judėti ratu ir pirštais grabinėti grindis. „Pra- 
šau, Keite, prašau.“ 


Rodomuoju dešinės rankos pirštu jis užčiuopė aštrų dides- 

nės šukės kampą, galbūt dviejų colių! ilgio, ir pamėgino ją suimti. 
Nesugraibė ir paleido iš rankų. Tyliai nusikeikęs, Naitas pabandė 
dar kartą. Nespėjęs jos užčiuopti, išgirdo Luką sušunkant: 

— Matai, Marta? Aš didelis berniukas! 

Po sekundės pasigirdo nuleidžiamas vanduo, o Piteris ėmė 
susijaudinęs grabalioti pirštais. Nieko. Išgirdęs žingsnius, dar kar- 
tą kilstelėjo klubus ir pasistūmė arčiau stiklinės šukių. Tada pro 
duris įėjo Lukas, vis dar lipnia juosta surištomis rankomis, bet 
šypsodamasis: 

- - Lukis dabar didelis berniukas, tėveli, - tarė jis. - Lukiui trys. 


Nereikia sauskelnių. 


104 skyrius 


— Puikumėlis, vyruti, - šypsodamasis ir tuo pat metu lošda- 
masis ant nugaros ištarė Naitas. Jis dirstelėjo į Martą - vis dar su 
šautuvu rankoje. Ties strėnomis ant grindų pajuto storą stiklinės 
dugno gabalą. 

Dešinės rankos pirštais sugniaužė jį, o Marta pasakė Lukui: 

— Eik, atsisėk šalia sesers ir nejudėk. 

Ji nusisuko apžiūrėti ant lovos sujudėjusio Dieringo. 

- Prabusk, - dar kartą paragino ji. - Netrukus turėsime eiti. 


Dieringui sudejavus, Naitas atsuko stiklo gabalą į riešus užver- 
žusią lipnią juostą ir pradėjo ją pjauti. Lukas ramiai priėjo prie 
tėvo ir šypsodamasis tarė: 


1 2coliai - 5 centimetrai. 

- Lukis didelis berniukas. 

Pažvelgęs į Martą, Piteris atsakė: 

- Šaunuolis. O dabar atsisėk, kaip liepė Marta. 

Tačiau sūnus nepajudėjo iš vietos. 

— Eime namo, tėveli? - paprašė jis, o Bela pritariamai suinkštė 
užklijuota burna. - Eime švęsti gimtadienio! 

- Jau greitai eisime, - tarė Naitas jausdamas, kaip pradėjo skir- 
tis prapjauta juosta. 

Tačiau Marta čiupo į rankas šautuvą su lipnios juostos ritinė- 
liu ir žengė prie Luko. Berniukas dirstelėjo į juostą ir šūktelėjo: 

— Ne, Marta! 

Jis pasilenkė ir nėrė pro ją. Marta įsiuto. Atkišusi ginklą į jį, 
užriaumojo: 

— Sėsk. Tuoj pat arba mirsi. 

Tačiau Naito sūnus buvo per mažas gerai suvokti užtaisyto ir į 
jį atkišto šautuvo keliamą grėsmę. 

— Ne! - įžūliai atkirto jis ir užšoko ant čiužinio šalia Izabelės, 
šaudydamas akimis aplink ir ieškodamas, kaip pabėgti. 

- Tuoj tave pamokysiu, - sušnypštė Marta, žingsniuodama 
Luko link, įsmeigusi akis į jį ir net nedirstelėjusi į Naitą, kuris 
pajuto, kaip išsilaisvino jo riešai. 

Jai mėginant užspeisti į kampą Luką, Naitas užsimojo ir kirto 
surištomis kojomis. 

Pataikė tiesiai į Martos Achilo sausgysles. Ji šūktelėjo, kojos 
sulinko, o pati krito šonu ant grindų. Šautuvas nutarškėjo tolyn. 

Naitas apsigręžė, sugniaužęs rankoje šukę, ir pabandė suduoti 
ja Martai. Tačiau jos reakcija buvo nejtikėtai greita. Ji iškėlė dilbį, 


taip priimdama smūgį, ir spyrė Piteriui į krūtinę." 

Nuo smūgio Naitui užėmė kvapą, todėl jis išleido stiklą iš 
rankos. | 

Pasiutusi iš įniršio Marta pašoko ant kojų ir čiupo šautuvą. 
Priėjo prie vieno iš kokakolos butelių, atidarė jį, įkišo vidun į skys- 
tį šautuvo žiotis ir iškošė: 

— Nesvarbu, ką sako Kronas. Man jau gana tavęs ir tavo bjau- 
rių vaikų. 

Lipnia juosta ji mikliai apsisuko kraujuojančią ranką, o 
tada - ginklo vamzdį ir butelio kakliuką. Taip paprastai pasidariu- 
si duslintuvą, ji atsigręžė. Akys pasidarė mirtinai tamsios, o Naitas 
pamatė tai, ką tikriausiai regėjo Bosnijos berniukai, sučiupti Braz- 
lik seserų. Nuožmiai susikaupusi, Marta žengė prie Luko, stovin- 
čio prie pat Izabelės, ir tarė: 

— Berniukas mirs pirmas. Noriu, kad tai pamatytum. 

- Lanseris nužudys ir tave! - sušuko Naitas. - Taip, kaip nužu- 
dė tavo seseris! 

Ji sustojo ir, atsigręžusi į jį, pasakė: 

— Mano sesės gyvos. Jos jau pabėgo iš Londono. 

— Ne, - paprieštaravo Naitas. - Lanseris abi jas nužudė. Jis 
nulaužė Andželai sprandą, nupjovė jos rankas ir atsiuntė man. 


Nados gerklė buvo perpjauta nuo ausies iki ausies. 

— Tai melas! - šiurkščiai riktelėjo Marta ir priėjusi nusitaikė į 
jį ginklu. 

- Jas rado tame pačiame apleistame fabrike prie dujų gamyklos, 
kur laikėte Seleną Farel. 

Tai išgirdusi, Marta sustojo: 

— Kodėl apie tai nebuvo pranešta per žinias? 


- Policija tikriausiai neatskleidė to žiniasklaidai, - greitai sugal- 

vojo atsakymą Naitas. - Jie dažnai taip daro, žinai, slepia kai 
kuriuos dalykus. 

— Tu meluoji, - tarė Marta ir gūžtelėjo. - O jei tai yra tiesa, 
tuo geriau. Man ir taip nuo jų bloga, kartais ir pati norėdavau jas 
nužudyti. 


Ji nuleido saugiklį. 


105 skyrius 


Staiga netoliese užkaukė artėjančios sirenos, o Naitui nauja 
viltimi suvirpėjo širdis. 

- Jie atvažiuoja tavęs, - tarė jis, kaip beprotis šypsodamasis ir 
žiūrėdamas į Martą bei kokakolos butelio dugną. - Vis tiek eisi į 
kartuves, nesvarbu, ką padarysi man ar mano vaikams. 

— Ne, - sarkastiškai nusijuokė ji. - Jeigu jie ir atvažiuoja, tai tik 
į gretimą butą, ne čionai. O aš tuo metu nužudysiu tave ir pabėg- 
siu tuneliu. 

Sirenos kaukė vis arčiau. Ji pabandė prispausti butelio dugną 
Naitui prie galvos, bet jis nubloškė jį ranka ir staigiai pasisuko į 
šoną galvodamas: „Laimėk daugiau laiko. Gal bent vaikai bus 
išgelbėti.“ 

Tačiau Marta auliniu batu primynė Naitui kaklą ir, dusindama 
jį, nuleido šautuvą. 

Jis, išsproginęs akis, pažvelgė į ją ir čiupo už kulkšnių, mėgin- 
damas parversti. Bet ji tik dar stipriau ėmė mygti jam kaklą, kol 

Piteris visai neteko jėgų. 


»oyo- oo) 


— Viso labo, pone Naitai. Gaila, kad neturiu kirstuvo. 


106 skyrius 


Naitas pagalvojo apie Keitę, o tą akimirką Marta išsprogdino 
akis. Suklykusi iš skausmo, ji trūktelėjo kokakolos butelį jam nuo 
galvos ir, patraukusi koją nuo kaklo, iššovė. Keistai šlapiai bumb- 
telėjęs šautuvas išmušė skylę sienoje tiesiai Naitui virš galvos. Ant 
jo pasipylė skystis ir plastmasės šipuliai, o Marta dar kartą garsiai 
suriko iš skausmo. Įsiutusi ji nusigręžė nuo jo, griebdamasi kažko 
už savęs. 

Lukas buvo įsikandęs jai į pakinklio sausgyslę ir laikėsi įsiki- 
bęs kaip plėšrus kaimaninis vėžlys, o auklė kaip pasiutusi daužė jį 
rankomis ir klykė. Naitas stipriai spyrė jai į blauzdą, tad Marta iš 
netikėtumo išmetė šautuvą iš rankų. Tada alkūne nusviedė Luką 
į šalį. 

Vaikas trenkėsi į sieną ir be žado susmuko. 

Naitas ėmė šliaužti ginklo link, kol Marta, piktai žiūrėdama 
į berniuką, laikėsi susiėmusi už kojoje prasivėrusios žaizdos. Ji 
pastebėjo Naitą tik tada, kai jis buvo vos už kelių colių nuo šautuvo. 

Plūsdamasi šoko prie jo, o Piteris pirštu užčiuopė gaiduką ir 
pamėgino atsukti ginklą į ją. Tačiau Marta užsimojo sveikąja ran- 
ka ir trenkė per vamzdį, nukreipdama jį nuo taikinio. Ginklas 


iššovė antrą kartą, sugriaudėjęs taip garsiai, kad Naitas akimirkai 

„prarado orientaciją. Apsvaigęs jis apsidairė melsdamasis, kad būtų 
pašovęs Martą. 

Tačiau vyriausia furija, spyrusi jam į šonkaulius, išplėšė iš 
rankų šautuvą. Šnopuodama ir džiugiai šypsodamasi, ji nutaikė 
vamzdį į be sąmonės gulintį jo sūnų. 

- Žiūrėk, kaip jis mirs. 

Nuaidėjęs šūvis Naitui atrodė tolimas ir ne iš šio pasaulio, 
tačiau jis pataikė tiesiai į jo sudaužytą širdį. Piteris tikrai manė, 
jog Luko kūnelis pašoks nuo kulkos smūgio. 

Tačiau Martos gerklė tarytum sprogo ir iš jos pasipylė kraujas. 
Karo nusikaltėlė negyva pargriuvo tarp Naito ir jo sūnaus. 

Apstulbęs ir išsižiojęs iš nuostabos, Piteris pasuko galvą ir 


pamatė vyresniąją Keitės seserį, kylančią iš šaulės pozicijos. 


PENKTA KNYGA 
Finišo linija 

107 skyrius 


Praėjus dvidešimt penkioms minutėms po to, kai Potersfild 
nušovė už karo nusikaltimus ieškomą Senką Brazlik, Skotland Jar- 
do inspektorė kartu su Naitu įjungtomis signalinėmis šviesomis ir 
sirenomis lėkė Čelsio gatvėmis Malo link, kur geriausi bėgikai jau 
bėgo paskutinį, ketvirtąjį maratono ratą. 

Paprastai vyrų maratonas baigiasi olimpiniame stadione. 
Tačiau Londono žaidynių organizatoriai - pasirodo, daugiau- 
sia raginti Lanserio - nusprendė, jog maratono dalyvių bėgimas 
nešvariomis Yst Endo gatvėmis nebus pats geriausias būdas rekla- 
muoti didmiestį visam pasauliui. 

Organizatoriai apsisprendė leisti sportininkams bėgti keturis 
ratus pro žymiausias Londono vietas, tapsiančias puikiu fonu var- 
žybų filmavimui: nuo Tauerio kalvos iki Parlamento, išilgai Tem- 
zės pro Londono akį ir Kleopatros adatą. Varžybos turėjo prasidėti 
ir baigtis Male, arti Bekingemo rūmų. 

— Noriu, kad visi kišeniniuose kompiuteriuose turėtų jo nuo- 
trauką, - sušuko į radiją Potersfild. - Suraskite jį! Tai jis sumanė 


čia surengti maratoną! 


Naitas mąstė, kaip puikiai ji vis dėlto atlieka savo darbą. Ins- 

pektorė paskambino į „Trace Angels“ ir išsiaiškino, kad vaikai įso- 
dinti į traukinius, tačiau tada dar nusprendė patikrinti, kur jie 
buvo prieš tai, ir sužinojo adresą Porčesterio Terasos gatvėje. 

Susisiekusi su traukiniais ir iš konduktorių sužinojusi, kad 
juose nėra į Naito dvynius panašių vaikų, ji pasiuntė Skotland Jar- 
do pajėgas į pastatą šalia Lankasterio vartų metro stoties. Jie buvo 
furijų bute, kai šalimais pasigirdo prislopintas šautuvo driokstelė- 
jimas. Už gobelenų sienoje atradę įėjimą į Lanserio butą, polici- 
ninkai įmetė dujų granatą tą akimirką, kai Naitas iššovė. 

- Padėjusi radiją, Potersfild ištarė virpančiu balsu: 

— Sučiupsime jį. Dabar visi medžioja Lanserį. 

Naitas neaiškiai sumurmėjo, žvelgdamas pro langą į ryškią 
dienos šviesą, vis dar apdujęs ir kęsdamas skausmą nuo patirtų 
sumušimų. | 

— Ar gerai jautiesi, Eleina? Juk tau teko ją nušauti. 

— Aš? Tavęs čia net neturėtų būti, Piteri, - subarė jį Poters- 
fild. - Privalėjai sėdėti greitosios pagalbos automobilyje ir važiuoti 
kartu su vaikais į ligoninę. Tave reikia apžiūrėti. 

— Amanda su Bosu jau važiuoja susitikti su vaikais. O mane 
daktarai apžiūrės, kai sustabdysime Lanserį. 

Įjungusi kitą pavarą, Potersfild pasuko į Bekingemo Rūmų kelią. 

— Tu tikras, kad Lanseris sakė, jog puls maratoną? 

Prieš atsakydamas, Naitas pamėgino prisiminti. 

- Jam išeinant pasakiau, kad nesvarbu, ką jis darys, olimpi- 
nės dvasios jam nepavyks užgniaužti. Sakiau, kad Mundachas tai 
įrodė. Jis beprotiškai įpyko, maniau, kad nušaus mane. Bet tada 
pasigirdo maratono pradžios šūvis, o jis pasakė: „Vyrų maratonas. 


Prasidėjo paskutinės varžybos. O kadangi esu viršesnė būtybė, lei- 

siu tau gyventi, kad pamatytum pabaigą. Prieš nužudydama tave, 
Marta leis tau stebėti, kaip visiems laikams užgesinsiu tą olimpi- 
nę dvasią.“ 

Potersfild sustabdė automobilį prie policijos užtvaro priešais 
Šv. Jokūbo parką ir išlipo, saugantiems pareigūnams rodydama 
savo ženklelį. 

- Jis yra iš „Private“ ir su manimi. Kur inspektorius Kasperas? 

Leipstantis nuo nežmoniško karščio policininkas parodė į 
šiaurę, žiedinės sankryžos priešais Bekingemo rūmus link. 

— Gal norite, kad jį pakviesčiau? 

Naito svainė papurtė galvą, peršoko užtvarą ir nusiyrė per 
minią į Narvelio gatvę. Šiek tiek apdujęs Naitas nusekė jai iš pas- 
kos. Gerokai atsilikę nuo lyderių, maratono dalyviai bėgo link 
Viktorijos paminklo, stovinčio žiedinės sankryžos viduryje. 

Apkūnaus sudėjimo Bilis Kasperas jau skubėjo prie Potersfild 
ir Naito. 

- Košmaras, inspektore! - šūktelėjo jis. - Mažiau nei prieš 
valandą tas šunsnukis stovėjo priešais mane. Jis nuėjo į Šv. Jokū- 
bo parką. 

— Ar gavai Lanserio nuotrauką? 

- Visi pareigūnai gavo ją prieš dešimt sekundžių, - atsakė Kas- 
peras ir paniuro. - Bėgimo trasa dvylikos kilometrų ilgio. Aplink 
ją stovi pusė milijono ar dar daugiau žmonių. Kaip, po galais, mes 
jį rasime? 

— Prie finišo linijos arba netoli jos, - tarė Naitas. - Tai labiau- 
siai atitiktų jo dramatišką stilių. Gal matei Džeką Morganą? 

— Jis tave jau seniai aplenkė, Piteri, - atsakė inspektorius. 


— Kai tik išgirdo, kad Kronas yra Lanseris ir jis vis dar laisvė- 

je, iš karto nuėjo prie finišo linijos. Labai protingas vyrukas tas 
amerikietis. 

Praėjo dvidešimt šešios minutės, iš maratono trasos galo, į 
pietus nuo Šv. Jokūbo parko, pasigirdo žmonių sveikinimo šūks- 
niai, o Lanserio niekas nebuvo matęs. Laiko skaičiavimo sistema 
buvo patikrinta daugybę kartų, bet jokių spąstų nerasta. 

Stovėdami tribūnų, pastatytų išilgai Malo gatvės, viršuje, Nai- 
tas su Džeku per žiūronus apžiūrinėjo medžius, ar į kurį nors iš 
jų nebus įlipęs Lanseris ir įsitaisęs ten kaip snaiperis. Kasperas su 
Potersfild darė tą patį, tik iš kitos gatvės pusės. Tačiau jiems vaizdą 
užstojo daugybė Anglijos ir olimpiados vėliavų, besiplaikstančių 
ant stiebų, nusidriekusių į vakarus Bekingemo rūmų link. 

- Aš pats jį patikrinau, - niūriai prabilo Džekas, nuleidęs žiū- 
ronus. - Turiu omenyje, Lanserį. Kai jis prieš keletą metų atli- 
ko mums kelis darbus Hong Konge. Buvo visiškai švarus, visi jį 
pažinoję atsiliepė apie jį tik labai gerai. Be to, neprisimenu kur 
nors matęs parašyta, kad jis tarnavo Balkanuose. Tikrai būčiau tai 
prisiminęs. 

- Jis išbuvo ten mažiau nei penkias savaites, - tarė Naitas. 

— Užtektinai ilgai, kad užverbuotų kraujo ištroškusias kales, 
tokias pat išprotėjusias, kaip jis, - pasakė Džekas. 

— Tikriausiai todėl savo gyvenimo aprašyme ir nepaminėjo 
dislokacijos Balkanuose, - pridūrė Naitas. 

Džekui nespėjus atsakyti, triukšmas pasigirdo arčiau, o žmo- 
nės tribūnose aplink Viktorijos paminklą pašoko ant kojų, kai 
pasirodė du policininkai ant motociklų, važiuojantys priekyje tų 
pačių keturių bėgikų, dvyliktoje mylioje! atsiplėšusių nuo visos 
sportininkų minios. 


' 12 mylių - kiek daugiau nei 19 kilometrų. 

— Motociklininkai, - sumurmėjo Naitas ir, pakėlęs žiūronus, 
pamėgino įsižiūrėti į jų veidus. Greitai pamatė, jog nė vienas iš jų 
nebuvo Lanseris. 

Už motociklų pasirodė keturi bėgikai: vienas iš Kenijos, kitas 
iš Etiopijos, taip pat basakojis meksikietis ir vaikinukas iš Brai- 
tono. Jie visi rankose laikė nedideles olimpiados ir Kamerūno 
vėliavas. 

Prabėgę 26 mylias ir 185 jardus arba 42 kilometrus ir 12 
metrų, Kenijos ir Anglijos sportininkai pirmavo ir bėgo vienas 
šalia kito. Tačiau, likus dviem šimtams jardų! iki finišo, įkandin 
lyderių sekantys etiopas ir meksikietis išsiskyrė ir pribėgo lyde- 
riams iš šonų. 

Minia tiesiog pašėlo, kai laibi kaip skalikai sportininkai pasi- 
leido finišo tiesiąja aukso ir šlovės link, visi keturi greta, nė vienas 
neatsilikdamas. 

Likus dvidešimčiai jardų? iki finišo, vyrukas iš Braitono stai- 
ga metėsi į priekį ir jau ėmė atrodyti, kad Jungtinė Karalystė lai- 
mės pirmą vyrų maratono aukso medalį kartu su istorine Merės 


Dakvort pergale, iškovota moterų varžybose praėjusį sekmadienį. 

Vis dėlto likus kelioms pėdoms iki finišo linijos britas sulėti- 
no greitį, keturi maratono bėgikai iškėlė vėliavas ir visi kartu kir- 
tojuostelę. 

Akimirkai minia nuščiuvo, Naitas girdėjo, kaip televizijos pra- 
nešėjai šaukė apie beprecedentį poelgį ir tai, ką jis turėjo reikšti. 
Staiga visi suvokė, kas nutiko, ir pradėjo gyvai sveikinti sportinin- 
kus. Piteris Naitas taip pat džiaugsmingai prisijungė prie sveikin- 
tojų minios. 


' 200 jardų - beveik 183 metrai. 
2 20 jardų - kiek daugiau nei 18 metrų. 

Jis galvojo: „Matai, Lanseri? Kronai? Negali sunaikinti olim- 
pinės dvasios, nes ji yra visur: ji gyva kiekvieno sportininko, nors 
kartą siekusio sportinės didybės, širdyje, ir visada ten išliks.“ 

- Jokio išpuolio, - tarė Džekas sveikinimams nutilus. - Galbūt 
didelės policijos pajėgos išgąsdino Lanserį. 

— Galbūt, - pripažino Naitas. - O gal jis kalbėjo visai ne apie 


maratono pabaigą? 


108 skyrius 


Vemti verčianti vyrų maratono pabaiga vis kartojama ekra- 
nuose aplink apsaugos postus, kai aš alpiame karštyje kantriai lau- 
kiu eilėje prie šiaurinio įėjimo į olimpinį parką Rakholto kelyje. 

Mano galva nuskusta, o kiekvienas matomas odos colis 
išteptas chna iki rusvumo, dešimt kartų tamsesnio nei natū- 
rali mano spalva. Baltas turbanas tinka idealiai. Kaip ir juoda 
barzda, metalinė apyrankė ant riešo ir indiškas pasas bei tamsiai 
rusvo atspalvio kontaktiniai lęšiai, akiniai ir laisvi, balti marš- 
kiniai iki kelių, kurie kartu su lašeliu kvapnaus pačulės aliejaus 
padeda man apsimesti Jetu Singu Radžpalu - aukštu sikhu, pre- 
kiautoju audiniais iš Pandžabo, vienu laimingųjų, turinčių bilie- 
tą į žaidynių uždarymo ceremoniją. 

Stoviu už dviejų pėdų! nuo tikrintojų, kai mano veidas - 
tikrasis mano veidas - pasirodo viename iš televizijos ekranų, ką 


tik transliavusių maratono finišą. 


' 2 pėdos - kiek daugiau nei 0,5 metro. 

Iš pradžių puolu į paniką, tačiau greitai suimu save į rankas 
ir atsargiai kelis kartus žvilgteliu į ekraną tikėdamasis, kad čia tik 
kartojami olimpiados įvykiai, tarp jų ir mano atleidimas iš Orga- 
nizacinio komiteto. Tačiau tada pamatau po nuotrauka slenkančią 
informacinę eilutę, kurioje rašoma, kad esu ieškomas byloje, susi- 
jusioje su Krono žmogžudystėmis. 

Argi tai įmanoma?! Galvoje suskamba daugybė balsų, kelian- 
čių siaubingą akinantį skausmą. Stengdamasis atrodyti ramus, 
žengiu prie F7 sargybinės, apkūnios moters, ir-jauno Skotland 
Jardo policininko, tikrinančio bilietus bei asmens tapatybės 
dokumentus. 

— Ojūs toli nuo namų, pone Radžpalai, - sako policininkas ir 
pažvelgia į mane ramiu, neišraiškingu veidu. 

— Dėl tokio nuostabaus renginio nesunku atskristi, - sakau su 
išmoktu akcentu, o tai, nepaisant galvą skeliančio skausmo, man 
pavyksta nepriekaištingai. Iš visų jėgų stengiuosi nepakelti rankos 
ir nepaliesti po turbanu tvinkčiojančio rando ant galvos. 

Sargybinė žvilgteli į nešiojamojo kompiuterio ekraną. 

— Ar lankėtės dar kokiose nors olimpiados varžybose, pone 
Radžpalai? - paklausė ji. 

— Dvejose, - atsakau. - Lengvosios atletikos praėjusį ketvirta- 

"dienį ir žolės riedulio anksčiau šią savaitę. Pirmadienio popietę. 
Rungtyniavo indai su australais. Mes pralaimėjome. 

Ji pažvelgia į ekraną ir linkteli. 

— Turėsime rentgenu patikrinti jūsų krepšį ir visus metalinius 
daiktus. 

- Žinoma, - sakau, dėdamas krepšį ant konvejerio juostos, o 


monetas, apyrankę bei mobilųjį telefoną - į plastmasinį dėklą. 

— Kirpano neturite? - klausia policininkas. 

Nusišypsau. Protingas vaikinas. 

— Ne, apeiginį durklą palikau namuose. 

Policininkas linkteli. 

— Labai gerai. Keli jūsų vyrukai bandė tokius įsinešti. Galite eiti. 

Po kelių akimirkų galvos skausmas apmalšta. Atsiimu krepšį, 
kuriame yra fotoaparatas ir didelė tūtelė su tuo, kas atrodo kaip 
kremas nuo saulės. Greitai praeinu pro Itono rūmus, aukštai iškel- 
tu pėsčiųjų tiltu pereinu į didelį vestibiulį šiaurės rytuose. Apėjęs 
velodromą, krepšinio areną ir sportininkų kaimelį, traukiu į pie- 
tus pro žaidynių rėmėjų priėmimo ir vaišių zoną. Sustojęs dirste- 
liu į juos suprasdamas, kiek daug galimų olimpinių idealų pažei- 
dėjų praleidau. 

Nesvarbu, nusprendžiu. Paskutinis mano keršto aktas atlygins 
už tokį neapsižiūrėjimą. Nuo tokios minties pagreitėja mano kvė- 
pavimas. Smarkiai plakančia širdimi nusišypsau sargybiniams įvi- 
jų laiptų, vedančių į „Orbitos“ viršūnę, apačioje. 

- Restoranas vis dar atidarytas? — klausiu jų. 

- Iki pusės keturių, pone, - atsako vienas iš sargybinių. - Turi- 
te dar dvi valandas. 

— O jeigu užsinorėsiu valgyti po to? - pasiteirauju. 

- Kiti maisto pardavėjai čia, apačioje, dar veiks, - sako jis. 
Užsidaro tik restoranas. 

Linkteliu ir pradedu kopti aukštyn, nekreipdamas dėmesio į 
kitas pabaisas, besileidžiančias laiptais žemyn. Niekas iš jų net neį- 


taria, kokią grėsmę aš keliu. Po dvylikos minučių pasiekiu lėtai 

"besisukančio aplink savo ašį restorano aukštą ir prieinu prie jo 
administratorės. 

— Radžpalas, - tariu. - Staliuką vienam. 

Administratorė susiraukia. 

- Ar sutiktumėte sėdėti su kitais žmonėmis? 

- Su malonumu, - atsakau. 

Ji linkteli. 

- Vis tiek reikės palaukti dešimt ar penkiolika minučių. 

— Ar galiu pasinaudoti vyrų tualetu, kol laukiu? - klausiu. 

- Žinoma, - taria ji ir žengia į šalį. 

Prieina kiti restorano lankytojai, o aš nueinu, palikęs admi- 
nistratorę tokią užsiėmusią, kad, esu tikras, ji mane iš karto 
pamirš. Kai pašauks mano vardą, pamanys, jog nusibodo laukti 
ir išėjau. Net jei ji pasiųs ką nors patikrinti vyrų tualeto, manęs 
neras. Radžpalas jau pranyko. 

Vyrų tualete nueinu į reikiamą kabiną, kuri, laimei, kaip tik 
laisva. Praeina penkios minutės, tualete nelieka nė vieno žmogaus. 


Tada kiek galėdamas greičiau užsiropščiu ir atsisėdu ant kabi- 
nų pertvaros viršaus. Pakeliu vieną lubų plytelę, virš kurios atsive- 
ria sutvirtinta erdvė, kuria priežiūros ir remonto specialistai galė- 
tų nušliaužti iki elektros ir vėsinimo sistemų. 

Po kelių akimirkų pastangų jau guliu šiame tunelyje, angą 
uždengęs ta pačia plytele. Dabar man tereikia nusiraminti, pasi- 


ruošti ir pasikliauti likimu. 

Naitas su Džeku atsirado olimpiniame parke ketvirtą valandą 
po pietų. Saulė vis dar akinamai spindėjo ir nuo šaligatvių mirgu- 
liuodamas kilo karštis. Pasak Skotland Jardo ir MI5, po Ministro 
pirmininko įsakymo bendrai perėmusių saugumo kontrolę, Mai- 
kas Lanseris nemėgino patekti į parką su savo leidimu, kurį kažkas 
iš karto užblokavo, kai tik išgirdo perspėjimą apie jį. 

„Pusę penkių Naitas vis dar skaudama galva ėjo paskui Dže- 
ką į tuščią stadioną, kurį tikrino būriai su šunimis. Šią akimirką 
jis mąstė ne apie tai, kaip surasti Lanserį, bet apie savo vaikus. Ar 
jiems viskas gerai ligoninėje? Ar Amanda su jais? 

Jau norėjo paskambinti savo mamai, kai Džekas tarė: 

- Gal jis iš tikrųjų nusigando per maratoną? Gal tai buvo jo 
paskutinė galimybė ir pamatęs, kad nepavyks, Lanseris pabėgo? 

— Ne, - atsakė Naitas. - Jis pamėgins kažką padaryti čia. Kaž- 
ką galingo. 

— Tada turėtų tapti didžiuoju magu Hudiniu, - pasakė Dže- 
kas. - Girdėjai juos - saugumas padidintas iki karo zonos lygio. 
Stadiono viršuje budės dvigubos Specialiųjų oro pajėgų snaiperių 
komandos, o visi kitais reikalais neužsiėmę Skotland Jardo nariai 
stovės koridoriuose ir laiptinėse. 

- Suprantu, ką nori pasakyti, Džekai, - tarė Naitas. - Bet turint 
omenyje, ką tas išprotėjęs šunsnukis padarė iki šiol, negalime būti 
tikri, kad net ir tokio apsaugos lygio pakaks. Pagalvok apie tai. 
Lanseris pats vadovavo, kai olimpiados saugumui buvo skirta 
pusantro milijardo. Jis žino visus Skotland Jardo ir MI5 parengtus 


planus nenumatytiems atvejams. Be to, beveik septynerius metus 

tas beprotis galėjo laisvai vaikščioti po visą statomą būsimų var- 
žybų teritoriją. Galėjo iššniukštinėti kiekvieną prakeiktą jos colį. 


110 skyrius 


Pusę keturių tą popietę išgirstu stabdomos hidraulinės įran- 
gos aidą, atsimušantį keturiolikos colių! tarpe tarp vyrų tualeto 
lubų ir „Orbitos“ stogo. Pajuntu, kaip sustoja lėtai besisukanti 
apžvalgos aikštelė. Užsimerkęs pasistengiu ramiai kvėpuoti ir ruo- 
šiuosi tam, kas netrukus laukia. Mano likimas. Lemtis. Teisingas 
ir galutinis atpildas. 

Be dešimties minučių ketvirtą iš tūtelės ant turbano audeklo 
išspaudžiu specialų odos kremą ir pasitepu juo odą, kuri tampa 
beveik juoda. Į patalpą po manimi įžengia valytojai. Kelias minu- 
tes girdžiu, kaip šluostėmis valomos grindys, po to pusvalandžiui 
įsivyrauja tyla, pertraukiama tik tylių mano judesių garsų, kai kre- 
mu tepuosi galvą, kaklą ir rankas. 

Dvylika minučių po keturių į tualetą įeina pirma policininkų 
su šunimis komanda, o manė staiga persmelkia siaubinga mintis, 
kad pabaisos galėjo gudriai pasielgti ir atsinešti kokių nors mano 
drabužių, kurių duotų pauostyti savo žvėrims. Tačiau patrulis su 
šunimis įeina ir išeina greičiau nei per minutę, be jokios abejonės, 
apkvailinti pačulės aliejaus kvapo. 

Jie sugrįžta dar kartą penktą ir šeštą valandą. Kai išeina trečią 


kartą, žinau, kad mano valanda jau arti. Atsargiai grabinėdamas 


' 14 colių - 35,5 centimetro. 

po izoliacijos juosta surandu pilną šovinių apkabą, kurią ten pali- 
kau prieš septynis mėnesius. Įsidėjęs ją į kišenę, nusileidžiu į kabi- 
ną ir nusirengiu visus likusius drabužius. Esu dviejų spalvų - juo- 
dos ir baltos - ir veidrodyje atrodau klaikiai. 

Visiškai nuogas, tik su laikrodžiu ant riešo, visu ilgiu perplėšiu 
turbano audeklą ir apsuku abu jo galus sau aplink delnus, palikda- 
mas aštuoniolikos colių! ilgio vidurį laisvai kaboti. Prisispaudžiu 
prie sienos už durų ir laukiu. 

Be penkiolikos minučių septintą išgirstu žingsnius ir vyrų bal- 
sus. Durys atsidaro, vos neatsitrenkdamos man į veidą, ir vėl užsi- 
veria. Pamatau nugara į mane stovintį aukštą sportišką juodaodį 
pabaisą šiltu treningu ir su dideliu kelioniniu krepšiu rankoje. 

Jis stambus. Nujaučiu, kad stiprus, tačiau neprilygsta prana- 
šesnei būtybei. 

Laisvas turbano audeklas pliaukšteli jam virš galvos ir nusilei- 
džia žemiau smakro. Vyrui nespėjus sureaguoti, įstatau kelį jam į 
nugarą ir pradedu smaugti. Po kelių sekundžių, vis dar jausdamas 
mirtiną virpėjimą ir tylų nosinį inkštimą, nuvelku pabaisos kūną į 
tolimiausią tualeto kabiną, tada dirsteliu į savo laikrodį ir prieinu 
prie jo krepšio. Iki šventės pradžios liko pusė valandos. 

Per dvigubai trumpesnį laiką apsivelku Karalienės Gvardijos 
paradinę uniformą, užsidedu juodą meškos kailio kepurę ant gal- 
vos, pajuntu pažįstamą svorį virš antakių ir ant prispaustų ausų. 
Greitai pasitaisęs, užsisegu odinį smakro dirželį, stipriai priglun- 
dantį man prie žandikaulio. Galiausiai paimu jo automatinį šau- 
tuvą gerai žinodamas, kad jis tuščias, bet man tai nerūpi. Mano 


šovinių apkaba pilna. 
' 18 colių - beveik 46 centimetrai. 

Tada sugrįžtu į viduriniąją kabiną ir laukiu. Penkiolika minu- 
čių po septynių išgirstu atidaromas duris ir suniurzgiant balsą: 

- Ei, turime eiti. 

— Tuojau, - atsakau kostelėdamas. - Eik prie liuko. 

- Susitiksime ant denio, - sako jis. 

Pagalvoju: „Tikiuosi, kad ne“, išgirstu, kaip užsidaro durys. 

Išėjęs iš kabinos prieinu prie durų, stebėdamas judančią 
sekundžių rodyklę savo laikrodyje. Lygiai po devyniasdešimties 
sekundžių giliai įkvepiu ir išeinu į koridorių su krepšiu rankoje. 

Greitu žingsniu, įsmeigęs akis tiesiai prieš save, ramiu, abejin- 
gu veidu, einu pro restoraną prie stiklinių durų valgomojo dešinė- 
je. Du Specialiųjų oro pajėgų vyrai jau rakina duris. Jas atidarius į 

„mane plūsteli karštis, aš padedu savo krepšį prie kito, lygiai tokio 

paties, ir žengiu pro juos į apžvalgos aikštelę. Po to praeinu pro 


siaurą tarpdurį, saugomą kito Specialiųjų oro pajėgų pareigūno. 


.) |) 1 oo.) V 


— Vos spėjai. 

— Karalienės Gvardija tai puikiai sugeba, drauguži, - atsakau 
ir pasilenkęs užlipu šalia jo ant siaurų plieninių laiptų, vedančių 
link įtraukiamų durų, už kurių laukia apžvalgos aikštelės stogas ir 
grynas oras. 

Virš savęs matau ankstyvo vakaro dangų ir pro šalį plaukian- 
čius debesis. Išgirdęs tolimus trimito garsus, lipu pasitikti savo 
likimo, kuris dabar taip arti, jog jaučiu jį kaip degimą raumenyse, 


kaip saldų prakaitą virš lūpų. 

111 skyrius 


Trimitininkai stovėjo iš abiejų olimpinio stadiono scenos 
pusių ir grojo Naitui negirdėtą liūdną melodiją. 

Pavargęs, skaudama galva ir susierzinęs dėl užsitęsusio karš- 
čio bei uždarymo ceremoniją pradedančių trimito garsų, jis sto- 
vėjo aukštai tribūnoje šiaurinėje stadiono dalyje ir pro žiūronus 
apžiūrinėjo žmones. Nutilus muzikai, stadiono ekranuose nušvi- 
to olimpinis aukuras, liepsnojantis „Orbitos“ viršuje. Iš abiejų jo 
šonų, kaip ir per atidarymo ceremoniją, tiesūs kaip styga stovėjo 
Karalienės Gvardijos nariai. 

Sargybiniai ant pakeltos platformos, įrengtos ant „Orbitos“ 
apžvalgos aikštelės stogo, priglaudę prie peties šautuvus, pasisu- 
ko keturiasdešimt penkių laipsnių kampu ir tiesiomis kojomis, 
mosuodami rankomis nužygiavo priešingomis kryptimis prie 
dviejų naujų sargybinių, skirtingose apžvalgos aikštelės pusėse 
pasirodžiusių ant stogo. Jie nužygiavo prie platformos su aukuru. 
Ateinantys ir išeinantys sargybiniai prasilenkė tiksliai pusiaukelė- 
je tarp aukuro ir laiptinės. Budėjimą baigę sargybiniai pradingo, o 
nauja pora užlipo ant platformos iš abiejų aukuro pusių ir įsitem- 
pę sustojo prie olimpinės ugnies. 

Naitas klaidžiojo akimis po minią dar pusantros valandos. 
Vasaros dangui ėmus pamažu temti ir pakilus vėjui, jis šiek tiek 
pralinksmėjo pamatęs, kad, nepaisant Lanserio keliamos grės- 
mės, neįtikėtinai didelis sportininkų, trenerių, teisėjų ir aistruo- 
lių būrys nusprendė dalyvauti uždarymo ceremonijoje, nors galė- 
jo važiuoti namo, kur tikrai būtų buvę saugesni. 


Iš pradžių buvo planuota, kad renginys bus toks pat džiugus, 

„kaip ir per atidarymo ceremoniją, dar prieš amerikiečio rutulio 
stūmiko mirtį. Tačiau, atsižvelgus į žmogžudystes, organizatoriai 
ceremoniją šiek tiek pakeitė. Ji turėjo būti rimtesnė ir prasmin- 
gesnė, todėl buvo pakviestas Londono simfoninis orkestras, kuris 
akomponavo Erikui Klaptonui, atlikusiam širdį veriančią savo 


dainos „Tears in Heaven“ versiją. 


Naitas pasuko į pietinę stadiono pusę. Markusas Morisas tuo 
metu iškilmingų ir liūdnu tonu pasakė kalbą, kurioje pagerbė 
žuvusiuosius ir išaukštino nuostabius, didingus dalykus, įvyku- 
sius Londono žaidynėse, nepaisant Krono ir furijų. 

Naitas žvilgtelėjo į programą ir pagalvojo: „Laukia dar kelios 
kalbos, vienas ar du spektakliai, olimpinės vėliavos perdavimas 


Brazilijai, tada Rio de Žaneiro mero kalba ir...“ 


— Ką nors pastebėjai, Piteri? - ausinėje suskambo Džeko bal- 
sas. Jie buvo pakeitę apsaugos dažnius tam atvejui, jei Lanseris 
mėgintų klausytis jų pokalbių. 

- Nieko, - atsakė Naitas. - Bet vis tiek nujaučiu kažką negera. 

Ši mintis niekaip nepaliko jo tol, kol organizatoriai, pakeitę 
numatytą programą, pakvietė keletą ypatingų svečių. 

Ant scenos pasirodė daktarė Hanter Piers kartu su Zekiu Šo bei 
keturiais maratono dalyviais, laimėjusiais auksą. Priekyje savęs jie 
stūmė vežimėlį, kuriame sėdėjo Filatris Mundachas, antklode pri- 
dengtomis kojomis ir su medicinos personalu, sekančiu iš paskos. 

Mundachas patyrė trečio laipsnio nudegimus beveik visoje 
apatinėje kūno dalyje ir praėjusią savaitę iškentė keletą skausmin- 
gų gydomųjų procedūrų. 100 metrų sprinto pasaulio rekordinin- 
kas tikriausiai turėjo kėsti nežmoniškus skausmus, neleidžiančius 


jam pakilti iš ligoninės lovos, tačiau nebūtum taip net pagalvojęs. 

Buvęs berniukas karys laikė aukštai, išdidžiai iškeltą galvą ir 
mojavo jį sveikinantiems žmonėms. Naito akys sudrėko nuo ašarų. 
Mundachas demonstravo neįtikėtiną drąsą, geležinę valią ir tokį 
žmogiškumą, kokio Lanseris niekada nebūtų galėjęs suvokti. 

Jie įteikė sprinteriui aukso medalį, užgrojo Kamerūno himnas, 
o Naitas vargu ar pastebėjo nors vieną žmogų stadione, kurio aky- 
se nebūtų spindėjusios ašaros. 

Tada Hanter Piers pradėjo kalbėti apie Londono žaidynių 
palikimą teigdama, kad jos visada reikš naujai įsižiebusias Pjero 
de Kuberteno olimpines svajones ir aukštus idealus. Naitas iš pra- 
džių susižavėjęs klausėsi amerikiečių šuolininkės į vandenį kalbos. 

Paskui prisivertė nekreipti į ją dėmesio ir pamėgino mąstyti 
kaip Lanseris arba jo antrasis Aš - Kronas. Prisiminė paskutinius to 
bepročio žodžius. Pradėjo įsivaizduoti juos tarsi užrašytus ant kala- 
dėlių, kurias jis paima į rankas ir nuodugniai ištyrinėja: „Pabaigoje, 
prieš tau mirštant, Naitai, leisiu tau ir tavo vaikams pamatyti, kaip aš 
sumaniai visiems laikams užgesinsiu olimpinę dvasią.“ 

Naitas apgalvojo kiekvieną jo žodį, aiškindamasis visas jų pras- 
mes. Ir tada jam toptelėjo - tai buvo trečias nuo galo žodis. 

Įjungęs savo mikrofoną, jis tarė: 

- Džekai, olimpinės dvasios niekaip neužgesinsi. 

— Pakartok, ką sakei, Piteri, - paprašė Džekas. 

"Naitas jau buvo prie išėjimo, sakydamas: 
- Lanseris gyrėsi man, kad užgesins olimpinę dvasią. 
- Gerai... 


— Dvasios neužgesini, Džekai. Bet ugnį gali užgesinti. 

112 skyrius 


Tik pažvelkit į mane, atvirai ir kartu slapta stovintį priešais 
šimtą tūkstančių žmonių ir vaizdo kameras, per kurias mus stebi 
dar milijardai žiūrovų. 

Tokia mano lemtis. Esu išrinktasis. Dosniai dievų apdovano- 
tas. Esu akivaizdžiai viršesnis už kitus visais įmanomais atžvil- 
giais, ypač už graudžiai atrodantį Mundachą bei Šo ir tą kalę 
Hanter Piers, susimokiusią su kitais sportininkais apačioje, stadio- 
no scenoje, smerkiančiais mane kaip... 

Kyla vėjas. Pakeliu akis į dangų, pasižiūriu į šiaurės rytus toli už 
stadiono, toli už Londono. Ten, horizonte, tvenkiasi juodi audros 
debesys. Argi tai ne pats geriausias fonas mano veiksmams? 


„Tokia mano lemtis“, - pagalvoju ir išgirstu stadione kylantį 
triukšmą. 

Kas tai? Seras Eltonas Džonas kartu su seru Polu Makartniu 
pakyla į sceną ir atsisėda vienas priešais kitą prie vienodų baltų 
pianinų. Kas ten su jais? Mariana Feitful? Ak, po perkūnais, jie 
dainuoja „Let It Be Mundachui! 

Jiems siaubingai klykaujant, beprotiškai užsinoriu laisvai atsi- 
stoti, pasikasyti randą ir tuoj pat užbaigti šią veidmainystę. Tačiau, 
įsmeigęs akis į artėjančią audrą, paliepiu sau nusiraminti ir pagal 
planą įvykdyti natūralią, iš anksto nulemtą pabaigą. 

Nesileisdamas, kad mane paveiktų ši pragariška muzika, susi- 
telkiu į faktą, jog po kelių minučių aš visiems pasirodysiu. Ir tai 
padaręs džiūgausiu, kai juos visus apims baimė - taip pat ir 
Makartnį, Džoną bei Feitful. Žiūrėsiu, kaip jie, sprukdami išėji- 
mų link, sutryps Mundachą, o aš tuo metu džiaugsmingai atlik- 
siu paskutinį aukojimą vardan visų tikrų kada nors gyvenusių 
olimpiečių. 

Miniai stadione dainuojant „Let It Be“, Naitas bėgo prie „Orbi- 
tos“. Ten jau matė Džeką, besikalbantį su gurkais, saugančiais 
sraigtinius laiptus, vedančius į DNR spiralę primenančio bokšto 
viršūnėje įrengtą apvalią apžvalgos aikštelę. 

Pagaliau, mėšlungio traukiamomis kojomis ir iš skausmo 
plyštančia galva, Naitas pribėgo prie jų ir paklausė: 

-- Ar Lanseris užlipo į viršų? 

- Jie sako, kad po pusės keturių šią popietę į viršų lipo tik Ypa- 
tingųjų oro pajėgų snaiperiai, policininkai su šunimis ir du Kara- 
lienės Gvardijos sargybiniai, saugantys... 

— Ar galime juos perspėti, vyrus ant stogo? - nutraukė Dže- 
ką Naitas. 

- Nežinau, - atsakė šis. - Tai yra, manau, kad ne. 

— Mano manymu, Lanseris planuoja susprogdinti aukurą, gal- 
būt net visą šį statinį. Kur yra propano cisterna ir vamzdis, kuriuo 
jis teka į aukurą? 

— Jis čia, - pasigirdo įtemptas prie jų skubančio Žmogaus 
balsas. . 

Tai buvo Stiuartas Myksas - olimpinio parko įrangos viršinin- 
kas. Neaukštas, į šeštą dešimtį įžengęs vyriškis su pieštuko plonu- 
mo ūsiukais ir suglostytais juodais plaukais nešėsi planšetinį kom- 
piuterį „iPad“. Gausiai prakaituodamas, jis įvedė elektroninį kodą 
ir atrakino lygiai sulig betonine siena įstatytas duris į didžiules 
pagalbines patalpas, įrengtas po vakarinėmis „Orbitos“ kojomis, 


taip pat išeinančias po upe ir į aikštelę stadiono link. 

- Kokio „dydžio toji cisterna? - pasiteiravo Naitas Myksui 
keliant į viršų duris. 

— Milžiniška - penkių šimtų tūkstančių litrų, - atsakė šis ir 
ištiesė jam kompiuterį, kuriame buvo pavaizduota dujų sistemos 
schema. - Bet kaip čia matote, ji tiekia propaną visam parkui, ne 
tik aukurui. Dujos pumpuojamos iš šio pagrindinio rezervuaro į 
mažesnės talpos bakus, įrengtus visose atskirose vietose, taip pat ir 
sportininkų kaimelyje. Sistema sukurta panašiai kaip elektros sto- 
tis, kad visos patalpos būtų aprūpinamos dujomis. 

Naitas išpūtė akis. 

— Norite pasakyti, kad jei ji bus susprogdinta, sprogs viskas? 

— Ne, nežinau... - Myksas išbalęs nutilo. - Iš tikrųjų nežinau. 

Džekas tarė: 

- Maždaug prieš dvi savaites mes su Piteriu stovėjome kar- 
tu su Lanseriu apžvalgos aikštelėje. Jis buvo ką tik baigęs tikrinti 
aukuro saugumą. Ar to patikrinimo metu Lanseris leidosi į šį rūsį, 
Stiuartai? 

Myksas linktelėjo. 

- Maikas primygtinai reikalavo viską dar kartą patikrinti. 
Nuo cisternos apačioje vamzdžių iki pat prijungimo prie aukuro. 
Užtrukome ilgiau nei valandą. 

— Valandos mes neturime, - tarė Naitas. 

Džekas jau stovėjo ant kopėčių, pasiruošęs nusileisti žemyn ir 
patikrinti milžinišką propano talpyklą. 

— Stiuartai, vėl pakviesk šunis. Iš karto atsiųskite juos čia, 
žemyn. Piteri, tu patikrink dujų vamzdį iki aukuro. 

Linktelėjęs Naitas paklausė Mykso, ar šis turi kokių nors įran- 


kių su savimi. Parko įrangos direktorius atsisegė ir jam padavė ant 

klubo kabojusį „Leatherman“ įrankių dėklą, sakydamas Piteriui, 
jog dujų vamzdžių sistemos diagramą atsiųs į jo telefoną. Užlipęs 
dvidešimt jardų! sraigtiniais laiptais į „Orbita“ Naitas pajuto, kaip 
suzvimbė jo telefonas, pranešdamas apie gautą informaciją. 

Jau ruošėsi atidaryti nuorodą, kai staiga jam toptelėjo vie- 
na mintis, po kurios vamzdžių išvedžiojimo schema nebeatrodė 
tokia svarbi. Piteris įjungė mikrofoną ir paklausė: 

— Stiuartai, kaip valdomas dujų tiekimas į aukurą? Ar ten yra 
kokia nors rankinė sklendė, su kuria būtų galima išjungti dujas, ar 
viskas reguliuojama elektroniniu būdu? 

— Tik elektroniniu būdu, - atsakė Myksas. - Prieš susijungda- 
mas su aukuru, vamzdis eina pro sutvirtintą erdvę tarp restorano 
lubų ir stogo. 

Nors galvą vis dar smarkiai skaudėjo ir apskritai jautėsi suir- 
zęs, Naitas greitai kilo laiptais aukštyn. Pūtė stiprus vėjas. Tolumo- 
je, regis, pasigirdo griaustinio dudenimas. 

— Kaip patekti ant stogo? - paklausė jis. 

— Priešingose stogo pusėse yra dvejos įtraukiamos durys ir 
dveji laiptai, - pasakė Myksas. - Jais sargybiniai lipa į savo pamai- 
ną prie aukuro. Taip pat toje patalpoje su vamzdžiais už kelių pėdų 
nuo sklendės, apie kurią kalbėjai, yra vėdinimo grotelės. 

Naitas išgirdo Džeką sakant: 

— Pagrindinė cisterna švari. Stiuartai, ar žinome, kiek maksi- 
maliai į ją telpa dujų ir kiek jų yra dabar? 

Po netrumpos pauzės olimpinio parko įrangos direktorius 


atsakė kimiu balsu: 


- Ji buvo pripildyta ryte prieš dvi dienas, Džekai. 
' 20 jardų - kiek daugiau nei 18 metrų. 

Būdamas dviejų šimtų pėdų! aukštyje virš olimpinio parko, 
Naitas dabar suprato, kad po žeme, tarp „Orbitos“ ir stadiono, sto- 
vėjo ypač sprogus įrenginys, galintis ne tik nuversti bokštą, bet ir 
padaryti milžinišką žalą pietinei stadiono pusei bei ten sėdintiems 
žmonėms, jau nekalbant apie tai, kas nutiktų, jei pagrindinės cis- 
ternos sprogimas sukeltų grandininius sprogimus visame parke. 

— Reikia evakuoti žmones, Džekai, - pasakė Naitas. - Pasakyk 
apsaugai, kad sustabdytų ceremoniją ir visus išvestų iš stadiono ir 
viso olimpinio parko. 

— O jeigu jis stebi? - tarė Džekas. - Jeigu gali detonuoti 
sprogmenis nuotoliniu būdu? 

— Nežinau, - atsakė Piteris, plėšomas skirtingų jausmų. Labai 
norėjosi apsigręžti ir dingti iš čia kuo toliau. Jis buvo tėvas. Šian- 
dien jau kartą vos nežuvo. Ar išdrįs dukart erzinti savo likimą? 

Vis dar lipdamas, Naitas pasižiūrėjo į diagramą telefone, ieš- 
kodamas skaitmeniniu būdu valdomos sklendės po aukuru tarp 
restorano lubų ir stogo. Iš pirmo žvilgsnio atrodė, kad sklendė 
turėtų būti būtent ta vieta, kur Lanseris pritvirtintų sprogdiklį prie 
pagrindinės dujų linijos. 

Jeigu pasiektų sklendę, galėtų išimti sprogdiklį. O jei 
nepavyktų... 


' 200 pėdy - beveik 61 metras. 

Naitui pasiekus įėjimą į „Orbitos“ apžvalgos aikštelę, tolumoje 
švystelėjo žaibo blykstė, ėmė gūsiais pūsti vėjas. Iš olimpinio sta- 
diono atsklido sambos garsai - taip Brazilija šventė būsimas 2016 
metų žaidynes. 

Nors sargybiniai buvo perspėti, kad jis ateina, prie įėjimo jie 
vis tiek paprašė Naito asmens tapatybės kortelės. Viduje jį pasitiko 
Spečialiųjų oro pajėgų viršininkas, vyras, vardu Krestonas, infor- 
mavęs jį, kad jis su savo komanda bei nedidele televizijos žmonių 
grupele buvo denyje maždaug nuo penktos valandos, kai restora- 
nas buvo uždarytas visiems, išskyrus Karalienės Gvardijos karius, 
kurie naudojosi tualeto patalpomis uniformoms persirengti. 

„Karalienės sargyba, - pagalvojo Naitas. - Lanserio pulkas 
tarnavo Gvardijoje. Ar ne taip jis sakė?“ 

— Nuveskite mane į restoraną, - paprašė jis. - Kažkur virš vir- 
tuvės patalpų gali būti prie dujų linijos prijungtas sprogdiklis. 

Po kelių sekundžių jis jau bėgo per restoraną virtuvės link su 
Krestonu iš paskos. Naitas atsigręžė per petį į jį: 

— Ar ant stogo vedančios durys atidarytos? 

— Ne, - atsakė viršininkas. - Liks uždarytos iki ceremonijos 
pabaigos. Jos užprogramuotos. 

- Ar įmanoma pasikalbėti su sargybiniais viršuje? 

Jis papurtė galvą. 

- Jie net neginkluoti. Tai - tik dalis ceremonijos. 

Naitas nuspaudė mikrofono mygtuką. 


— Stiuartai, kur man pakilti ant lubų? 

— Virtuvėje, viryklės gartraukio kairėje, - atsakė Myksas. — 
Praėjęs duris į tualetus, eik pro dvigubas varstomas duris. 

Įžengęs į koridorių, Naitas pamatė tualetus, tada prisiminė, 
kad juose sargybiniai persirenginėjo, ir jį užplūdo keista nuojauta. 

— Kada išėjo pamainą baigę sargybiniai? - paklausė jis 
snaiperio. 

Šis gūžtelėjo pečiais. 

- Iškart po pasikeitimo. Jie turėjo vietas stadione. 

— Taigi jie persirengė ir išėjo? | 

Krestonas linktelėjo. 

Vis dėlto, užuot puolęs į virtuvę, Naitas sustojo ir atidarė 
moterų tualeto duris. 

- Ką tu darai? - pasiteiravo snaiperis. 

— Dar nežinau, - atsakė Piteris pamatęs, kad jis tuščias. Pasi- 
lenkęs dirstelėjo į kabinas pro durų apačias. Visos tuščios. 

Jis greitai nuėjo į vyrų tualetą ir pasielgė taip pat. Tolimiausio- 
je kabinoje rado nuogą juodaodžio vyro kūną. 

— Vyrų tualete negyvas sargybinis! - riktelėjo jis į radiją, eida- 
mas virtuvės link. - Manau, kad Lanseris apsivilko jo uniformą ir 
dabar yra ant stogo. 

Jis atsigręžė į snaiperį: 

- Sugalvokite, kaip atidaryti tas duris. 

Linktelėjęs Krestonas pasuko į kitą pusę, o Naitas įbėgo į 
virtuvę ir netrukus pamatė liuką lubose kairėje nuo restorano 
viryklės gartraukio. Atitempęs nerūdijančio plieno stalą po liuku, 
įsijungė mikrofoną ir paklausė: 

— Ar galime per vaizdo kamerą pamatyti sargybinius, kad įsi- 


tikintume, ar vienas iš jų yra Lanseris? 

Klausydamasis, kaip Džekas perduoda tą patį klausimą snai- 
periams, įsitaisiusiems aukštai ant stadiono stogo, Naitas pirmą 
kartą ant liuko durų pastebėjo pakabinamą spyną. 

— Man reikia skaičių kombinacijos, Stiuartai, - pasakė jis į radiją. 

Myksas padiktavo skaičius, o Piteris, drebančiomis rankomis 
suspaudęs juos, pajuto, kaip spyna atsirakino. Su šepečiu atidarė 
liuko duris ir dar kartą apsidairė po virtuvę ieškodamas ko nors, su 
kuo galėtų išjungti dujas. Akys užkliuvo už virtuvinio degiklio, su 
kuriuo virėjai karamelizuoja cukrų. Čiupęs jį, užmetė į angą viršuje. 

"Tada dukart ratu pasukiojo rankas, kad šios atsipalaiduotų, 
pašoko ir įsikibo už liuko krašto. Pakabojęs sekundę, giliai įkvė- 
pė, pakėlė priešais save kojas ir taip stipriai užsimojo jomis atgal, 
kad sugebėjo įlįsti į ertmę tarp restorano lubų ir „Orbitos“ stogo. 

Išsitraukęs įjungė žibintuvėlį ir, stumdamas priešais save degiklį, 
nušliaužė prie varinio vamzdžio, kertančio angą maždaug už šešių 
pėdų! nuo liuko. Net nepriartėjęs Naitas pamatė aplink jį apsuk- 
tą nelygią juodą izoliacinę juostą, kuria prie dujų vamzdžio buvo 
priklijuotas mobilusis telefonas ir dar kažkas. 

- Radau sprogdiklį, nedidelę magnio bombą, priklijuotą prie 
vamzdžio, - pranešė jis. - Ji be laikmačio. Lanseris susprogdins ją 
nuotoliniu būdu. Išjunkite visą dujų sistemą. Užgesinkite olimpi- 
nę ugnį. Tuoj pat. | 


' 6 pėdos - 1,8 metro. 

Pūskite, vėjai, pūskite. 

Šiaurės vakaruose prie Krauč Endo ir Straud Gryno, netoli tos 
vietos, kur mane pagimdė narkomanai tėvai, sugriaudėja ir švys- 
teli žaibas. Viskas tinka. Taip nulemta. 

Tuo metu, kai tas pusgalvis, vadovaujantis Tarptautiniam 
olimpiniam komitetui, jau ruošiasi nuleisti vėliavas, paskelbti žai- 
dynių pabaigą ir paliepti užgesinti olimpinę ugnį, pasitinku savo 
likimą. Atsipalaiduoju ir žvelgiu į juodą artėjančios audros sieną 
galvodamas, kaip nuostabu, jog mano gyvenimas tarsi ovali bėgi- 
mo trasa prasideda ir baigiasi beveik toje pačioje vietoje. 

Iš kišenės išsitraukiu mobilųjį telefoną, paspaudžiu greitojo 
rinkimo klavišą ir girdžiu, kaip jis susijungia. Įsimetu telefoną į 
kišenę, pakeliu šautuvą, žengiu du žingsnius į priekį ir pasisuku į 


dešinę aukuro link. 

Keliomis minutėmis anksčiau Karena Poup nukėblino į tri- 
būnas vakarinėje stadiono dalyje tuo metu, kai TOK preziden- 
tas Žakas Rogas, pavargęs ir liūdnas, priėjo prie kalbėtojo pulto 
ant scenos. Reporterė „Ihe Sun“ tinklalapyje buvo ką tik parašiusi 
paskutines naujienas apie Naito ir jo vaikų išgelbėjimą, Martos ir 
jos seserų mirtį bei pasaulinę Maiko Lanserio paiešką. 

Vėjui stiprėjant ir vis garsiau dundant griaustiniui, Rogas kal- 
bėjo, o Poup mąstė apie tai, kad šios prakeiktos žaidynės pagaliau 
baigiasi. Sudie ir laimingai! Tik tiek jai tai terūpėjo. Ji daugiau nie- 
kada nenorės rašyti apie olimpiadą, nors ir žinojo, kad tai neįgy- 
vendinama svajonė. Jautėsi prislėgta ir apatiška, vis svarstė, tai — 
kovos nuovargis ar tiesiog žūtbūtinis noras pagaliau išsimiegoti. 
Be to, Naitas neatsiliepė į jos skambutį. Nei Džekas Morganas ar 
inspektorė Potersfild. Kas čia vyksta, ko ji nežino? 


Rogui toliau monotoniškai kalbant ir ruošiantis paskelbti Žai- 
dynių pabaigą, Poup netyčia pakėlė akis į aukurą „Orbitos“ viršuje, 
kur vėjyje plaikstėsi olimpinė liepsna. Pripažino sau, kad laukia, 
kol ji užges, tuo pat metu jausdamasi kalta dėl... 

Karalienės Gvardijos sargybinis, stovintis kairėje nuo aukuro, 
staiga pakėlė šautuvą, nusimetė meškos kailio kepurę, nužingsnia- 
vo priešais olimpinę ugnį ir paleido šūvių papliūpą. Kitas sargybi- 
nis trūktelėjo, susvyravo ir nukrito nuo platformos. Jo kūnas tren- 
kėsi į stogą, nuslydo nuo „Orbitos“ ir pradėjo kristi žemyn. 

Poup aiktelėjo iš siaubo, stadione sugaudė daugybės žmonių 
riksmai, susilieję į vieną virpantį klyksmą, o tada per garsiakalbius 
sugriaudėjo balsas: 

- Jūs, pasigailėtinos, menkos būtybės! Nejaugi tikėjotės, kad 


dievų įrankis taip lengvai jus paleis? 

Spausdamas kairėje rankoje mobilųjį telefoną, kalbu į jį girdė- 
damas, kaip galingas mano balsas aidi už nugaros. 

— Jūs, visi snaiperiai parke, esate apgailėtini. Rankoje laikau 
sprogdiklio prietaisą. Jei pašausite mane, visas bokštas ir didžio- 
ji dalis stadiono kartu su dešimtimis tūkstančių žmonių bus 
susprogdinti. 

Žmonių minia žemiau manęs sukrunta, pradeda bėgti tarsi 
paklaikusios žiurkės iš skęstančio laivo. Matydamas juos, besiblaš- 
kančius ir besidraskančius, patenkintas šypsausi. 

- Šis vakaras reiškia šiuolaikinių olimpinių žaidynių pabai- 
gą, - sugriaudžiu aš. - Šįvakar užgesinsime liepsną, degusią nuo 
tada, kai išdavikas Kubertenas daugiau nei prieš šimtmetį sugal- 
vojo išsityčioti iš tikrųjų žaidynių! 


118 skyrius 


Naitas išgirdo šūvius ir griaudžiantį Lanserio grasinimą 
per ventiliacijos angą stoge už kelių pėdų nuo dujų vamzdžio ir 
sprogdiklio. 

Jis neturėjo laiko mėginti išardyti sprogdiklį, be to, žinojo, kad 
Lanseris taip sukonstravo bombą, jog ji iš karto susprogtų, jei tik 
kas prikištų nagus. 


— Ojeigu atjungtume rezervuarus? - paklausė jis per radiją. 

— Baisi nesėkmė, Piteri, - atsakė Džekas. - Jis privirino sklen- 
des, kad šios visą laiką būtų atviros. 

Virš jo Lanseris pradėjo ilgą tiradą pasakodamas apie dakta- 
rus Barselonoje, apnuodijusius jį, kad nelaimėtų dešimtkovės auk- 
so medalio ir nebūtų vadinamas geriausiu pasaulyje sportininku. 
Tolumoje Naitas girdėjo, kaip persigandusi minia mėgina pabėgti 
iš stadiono, ir suprato turįs tik vieną galimybę. 

Jis stumtelėjo į priekį virtuvinį degiklį ir nušliaužė paskui jį 
pro dujų vamzdį su sprogdikliu iki ventiliacijos angos. 

-Pro groteles matė artėjančio žaibo blyksnius ir besiplaikstantį 
vis dar degančios olimpinės ugnies švytėjimą. 

Ventiliacijos angos grotelės buvo pritvirtintos keturiais skląs- 
čiais. Visi atrodė užsandarinti kažkokia chemine derva. Galbūt 
jam pavyktų ją ištirpdyti. 

Naitas čiupo degiklį, įjungė ir nutaikė liepsną iš eilės į 
kiekvieną skląstį. Kaip galėdamas greičiau tirpdė dervą, kol ši 
pasidarė gliti, tada čiupo vieną skląstį su žnyplėmis iš Mykso duo- 
to „Leatherman įrankių rinkinio. Pasuko jį ir nudžiugo, kai šis 


pasidavė. 

Dangų raižo žaibai, griaustinis dunda kaip patrankų ugnis, o 
aš šaukiu paklaikusiai miniai, mėginančiai pabėgti iš stadiono: 
— Dėl šių ir dar tūkstančio kitų priežasčių šiuolaikinės žaidy- 


nės privalo būti sunaikintos. Be abejo, jūs tai suprantate! 

Tačiau vietoj baimės riksmų ar netgi sveikinimų šūksnių išgirs- 
tu tai, ko nesitikėjau. Pabaisos bando mane nušvilpti. Jie švilpia ir 
mėto užgaulias pastabas apie mano gabumus, mano pranašumą. 

Tai - paskutiniai įžeidimai, patiriami dėl kilnaus reikalo: skau- 
dūs ir liūdinantys, tačiau niekas - nei pakelės bomba, nei akmuo - 
nesustabdys manęs, kad įgyvendinčiau tai, kas iš anksto nulemta. 

Ir vis dėlto tokia reakcija sukelia manyje neregėtą neapykantos 
bangą, tai - tiesiog pasibjaurėjimo cunamis visomis pabaisomis 
stadione priešais mane. 

Žiūrėdamas į tamsų, griausmingą dangų, besispjaudantį žai- 
bais ir lietumi, sušunku: 


— Vardan jūsų, Olimpo dievai! Darau tai dėl jūsų! 

Naitas jau buvo išlindęs pro ventiliacijos angą, užlipęs ant iškel- 
tos platformos aplink aukurą ir greitai bėgo per pliaupiantį lietų. 

Bepročiui nespėjus nuspausti mygtuko, Naitas iš šono trenkėsi 
įjį, Žemai ir smarkiai. Stiprus smūgis išmušė išprotėjusį žmogžudį 
iš kojų ir jis pargriuvo ant platformos grindų. Automatinis šautu- 
vas nulėkė šalin. | 

Naitas užgriuvo ant Lanserio, vis dar rankoje gniaužiančio 
mobilųjį telefoną. Buvęs dešimtkovės čempionas dešimčia metų 
vyresnis už Naitą, tačiau greitai įrodė esąs stambesnis, stipresnis ir 


labiau įgudęs kovotojas. 

Lanseris trenkė Piteriui atgalia ranka taip stipriai, kad „Priva- 
te“ agentas buvo nublokštas į šoną, prie pat įkaitusios aukuro sie- 
nos. Pragariškas karštis ir pliaupiantis lietus akimirksniu atgaivi- 
no Naitą. 

Atsigręžęs jis pamatė, kad Lanseris mėgina atsistoti ant kojų. 
Jis aršiai spyrė jam į kulkšnį ir pataikė. Beprotis sustugo, parklu- 
po ant vieno kelio ir jau vėl stojosi, kai Piteris dešine ranka iš 
nugaros apglėbė storą kaip jaučio Lanserio sprandą, mėgindamas 
užgniaužti jam kvapą ir atimti telefoną, kol šis nespėjo pasiųsti 
signalo bombai. 

Suspaudęs Lanseriui gerklę, Naitas čiupo už jo nykščio, 
norėdamas atplėšti gniaužtus nuo telefono. Tačiau Lanseris įrė- 
mė smakrą Piteriui į dilbį, pasisuko per liemenį ir trenkė alkūnė- 
mis jam į šonkaulius, kuriuos ir taip maudė dar nuo tada, kai vie- 
na iš furijų mėgino jį suvažinėti. 

„Private“ agentas sukriokė iš klaikaus skausmo, tačiau Lan- 
serio nepaleido ir, prisiminęs Izabelę su Luku, padarė taip, kaip 
sūnus. Jis negailestingai įkando bepročiui į pakaušį ir pajuto, kaip 
dantimis atplėšė gabalą storo rando audinio. Lanseris suklykė iš 
skausmo ir įniršio. | 

Naitas dar kartą įkando, šįkart žemiau, suleisdamas dantis į 
sprando raumenis tarsi liūtas, mėginantis suluošinti buivolą. 

Lanseris visai pašėlo. 

Jis pasisukęs šoktelėjo, staugdamas iš aklo, pirmykščio įniršio, 
mostelėjo mėsingais kumščiais sau per petį ir pataikė Naitui į gal- 
vą. Tada vėl ėmė daužyti jam šonkaulius alkūnėmis. Smūgiai buvo 


tokie stiprūs, kad keletas Piterio šonkaulių įskilo ir lūžo. 


To buvo per daug. 

Naitas visiškai neteko kvapo, o skausmas šone buvo toks 
aštrus, kad jis paleido Lanserio sprandą ir atleido ranką, dusinusią 
jį. Tada sukniubo lietuje ant platformos, dejuodamas ir mėginda- 
mas įkvėpti, kad nors kiek sumažėtų veriamas skausmas. 

Nors Lanseriui iš žaizdų sunkėsi kraujas, jis atsigręžė ir dėbte- 
lėjo į Piterį, triumfuodamas bei neapkęsdamas jo. 

- Tu neturėjai jokių galimybių, Naitai, - piktdžiugiškai pasa- 
kė jis, traukdamasis tolyn ir keldamas telefoną į dangų. - Mėginai 


susiremti su žymiai viršesne būtybe. Neturėjai jokios... 
Naitas paleido į jį „Leatherman“ įrankį. 


Šis, sukdamasis aplink savo ašį, nuskriejo link Lanserio ir plo- 
ni replių smaigaliai pataikė tiesiai į dešinę akį, giliai į minkštą 
audinį. 

Svirduliuodamas atbulas, vis dar laikydamas rankoje mobilųjį 
telefoną, bergždžiai siekdamas jo likimą nulėmusio įrankio, Lan- 
seris išliejo krūvą kraują stingdančių, mitinės būtybės vertų pra- 
keiksmų lyg Kronas, ką tik Dzeuso nusviestas į tamsiausią ir bai- 
siausią Tartaro bedugnę. 

Akimirką Naitas baiminosi, jog Lanseris sugebės išlaikyti 
pusiausvyrą ir aktyvuos bombą. 

Bet tada tiesiai virš „Orbitos“ trenkė perkūnas ir pasiuntė 
žemyn vienintelį baltą nuo karščio rantytą žaibą, kuris, aplen- 
kęs aukštai virš apžvalgos aikštelės įtaisytus žaibolaidžius, patai- 
kė tiesiai į „Leatherman“ įrankio galą, styrantį iš Lanserio akies. 
Elektros srovė užmušė, kaip pats save vadino, dievų įrankį, ir 
nusviedė atbulą į aukurą, kur jį prarijo ir sunaikino aršiai užsi- 


liepsnojusi olimpinė ugnis. 


121 skyrius 


PIRMADIENIS, 2012 METŲ RUGPJŪČIO 13 DIENA 


Trečiame Londono Tilto ligoninės aukšte, sėdėdamas neįga- 
liojo vežimėlyje, Naitas sunkiai nusišypsojo žmonėms, stovintiems 
aplink Luko ir Belos lovas. Nors smegenų sukrėtimo padariniai 
sušvelnėjo iki buko tuksenimo galvoje, sulaužytų ir įskilusių šon- 
kaulių skausmas buvo žudikiškas: kiekvienas įkvėpimas it pjūklu 
draskė krūtinę. 

Bet jis buvo gyvas. Jo vaikai gyvi. Žaidynės buvo išgelbėtos 
ir už jas atkeršyta jėgų, kurių Naitas neįstengė suvokti. Be to, pro 
duris ką tik įžengė Skotland Jardo inspektorė Eleina Potersfild su 
dviem nedideliais šokoladiniais tortais, kurių kiekvieną puošė 
degančios gimtadienio žvakutės. 

Niekada nepraleidžiantis progos padainuoti Chuliganas užtrau- 
kė „Su gimimo diena“, o prie jo iš karto prisijungė dvynius pri- 
žiūrinčios medicinos seselės, gydytojai, Džekas Morganas, Kare- 
na Poup, Naito mama ir netgi Garis Bosas, atvykęs ankstėliau ir 


papuošęs ligoninės palatą ryškiais balionais bei vėliavėlėmis. 

- Užsimerkite ir sugalvokite po norą, - tarė dvynukų teta. 

— Po didelį norą! - sušuko jų močiutė. 

Izabelė su Luku akimirkai užsimerkė, tada atsimerkę giliai 
įkvėpė ir užpūtė visas iki vienos žvakutes. Visi džiaugsmingai šūk- 
telėjo ir jiems paplojo. Potersfild supjaustė tortus. 

Kaip visada, elgdamasi lyg tikra žurnalistė, Poup paklausė: 

— Kokius norus sugalvojote? 

Naito sūnus supyko. 

- Lukis tau nesakys. Tai - paslaptis. 

Bet Izabelė rimtai pažvelgė į Kareną ir tarė: 

- Aš noriu, kad turėtume naują mamytę. 

Jos brolio veidukas apsiniaukė: 

— Tai nesąžininga. Ir aš norėjau to paties. 

Palatoje pasigirdo užjaučiantys atodūsiai, o Naitui suspaudė 
širdį. 

Jo duktė žiūrėjo į jį. 

— Nenorime daugiau auklių, tėveli. 

- Jokių auklių, - atsakė jis ir dirstelėjo į Amandą. - Tiesa, 
mama? 

- Tik tuo atveju, jei jie bus nuolatinėje ir tiesioginėje mano 
priežiūroje, - atsakė ji. 

— Arba mano, - pridūrė Bosas. 


Visiems buvo patiekti tortas ir ledai. Suvalgiusi kelis kąsnius, 
Poup prabilo: 

- Žinote, kuo mane suglumino Lanseris? Kodėl jo niekad 
nelaikiau įtariamuoju? 


— Kodėl? - susidomėjo Chuliganas. 

- Pačią pirmą dieną viena jo furijų mėgino jį suvažinėti, - 
atsakė ji. - Ar ne taip? 

— O taip, - tarstelėjo Naitas. - Galiu lažintis, kad taip buvo 
suplanuota nuo pat pradžių. O aš tiesiog netyčia pasitaikiau jų 
kelyje. 

- Geriau pagalvojus, buvo viena užuomina, - pasakė Chuliga- 
nas: - Kronas savo laiškuose niekada neminėjo priežasčių, kodėl 
turėjo mirti Lanseris. 

— Visai apie tai nepagalvojau, - tarė Naitas. 

— Aš taip pat ne, - pasakė Džekas ir, pakilęs nuo kėdės, išmetė 
į šiukšlinę popierinę lėkštutę. 

Prisivalgę torto ir išvynioję visų atneštas dovanas, Naito vaikai 
netrukus pasijuto mieguisti. Izabelei užmerkus akis ir Lukui pra- 
dėjus siūbuoti ir čiulpti nykštį, Amanda su Bosu išėjo, tyliai paža- 
dėję pasirodyti rytoj ryte ir padėti Piteriui su vaikais grįžti namo. 

Po jų išėjo ir svainė, pasakiusi: 

— Tai, kad pasisamdei karo nusikaltėlę, nebuvo pats geriausias 
tavo sprendimas, Piteri, bet galiausiai pasirodei nuostabiai. Tie- 
siog neįtikėtinai. Keitė labai tavimi didžiuotųsi, jei žinotų, kaip 
kovojai dėl jūsų vaikų, dėl olimpiados ir viso Londono, visų. 

Naitas vėl susigraudino. 

- Apkabinčiau tave, Eleina, bet... 

Ji pasiuntė jam oro bučinį ir pasakiusi, jog dar aplankys Seleną 
Farel bei Džeimsą Dieringą, išėjo pro duris. 

— Prieš išeidamas norėčiau įteikti tau dovaną, Piteri, - tarė 
Džekas. - Noriu tau nepadoriai pakelti algą ir noriu, kad kelioms 
savaitėms nusivežtum .vaikus kur nors į šiltus kraštus. „Private“ 
sąskaita. Smulkmenas aptarsime, kai sugrįšiu į Los Andželą. Beje, 


jei jau apie tai užsiminiau, tąi privalau suspėti į lėktuvą. 

„Private“ savininkui išėjus, pakilo eiti ir Poup su Chuliganu. 

- Mes einame į aludę, - tarė Chuliganas. - Žiūrėsime ryškiau- 
sius olimpiados futbolo varžybų momentus. 

- Jūs? - perklausė Naitas ir, pakėlęs antakius, dirstelėjo į Poup. 

Reporterė įsikibo Chuliganui į ranką ir nusišypsojo. 

- Pasirodo, mes turime daug bendra, Naitai. Mano broliai taip 
pat pametę galvas dėl futbolo. 

Naitas šyptelėjo. 

- Tikrai matau daug panašumų. 

Chuliganas išsišiepė ir apkabino Kareną per pečius. 

— Manau, tu velniškai teisus, Piteri. 

- Velniškai teisus, - pakartojo Poup ir abu nusikvatoję išėjo. 

Seselėms išėjus paskui juos, Naitas liko palatoje vienas su vai- 
kais. Pakėlęs akis į televizorių, pamatė vis dar virš Londono degan- 
čią olimpinę ugnį. Po Lanserio mirties Žakas Rogas paprašė palik- 
ti ugnį dar kurį laiką degti, o vyriausybė iš karto sutiko. 

Naitui tai pasirodė puiki mintis. 

Tada jis vėl pažvelgė į Luką su Izabele mąstydamas, kokie jie 
gražūs, ir dėkodamas dievams, kad išgelbėjo juos nuo pražūties. 

Jis atsiduso prisiminęs, kaip suskaudo širdį, kai Izabelė su Luku 
paprašė naujos mamos ir kai Eleina pasakė, jog Keitė didžiuotųsi juo. 

Keitė. Jis vis dar jos ilgėjosi. Piteris niūriai pamanė, jog galbūt 
ji buvo vienintelė jo sielos draugė, vienintelė meilė, kurią likimas 
jam dovanojo. Galbūt jam lemta būti vienišam. Auginti vaikus ir... 

Į durų rėmą kažkas pabeldė ir iš koridoriaus pasigirdo links- 
mas, bet tylus amerikietės moters balsas: 


— Pone Naitai? Ar jūs čia? 

Piteris atsigręžė į duris: 

- Taip? 

Labai graži, sportiško sudėjimo moteris įėjo vidun. Akimirks- 
niu ją pažinęs, jis pamėgino atsistoti šnabždėdamas: 

- Jūs - Hanter Piers. 

— Taip, - atsakė šuolininkė į vandenį, džiugiai šypsodamasi ir 
atidžiai į jį žiūrėdama. - Nesistokite. Girdėjau, kad jūs sužeistas. 

— Tik šiek tiek, - atsakė jis. - Man pasisekė. Mums visiems 
pasisekė. 

Piers linktelėjo, o Piteris pamanė, jog iš arti ji dar žavesnė. Jis tarė: 

— Buvau vandens sporto centre. Kai laimėjote auksą. 

- Tikrai? - nustebo ji, prispaudusi pirštus sau prie gerklės. 

Naito akys ašarojo, jis nežinojo, kodėl. 

— Tai buvo puikiausias grakštumo pavyzdys, kokį tik kada 
nors turėjau garbės regėti. Be to, jūs puikiai pasisakėte prieš Kro- 
ną, įtaigiai ir nuosekliai. Tai buvo... na, tiesiog nepaprasta. Tikiuo- 
si, žmonės jums tai jau sakė. 

Šuolių į vandenį čempionė nusišypsojo. 

- Ačiū. Bet mes visi - Šo, Mundachas ir visi sportininkai - jie 
atsiuntė mane čionai pasakyti jums, kad jūsų vakarykštis poelgis 
buvo pats nuostabiausias ir nustelbė mus visus. 

- Ne, aš... 

— Ne, iš tikrųjų, - jausmingai tarė ji. - Aš buvau ten, stadione. 
Su savo vaikais. Matėme, kaip grūmėtės su juo. Rizikavote savo 
gyvybe, kad išgelbėtumėte mus, olimpines žaidynes, tad mes... aš 
norėjau asmeniškai jums iš visos širdies padėkoti. 

Naitui nuo emocijų sugniaužė gerklę. 


- Aš... nežinau, ką pasakyti. 

Amerikiečių sportininkė pažvelgė į jo vaikus. 

— O čia tie drąsuoliai dvynukai, apie kuriuos šįryt skaitėme 
„Ihe Sun“ laikraštyje? 

- Lukas ir Izabelė, - pasakė Piteris. - Mano gyvenimo šviesa. 

- Labai gražūs vaikai. Sakyčiau, jūs laimingas žmogus, pone 
Naitai. 

— Piteris, - tarė jis. - Atvirai sakau, net neįsivaizduojate, kaip 
džiaugiuosi, kad esu čia ir turiu juos. Visa tai yra tikra palaima. 
Na, ir labai malonu, jog ir jūs esate čia. 

Jie ilgai žiūrėjo vienas į kitą, tarytum abu atradę kažką pažįs- 
tama bei seniai pamiršta. 

Piers kilstelėjo galvą ir tarė: 

— Norėjau tik trumpam užsukti, Piteri, bet man kilo geresnė 
mintis. 

— Kokia? - susidomėjo jis. 

Amerikiečių šuolininkė į vandenį dar kartą nusišypsojo ir tarė 
apsimestiniu šiukščiu britišku akcentu: 

— Gal norėtumėte, kad nusivežčiau jus su šiuo vežimėliu 
žemyn į kavinę? Galėtume išgerti arbatos ir pasikalbėti, kol jūsų 
mažieji vaikučiai klajoja po sapnų šalį. 

Naitą užplūdo džiaugsmas. 


— Taip, - tarė jis. - Taip, labai to norėčiau. 

Padėka 


Norėtume padėkoti Džekei Brok-Doili, Neilui Volkeriui ir 
Džeisonui Kynui iš Londono olimpinių žaidynių organizacinio 
komiteto už jų norą padėti, atvirai ir tuo pat metu suprantamai 
apdairiai, turint omenyje šio didžiulio projekto svarbą. Apsilan- 
kymas olimpinio parko statybų aikštelėje buvo neįtikėtina pamo- 
ka. Nieko nebūtume pasiekę ir be Alano Abrahamsono, olim- 
pinių žaidynių eksperto, įkūrusio tinklapį „3Wiresports.com“, 
kuris yra geriausias pasaulyje informacijos šaltinis apie žaidy- 
nes bei jų principus. Ypatingai dėkojame Viki Orvis, „The Sun“ 
olimpinių žaidynių reporterei, už jos žinių, humoro ir paskalų 
gausą. Taip pat esame dėkingi Britų muziejaus, „One Aldwych“ 
ir „41“ viešbučių darbuotojams už jų neįkainojamą pagalbą siū- 
lant veiksmo vietas scenoms, vykusioms ne olimpinių žaidynių 
sporto arenose. Galų gale, tai yra pramanyta istorija apie vil- 
tį bei olimpinių idealų pripažinimą, taigi prašome leisti mums 
šiek tiek pasavavaliauti įvairių įvykių, sporto renginių vietų bei 
asmenų, tikriausiai dominuosiančių 2012 metų Londono vasa- 


ros žaidynių metu, atžvilgiu. 

